
Introducere 


Citește mai întâi aici 


SALUT! 

Dacă citeşti aceste rânduri, îmi închipui că eşti un 
om curajos. 

Nu încerc să mă dau bine pe lângă tine. Cred 
sincer că mulţi oameni n-ar avea curajul så citească 
această carte. De ce? Pentru că... le-ar fi ruşine. 

Am făcut tot ce ne-a stat în putinţă când am lucrat 
la designul cărții și când i-am ales titlul, astfel încât să 
nu te ruşinăm (prea mult), dar cred că oricum ai fost 
nevoit să treci printr-o serie de obstacole până să 
ajungi în acest punct. Poate că doar pentru a lua cartea 
de pe raftul librăriei sau pentru a o înmâna la casă ai 
fost nevoit să depăşeşti o eventuală ruşine. Sau poate 
că a trebuit să depășeşti rușinea de a deschide această 
carte în metrou sau într-o cafenea. Sau potentiala 
ruşine de a-i cere partenerului să ţi-o cumpere cadou 
pentru ziua de naștere. Poate a fost vorba despre 
rușinea de a o oferi partenerului drept cadou pentru 
ziua de naştere (aici aprob). Oricare ar fi fost actul de 
curaj de care ai dat dovadă, sunt impresionat și 
entuziasmat că ai ajuns aici. 

Și înţeleg perfect. Chiar și până în ziua de astăzi, 
după ani de zile în care am lucrat la gestionarea acestei 
emoţii, încă mă străbate un scurt fior de rușine atunci 
când cineva mă întreabă cu ce mă ocup, iar eu stau să 
mă gândesc dacă e cazul să dezvălui și faptul că sunt 


un educator al rușinii autoproclamat. 


„Ce este un educator al rușinii?” sunt întrebat 
adesea. 

„Nu sunt foarte sigur“, admit eu. „Eu l-am 
inventat. 

Și e adevărat. Tocmai ce am inventat denumirea 
asta. Dar în mintea mea, un educator al rusinii e 
practic un educator al sexului, cu excepţia faptului că 
nu educăm oamenii în legătură cu sexul, ci cu ruşinea. 
Până la urmă, deși e clar mult mai puţin sexy, cred că 


educaţia rușinii este la fel de importantă ca educaţia 


sexuală. Rusinea este de departe cea mai importantă 
forţă din viata noastră, pe care noi, ca societate, 
tindem să o ignorăm cel mai mult. lar asta nu e o 
coincidenţă! Rusinea face ca lucrurile sà stea așa! lată 
de ce cred că toți am avea de câștigat învățând câte 
ceva despre fundamentele rușinii. Cu cât înţelegem 
mai bine rușinea, cu atât influenţa ei asupra noastră 
este mal Mică. 

Nu am fost mereu un educator al rusinii. Asta e o 
chemare relativ nouă, pe care m-am hotărât să o urmez 
după ce mi-a devenit clar că obsesia mea pentru rușine 
nu e doar o fază trecătoare — se simte ca ceva mai mult, 
ca un scop. Fundalul meu profesional este legat de 
scenaristică şi cinematografic, două zone media pe care 
le ador. Niciuna dintre acestea nu mi-a oferit însă 
senzaţia de sens şi motivaţie pe care a trezit-o în mine 
misiunea de a demistifica rușinea. Acum câtiva ani, la 
o şedinţă de terapie, am avut o „revelație a rușinii , iar 
acesta e cel mai profund lucru care mi s-a întâmplat 
vreodată şi, în egală măsură, realizarea de care sunt cel 
mai mândru. A fost un moment care mi-a schimbat 


viaţa în mod pozitiv într-o aşa măsură, încât simt că 


nu pot să nu împărtășesc asta cu tine şi cu toată lumea. 
La început, această revelaţie m-a inspirat să citesc o 
grămadă de cărți despre rușine. Dar apoi am început 
să călătoresc prin lume într-o misiune spirituală de 
tipul Mănâncă, roagă-te, fre-ți rușine şi am participat la 
toate atelierele de gestionare a rușinii pe care le-am 
găsit (nu sunt aşa multe). Și aproape pe nesimţite am 
obținut și un certificat din partea Center for Healing 
Shame de la Berkeley. 

Revelația de la care a pornit totul, această epifanie 
care mi-a schimbat viața, a fost similară altor astfel de 
trăiri, despre care omenirea aminteşte încă de la 
începuturi. Se poate întâmpla din diverse motive şi 


poate lua diverse forme. Unii oameni resimt acest 


moment într-o manieră religioasă, la alții se petrece În 
cheie spirituală sau, aşa cum a fost si in cazul meu, 
printr-o formă de terapie (lucru pe care îl recomand cu 
căldură). Sau poate surveni într-un moment cu mare 
încărcătură — poate o experiență similară mortii 
clinice, după consumul unor droguri foarte puternice 
sau prin influenţa unei noi culturi, perspective sau 
relații. Unii oameni ajung oarecum acolo după criza 
vârstei mijlocii, după o tragedie sau chiar din pură 
exasperare ori din cauza epuizării. 

Oricum s-ar petrece această revelaţie, este un act 
curajos prin care ne putem transcende vechile valori, 
ideile preconcepute și iluziile, pentru a dobândi o viață 
mai autentică, autonomă și cu legături interumane mal 
puternice. Este un fel de renaştere — o schimbare a 
valorilor culturale șI O transformare a identităţii. 
Interesant este totuși faptul că, în ciuda unui 


sentiment adânc de schimbare în care individul este 


învăluit, intreaga călătorie pare a fi întotdeauna o 
întoarcere la sine. De fapt, este vorba să ne acceptăm 
adevărata identitate. Identitate pe care de fapt am 
avut-o mereu (în mod secret, sub toate măştile, 
identitățile şi strategiile pe care le-am adoptat de-a 
lungul vieții pentru a simți că merităm să fim 
acceptaţi). Deci este un fel de întoarcere acasă. Şi, de 
fapt, atunci când încetăm să fim cine nu suntem cu 
adevărat, nu ne schimbăm prea mult (dacă asta are 
vreun sens). 


Intâlnesc mulţi oameni care au avut versiuni mal 


mărunte ale acestei revelații în una sau mai multe 


perioade ale vieții lor, dar care, în opinia mea, nu duc 
această șansa pe cât de departe ar putea. Spre exemplu, 
poate că ai reușit să renunti la valorile neautentice care 
Îți fuseseră impuse de familie, la relația toxică care te 
tinea ostatic, la tot felul de convingeri înguste care te 
tineau pe loc, la jobul care nu Îți permitea să evoluezi, 
la religia care te orbea, la inhibițiile pudice care nu te 


lăsau să simți plăcerile vieții şi tot aşa (consider că 


fiecare dintre acestea este o mică revelaţie de sine 
stătătoare). Dar poate că nu ai realizat pe deplin în ce 
măsură întreaga cultură în care trăieşti te controlează 
în exact același mod, alături de identitatea pe care o 
ahişezi și de viziunea asupra realităţii de care te agăti. 
Deşi sunt mai multe drumuri care pot duce mai 
mult sau mai puțin În aceeași direcţie, pentru mine 
adevărata cheie a tuturor acestor revelații este ruşinea. 
Ruşinea este instinctul care ne explicà de ce avem 
nevoie de o astfel de revelatie, de ce este dificil să 
ajungem la ea şi de ce momentul final te încarcă cu 


atâta putere. 


În primul si în primul rând, ruşinea este o emotie, 
iar emoţiile ne ajută să trăim o viaţă plină de 
motivaţie, de legături interumane şi de nevoia de 
protecție. Fără emoţii, probabil că nu am face 
majoritatea lucrurilor pe care le facem. Pentru că nu 
am vrea să le facem. Emoţiile ne oferă recompense, 
pedepse ȘI dorinţe, iar toate acestea ne stimulează să 
actionam, să ne stabilim scopuri și să trăim o viaţă 
plină de sens. Fără emoţii, probabil că am sta și am 
medita toată ziua până am muri de sete. 

Emoţiile sunt un element fundamental a ceea ce 
suntem. lar rușinea e fără îndoială cea mai puternică 
forţă de motivaţie pe care o avem. Fără ruşine, nu ne- 
ar păsa prea tare de... noi înșine! Sau de cei din jur. Şi 
dacă nu ne-ar fi păsat aşa tare de noi înşine sau de cei 
din jur, nici măcar nu am f supraviețuit, și cu atât mai 
puţin nu am fi prosperat până în punctul în care să fi 
luat în stăpânire întreaga planetă (spre binele sau 
nenorocirea acesteia). Printre altele, tot ruşinii îi 
datorăm şi faptul că noi ca specie avem abilitatea 
incredibilă de a ne adapta şi de a coopera în masă. Dar 
ruşinea nu primeşte niciun credit pentru toate aceste 


lucruri, pentru că nici nu își doreşte. Rusinea preferă 


să opereze nevăzută. De aici Îşi trage mare parte din 
puterea pe care o are. 

Dar să trăim fără să fim conştienţi de rușine este ca 
și cum am juca baseball fără să ne dăm seama că e doar 
un joc. Ca și cum a juca baseball ar fi în mod obiectiv 
decizia „corectă“, singură decizie corectă. Cu o astfel de 


mentalitate, toate celelalte sporturi ar parea „greşite“ 


sau „nocive“. De fapt, se poate ajunge în punctul în 
care toată lumea aflată dincolo de terenul de joc 
dispare. 

O revelaţie a ruşinii este momentul în care îţi dai 
seama că baseballul este doar un joc între multe altele. 
Este momentul în care îţi dai seama de natura 
arbitrară a regulilor, momentul în care vezi pentru 
prima oară că porți o uniformă şi începi să pătrunzi 
realitatea mai largă din afara terenului. Descoperi că 
nu ești în mod inerent un jucător pe poziţiile de 
outfield. Îti dai seama că poți, teoretic, să joci de pe 
orice poziţie vrei. Sau să îţi creezi propriul joc de la 
zero, cu propriile reguli. 

Am crescut crezând că regulile terenului de 
baseball pe care am jucat sunt în mod obiectiv 
„corecte“ ȘI „adevărate“, pentru că stă în natura noastră 
să gândim aşa. Ne-am înșelat pe noi înşine şi i-am 
înşelat pe cei din jur, pentru că exact asta era necesar să 
facem pentru a supravieţui timp de milioane de ani în 
echipe de baseball cooperante. Acesta e rolul rușşinii. 
Dar acum, în lumea modernă, avem şansa să 
deconstruim acest motivator emoțional pentru a 
debloca şi pentru a extinde un nou meniu de 
posibilităţi, lărgindu-ne concepţia asupra realităţii ca 
să avem o stare de bine mult mai pronunţată. 

Pentru a înceta să ne mai lăsăm înşelaţi, este 
important să începem să gândim cu propria minte. De 
aceea vreau să scot în evidenţă faptul ca aceasta carte 
reprezinta percepţia mea asupra lucrurilor. Împărtăşesc 
cu tine aceste informaţii pentru că îmi doresc să simți 
şi tu câteva dintre lucrurile plăcute pe care le-am trăit 


după ce am avut revelaţia ruşinii. Viața mea a devenit 


mai bună prin aceste cunoştinţe și sper că va fi la fel ȘI 
în cazul tău. Dar suntem cu toţii diferiţi. Poate că tu 
vei fi nevoit să o iei pe o cu totul altă cale. ȘI, în ultimă 
instanţă, doar tu îţi poţi da seama care este cea 
potrivită! Și deşi sper că vei urmări cu atenţie și cu 
receptivitate ceea ce am de spus în capitolele care 


urmează, sper că vel trece ceea ce citeşti prin filtrul 


propriilor experienţe şi că te vei folosi de propria 
gândire pentru a hotărt dacă lucrurile acestea au vreo 
valoare pentru tine. Ele sunt de valoare pentru cineva, 
de asta sunt sigur, dar numai tu poti ști dacă ești acel 
cineva. 

De asemenea, este important să punctez că 
aproape întreaga carte înfăţişează un model mental. 
Adică o reprezentare a realităţii simplificată ȘI 
organizată sub forma unei structuri teoretice, astfel 
încât să poată fi mai uşor asimilată. Astfel, totul aici 
este subiectiv. Nu am vrut să scriu o lucrare exhaustivă 
despre ruşine; sunt doar nişte moduri de a regândi 
rușinea, care mie mi-au fost de mare ajutor. Oricât de 
bine informat încerc să fiu, eu — la fel ca toată lumea — 
am o perspectiva limitată și câteva unghiuri moarte. 
Aşa că, dacă nu este precizat altfel, poţi să consideri că 
fiecare propoziţie începe cu „Eu cred că“ sau „Din 
experiența mea“. Nici nu mă consider expert în ruşine 
(ceea ce în sine este câteodată o sursă de ruşine pentru 
mine). Nu sunt om de știință, psiholog sau 
psihoterapeut. Eu doar studiez rușinea. Sunt doar un 
învățăcel foarte entuziast ȘI obsesiv, care s-a gândit la 
rușine în absolut fiecare zi din ultimii cinci ani, dar 


care rămâne un învățăcel. Şi dacă există vreun profesor 


sau „expert în ruşine pe care să îl recomand ca ghid în 
călătoria rușinii, acesta cred că trebuie să fie un 
profesionist, cum ar f un terapeut. 

Rușinea este o forţă profundă şi foarte puternică, 
care poate deveni foarte Uşor copleșitoare atunci când 
nu este gestionată cu atenție. M-ar linişti sa știu că 
lucrezi alături de un profesionist calificat în încercarea 
de a-ți înţelege ruşinea, dacă ai această posibilitate. 
Până la urmă, chiar ȘI revelaţia mea referitoare la rușine 
s-a petrecut în cadrul terapiei, deci nu cred că există 
vreo cale mai bună. Ruşinea este strâns legată de 
traumă şi de răspunsul luptă-sau-fugi în fața unei 
ameninţări — două dintre cele mai puternice 
mecanisme de aparare ale corpului uman, care au 
puterea de a-ţi remodela creierul într-un sens cât se 
poate de propriu şi de a-ţi pune la pământ întregul 
sistem nervos. [rauma este ceva foarte serios, dar un 
terapeut te poate ajuta să îţi croiești un drum în 
siguranţă prin hăul rusinii. Totusi, dacă ajutorul unui 
terapeut nu este o opţiune, poţi încerca să citeşti 
această carte alături de un prieten În care ai încredere. 
Sentimentul de apropiere poate să fie un remediu bun 
pentru rușinea care ar putea ieşi la suprafaţă. 

Ultimul lucru pe care vreau să îl evidenţiez înainte 
sa continuăm e faptul că rușinea nu este ceva rău. Am 
tendința să folosesc termeni peiorativi atunci când 
vorbesc despre rușine, dar adevărul este că rușinea 
reprezintă o parte naturală și benefică a experienţei 
umane. Rușinea ne protejează, ruşinea ne învață 
lucruri și ne pune faţă in faţă cu ceea ce este cu 
adevărat important pentru noi. De fapt, fără rușine 


cred că nici nu am fi capabili de empatie — sunt două 


feţe ale aceleiaşi monede. Avem nevoie de rușine, deci 
scopul nu este să scăpăm de ea, nici să încercăm să nu 
o mai simțim. Niciuna dintre aceste soluții nu este 
realistă sau benefică. Principala problemă cu ruşinea 
este ce să facem cu ea atunci când apare. Cum 
reacţionăm În faţa el, cum o explicăm, cum o 
ascundem şi cum o interpretăm greşit. Așa că scopul 
nostru este så o acceptăm, să O S77nţIm ŞI să vorbim 
deschis despre ea, astfel încât să o demistificăm și sa 
învăţăm să o gestionăm cât mai eficient şi mai benefic 
cu putinţă. 

Ca punct de plecare, în prima parte a cărții vol 
rezuma fundamentele a ceea ce am ajuns să înţeleg 
despre rușine, de ce o simţim şi cum funcţionează. Aici 
facem educaţia ruşinii, tot ce trebuie să ştii despre 
această „emoție dominantă“. În încercarea de a pästra 
tonul acestor teorii fundamentale într-o notă 
amuzantă şi ca să te identifici mai uşor cu ele, am 
presărat de-a lungul Cărții diverse povestiri-cheie legate 
de propria călătorie în lumea rușinii. Chiar dacă poate 
că nu o să te identifici în mod direct cu un copil cu 
aspirații de vedetă care încă nu şi-a întins aripile, 


concluziile la care am ajuns prin toate aceste 


experienţe sunt surprinzător de universale. Includ aici 


propriile experienţe, deoarece sunt de părere că, pentru 
a porni orice fel de discuţie însemnată despre rușine, 
trebuie să îţi pui pielea la bătaie. 

În partea a doua vom aduce în discuţie conflictul 
dintre ruşine și autenticitate — un loc propice pentru 
dezvoltarea a tot felul de strategii de viață greșite, cum 
sunt reprimarea şi narcisismul. Apoi, le vom 


contrapune acestor strategii alternative mai sănătoase, 


precum meditaţia și integritatea. Această secţiune a 
cărții va cobori mai adânc în partea întunecată a 
rusinii, scoțând la lumină subiecte incomode precum 
inferioritatea, pedeapsa, victimizarea şi — probabil cel 
mai incomod dintre toate — familia. Pentru a fructifica 
din plin conţinutul acestei carți, va trebui să mi te 
alături şi sa resimţi o anumită doză de ruşine pe 
parcurs. Dar să nu-ți fe teamă, vom reveni în 
siguranță la liman cu ajutorul unor contramăsuri 
proactive împotriva rușinii — precum puterea alegerii 
conștiente, valorile, egalitatea și discursul în 
perspectivă. 

În partea a treia vom discuta despre ce înseamnă să 
ne simţim incontortabil cu rușinea, astfel încât să 
putem lucra cu ea în moduri noi și motivante. Vom 
examina și multe dintre „opusurile“ ruşinil — practici 
foarte puternice precum curiozitatea, empatia și 
iubirea de sine. Această secțiune a cârții te va ajuta să 
transformi ruşinea din ceva „toxic“ în ceva „benefic“, 


astfel încât să te poţi ghida în propria călătorie de 


acceptare de sine, a cărei destinaţie finală este revelaţia 
rușinii. Nu pot întări îndeajuns influenţa pe care 
rușinea o are asupra tuturor oamenilor și tuturor 
lucrurilor din viaţa noastră, aşa că nu este vreo 
exagerare sa spunem că, învățând så înțelegem ruşinea, 
să o gestionăm și să ne-o însușim, deprindem una 
dintre cele mai eliberatoare abilităţi cu putinţă. 


Aşadar, să incepem! 

Despre ruşinea mea 


„MAI BINE MOR DECÂT SĂ FIU GAY.“ 

Îmi amintesc că gândeam așa la vârsta de 13 ani, în 
timp ce stăteam pe bancheta din spate a maşinii 
familiei. Nu mai ştiu încotro mergeam, poate că ne 
întorceam de la școală, dar cred că îmi aduc aminte 
strada pe care eram. lenth Avenue din Vancouver, o 
străduţă suburbană foarte drăguță, căptușită pe stânga 
şi pe dreapta de nişte tulipani gigantici, care străbate 
cartierul Point Grey, tipic pentru pătura de sus a clasei 
mijlocii. Nu cred că e întâmplător că acest gând mi-a 
venit în minte tocmai într-un cadru aşa idilic, 
înconjurat de fraţii și părinţii mei, în siguranţa 
autovehiculului familiei. Totul simboliza ceea ce 
credeam că aveam să pierd dacă „mi-aş fi permis“ să fiu 
acest lucru ruşinos: gay. 

Criza asta luase naștere cu câteva zile înainte, pe 
când eram în autobuz cu o gaşcă de copii din trupa de 
teatru care locuiau în același cartier cu mine și ne 
îndreptam spre cursul de actorie la care mergeam 


săptămânal și care avea loc în centru. Imi amintesc că 


îi auzeam pe ceilalţi copii vorbind în jurul meu, când 
unul dintre ei a proclamat: „Dacă nu ştii dacă ești sau 
nu ești gay înseamnă că eşti!” Un val de ruşine mi-a 
invadat tot corpul. 

Mai întâi, ruşinea m-a făcut să îngheţ pe scaun, 
blocându-mi creierul atât de tare, încât nu am mai 
putut nici să reacţionez şi nici să gândesc limpede. 
Apoi mi-a făcut inima să-mi bată nebunește și mi s-a 
făcut rău de la golul din stomac. Dar în același timp, 
rușinea mi-a dictat în termeni cât se poate de clari că 
trebuie să mă port ca și cum nimic nu ar fi în neregulă, 
altfel cauza disconfortului meu ar deveni evidentă 
pentru toată lumea. Așa că m-am prefăcut că nici 
măcar nu sunt atent la conversaţie, intorcându-mă din 
când în când spre fereastră cu o prefăcută lejeritate, 
pentru ca cei din jur să nu îmi citească pe faţă 
tumultul interior. 

Starea de moment a trecut într-o fracțiune de 
secundă, dar m-a urmărit pentru tot restul vieţii. Asta 
e forța invizibilă a ruşinii. 

Totuși, nu era prima dată când subiectul 
homosexualității apăruse în conversație. Când eram 
mic, să spui că cineva € gay era o insultă la ordinea 
zilei în curtea şcolii, aşa cum încă se întâmplă în multe 
locuri. Chiar dinainte ca cei din generaţia mea să 
ajungă în punctul de a-şi admite atracţia pentru cineva 
de sex Opus, ei știau deja că nu e în regulă să îţi placă 
de cineva de același sex. Era o convingere foarte 
puternica, pe care în mod inconștient o asimilaserăm 
cu toții printr-un milion de căi umilitoare. 

Îmi amintesc că ne jucam în pauze acest joc în care 


spuneam cuiva că are ceva pe unghie. Dacă ÎȘI făcea 


mâna căuş pentru a-şi verifica unghiile, atunci era 
hetero. Dacă își întindea mâna în faţă, examinându-și 
dosul palmei, însemna că e gay — o justificare pentru 
ample ridiculizări asupra celui în cauză. 

Îmi amintesc că la un moment dat eram mândru 
de o glumă cu homosexuali pe care o inventasem chiar 
eu. 

Întrebam: „Cum sună când se băşeşte un 
homosexual?“ 

Si apoi căscam. 

La acea vreme, imaginea mea asupra „gayilor“ era 
exclusiv masculină. Bărbaţi ostracizați, plini de boli, 
păroși, cu haine ridicole („rămaşi în anii 70"), perverşi 
obsedati sexual, care erau în mod voit imorali. Aveam 


senzaţia destul de clară că „ei“ pur şi simplu încearcă să 


Îi enerveze pe cel din jur și, prin urmare, merită toată 
batjocura și toată marginalizarea pe care o primesc. Ca 
și cum efectiv şi-o cer „alegând“ să fie gay. 

Dar poate fiindcă treceam prin pubertate sau poate 
din cauza felului în care acea afirmaţie era formulată — 

„Dacă nu stii dacă eşti gay sau nu, înseamnă că 
esti“ —, acel moment din autobuz a fost primul în care 
m-am gândit că ar putea fi vorba chiar de mine! Din 
motive necunoscute, pur și simplu nu am reușit sa mă 
conving pe moment că știu sigur cå 24 sunt gay. 

Am stat şi am mustit în jurul întrebării ăsteia 
câteva zile, într-o stare de panică moderată, dar 
constantă. ȘI dacă eram gay? Păi, asta nu-i corect! 
Înţelegeam în mod implicit că, dacă era să fiu gay, cu 
siguranța nu era alegerea mea. Nicio parte din mine 
nu își dorea să fiu gay. Și nici nu îmi părea cà aş fi 


făcut ceva greșit sau că aș fi fost în vreun tel „corupt“. 


Până în acel moment, avusesem chiar o copilărie mai 
degrabă idilică, stabilă şi plină de afecţiune. Nu 
fusesem maltratat, rănit sau bolnav mintal. Mi se parea 
că dintr-odată, fără absolut niciun motiv, cumva — 
poate — eram gay. 


La vremea aia aveam numai două casete pe care 


familia mea le asculta la nesfârșit oriunde mergeam cu 
mașina. Era fie Paul Simon, fie Hituri pop din anii 80. 
Îmi amintesc că era un anume hit pop din anii 80 
care trezea în tânărul meu suflet o combinaţie stranie 
de dorinţă și teamă ori de câte ori o auzeam. Se numea 
„Moonlight Desires“ şi era cântată de trupa canadiană 
Gowan (numită așa după solistul trupei, Lawrence 
Gowan). 

În primul rând, trebuie să spun că era o piesă 
destul de bună. Ceva în ea îmi răscolea sufletul şi îmi 
stârnea pofta (întâmplător, versuri direct din cântec). 
Avea o misterioasă forţă emoțională și ma simțeam de 
parcă Lawrence Gowan cânta chiar despre mine. lată 


câteva versuri reprezentative: 


„You stir my soul 
And whet my hunger and 
Weave that spell that pulls me under 
These moonlight desires haunt me 
They want me, they want me 
These moonlight desires haunt me 
You're sending, you re sending 
Secret fires 
Burnin inside me unknown 
Raging on never mentioned 


Only you can uncover the flames 


Break their silence 


And make them dance for us to see them and 


Break their chains and give them freedom.“ 


De fiecare dată când răsuna melodia asta simţeam 
cum conflictul meu interior este expus în văzul 
tuturor. Era în egală masura excitant şi extrem de 
umilitor, ca şi cum Gowan mă seducea în faţa întregii 
familii, chiar acolo în maşină. La vremea respectivă, 
simţeam că e absolut evident pentru toată lumea faptul 
că Gowan spune clar și răspicat: „E gay! A.J. e gay!“ 
Simţeam că eman rușine prin fiecare por şi începea să 
devină de necontrolat. 

În termeni mai tehnici, mă aşteptam ca eu să fiu 
heterosexual, la fel ca familia mea, colegii mei şi toți 
ceilalti „oameni normali“ pe care îi vedeam peste tot în 
jurul meu şi în mass-media. A fi heterosexual era 
sinonim cu a mă integra și a-mi împlini nevoia 
fundamentală de 
incluziune socială, pentru care corpul meu avea să mă 
răsplătească cu senzaţii plăcute. Dar în acel moment 
din autobuz, senzaţia bruscă de incertitudine cu privire 
la sexualitatea mea a zădărnicit acea așteptare 
fundamentală de „normalitate“, apartenenţă şi plăcere, 
iar acea zădărnicire a fost în sine una dintre cele mai 
dureroase senzaţii pe care tânărul meu corp era capabil 
să o producă: ruşinea. Am interpretat acea senzaţie 


oribilă — ruşinea — ca pe un semn că mie îmi este dat 


să fiu diferit, rău şi singur. Și de atunci, de fiecare dată 


când m-am gândit la a fi gay, în mine a luat naştere 
din nou și din nou aceeași reacție neplăcută, 
alimentând o spirală a rusinii. 

Atunci când rușinea a devenit de nesuportat, am 
hotărât că mai bine mor decât să fiu gay. 

Ca şi când ar fi simţit o ameninţare reală la propria 
existenţă, în acel moment egoul a îngropat acest 
conflict atât de adânc în mintea mea, încât aproape 
zece ani nu m-am mai gândit niciodată conștient la 
asta. 

Chiar și așa, o parte din mine a murit — acea parte 
care mă făcea să mă simt comod fiind eu însumi în 
văzul lumii. 

Nu eram un homosexual ascuns la modul obișnuit. 
Egoul meu îngropase adevărul atât de adânc și atât de 
deplin, încât nici măcar eu nu mai credeam că sunt 
gay. Devenisem pur și simplu acest băiat evident 
asexuat, care credea că este atras de fete, dar care nu 
făcuse niciodată ceva în privinţa asta. Îmi amintesc că 
prima mea prietenă s-a despărţit de mine pe motiv că 
eram „prea frigid“. 

În plus, sexul înainte de căsătorie era ceva tabu în 
familia mea și nici nu îmi dau seama dacă ruşinea pe 
care o simţeam era legată de faptul că aş putea fi gay 
sau de acela că a fi gay era În mintea mea sinonim cu a 
face sex. Având în vedere că la vremea aceea căsătoria 
între homosexuali nu era legală, orice act sexual gay ar 
fi fost în mod inerent greşit ȘI rușinos după standardele 
morale ale culturii mele. 

Oricare ar fi fost motivul exact, în mod clar aveam 
impresia că există ceva atât de „rău“ în neregulă cu 


mine, încât trebuie îngropat dincolo de planul 


conştient, de teamă că altfel aş fi respins sau m-aș 
sinucide. Deşi adevărul era îngropat, senzaţia că ceva 


greșit se întâmplă cu mine era omniprezentă. 


husinea cronică 


În copilărie, atunci când intrăm într-un conflict cu 
rușinea, ea câştigă de obicei. Ne doboară la fiecare pas, 
ameninţându-ne că îi vom pierde pe toti cei dragi, 
alături de tot ce ne face fericiţi și ne oferă siguranţă. Și 
având în vedere că nu suntem adulți care se pot îngriji 
singuri, pentru copii ruşinea este, de fapt, o strategie 
defensivă utilă. Ruşinea m-a protejat de o potenţială 
respingere, declanşându-mi o aversiune faţă de 
adevăratul meu sine. Dar lăsând-o să câştige la o vârstă 
așa fragedă, practic, m-am asigurat că de atunci Înainte 
voi fi sclavul ei. Mi-a dispărut impulsul de a reacționa 
chiar şi moderat în faţa ruşinii, căci înăuntrul meu 
eram conştient că ea ştie niște lucruri murdare despre 
mine. M-aş fi simțit ca un inculpat care se ia la ceartă 
cu j uriul la propriul proces. Subconștient, rușinea avea 
o mare putere asupra mea şi nu voiam să intru în 
conflict cu ea. 

Așa că nu am făcut decât să dansez așa cum îmi 
cânta ea, ca o marionetă, pe când ceilalți copii testau 
în mod activ limitele a ceea ce e „ok“ și ce nu, 
descoperind cine sunt cu adevărat. Este un pas foarte 
important în dezvoltare — procesul de 
individualizare —, iar eu l-am ratat. 

Simt că mulți dintre noi ne aflăm încă în acest 
proces de individualizare, într-o măsură mai mare sau 


mai mică. Mulţi au ajuns destul de departe, până în 


punctul în care rușinea nu mai este o parte importantă 
a vieţii lor. Nu că nu ar mai simţi ruşine — asta e 
imposibil. Ruşinea este încă acolo, ghidându-le 
acțiunile chiar mai mult decât își dau seama. Dar au 
ajuns la un echilibru al puterii între ei și ruşine, 
suficient cât lucrurile să funcţioneze mai lin (cel puţin 
pentru moment). Singura diferenţă pentru oamenii ca 
mine, care nu au terminat încă procesul 
individualizării, este că noi nu am negociat încă 
suficientă autonomie faţă de atacul constant al rUȘINII 
(sau poate chiar deloc). Astfel că, pe măsură ce ne 
maturizăm, În viața noastră se acumulează anumite 
resentimente și neplăceri, cu care nu știm întotdeauna 
ce să facem. Este un sentiment de neputinţă. O 
închisoare personală, invizibilă, fondată pe nişte 
aşteptări exterioare percepute numai de noi, în care 
stăm închiși pentru că asta e ce credem că trebuie să 
facem pentru a fi nişte oameni „buni. 

Acest sentiment este „vina cronică . Practic, eu am 
fost condiţionat de o experienţă a rușinii persistentă și 
dezechilibrată, laolaltă cu o interpretare profund 
discreditantă a ceea ce credeam că este rușinea. Se 
spune că ruşinea cronică este o formă de traumă de 
dezvoltare, adesea declanșată de o problemă de 
ataşament în copilărie. Pentru mine, cel mai probabil 
s-a dezvoltat prin furtuna perfectă formată de faptul ca 
am fost un copil gay care a crescut într-o cultură 
homofobă, alături de ruşinea de a nu mă putea integra 
și de prea mult perfectionism (mai multe despre asta 
în capitolul 10) şi e posibil ca totul să fi fost exacerbat 
şi de lucrurile minore, precum faptul că eram copilul 


mijlociu într-o familie numeroasă sau că eram 


canadian într-o lume americano-centrică. În loc să 
pendulăm între mai multe stări sănătoase, așa cum se 
întâmplă cu majoritatea oamenilor, noi, cei care 
suferim de ruşine cronică, ne împotmolim într-un 
singur răspuns emoţional: rușinea. La vârsta inocentă a 
dezvoltării, în noi a fost sădit un sentiment profund de 
inadecvare, lipsă de valoare, imperfecţiune ȘI 
incompetenţă. Astfel, copii find, am început să 
simţim în mod real că nu merităm siguranta grupului 
căruia ar trebui să-i aparţinem. Astfel că ţelurile 
noastre definitorii în viaţă devin încercările de a „ne 
integra“ cu orice preţ, încercări alimentate de rușine, 
în timp ce instinctele ne spun că asta „trebuie“ să 
facem pentru a supraviețui. 

Fie că suferi sau nu de rușine cronică, este 
întotdeauna incredibil de util să îţi înţelegi propria 
rușine. Și știu din experienţa personală că, în ciuda 
rusinii, procesul de individualizare rămâne posibil şi 
poate începe la orice vârstă. Scopul meu cu această 
carte este să îi ajut pe cei care nu s-au individualizat 
incă, precum și pe cei care au terminat de parcurs acest 
proces să ducă această călătorie pe cât de departe se 
poate, fără să piardă din vedere mesajul tundamental al 
ruşinii: ca ne pasă de legăturile pe care le creăm cu 
ceilalți. lată ce e sacru pentru noi, animalele profund 
sociale. Să începem o relaţie sănătoasă cu rușinea 
înseamnă deci să găsim echilibrul cel mai potrivit, care 


ne oferă cea mai mare putere, între sine şi celălalt, între 


independență ȘI interdependenţă, între individ șI grup. 


Poate să pară un paradox, dar această călătorie este 


despre a găsi polaritatea perfectă între două mari 
puteri — Fu şi Noi —, astfel încât să canalizăm întreaga 
forţă a ambilor poli. 

Acum că ai văzut care este povestea ruşinii mele, să 
ne întoarcem și să vorbim despre bazele educaţiei 


ruşinii. 


Capitolul 


2 


Ce este rușinea? 


RUȘINEA ESTE O EMOTIE. 

Și ce e o emoție? Bună întrebare! Teoriile sunt 
multe și diverse — ai fi surprins! Emoţia nu este deloc 
ceva clar sau bine înţeles, aşa cum poate ţi-ai fi 
imaginat. Pare că nu există consens nici măcar în ceea 
ce priveşte numărul emoţiilor existente. loate acestea 
fiind spuse, teoria care mi-a influenţat probabil cel mai 
mult percepţia asupra emoţiilor este cea a afectului 
înaintată de Silvan Tomkins, aşa cum este ilustrată de 
influenta carte a lui Donald Nathanson, Shame and 
Pride. Am petrecut aproape un an întreg citind (şi 
recitind) tratatul monumental al lui Nathanson asupra 
ruşinii pentru ca tu să nu fii nevoit să o faci. 

Pentru a servi mai bine scopului nostru, vom privi 
emoţiile drept o combinaţie dintre senzații și gânduri. 
Senzaţia în stare pură este ceea ce vom numi 4fect. În 
mod tradiţional, este ceea ce asociem cu o emoție, felul 
în care se simte. Modul în care corpul nostru trăieste o 
anumită experienţă. Afectele sunt diferitele senzaţii 


plăcute sau neplăcute pe care le simţim, despre care se 


spune că decurg din străvechiul sistem limbic. Ideea 
este că fiecare om se naște programat cu mai mult sau 
mai puţin acelaşi spectru de afecte. Asta înseamnă că 
tuturor ne € rușine. 

Dar contrar părerilor larg răspândite, emoţiile sunt 
mai mult decât o senzaţie. Ele sunt în egală măsură 
conectate la cea mai evoluată parte a creierului, 
cortexul prefrontal — sfera de gândire raţională, 
cognitivă. Cortexul nostru prefrontal interpretează 
senzaţia afectului pur ŞI Îi conferă un anumit sens — o 
poveste. Combinația dintre afect şi cogniţie, adică 
dintre simţire și oferirea unui înţeles, dă naștere unei 
emoții. 

Aşa că te încurajez să începi să consideri rușinea 
drept o combinaţie a două lucruri — în egală măsură, o 
senzație şi un set de convingeri. Ruşinea este un afect 
căruia îi atribuim anumite interpretări cognitive. Mai 


întâi, să examinăm senzaţia de rușine. 


Afectul rusinii 


Rușinea este o senzaţie fizică profund neplăcută, poate 
cea mai neplăcută dintre toate, adesea localizată în 
stomac, piept, gât și față (dar nu neapărat). 
Simptomele fizice ale ruşinii includ în mod tradiţional 
inroșirea şi aplecarea privirii. Aparent, rușinea 
declanșează in corpul nostru o relaxare involuntară a 
tensiunii musculare din zona gâtului, astfel încât capul 
se pleacă, iar contactul vizual este evitat. Adesea, este 
stimulată dorinţa să ne acoperim faţa, să ne chircim, să 
ne prăbușim, să cedăm nervos sau să dispărem fără ca 


cineva să observe. Se mai spune ca ruşinea contractă 


muşchii gâtlejului, pentru a ne opri din a spune ceva 
incriminator. Ruşinea este modul înnăscut al corpului 
de a apela la dreptul de a nu spune nimic, stimulând 
în mod natural retragerea, negarea şi defensiva. De 
fapt, se pare că rușinea este îndeaproape corelată cu 
sistemul care răspunde în faţa amenințărilor, adesea 


descris ca modul în care reacționăm la stimulii negativi 


exteriori ori la sentimentele pe care ni le provoacă cel 
din jur. Răspunsul nostru în faţa amenințării tinde să 
stimuleze un puls accelerat, gât uscat, înroşirea feţei ȘI 
umezirea ochilor. 

De asemenea, se întâmplă adesea ca ruşinea să 
inducă confuzie, nebulozitate, copleșşire și chiar o stare 
de blocaj fizic. Ruşinea poate să cauzeze chiar ȘI 
dezgust şi greață. Unii dintre oamenii cu care am 
vorbit asociază rușinea cu o senzație de furnicături pe 
partea posterioară a gâtului. 

Unora li se face foarte cald, iar altora foarte frig. 
Alţii resimt ruşinea în mâini şi picioare. Oricare ar fi 
reacția în cazul tău, afectul ruşinii este, în general, O 
senzaţie fizică profund neplăcută — adică tindem în 
mod natural să o evităm (precum durerea sau teama). 
De fapt, ruşinea este atât de dezagreabilă, incât 
depunem mari eforturi să o reprimăm sau să o 
amorțim, motiv pentru care mulţi oameni nici nu o 
pot repera cu precizie. 

Conform teoriei afectului, consider că rușinea este 
un spectru care include totul, de la timiditate ȘI 
imbujorare — la capătul moderat, la jenă și stânjenire și 


până la umilire, chin şi chiar gânduri suicidare în 


cazuri extreme. Astfel că senzaţia şi intensitatea 
afectului rușinii poate să varieze în funcție de situaţie 
ȘI individ, stimulând diferite interpretări cognitive. 
Corpul nostru produce aceste senzaţii neplăcute, 
pe care le numim afectul ruşinii, pentru a ne ajusta 
comportamentul — mai ales în ceea ce priveşte 
competenţa și incluziunea socială, esenţiale pentru 
supravieţuire. O să discutăm ceva mai târziu despre 
scopul rușinii. Dar mai întâi trebuie să descoperim 
cealaltă faţetă a ruşinii: gândurile, convingerile, 
poveştile și interpretările care vin la pachet cu afectul 


ruşinii. 


Rusinea cognitivă 
În cea mai pură formă a sa, îmi pare că afectul ruşinii 


se rezumă la convingerea că suntem diferiţi, rai și 


singuri. Desigur, fiecare dintre noi a trecut prin 


experienţe diferite și rezonează la alte implicații 
culturale. Astfel, deși se crede că toţi oamenii resimt 
stânjeneala TUȘINII relativ uniform, gândurile, 
convingerile, poveştile și interpretările specifice 
asociate acestora vor varia în functie de individ, de 
situație și de intensitatea afectului. 

De-a lungul ultimilor câțiva ani, am colecționat 
așa-zise cuvinte asociate rusinii. Ele sunt numeroase. Și 
niciunul dintre ele nu este pozitiv. lată câteva, pentru 
a-ți face o idee în legătură CU interpretările ȘI 
convingerile despre care observ că sunt asociate ideii 
de ruşine: plin de defecte, scandalos, inferior, 
dezonorant, slab, invizibil, dezgustător, anormal, 


inadecvat, inacceptabil, urât, incompetent, murdar, 


jalnic, deficient, pătat, aberant, impur, pervers, 
monstruos, inuman, bolnav, profan, rău, lipsit de 
valoare șI, mai ales, de neiubit. Poate că unele dintre 
aceste cuvinte vor rezona cu unii mai mult decât cu 
alții. Dar cred că totul se reduce la a fi diferit, rău şi 
singur — convingerea sau teama că dacă ne este rușine 
inseamnă că e ceva inerent „gresit“ la noi prin 
comparație cu ceilalți (sau „cum ar trebui så fim“). 
Implicaţia este că am putea fi un individ mai prejos 
decât ceilalți (sau un nonindivid), nedemn de a fi 
acceptat, iubire, atenţie, respect sau oricare alt 
sentiment plăcut. 

Afectul rușinii este adesea interpretat ca un semn 
că este posibil să nu aparținem grupului. Şi poate fi 
vorba despre orice grup important pentru noi, fie că 
este vorba despre familie, prieteni, „oamenii buni“, 
„oamenii competenţi”, „oamenii atractivi”, „oamenii 
valoroși“ sau chiar întreaga societate sau specie umană. 
Aşadar, ne temem că vom fi — sau poate că ar trebui să 
fim — excluși ȘI lăsaţi sa ne stingem trişti, speriați și 
singuri. 

Unul dintre motivele pentru care convingerile 
noastre legate de ruşine se simt atât de adevărate este 
că ele sunt constant întărite de una dintre cele mai 
puternice Și neplăcute senzaţii pe care corpul uman le 
poate produce: afectul ruşinii. Până la urmă, dacă toate 
aceste convingeri nu ar fi fost „adevărate“, de ce se simt 
a fi aşa reale? E aproape ca şi când Dumnezeu sau 
natura însăși ne-ar pedepsi pentru transgresiunile 
noastre de necontestat (sau cel puţin aşa se simte). $i 
prin același proces, senzația afectului rușinii, deja 


foarte neplăcut resimțită, este apoi și mai mult 


amplificată de gândurile distructive şi repulsive pe care 
mintea umană le poate invoca. Nu numai că afectul 
rușinii ne rânește, dar tindem chiar să credem că este 
„vina“ noastră pentru ce ni se întâmplă, că o merităm, 
fiindcă am fost cumva „răi“. 

Aşa că emoția pe care o denumim ruşine este o 
combinaţie a două lucruri: senzaţia profund neplăcută 
a afectului rUŞINII ŞI interpretările cognitive profund 
debilitante asupra acestei senzaţii. Este ceea ce eu 
numesc „lovitura în doi timpi“ a ruşinii. O ambuscadă 
atent coordonată asupra minţii și asupra inimii. Un 
măcel cognitiv şi somatic, a cărui forţă o domină 
complet pe cea a organismului nostru. Despre asta 


vorbim atunci când vorbim despre rușine. 


Creierul tripartit 


Diferenţa dintre senzaţia rușinii și gândurile despre 
rușine poate fi explicată prin ipoteza modelului 
tripartit al creierului, propusă de doctorul şi 


neurocercetătorul Paul MacLean în anii '60.2 Această 


teorie este foarte utilă atunci când ne gândim la 
evoluţia creierului uman, modul în care acesta 
funcţionează în linii mari și mai ales la felul în care 
operează emoțiile. Conform acestui model, creierul ar 
conţine trei iterații de evolutie, cuibărite asemenea 
unor păpuşi rusești una în cealaltă. Ca şi cum creierul 
nostru mare şi complex ar fi evoluat bazându-se pe 
versiuni anterioare ale lui însuși. 

La baza creierului se află creierul reptilian, un creier 
primitiv care conține structuri precum amigdala și care 


reglează răspunsul de tip luptă-sau-fugi în faţa 


amenințărilor — un reflex primordial de supravieţuire, 
pe care îl avem în comun cu toate vieţuitoarele, 
inclusiv reptilele, de unde ȘI numele. 

Deasupra şi incluzând creierul reptilian se află 
creierul mamifer, alcătuit din sistemul limbic, care 
reglează afectul, partea prin care percepem emoţiile. 
Această parte a creierului este comună ȘI celorlalte 
mamifere, de unde şi numele. 

Și deasupra tuturor acestora se află creierul uman, 
care conține neocortexul — cea mai nouă, „evoluată“ şi 
specific umană parte a creierului nostru, de unde ȘI 
numele. Neocortexul include cortexul prefrontal, 
despre care se crede că reglează gândirea raţională 
complexă, logica şi limbajul. 

Folosind modelul creierului tripartit, putem vedea 
cum gândurile și senzațiile noastre vin efectiv din doi 
creieri diferiți. Desigur, aceşti creieri sunt 
interconectați și amândoi sunt „tu“, dar modelul ne 


ajută să explicăm întrepătrunderea unică de două 


elemente distincte din care sunt compuse emoţiile: 
senzația şi sensul pe care îl conferim acelei senzații. 
Creierul nostru cognitiv răspunde de nuanţe și de 


gândirea rațională și poate f uşor convins prin nol 


dovezi logice. Pe de altă parte, creierul emoţional este 
binar şi mai degrabă impulsiv. Sistemul nostru limbic 
nu urmează logica; lucrează cu imagini şi senzații care 
trebuie resimtite pentru a fi înţelese. lar creierul nostru 
reptilian este chiar și mai simplu decât celelalte două, 
operând in totalitate la nivel inconștient, prin 
mecanisme care se ocupă de răsplată, siguranță ŞI 


supravieţuire. 


Diferit, rău și singur 


Deşi emoţiile noastre reprezintă o combinaţie între 
senzaţie și interpretare, nu € ca și cum fiecare dintre 
noi le interpretăm în moduri profund diferite. De ce, 
în general, în primul rând rușinea declanşează în noi 
toţi convingerea că suntem diferiţi, singuri şi rāi? 
Suspectez că interpretările noastre emoţionale sunt 
influențate nu numai de propria cultură, ci sunt în 
egală măsură predispuse la anumite tălmăciri în functie 
de caracteristicile psihologice, instinctuale ȘI 
evoluţionare pe care le avem cu toții în comun. 

Până la urmă, suntem organisme vii şi, ca toate 
organismele vii, am evoluat astfel încât să maximizăm 
rata de supravieţuire a speciei. Pentru a rămâne în 
viaţă, trebuie să ne împlinim toate nevoile biologice de 
bază — între care hrana, hidratarea și somnul. Avem, de 
asemenea, și niște nevoi psihologice mai abstracte, 
precum sensul, demnitatea şi relatiile cu cei din jurul 
nostru. Așa că avem nevoie de un organism prin care 
să fim motivaţi să împlinim aceste nevoi. Una dintre 
mutaţiile care trebuie să îi fi impulsionat pe strămoşii 
noștri protomamitere să îşi împlinească nevoile a fost 
dezvoltarea treptată a afectului, a sentimentelor și a 
senzaţiilor asociate emoţiilor. În vremurile îndepărtate, 
existau probabil numai vreo două afecte. Practic, 
senzația „da“ (afect plăcut) şi senzația „nu“ (afect 
neplăcut). $i, probabil, o senzaţie neutră sau 
nonsenzaţia — echilibrul, homeostaza (lipsa afectului). 

Atunci când strămoșii noștri făceau lucruri în 


direcţia implinirii nevoilor, corpul lor îi răsplătea cu 


senzaţia „da“, o amplificare a senzaţiei plăcute de 
sănătate fizică, pe care în mod automat o doreau într-o 
cantitate cât mai mare. Acesta era modul inconștient al 
corpului lor de a spune: „Da! Continuă să faci asta și 
vom supravieţui!” Și pe măsură ce creierul uman a 
evoluat, cuprinzând din ce în ce mai multe capacități 
cognitive, am început în mod natural să interpretăm 
această senzaţie ca pe o confirmare a faptului că: 
„Acesta este un comportament bun.” 

Atunci când făceam lucruri pe care corpul le 
percepea împotriva împlinirii nevoilor, eram pedepsiţi 
cu senzația „nu“, o amplificare a senzației neplăcute de 
stres şi degradare fizică, pe care în mod automat voiam 
să o evităm. Era modul inconștient al corpului de a 


spune: „Nu! Nu face asta pentru că o să murim!“ Mai 


târziu, facultăţile cognitive superioare ale creierului au 
inceput să interpreteze această senzaţie neplăcută 
drept: „Acest comportament e rău.“ 

Pendulând între senzaţia „da“ şi senzaţia nu“, 
corpul nostru şi-a dezvoltat un sistem puternic de 
motivaţie folosind polaritatea atracției și a aversiunii — 

răsplată şi pedeapsă. Cred că acesta e motorul 
principal al sistemului nostru emoţional chiar şi astazi, 
doar că puţin mai complicat. Senzaţiile „da“ şi „nu“ s- 
au divizat în mai multe afecte distincte, fiecare cu 
nenumărate interpretări cognitive. $i aceste diferite 
senzaţii plăcute şi neplăcute se pot combina între ele în 
diverse ansambluri, dând naștere unor emoţii cu atât 
mai complicate și nuanţate. Dar în ultimă instanţă, 
funcţia lor pare să rămână cea de motivatie 


inconștientă. 


Spre exemplu, corpul nostru este posibil să încerce 
să ne semnaleze că ne-a scăzut nivelul glucozei. Aceasta 
este motivația foamei, o sursă de informare incomodă, 
de obicei localizată în zona stomacului. Pentru a întări 
suplimentar motivaţia de a ne satisface nevoia de 
hrană, corpul nostru începe să mărească senzația de 
foame prin senzaţia „nu“ (de obicei sub forma durerii 
sau a furiei). Cu cât trece mai mult timp fără să 
îimplinim această nevoie, cu atât corpul nostru 
produce o senzaţie mai incomodă pentru a ne obliga sa 
acționăm. Așa că până la urmă punem mâna pe mărul 
care stătea pe masă și începem să ronţăim. Pe măsură 
ce apare sațietatea, corpul începe să ne răsplătească 
prin senzaţia „da: „Mmm!“ 

Și unde se încadrează mai exact ruşinea? Afectul 
rușinii este una dintre senzațiile „nu“, evident. Dar 
joacă un rol foarte special. În teoria afectului, se 
consideră că rușinea a evoluat iniţial ca un impediment 
pentru senzaţia „da“. Citându-l pe Donald Nathanson 
din Shame and Pride: „În stadiul incipient al evoluţiei, 
inainte ca «centrii complecși» al cogniţiei så se fi 
format, afectul rușinii nu facea decât să oprească 
afectele pozitive. Dar pe măsură ce creierul a devenit 
mai complex, mai multe funcţii au început să fie 
influențate de rusine.“ 

Aşa cum înţeleg eu lucrurile, pentru ca oamenii să 
evite să se rănească, era nevoie de un mijloc eficient de 
a opri senzația „da“ atunci când corpul nostru 
descoperea că nu mai desfășurăm o activitate utilă 
supraviețuirii. Poate că simpla stopare a senzație „da“ 
nu era un stimul destul de puternic pentru a-i reduce 


avântul motivational. Simpla revenire la starea de 


echilibru nu putea opri trenul de mare viteză al 
dorinței noastre anterioare. Așa că am dezvoltat un 
mecanism foarte puternic — un viraj la 180 de grade de 
la atracţie către aversiune. Această forţă respingătoare 
este ceea ce numim rușine (și prin respingătoare am în 
vedere toate sensurile cuvântului). 

Să continuăm de unde am rămas, la exemplul 
mărului. Pentru că ne aflăm în procesul împlinirii 
nevoii de hrană, corpul ne răsplăteşte cu senzaţia 
„da“ — ura! Dar să ne imaginăm că brusc cineva intră 
în cameră şi realizăm că mărul pe care îl mâncăm este 
al lui. Vai! În acel moment, corpul nostru întrerupe 
senzaţia „da“ cu o senzaţie „nu“ de intensitate egală. 
Această întrerupere bruscă este rușinea. Ruşinea este o 
formă extrem de intensă și foarte potenta a senzaţiei 
„nu“, căci scopul ci este să domine senzaţia „da“ care o 
precedă, pentru a schimba macazul de la o motivaţie 
pozitivă (atracţia faţă de mărul pe care îl mâncăm) la o 
motivaţie negativă (aversiune față de un potenţial 
conflict cu posesorul mărului). Asta înseamnă că 
dintre toate senzațiile „nu“, rușinea are o importanţă 
aparte. 

O altă variantă a acestui scenariu al ruşinii se poate 
întâmpla atunci când e aşteptăm să fim răsplătiți cu 
senzația „da“ la sfârşitul unei acțiuni, însă nu reușim să 
ne atingem scopul așa cum ne-am propus. Chiar şi 
intreruperea  simplei anticipări a  senzaţiei „da“ 
declanşează gustul amar al senzaţiei „nu“ pe care o 
numim rusine. Pentru a ne asigura supraviețuirea, 
corpul trebuie să ne convingă de colosala importanţă a 
competenţei. Trebuie să fim capabili sa facem lucrurile 


pe care credem că trebuie să le facem pentru a ne 


implini nevoile! Astfel, corpul asociază împlinirea 
aşteptărilor cu supraviețuirea și esecul de a împlini o 
așteptare cu moartea. Pentru a întări această idee, o 
mare parte din motivaţia și importanţa emoţională a 
devenit strâns legată de capacitatea de a ne estima cu 
succes propriile abilităţi. Atunci când reușeam să ne 


împlinim aşteptările, eram răsplătiți CU gustul specific 


al senzatiei „da“, putând astfel să ne percepem drept 
competenţi — ceea ce astăzi numim mândrie. Și eram 
pedepsiţi cu varianta specifică senzaţiei „nu“ atunci 
când nu reușcam să ne împlinim aşteptările, simțind 
că suntem incompetentți: rușinea. 

Spre exemplu, revenind la epopeea mărului, poate 
că am fi oferit rapid niște bani celui proaspăt intrat În 
cameră, pentru a compensa mărul mâncat. Până la 
urmă, nu e mare lucru. Ne aşteptam ca asta să creeze o 
senzaţie de legătură între noi și celălalt, ceea ce va 
declanșa din nou senzaţia „da“. Dar spre surprinderea 
noastră, celălalt refuză și ne înjură. În acel moment, 
anticiparea noastră a efectului plăcut este întreruptă. Şi 
acea întrerupere este din nou ruşinea. Deci nu numai 
că nu am împlinit nevoia de relaţionare interumană cu 
cel de lângă noi, dar anticiparea noastră a senzație 
plăcute a fost brutal întreruptă, ceea ce e foarte 
frustrant. Această neplăcere (rușinea) este modul 
corpului de a ne spune „Repară asta!“ — teoretic, 
motivându-ne să rezolvăm sau să ocolim problema, iar 
data viitoare să fim mai atenți. 

Toate acestea explicà mecanismul interior al 
TUȘINII, dar unde se integrează interpretarea „diferit, 


rău și singur? lată cum văd eu lucrurile: deoarece 


ruşinea este declanșată de o diferență între așteptari ȘI 


realitate, cred că în mintea noastră ia naștere în mod 
implicit o comparaţie între cele două. lar asta ne face 
extrem de conștienți de felurile în care suntem diferiţi 
— diferiţi de ce ne doream să fim, de ceea ce ne 
aşteptam să fim, de ce aveam nevoie să fim și, prin 
urmare, diferiţi de oamenii „competenţi (sau cel 
puțin așa ni se pare). 

ŞI fiindcă ruşinea este o întrerupere a senzatiei 
„da“, este prin sine însăși neplăcută. Durerea pură a 
rușinii ne face să credem că această „diferenţă“ 
înseamnă că este ceva greşit la noi. Aşa cum durerea 
fizică ne face să credem că există o problemă in corpul 
nostru, rusinea ne face să credem că undeva în esența 
propriei persoane există o problemă. Probabil că 
neplăcerea absolută a acestei diferenţe comparative este 
ceea ce declanșează interpretarea rușinii cum că am fi 
orai“. 

„Diferit“ plus „rău“ creează o comparatie ierarhică. 
Rușinea nu spune doar că suntem răi, ci şi insinuează 
că ceilalți sunt cu siguranţă buni. Pesemne că sunt mai 
buni decât noi — mai răsăriţi, superiori. lar asta 
declanșează o senzație de inferioritate, cum că am fi 
mai puţin valoroși sau mai răi. Ca şi cum toţi ceilalți 
merită senzaţia „da“, iar noi nu. Astfel, în noi ia 
naştere teama că nici nu facem parte din categoria 
celor buni — sau din orice altă categorie. Că suntem sau 
că vom fi singuri: respinși, uitaţi, înlocuiți. 

Cred că astfel se explică în linii mari mecanismul 
inconstient prin care ia naştere interpretarea foarte 
răspândită conform căreia simţim rușine pentru că 
suntem diferiţi, ral şi singuri. Si în calitate de animale 


sociale, acest destin reprezintă cam cel mai rău lucru 


care ni s-ar putea întâmpla. Separarea de cei pe care Îl 
iubim şi respingerea din grup înseamnă durere, 


suferinţă şi moarte. 


Capitolul 


3 


Animale sociale 


FAPTUL CĂ SUNTEM ANIMALE SOCIALE ESTE 
UNA dintre trăsăturile definitorii ale speciei noastre. 
După mintea mea, asta presupune că, din cine ştie ce 
motive, unii dintre strămoşii noştri mamiferi aveau 
nişte gene care îi motivau să formeze legături şi să 
coopereze cu semenii lor. Aceşti indivizi aveau mai 
multe şanse să supravieţuiască, să se împerecheze și să 
aibă urmaşi care să ducă mai departe această genă 
specifică. Pe de altă parte, cei ale căror gene îi 
împingeau să se retragă și să trăiască pe cont propriu 
ajungeau cel mai probabil să moară singuri și fără 
urmași. Astfel că, treptat, genetica ne-a condiţionat să 
urmăm acel stil de viaţă care ne mărea șansele de 
supravieţuire — apartenenţa la un grup. lată cum arată 
selecția naturală în acțiune. Astfel, apartenenta a 
devenit strategia noastră principală de supravietuire. 

Până la urmă, toate trăsăturile noastre fizice şi 
psihice au evoluat astfel încât să fim animale de haită 
(foarte asemănător — iar asta nu e o coincidenţă — cu 


prietenii noștri canini, cu care ne înţelegem așa bine). 


Asta înseamnă că până şi emoţiile au evoluat astfel 
încât să răspundă pozitiv sau negativ la acţiunile 
noastre, susținându-le pe cele care favorizează 
apartenența la grup. Condiţionarea pozitivă face ca 
acțiunile sociale să fie atractive, răsplătindu-ne cu cele 
mai plăcute senzaţii „da“ de care suntem capabili — 
fantastica senzaţie a iubirii, plăcerea, dar şi fericirea pe 
care o simțim atunci când relaţionăm sau când trăim 


ceva care ne face să simţim incluziune, apropiere 


intimă, sex, validare, respect şi acceptare din partea 
celorlalți. Este modul inconştient al corpului de a ne 
spune: „Da! Suntem parte din grup! Continuă să faci 
asta şi vom supravieţui!” 

Condiţionarea negativă, pe de altă parte, ne ţine 
departe de comportamentele antisociale, trezind în noi 
cele mai neplăcute senzații: insuportabila senzaţie a 
rușinii, vinei, singurataţii si izolării, care vin la pachet 
cu sentimentul că suntem diferiţi, răi și singuri. Este 
modul inconştient al corpului de a ne spune: „O, nu! 
Nu facem parte din grup! Fă tot ce poţi ca să te 
integrezi, altfel nu vom supravieţui!" 

Și, desigur, rușinea funcţionează ca principalul 
regulator  motivaţional între aceste  condiţionări 
pozitive şi negative. Este ca o manetă de „marsarier“. 
Atunci când comportamentul nostru pare să ne 
depărteze de cei din grupul căruia îi aparținem, 
rușinea își face apariţia şi ne întoarce emoţiile la 180 
de grade. Astfel, ruşinea este de departe principala 
condiţionare negativă care ne reglează dorinţa 
fundamentală de a ne integra. Deşi tehnic vorbind, cel 
puţin conform teoriei afectului, nu toată ruşinea este 


de natură socială, având în vedere că suntem în esență 


animale sociale, iar apartenenţa la grup este principala 
noastră strategie de supravieţuire, cred că ruşinea 
socială a devenit în ultimă instanţă cea mai 
proeminentă, cea mai întâlnită şi cea mai dureroasă 
formă de rușine. Adesea, funcțiile noastre cognitive 
alipesc și toate celelalte momente în care am resimțit 
rușine la sfera socială — când se întâmplă să ne 
imaginăm o mulţime dezaprobatoare care ne 
urmărește acţiunile chiar și când nu este nimeni în jur. 

În definitiv, tot ceea ce credem a fi „uman“ este 
legat de natura noastră socială. Impulsul spre a fi 
sociali este codificat în însăși țesătura fundamentală a 


societății, precum şi în normele culturale, în morală, 


religie și justiţie. Și bineînţeles că este perfect plauzibil 
ca lucrurile să stea aşa, căci probabil că nu ne-am fi 
construit o societate dacă nu am fi fost sociali. 
Condiţionările pozitive înspre a ne integra — emoţiile 
care ne dau cele mai plăcute senzaţii — au devenit baza 
a tot ceea ce noi ca societate considerăm că este bun, 
corect, just, moral, etic și sacru. lar condiţionările 
negative spre a ne integra — emoţiile care ne dau cele 
mal neplăcute senzații — au devenit baza a tot ceea ce 
considerăm rău, greșit, nedrept, imoral, neetic, profan 
ȘI malefic. 

Pentru mine asta e nespus de fascinant, căci putem 
deduce că valorile pe care le considerăm în mod 
obiectiv sacre sunt, de fapt, arbitrare; ele decurg din 
factorii de conjunctură și din mediul în care au evoluat 
strămoșii noştri preistorici. S-a întâmplat ca o anumită 
strategie să le fi ajutat pe mamiferele primitive să 


rămână în viaţă, iar valorile noastre de astăzi să fi 


decurs din acea strategie. Folosesc cuvântul arbitrar 
pentru că nu toate animalele au evoluat astfel încât să 
fie sociale! 

Unele specii, precum majoritatea felinelor 
sălbatice, sunt animale solitare. Prin selecţia naturală, 
felinele preistorice au fost treptat condiționate să 
adopte ace] stil de viaţă care s-a dovedit a fi mai 


prielnic supraviețuirii speciei — În acest caz specific, 


solitudinea (cu excepţia perioadelor de împerechere, 
evident). Astfel că toate trăsăturile lor fizice și 
psihologice au evoluat treptat pentru a susține 
comportamentul teritorial. Nu susţin că aş fi expert în 
viaţa emoţională a felinelor, dar pot deduce că 
animalele solitare au un răspuns emoţional total opus 
faţă de cel al oamenilor. Probabil că atunci când sunt 
singure simt nişte emoţii echivalente cu ceea ce noi 
numim ¿ubire şi fericire (condiţionare pozitivă înspre 
comportamentul teritorial), iar atunci când sunt în 
preajma altor pisici sălbatice, posibil sa simtā 
echivalentul emoţiilor pe care noi le numim rusine și 
teamă (condiţionare negativă înspre comportamentul 
teritorial). Poate că această reacţie inversă ne ajută să 
explicăm și de ce pisicile domestice sunt adesea 
distante și agere. 

Și poate că într-o zi vom întâlni chiar şi o specie de 
inteligenţă extraterestră care a evoluat către solitudine 
(sau ceva cu totul 
diferit). Morala extraterestră, bazată pe natura lor 
solitară, va părea minţilor noastre sociale egoistă și 
malefică — şi viceversa. De fapt, este ceva foarte 
asemănător celor pe care îi numim psihopaţi sau 


sociopați — oameni carora par să le lipsească nişte 


elemente-cheie ale existenţei sociale: empatia și 
rușinea. Trebuie să admit totuși că inteligenţa avansată 
apărută în cadrul unei specii solitare îmi pare un 
oximoron. Nu vreau să ofensez pisicile sălbatice sau 
soclopații, dar îmi este destul de clar că unul dintre 
fundamentele progresului tehnologic ȘI social al speciei 
noastre este cooperarea socială. Faptul că noi, oamenii, 
nu suntem nevoiţi să ne împlinim singuri toate nevoile 
ne permite să alocăm timp și energie mai multor 
lucruri în același timp — de pildă, științei, artei, 
filozofiei ȘI golfului. 


Sociabilitatea este o caracteristică fundamentală 


umană, motiv pentru care să se integreze este una 
dintre cele mai importante, dacă nu cea mai 
importantă nevoie umană. Vedem zilnic exemple 
nesfârșite. Adesea, oamenii vor renunța de bunăvoie la 
alte nevoi importante pentru a-şi maximiza șansele de 
a se integra. Nu mâncăm pentru a părea „atractivi“, 
muncim prea mult pentru a părea „de succes“, minţim 
ca să fim acceptaţi, evităm să facem sex ca să părem 
„puri“ şi tot așa. loate acestea sugerează că, pentru 
corpul și mintea noastră, nevoile şi dorinţele ce ţin de 
socializare, de formarea unor legături, de a fi acceptaţi, 
respectaţi, băgaţi în seamă, preţuiţi şi validați sunt la 
fel de importante și fundamentale pentru supravieţuire 
precum mâncarea, apa, adăpostul, reproducerea şi 
siguranţa. lar lucrurile stau astfel pentru că pe 
parcursul evoluţiei noastre accesul la apă, adăpost, 
reproducere și siguranţă erau cel mai probabil asigurate 
de apartenenţa la un trib. Toate celelalte nevoi pentru 
supravieţuire erau fie legate de apartenenţa la grup, fie 


depindeau de aceasta. lar ruşinea joaca un rol central 


în condiționarea negativă înspre împlinirea acestel 
nevoi! Astfel că ori de câte ori resimţim vreun 
disconfort social, oricât de trivial ar parea, are o 
importanţă reală pentru tot ce înseamnă ruşine, 
instincte şi corp. Subconştient, sentimentul rușinii are 
în mod direct legătură cu moartea. 

Pentru cele spuse aici, este important să punem în 
context faptul că instinctele noastre s-au dezvoltat de-a 
lungul a milioane de ani și se pare că cea mai mare 
parte a acestui răstimp am petrecut-o în sălbăticie, 
adunaţi în mici triburi de vânători-culegători. Asta 
înseamnă că mintea și corpul nostru au evoluat 
pornind de la premisa că ne vom petrece întreaga viaţă 
alergând de colo-colo, jucându-ne Capturează steagul 
prin pădure, alături de același grup de aproximativ 150 
de indivizi. Șansele de a ne întâlni cu alţi oameni erau 
MICI ȘI dacă era să se întâmple, s-ar fi declanşat instant 


o prejudecată a grupului împotriva nou-venitului, 


menită să ne protejeze de străini şi de intruși.5 Această 
prejudecată provenind din interiorul grupului pare să 
inverseze reacția rusinii, astfel încât să fim motivaţi să 
fim antisociali — chiar agresivi — faţă de oricine este 
văzut ca străin faţă de grup. Desigur că la un moment 
dat am reuşit să depășim această preconcepţie suficient 
cât să începem să facem schimburi de bunuri cu cei 
din afara grupului propriu, să ne împerechem cu ei, iar 
apoi să formăm civilizaţii agrare cooperante din ce în 
ce mail complexe, care în ultimă instanță au dus la 
supersocietatea în care trăim astăzi. De fapt, in ceea ce 


a fost practic o mică fractiune din perioada evolutivă, 


specia noastră a trecut printr-o schimbare culturală 
substanţială — de la organizarea în mici triburi la un 
mare sat global fără precedent. 

Această evoluţie culturală exponențială este o 
fantastică mărturie a capacităţii de adaptare incredibile 
a speciei noastre! Într-o oarecare măsură, suntem chiar 
capabili să ne ignorăm instinctele — și din nou, 
datorăm totul naturii noastre sociale. Instinctele 
noastre sociale au drept prioritate apartenenţa la grup 
ȘI conformitatea faţă de acesta — ele vor să se asigure că 
ne vom integra — într-o asemenea măsură încât putem 
evolua cultural, intelectual și tehnologic mult mai 


rapid decât evoluăm genetic, fizic sau instinctual. Și 


rușinea este unul dintre elementele-cheie de motivaţie, 
care condiționează aceste tranziţii culturale masive. 
Rușşinea ne face să simţim atât de puternic dorinţa de 
apartenenţă, încât putem ignora temporar alte 
impulsuri instinctive, pentru a ţine pasul cu 
schimbările continue din cultură şi societate. Să facem 
schimburi cu alte triburi? Sigur! Să cultivăm 
pământul? Sigur! Să locuim în orașe? Sigur! Să 
colonizăm planeta Marte? Sigur! Noi, oamenii, suntem 
gata să ne adaptăm la aproape orice, dacă asta ne va 
aduce integrarea în grup. 

Toate acestea sugerează ca evoluţia noastră 
culturală este susţinută aproape în întregime de faptul 
că apartenenţa la grup este foarte importantă pentru 
noi. Ceea ce înseamnă că, în ciuda tuturor progreselor 
culturale ȘI tehnologice, instinctele noastre rămân în 
mod fundamental neschimbate din vremea 
vânătorilor-culegătorilor. Citându-l pe istoricul Yuval 


Noah Harari din Sapiens (o nu atât de „scurtă istorie a 


umanității“): „Aceasta este lecţia de bază a psihologiei 
evoluționiste: o nevoie care a luat naștere în sălbăticie 
continuă să fie resimţită subiectiv, chiar dacă nu mai 


este cu adevărat necesară pentru supravieţuire şi 


reproducere. “4 


Mentionez aceste lucruri pentru ca ne ajută să 
explicăm de ce o privire mai ciudată primită pe stradă 
de la un străin poate să declanșeze o reacţie de rușine 
foarte neplăcută, în ciuda faptului că la nivel 
intelectual înţelegem perfect insignifianţa acelui gest. 
În procesul evolutiei, corpul nostru a învățat să creadă 
că orice semn de dezaprobare socială înseamnă 


deconectarea de membrii tribului pe care îi pretuim 


așa mult, ceea ce reprezintă un posibil pericol. În zilele 
noastre, trăim într-o lume în care suntem înconjurați 
de străini aproape constant, iar judecăţile lor de 
valoare nu au aproape nicio importanţă pentru 
apartenența noastră la un anumit grup, ca să nu mai 
vorbim de supravieţuire. Supersocietatea noastra este 
gândită, cel puţin teoretic, astfel încât să ne 
împlinească toate nevoile fundamentale pentru 
supraviețuire (desigur, Într-o măsură mai mică sau mai 
mare, în funcţie de societatea din care facem parte şi 
de cât de eficientă sau inclusivă este). Dar cel puţin, 
prin comparaţie cu stadiul de vânător-culegător în 
sălbăticie, şansele de supravieţuire ne sunt mult mai 
stabile astăzi. 

Totuşi, ruşinea ÎȘI păstrează greutatea emoţională, 
chiar dacă evoluase pentru a opera într-o lume 
complet diferită de cea în care trăim acum. Ruşinca s-a 
dezvoltat într-o eră în care aproape fiecare persoană cu 


care interacţionam pe parcursul întregii vieți era cineva 


important, cineva pe care îl cunosteam personal — 

parte din neamul nostru, familia noastră, tribul 
nostru. Când resimteam rușinea într-o astfel de 
circumstanță, era un semnal clar că trebuie să fim 
atenți pentru a supraviețui. În lumea de astăzi, pe de 
altă parte, rușinea în context social semnalează ceva 
important, dar mult mai puțin urgent — deconectarea. 
Chiar şi în cele mai rele cazuri de deconectare, chiar ȘI 
dacă familia ne-ar respinge, majoritatea dintre noi ar 
putea să cadă în plasa de siguranţă a serviciilor sociale 
pe care supersocietatea le-a construit pentru a ne 
asigura supraviețuirea. Avem posibilităţi nesfârşite de a 
relaţiona cu oameni noi — trăim acum într-un sat 
global. Ne putem forma un grup nou, ceea ce cultura 
queer numește deja de mult timp familia pe care o 
alegem — formată din prieteni, vecini și iubiţi. 

Astfel că, deşi rușinea a devenit un câine care latră, 
dar nu mușcă (în sensul că poate fi înspăimântătoare, 
dar nu mai reprezintă o amenințare pentru 
supravieţuire), lătratul este în continuare extrem de 
puternic, autoritar și de neevitat. Dacă vrem să facem 
o actualizare a Tușinii astfel încât să o adaptăm la 
lumea modernă, trebuie să învăţăm cum să trăim cu ea 
şi cum să reacționăm în noi moduri atunci când o 


resimțim. 


Condiționarea culturală 


Si dacă ti-aş spune că cele mai de preţ ȘI fundamentale 
convingeri ale tale ti-au fost inoculate de către un cult 
care te-a spălat pe creier atunci când nu erai decât un 


copil impresionabil? 


Asta e, de fapt, povestea vieţii mele. Si a vieții tale! 
Acesta e povestea aproape a oricărei vieți umane. 
Cultul se cheamă Familie și ne spală pe creier ca să fim 
asemenea membrilor lui. 

Ca bebeluşi, nu suntem altceva decât niște mașini 
de învăţat, programate să imite şi să se ia la întrecere 
cu amalgamul format de parinti, bone, frați, colegi, 
profesori, supereroi şi unchi cu gura spurcată. În 
postura de adolescenți, trebuie să întrebăm ge ce de 
câteva sute de mii de ori până să ne formăm propria 
concepţie asupra lumii înconjurătoare. Practic, suntem 
nişte bureti sociali într-un mod profund, de neegalat 
de niciun alt animal. 


Multe dintre animale se nasc cu o gamă largă de 


instincte genetice destul de puternice. Un manual de 
instrucţiuni dinainte programat al dorințelor primare, 


care Îi ajută pe cai să stea în picioare la 30 de minute 


de la naştere, pe peşti să inoate imediat ce ies din ouă, 
lar pe pisici så se comporte fără recunoștință înainte 
chiar să ajungi acasă de la adăpost. Dar noi, oamenii, 
pornim cu o tabula rasa a instinctelor. În afară de 
câteva instincte de bază, cum sunt respiratul, plânsul şi 
suptul, bebeluşii sunt aproape complet dependenţi de 
grija și direcționarea primită din partea adulţilor (sau, 
la nevoie, de la o haită de lupi adoptivi). Psiholoaga 
Lisa Feldman Barrett ne explică: „În cazul bebelușilor, 
creierul este incomplet la naştere. El aşteaptă 
instrucțiuni din exterior. Acest creier mic se conectează 
la lume — la lumea fizică şi la cea socială.“? 

Aparent, faptul că ne nastem numai pe jumătate 
copţi ne oferă o incredibilă flexibilitate mintală, având 


astfel o mai mare capacitate de a învăţa și de a ne 


adapta. Dar asta înseamnă şi că, în absenţa unui set 
comprehensiv de instincte, suntem nevoiţi să umplem 
anumite goluri cu propria interpretare, vazuta prin 
ochi de copil, a comportamentelor, convingerilor şi 
atitudinilor celor care se nimeresc să ne stea în 


preajmă. Astfel, ideologiile subiective ale celor care ne 


îngrijesc devin pietrele de temelie ale realităţii noastre. 

Partea bună este că nu suntem complet controlaţi 
de niște instincte străvechi şi rigide — aşa cum se 
întâmplă în cazul animalelor, menite să facă același 
lucru plictisitor săptămână de săptămână. Aparent, 
pentru a modifica semnificativ instinctele, 
comportamentele și planurile săptămânale ale unui 
animal, este nevoie de aproximativ un milion de ani de 
mutații aleatorii şi selecţie naturală (unul dintre 
motivele pentru care foarte multe specii ajung la 
extinctie în această lume aflată într-un rapid proces de 
umanizare). Oamenii, pe de altă parte, își pot modifica 


comportamentul într-o singură generaţie, putându-se 


adapta la diferite medii, situaţii, revoluţii culturale sau 
tehnologice şi readaptări ale filmului Batman. Probabil 
că tocmai această abilitate incredibilă este cea care ne-a 
permis să ne extindem așa rapid, să progresăm şi să 
dominăm planeta (spre norocul sau neşansa acesteia). 
Asta inseamnă că specia noastră este unică prin 
independenţa pe care o are. Dar, ironic, înseamnă şi că 
noi, indivizii, suntem cu mult mai puţin independenţi 
decât credem. 

În timp ce majoritatea animalelor se conformează 
instinctelor, noi, oamenii, avem instinctul să ne 
conformăm. lată de ce reclamele au un mare succes la 


oameni ȘI niciun succes la lei. Nu poti convinge un leu 


să devină vegetarian din proprie voinţă, indiferent cât 
de convingător ar fi fluturaşul despre cruzimea asupra 
animalelor. Leii sunt lei de când lumea şi pământul. 
lar noi, în exact același interval de timp, am trecut 
prin tot felul de aventuri nebuneşti. Am fost carnivori, 
omnivori şi militanţi vegani. Pentru ca oamenii, 
cultura și societatea să se poată schimba aşa rapid şi să 
acapareze aşa mult, mulţi dintre noi am fost nevoiţi să 
ținem pasul unii cu ceilalţi, să-i copiem pe cei de lângă 
noi — altfel, revoluţii precum răspândirea 
creştinismului, capitalismul sau internetul pur și 
simplu nu ar fi prins la o scară așa de largă. Fantastica 
noastră capacitate de adaptare ar fi dus cel mai 
probabil la haos, dacă nu ar fi fost dublată de un 
puternic instinct de conformare. lar acel instinct este 
ruşinea. 

Rușinea este câinele de pază al contormării. Ca 
animale sociale, principala noastra așteptare de la viață 
este să ne integrăm. Atunci când simțim o lipsă de 
conexiune cu semenii noștri, ruşinea pornește 
semnalul de alarmă care ne transmite că ceva ar putea 
fi în neregulă cu noi. Simţim că suntem diferiți, răi şi 
singuri și riscăm să fim cu totul abandonaţi de 


societate și lăsaţi pradă mortii. Ceea ce este absolut 


terifiant, spre deosebire de alte instincte primare, cum 
ar fn profunda noastră dorinţă de relationare, 
apartenența, acceptare, validare şi iubire. Astfel, 
ruşinea pune presiune pe noi sa ne integram cu orice 
preţ. 

ŞI chiar dacă mulți dintre noi trecem prin acea fază 
din adolescenţă în care jurăm să nu ne transformăm în 


parintii noştri, chiar și aceasta atitudine de opoziţie 


este tot o simplă reacție la ideologiile părinţilor. În 
mod naiv, credem că suntem niște indivizi complet 
independenţi doar pentru că am votat cu alt politican 
decât tata. Dar funcţionăm în acelaşi sistem politic 
demodat. Nu ne dăm seama că întregul construct al 
realităţii proprii este modelat în același furnal cultural. 
Suntem în continuare discipoli ai familiei. 

Această spălare pe creier potenţată de ruşine este 
ceea ce eu numesc condiţionare culturală sau 
condiţionare a copilăriei. ȘI ca să fim complet sinceri, 
noi înşine colaborăm activ la acest proces. Prin natura 
noastră socială, ne dorim să facem parte din marea 
sectă! Atunci când creierul nostru se află încă în proces 
de dezvoltare, plasticitatea sa îi permite — ba chiar îl 
forţează — să adopte normele culturii (sau culturilor) în 
care se află. Este o autoîndoctrinare foarte puternică, 
in mare parte inconștientă, prin care capătăm 
numeroase caracteristici: capacitatea de a comunica, 
un stil de atașament propriu (mai multe despre asta în 
capitolul 10), abilităţile sociale, factorii declanşatori ai 
TUȘINII, preconcepţiile, strategiile defensive și strategiile 
de evaluare a meritului, practic, toate convingerile 
noastre fundamentale, toate presupoziţiile şi toate 
așteptările referitoare la lume. 

Psihologii numesc acest proces /nfroiecție, lar toate 
convingerile pe care le absorbim pe parcursul acestul 
proces de condiţionare sunt cunoscute drept introiecții. 
Introiecţiile includ normele de comportament, 
ideologiile, convingerile religioase, morala, 


prejudecățile, preferinţele, înclinațiile politice, chiar ȘI 


impresiile despre oameni importanţi precum părinţii 


noștri, alături de multe, multe altele. La fel cum nu ne 


putem alege limba maternă, nu putem alege constient 
nici conținuturile conditionării — sau introiecţiilor — 
noastre. Dar fiecare dintre noi trăieşte lucruri unice ȘI 
are niște caracteristici psihologice proprii, astfel că 
fiecare proces de conditionare ia o turnură aparte. 

În jurul vårstei de 20 de ani, creierul nostru ÎȘI 


termină procesul de dezvoltare, iar condiţionarea se va 


fi solidificat într-o parte de ncînlăturat a psihicului 
nostru. Introiecţiile, printre care și modul propriu în 
care interpretam rușinea şi alte emoţii, devin niște 
convingeri încorporate. Ele sunt acum adânc conectate 
În creier și au fuzionat cu sistemul limbic, cu sistemul 
nervos și chiar cu întregul corp. Tocmai de aceea sunt 
așa trainice și persistente. Faprul că rușinea operează 
prin acea lovitură în doi timpi demonstrează că 
mesajul principal al acesteia — că suntem diferiti, răi ȘI 
singuri (sau oricare ar fi mesajul pe care ti-l 
transmite) — nu reprezintă doar nişte idei cognitive 
localizate în cortexul frontal, asemenea opiniilor 
flexibile obişnuite. Mesajul introiecţiilor nu se bazează 
pe logică. Aceste convingeri încorporate sunt în mod 
inconştient În legătură directă cu anumite sentimente 
și senzații din corp. Fără excepţie, acele senzații vor 
declanșa convingerea corespunzatoare, lar acele 
convingeri vor declanşa la rândul lor câte un set de 
senzații; prin declanșarea procesului, toate senzațiile ȘI 
convingerile ajung să se întărească unele pe celelalte, 
câteodată scăpând de sub control. 

Și nu numai atât, dar introiecţiile dobândite în 
timpul copilăriei ne sunt complet invizibile, mai ales 
dacă am fost condiţionaţi într-o cultură majoritară 


precum cea occidentală — unde apar introlecții precum 


supremaţia albilor, patriarhia, capitalismul și tot așa. 
Ideile care au rezultat din acea condiţionare ne vor 
parea la fel de naturale, normale, la îndemână ȘI 
omniprezente precum aerul pe care îl respirăm. Dar în 
momentul în care contrazicem oricare dintre aceste 
reguli inevitabile, vom simți rușine. Introiecţiile 
noastre ne spun ce să facem ca să ne integrăm în grup, 
iar ruşinea este modul înnăscut al corpului de a ne 


avertiza ȘI de a ne pedepsi atunci când ne indepărtăm 


de normele sociale implicite, ceea ce nu face decât să le 
intărească. 

Chiar şi ca adulţi, când învăţăm să luăm destulă 
distanță cât să devenim conştienţi de unele dintre 
introiecţiile noastre, nu e suficient pentru a ni le 
disloca din psihic. Convingerile încorporate nu se 
Învață prin logică, deci chiar si atunci când încetăm să 
le credem mesajul la nivel conștient, ele rămân acolo ȘI 
continuă să ne controleze într-o oarecare măsură. De 
pildă, cu toţii ne dăm seama până la urmă că limba 
maternă este doar una dintre numeroasele sisteme de 
comunicare existente între oameni, dar faprul că 
realizăm acest lucru și ne expunem la alte limbi nu ne 
şterge modul de comunicare primar. Același lucru este 
valabil pentru toate  condiţionările din timpul 
copilăriei. Tiparele noastre comportamentale, normele 
sociale, convingerile de bază, valorile inconştiente, 
factorii declanșatori al ruşinii Şi chiar ȘI prejudecățile 
vor rămâne — mai mult sau mai putin — mereu aproape 
de noi. Și așa cum orice adult care a încercat să înveţe 
o limbă străină poate confirma, adoptarea unor noi 


introiecții este unul dintre cele mai dificile și de durată 


eforturi imaginabile. Şi chiar dacă vom reuși să 
învăţăm limba klingoniană, să zicem, limba maternă 
nu va pleca nicăieri. 

Chiar dacă nu suntem capabili să ne alterăm 
complet condiționarea, o putem face cu mult mai 
gestionabilă devenind conștienți de sine şi acceptându- 
ne aşa cum suntem — proces pe care îl voi detalia în 
capitolele următoare. Îmi place să folosesc metafora 
unei boli cronice. Am descoperit că mă ajută să mă 
gândesc la ruşinea mea, la condiţionarea culturală și la 
prejudecățile grupului meu ca la o boală cronică. Deși 
o boală cronică nu este ceva ce putem vindeca (încă), 
ca poate fi gestionată în mod proactiv şi conștient, ceea 
ce ne ajută să îi minimizăm efectele, astfel încât să 


traim o viaţă mai fericită și mai sănătoasă. 


Capitolul 


4 


„Valoarea“ umană 


ATUNCI CÂND MĂ GÂNDESC LA COPILĂRIE, 
mi se pare că modul în care mi-am interpretat rușinea 
cronică mi-a modelat semnificativ restul vieții, 
afectându-mă până în ziua de azi. Influențat de cultura 
în care am crescut, creierul meu imatur a ajuns să 
creadă că fiinţele umane nu sunt de la sine vrednice de 
lucrul după care tânjesc cel mai mult: iubirea. Având 
în vedere circumstanţele, totul are sens. Deoarece 
ruşinea cronică îmi diminua mare parte din emoţiile 
plăcute şi îmi compromitea relaţionarea cu ceilalți, 
aveam senzația cå nu merit să aparțin grupului. Aşa că 
am presupus că sentimentul de apartenenţă, de iubire 
și demnitate sunt un fel de bonusuri pe care oamenii 
trebuie să le câștige. Este o introiecție tristă şi din 
pacate foarte răspândită. Eu, un mic pui de om, eram 
convins că nevoile mele fundamentale pentru 
supravieţuire, alături de majoritatea emoțiilor 
plăcute — forțele fundamentale care fac ca eu să fiu 
om — erau nişte experienţe greu accesibile, la care eu 
nu aveam acces în mod natural. Eram ca o albină care 


crede că nu are dreptul să se bucure de propria miere. 


În loc să îmi dau seama că aceste senzații plăcute 
sunt nişte trăiri interne pe care mi le pot cultiva singur, 
am crezut că ele ar trebui să fe niște daruri pe care le 
primesc din exterior, de la altii. Și alături de miliarde 
de alţi oameni de pe planetă, am crezut că trebuie să 
fu un om „de valoare“ ca să merit cu adevărat darul 
iubirii, al respectului, al apartenenţei şi al legăturilor 
cu semenii. Cu alte cuvinte, simţeam că trebuie să 
dovedesc că am ceva în plus care să mă facă să merit să 
fiu iubit, ceva care să mă facă să îes în evidenţă, care să 
mă facă special sau mai bun decât toate celelalte 
opțiuni. Ca şi cum ar exista o cantitate limitată de 
iubire și demnitate — un deficit de produse pe rafturile 
unui magazin. Si pentru a câstiga acea valoare in plus, 
am crezut că trebuie să fac ceva impresionant sau să 
adaug ceva la propria persoană sau să mă perfecționez. 
Ajunsesem să cred că ar trebui să dau dovadă în mod 
public de vreo mare ispravă pentru a câștiga un anumit 
„succes“ sau, și mai bine, faimă. Căci, în mintea mea, 
faima era antidotul suprem pentru rușine, o ștampilă 
omnipotentă a aprobării în ochii lumii, o cale dea mă 
simţi demn de iubirea și respectul tuturor şi oricui, ca 
şi cum faima ar fi o dovadă obiectivă a valorii 
universale a cuiva, a meritelor și a capacitaţii de a fi 
iubit. 

Dacă ne uităm în jur pe rețelele sociale, e clar că 
nu sunt singurul condiţionat să cred această ideologie 
de  „faimă-ca-valoare“. Este practic o convingere 
inoculată în toată societatea occidentală. $i dacă 
disecăm ceva mai mult această dogmă, ies la iveală 
unele dintre cele mai tulburătoare convingeri, toate 


potenţate de rușine: 


e În primul rând, acest sistem are drept 
implicatie faptul cå unele vieți umane ar fi 


mai valoroase decât altele. 


e În al doilea rând, este insinuat faptul că 
scopul vieții este să le dovedim celor din jur 


că avem cea mai mare valoare posibilă. 


e În al treilea rând, se presupune că valoarea 
unui om ar fi determinată de părerea 
celorlalți. Ca și cum aprobarea, admiraţia, 
respectul, afecțiunea etc. celor din jur ar 
stabili valoarea unui individ şi posibilitatea 


ca acesta să fie sau nu iubit ca ființă umană. 


Conform acestei viziuni asupra lumii, oamenii 
devin practic nişte postări pe reţele sociale — valoarea 
fiecăruia este stabilită de numărul de „like-uri“ primite 
şi de la cine vin ele. Și dacă nu primesc nici un like sau 
dacă îmi pierd urmăritorii, înseamnă că sunt lipsiţi de 
valoare și de neiubit. Această viziune pune în mâinile 
celor din jur puterea de decizie asupra propriei vieţi — 


fie că e vorba despre parinţi, familie, prieteni, 


urmăritori de pe rețelele sociale, vecini, parteneri, 
preot, sef, colegi de serviciu, politicieni, judecători, 
parlamentari sau chiar niște străini necunoscuţi. În 
mod inconștient, le-am permis tuturor acestor oameni 
să îmi dicteze nu numai valoarea personală ca fiinţă 
umană, dar — pentru că eram aşa disperat să mă 
integrez — şi opiniile, valorile morale, meritele, 
succesul, eșecul, limitele — totul. Oamenii din jur îmi 


dictau intreaga realitate! Si totul era tinut laolaltă de 


rușine, de teama extraordinară că oamenii nu m-ar 
aproba și că m-ar respinge. Că aş putea pierde tot ceea 
ce preţuiesc, iubirea, sentimentul de apartenenţa — cele 
mai bune sentimente pe care un om le poate tral. 
Astfel că, în mod inconştient, am urmărit să 
primesc atenţie, să dobândesc „măreție“ și faimă, până 
când am ajuns într-unul dintre cele mai populare 
medii din cultura noastră: filmele! Am decis că trebuie 
să fiu un copil actor faimos sau, dacă nu voi reuși asta, 
un regizor faimos sau, dacă nu voi reuşi asta, un 
scriitor faimos sau, dacă nu, să am un podcast faimos 
sau, dacă nu, să fiu educator al rușşinii faimos sau, dacă 
nu... un orice faimos. Deşi îmi dau seama că faima 
este o foarte proastă strategie de a atinge starea de bine 
şi echilibrul, o parte din mine rămâne şi astăzi sedusă 
de această ideologie greșită. lată persistenta 
încăpăţânată a condiţionării pe care o primim în 


copilărie. 


Predilecția spre negativitate 


Mi-am început cariera profesională în actorie la vârsta 
de 9 ani. Din păcate, dacă este vreo meserie care se 
bazează pe rușine mai mult decât oricare alta, aceea 
este actoria. Mai ales în cazul copiilor. 

Pentru toti actorii, cu excepţia acelor câțiva extrem 
de faimoşi, actoria se rezumă la audiții. Și este un 
proces epuizant — sa te expui din nou şi din nou, pe 
scenă sau printr-o înregistrare, în fața unor străini care 
sunt acolo pentru a te judeca. Și e dificil să nu iei totul 
foarte personal, mai ales în cazul copiilor. Felul în care 


arăţi, în care vorbeşti, te îmbraci, te mişti, În care exiști 


în lume și, mai ales, inefabila întrebare referitoare la 
„talent“, totul este supus unei cercetări amănunțite. Și 
cel mai adesea verdictul este: „nu ești ce trebuie“. De 
fapt, ceea ce spun ei este „nu eşti ce trebuie pentru acest 
rol “, dar pentru un copil, şi câteodată chiar şi pentru 
adulţi, distincţia este greu de realizat. 

Ruşinea umple mereu golurile din spatele unor 
întrebări precum: „Ce e în neregulă cu mine?“, „De ce 
nu am fost ales?“, „Ce au eż și mie îmi lipseşte?“. lar 
răspunsurile pe care le oferă ruşinea sunt de obicei în 
zona: „Nu sunt destul de «bun», „Nu sunt talentat“, 
„Nu merit“, „Sunt diferit, rău și singur. lar asta nu se 


petrece accidental. 


Prin evoluţie, se pare ca am câpâtat o „predilecție 
spre  negativitate”. Aceasta ne încurajează să ne 
concentrăm pe lucrurile neplăcute.€ Este ceea ce eu 
numesc psihicul cinic — mereu aşteptându-se la ce e 
mai rău, în special în scenariile care implică ruşinea. Și 
totul are sens, desigur. Forţa motivatoare a evoluţiei 
este supraviețuirea, nu fericirea sau cât de optimist eşti 
sau sentimentele plăcute. E clar că strămoșii 
noștri nu au supravieţuit fiind întotdeauna veseli, 
fericiţi și optimişti — căci altfel am fi moștenit o 
predilecție spre optimism! Dacă un vânător-culegător 
s-ar fi gândit ca fosnetul care se aude din pădure este 
probabil un nou prieten care vine să îl îmbrăţișeze, 
atunci el s-ar fi repezit în direcţia sunetului cu braţele 
deschise. Poate că am fi fost mai fericiţi pe termen 
scurt, dar ar fi fost o tehnică de supravieţuire în 
sălbăticie dezastruoasă, întrucât am fi putut oricând să 


deranj ăm vreun animal sălbatic aflat în defensivă sau 


chiar să ne servim pe noi înşine drept cină unui 
prădător alfa, ca un soi de serviciu UberEats din epoca 
de piatră. 

Predilecţia spre negativitate ne menţine precauți și 
sceptici. Ne încurajează să ne imaginăm cele mai 
îngrozitoare lucruri care ni s-ar putea întâmpla, astfel 
încât să fim pregătiţi pentru ce e mai rău. Este o foarte 
bună strategie pentru supravieţuire, dar este și reţeta 
perfectă pentru rușine, pesimism, cinism, mizantropie 
ŞI nemulţumire, într-o lume care este mai degrabă 
lipsită de pericole. Creierul nostru este vigilent, mereu 
precaut față de echivalentul unui potenţial prădător de 
top. Dar în societatea modernă de astăzi, un astfel de 
pericol este greu de întâlnit. Așa că mintea noastră 
trebuie să se mulţumească să se concentreze pe orice alt 
aspect negativ reușește sa gaseasca. Îmi amintesc de ce 
a zis cândva psihologul austriac Viktor Frankl, care, 
după ce a supraviețuit Holocaustului, le-a spus celor 
aflaţi în suferinţă: „Să fac o analogie: suferința omului 
se aseamănă cu comportamentul gazului. Dacă se 
pompeaza o anumită cantitate de gaz într-o încăpere 
goală, gazul va umple camera complet și uniform, 
indiferent cât de mare ar fi ea. lot astfel, suferința 
umple întru totul sufletul și gândirea conştientă, 
indiferent dacă e vorba despre o suferinţă mare sau de 
una mică. De aceea, mărimea suferinţei umane este 
absolut relativă. “Z 

Creierul nostru pare să se fixeze pe orice sursă de 
suferinţă, mică sau mare, incluzând toată ruşinea, 
durerea și neplăcerea din jur, întrucât această strategie 
l-a ajutat pe stramoşii noştri să supravieţuiască 


milioane de ani. Dar acum trăim într-o lume cu mult 


diferită, fiind relativ feriti de pericole — cel puţin prin 
comparație cu viața în sălbăticie sub forma unui trib 
de maimuțe fără păr. Astfel că predilecţia spre 
negativitate este forțată să se fixeze pe probleme din ce 
în ce mai triviale sau, invers, pe probleme globale din 
ce în ce mai complexe, pe care niciun individ nu le 
poate rezolva de unul singur. 

Și nu este absolut nimic greşit aici. Motivația pe 
care ne-o oferă predilecţia spre negativitate este în 
continuare folositoare în anumite circumstanţe, 
îndemnându-ne să facem ce putem pentru a trăi într-o 
societate mai bună şi încurajându-ne să colaborăm 
unii cu ceilalți pentru a rezolva aceste ameninţări 
existenţiale la scară globală care sunt cât se poate de 
reale: pandemia COVID-19, schimbările climatice şi 


proliferarea armelor nucleare. Dar este important sa 


devenim conştienţi de această predilecție, astfel încât 


să ne amintim că modul în care percepem realitatea nu 
este neapărat cel mai echilibrat. Privim lumea printr-o 
lentilă foarte întunecată, mai ales când vine vorba 


despre rușine. 


lerarhia 


În ceea ce privește copiii actori, în ultimă instanţă 
unul singur primeşte rolul. Și problema nu este 
neapărat că au fost aleși ei, şi nu tu. În cultura noastră 
obsedată de celebritate, a fi ales echivalează cu atenţie, 
succes, faimă și avere. Dacă lumea spune că 
celebrităţile sunt „cele mai tari“, iar munca de actor 
duce la celebritate, atunci a nu primi un rol de mai 


multe ori la rând este practic echivalent cu a ti se 


spune: „Eşti cel mai slab.“ Sau cel puţin aşa mi s-a 
părut mie, din cauza prejudecăţilor negative. În mintea 
mea, rușinea a dat naștere acestui şir de comparații 
ierarhice. În top se aflau fix acei oameni. Cei aleși, cei 
faimoşi, „buni de iubit“ şi „fericiţi“ — cei cărora li se 
îndeplinise ceea ce eu îmi doream foarte mult și ceea 
ce aşteptam să mi se întâmple. Şi sub ei eram eu și toţi 
ceilalți. lată ceea ce numesc „ierarhia fictională a 
valorii umane“. 

Atunci când ruşinea ne bombardează cu senzaţia 
că suntem diferiţi, rai și singuri, urmarea este că ar 
trebui să existe şi un revers al acestei stări. Că trebuie 
să existe niște oameni care sunt normali, buni ȘI 
integrați în grup. E ca un fel de punct de plecare al 
ruşinii — un instinct care ne forţează creierul să vadă 
lumea în termenii unor comparații ierarhice. În ultimă 
instanţa, aceste comparații se reduc la „da“ versus 
„nu“ — „fă asta“ versus „nu face asta“. Dar noi 
extrapolăm această comparație în nenumărate direcții 
diferite: bine versus rău, corect versus greșit, demn 
versus nedemn, inocent versus malefic, superior versus 
inferior, acceptat Versus exclus, conectat persus 
deconectat, atractiv versus neatractiv, deştept versus 
prost, cool versus nasol, alb versus negru etc. Cu cât 
includem mai mulți oameni în comparatie, cu atât 
ierarhia se transformă într-o scară a valorii umane. ȘI 
nu e vorba doar de oameni — rușinea ne încurajează să 
vedem întreaga realitate prin această prismă. Cultura 
noastră adoră să claseze „valoarea“ tuturor lucrurilor 
din jurul nostru prin liste, recenzii, premii şi 


„preferinţe“ personale. 


Există așteptarea ca toţi să avem opinii ierarhice 


clare, despre care să turuim la primele întâlniri. Care e 
culoarea ta preferată? Care e filmul tău preferat? Care e 
cartea ta preferată? Muzica? Sportul? X-Man? Masina? 
Oraşul? Aroma de îngheţată? Avem chiar și „cei mai 
buni“ prieteni (sau „ar trebui“ să avem, conform 
culturii occidentale). Avem tot felul de premii anuale 
pentru a sărbători „cel mai bun“ din orice. Nu spun că 
toate preferintele se bazează pe rușine, dar nici nu cred 
ca eo coincidenţă faptul că ruşinea duce la ierarhie, în 
timp ce revista Pitchfork clasifică an de an cele mai 


bune melodii pop. 


Subiectivitatea 


Listele, preferințele si opiniile, in general, sunt o cale 
foarte bună de a cunoaște gusturile și valorile cuiva, 
dar cred că în multe cazuri cultura noastră le oferă 
mult prea multe înţelesuri. Consider că toate opiniile 
pur subiective sunt echivalente, chiar şi cu opusul lor. 
Asta nu înseamnă că un clasament bine gândit si 

profesionist al „celor mai bune“ filme ale anului nu are 
meritul lui, atât timp cât nu uităm că totul face parte 
dintr-un joc inventat. Un joc inventat care e amuzant 
atunci când vorbim de artefacte culturale, dar devine 
treptat problematic atunci când începem să clasăm 
valoarea unor vieţi umane. 

Când spun „pur subiectiv”, mă refer la opiniile 
care nu au niciun corespondent în realitatea obiectivă 
din afara minţii noastre. Există nişte adevăruri 
prezumtiv obiectiv adevărate, precum faptul ca aceasta 


carte pe care o ţii în mână există. lar apoi există modul 


în care noi interpretăm subiectiv acele adevăruri 
obiective, cum este modul în care cartea se simte în 
mâna ta. $i în ultimul rând, există și opiniile pur 
subiective, la care nu se atașează niciun adevăr obiectiv 
(în afară de faptul că ele există în mintea noastră), de 
pildă, convingerea ta dacă această carte e sau nu 
„bună“. Eu consider că toate opiniile din această 
ultimă categorie sunt, în esenţă, la fel de adevărate, ca 


şi opusul lor (foarte convenabil pentru mine, având în 


vedere exemplul ales). 

De fapt, cred că foarte mult din ceea ce credem 
este pur subiectiv. E democraţia mai bună decât 
fascismul? Depinde de câtă valoare are pentru tine 
libertatea — este subiectiv. E capitalismul mai bun 
decâr comunismul? Depinde de câtă valoare acorzi 
banilor — este subiectiv. Liberal versus conservator? 
Subiectiv. Vegan versus carnivor? Subiectiv. Batman 
versus Superman? Batman. Putem da valori specifice 
acestor comparații și vom obţine rezultate obiective. 


De exemplu, dacă pun preţ pe starea mea de bine (și o 


fac), atunci unele dintre alegerile de mai sus ar putea fi 
cu adevărat cele mai bune opțiuni... în ceea ce priveşte 
potenţialul de a o oferi. Este ceva ce poate fi, teoretic, 
confirmat cu ajutorul statisticii. Dar ceea ce eu 
preţuiesc ca stare de bine rămâne subiectiv. Alţii ar 
putea valorifica suferinţa. Aşa că întreaga polemică 
rămâne în lumea opiniilor — un punct de vedere între 
o infinitate de valori posibile. 

Cred că toate opiniile umane se reduc la emoţii. În 
mod natural suntem înclinați să ne delectăm cu 
sentimentele „da“ și motivaţi să le căutăm. În același 


timp, vrem cât mai puţin din sentimentele „nu“ și 


suntem prin natura noastră motivaţi să le evităm. 
Aceste condiţionări pozitive şi negative de a ne 
satisface nevoile merg dincolo de simpla supravieţuire. 
Cred că aceste senzaţii de bază, plăcute şi neplăcute, 
sunt ceea ce motivează toate gusturile, opiniile ȘI 
comportamentele noastre. Spre exemplu, comparaţiile 
ierarhice pe care ruşinea le inoculează în mintea 
noastră — bun versus rău, corect versus greşit, demn 
versus nedemn — sunt doar un analog cognitiv al 
senzației plăcere Versus neplăcere. ȘI suspectez că toate 
celelalte valori și opinii ni se dezvoltă mai mult sau 
mai puţin pe același fundament emoţional, indiferent 
de cât de raţionale, nuanţate şi complexe devin mai 
apoi. 

Asta sugerează că opiniile noastre nu sunt neapărat 
„corecte“ și nici măcar logice. Ci pur și simplu, 
fundamental, ne simţim bine având aceste pareri. Deci 
corpul nostru crede (şi de multe ori în mod eronat) că 
aceste opinii ne vor aduce sănătate, supraviețuire și 
procreare. $i pornind de la aceeași idee, chiar și 
oamenii despre care credem că sunt buni sau cool sau 
merituoşi (si oamenii despre care credem că sunt răi 
sau naşpa sau nemerituoşi) sunt doar un produs al 
senzației pe care o avem în legătură CU ei — plăcută sau 
neplăcută. Îmi amintesc de un citat apocrif, adesea 
greşit atribuit Mayei Angelou: „Am învăţat că oamenii 
vor uita ce al zis, vor uita ce ai făcut, dar nu vor uita 
niciodată cum i-ai făcut să se simtă. E 

Totuşi, este important să menţionăm ca ceea ce 
simțim este total arbitrar ȘI ţine de propriul sistem 
limbic, de interpretările noastre subiective și de 


condiționarea pe care am primit-o. Astfel că ceea ce 


gândim despre alţii nu are nicio legătură cu valoarea 
obiectivă a acestora, ci este dictat de ceea ce simțim 
despre ei în mod arbitrar. Și chiar şi estimările asupra 
propriei persoane, interpretările asupra propriei valori 
si capacităţi de a fi iubiţi ca fiinţe umane sunt bazate 
pe ceea ce simțim în mod inconştient în legătură cu 
noi înşine, plăcut sau neplăcut. Dacā se întâmplă să 
simțim multă rușine, atunci e foarte posibil să ne 
judecăm greşit. Aşa de simplu. Astfel, propria valoare 
este, de fapt, ceva subiectiv, personal și iluzoriu — și 


totuşi are un impact foarte mare asupra staril noastre 


de bine. 


Singur in mijlocul tuturor 


Doar pentru că eram normal, obişnuit, comun, 
ierarhia încurajată de rușine stâruia câ sunt inferior, 
rău și plin de defecte. Şi am crezut-o. Bineînţeles că nu 
am fost singurul. Uită-re numai la modul în care 
cultura noastră se foloseşte de cuvintele „cineva“ şi 
„nimeni“. Să fii un „nimeni“ înseamnă că nu eşti 
faimos sau notabil sau special. Ca și cum nu contezi, 
existenţa ta nu se pune la socoteală și practic nu exiști. 
Și pentru a fi „cineva“, se presupune că trebuie să fii 
faimos, respectat și recunoscut de ceilalți. Cu cât te 
ştiu mai mulţi oameni, cu atât pare să „contezi mai 
mult. Vedem genul ăsta de gândire la tot pasul în 
cultura occidentală. 

ȘI totuși, în ceea ce privește rușinea, lucrurile se 
leagă perfect. Cultura faimei și a ierarhiei este doar 
rușinea operând la scară masivă. Această gândire era 


probabil mult mai utilă atunci când eram niște triburi 


de vânători-culegători. Pentru a rămâne în siguranţă 
integrați în grup, ruşinea ne împingea să ne dovedim 
utilitatea intersubiectivă faţă de acel grup specific de 
50-150 de indivizi. Și dacă ne gândim mai bine, într- 
un grup așa mic, fiecare era faimos! loată lumea 
cunoștea pe toată lumea. Cu toții aveam un mare 
potenţial de a f văzuți, apreciați și înţeleși. Viaţa 


noastră se baza pe cooperare, pe împărțirea bunurilor 


și a muncilor, astfel că fiecare avea propriul rol special. 
Unii vânau, alţii culegeau roadele naturii, unii aveau 
grijă de copii, unii se ocupau de pază, alții de 
divertisment, unii îi vindecau pe ceilalți, alții 
construiau, unii găteau, alții pictau pereții peșterilor, 
lar alţii stăteau toată ziua fără să facă nimic și tot așa. 
Toată lumea era „cineva“, căci să fii nimeni însemna să 
fi mort. Și cu impulsul oferit de ruşine înspre 
clasificări, era destul de uşor să organizezi acest grup 
relativ mic într-o ierarhie care să ofere îndrumare, 
stabilitate și siguranţă. Încă o dată, în acel context, 
rușinea avea mult mai mult sens. 

Totuși, în lumea de astăzi trăim într-un sat global, 
astfel că noţiunea de „tribul nostru“ s-a extins atât de 
mult, încât include milioane de oameni în cadrul 
oricarui grup cultural. Dar reacția rușinii se bazează în 
continuare pe premisa că trăim într-un mic grup de 
50-150 de indivizi, fără de care am muri — trişti, 
înspăimântați și singuri. Astfel că până în ziua de 
astazi, rușinea ne face să simțim că trebuie să avem 
„legături“ cu aproape oricine credem că face parte din 
grupul nostru. La un anumit nivel, ne-am dori să fim 
recunoscuţi de aproape oricine. Vrem ca toţi să ne 


considere de valoare. Vrem să fim tratați bine oriunde 


mergem. Vrem respectul universal, validarea şi 
integrarea pe care le-am fi primit atunci când lumea 
noastră era formată dintr-o mică gașcă de rubedenii. 
Nu vrem să fim străini. Și atunci când oricare dintre 
aceste dorinţe nu este împlinită, ne ruşinăm. Astfel că 
faima, alături de un succes de mari proporţii, 
notorietate, atenţie, urmăritori pe rețele sociale şi chiar 
şi infamia, toate ne apar ca un antidot la această 
problemă. 

Mai mult, suspectez că anumite evenimente care 
declanșau rușinea numai arareori în lumea vânătorilor- 
culegători o fac acum mult mai des. Să fii ignorat, 
ocolit, uitat, să nu fii înţeles, să nu ai cu cine să îţi 
impărtăşești valorile șI convingerile, sa nu cunosti 
aceleași poveşti, să nu crezi aceleaşi „adevăruri, să nu 
înţelegi aceeași limbă, să nu arăţi cât de cât la fel ca 
ceilalți, practic, să nu împărtășeşti aceeași cultură — 

toate aceste trăiri ar fi fost rare ȘI alarmante pentru 

strămoşii noștri, şi poate chiar nu ar fi apărut deloc. 
De fapt, în calitate de vânător-culegător, ai fi putut trăi 
luni, ani sau chiar o viaţă întreagă fără să întâlneşti 
vreun străin! 

Dar astăzi mergem zilnic pe străzi unde întâlnim 
nenumărați străini care, în virtutea intimității, evită 
orice contact vizual şi se comportă de parcă nu am fi 
acolo. Niciunul dintre ei nu ne cunoaste numele, 
trecutul sau valorile. Adesea, acești straini nu arată ca 
noi, nu se îmbracă asemănător şi nici nu gândesc 
asemenea nouă. Nu e nimic greșit în asta, dar este un 
potenţial declanșator al TUŞINII. 

Cultura intimităţii și individualismului spune că ar 


trebui să ne vedem de treabă și să nu intrăm în spaţiul 


personal al celorlalti. Și deşi asta are sens în societatea 
noastră modernă, inseamnă că noi toţi în aproape 
fiecare moment resimțim puţină ruşine. Atunci când 
nu facem decât să ne uităm în direcţia cuiva, fără să 
ştim ce gândeşte despre noi — sau dacă se gândește la 
noi — probabil că declanşăm un mic val de ruşine. Ai 
observat vreodată că majoritatea oamenilor se uită în 
jos aproape imediat după ce fac contact vizual cu un 
străin? Asta are fără îndoială legătură cu felul în care 
rușinea relaxează mușchii gâtului pentru a evita 
confruntarea și expunerea. De fapt, este considerat 


răutăcios sau ameninţător să nu te uiţi în altă direcţie 


atunci când privirea ta o întâlneşte pe cea a unui 
străin. „La ce te uiţi aşa? „Fă o poză, durează mai 
mult.“ „Nu-i nimic de văzut aici, oameni buni.“ 
Atunci când ne uităm mai mult de o secundă la cineva 
pe care nu îl cunoaștem, mesajul pe care îl trimitem 
inconștient este că îl judecăm, ceea ce duce la rușine, 
ceea ce duce la declanșarea unor mecanisme de 
autoapărare. 

Deci simţim ruşine atunci când nu primim atenţie 
din partea străinilor, dar şi atunci când o primim, iar 
asta pentru că ne lipsesc încrederea și înţelegerea. Nu 
avem niște circumstanţe comune să înţelegem de ce ne 
priveşte, dar cultura noastră spune că nici nu avem 
dreptul să întrebăm. Și conform culturii occidentale, 
nu ar trebui nici să ne pese de ceea ce cred altii despre 
noi. 

Suntem înconjurați de mai multe fiinte umane 
decât orice alt homo sapiens de până acum, dar fiindcă 
nu formăm legături cu prea mulţi dintre ei, ne simţim 


mai singuri ca niciodată. Din experienţa mea, pot 


spune că nu te simţi niciodată mai însingurat decât 
atunci când te afli în mijlocul unei mulţimi, dar simţi 
că nu al absolut nicio legătură cu nimeni. Îmi pare că 
ne simţim mai singuri într-o astfel de situaţie decât 
atunci când suntem fizic singuri. Foarte asemănătoare 
rușinii, singuratatea este o motivaţie care funcţionează 
prin aversiune, spunând: „Se presupune că trebuie să 
formezi legături cu cei din jur ca să supravieţuieşti!“ În 
zilele noastre, cu toţii ne simţim singuri în mijlocul 
tuturor. 

ȘI ca să fim corecti, cred totuşi că atitudinea 
„singuri în mijlocul tuturor“ îşi are rădăcinile în 
practica stabilirii unor limite sănătoase. Căci se pare 
că, oricum, nici nu suntem capabili să menţinem mai 
mult de aproximativ 150 de legături apropiate.? Aşa că 
nu putem să mergem de colo-colo, încercând să 
devenim cei mai buni prieteni cu toată lumea. Nu este 
practic, productiv și nici plauzibil. Dar acesta e un 
paradox al lumii moderne în care trăim. Rezultatul 
este cel mai probabil un surplus de rușine — emoție 
declanșată atunci când realitatea nu este conformă 
aşteptărilor noastre instinctive, care spun că ar trebui 


să fim respectaţi de toţi cel cu care ne intersectâm. 

Cum functionează rușinea? 


CONFORM TEORIEI AFECTULUI (SILVAN 
TOMKIN),ruşinea are funcția de atenuator 
emoţional. Dacă nu ştiai deja (eu cu siguranță nu 
ştiam), un atenuator este opusul unui amplificator. În 
timp ce un amplificator creşte intensitatea, un 
atenuator o diminuează. Astfel, se presupune că 
rușinea ne diminuează emoţiile plăcute. Asta are sens 
dacă ne amintim că ruşinea și-a început cariera 
emoţională ca întrerupător al senzatiei „da“. lar asta 
explică foarte bine şi de ce ruşinea nu îşi doreşte să fie 
văzută. Ruşinea înseamnă efectiv a ascunde cum ne 
simţim cu adevărat. 

În cartea sa Shame and Pride, pentru a-și ilustra 
teoria, Donald Nathanson se foloseşte de analogia 
între dezgust şi foame. Foamea este unul dintre 
impulsurile noastre de bază — o forţă foarte puternică 
ce ne reamintește că trebuie să mâncăm pentru a 
supravieţui. Atunci când impulsul foamei este activ, 
întregul nostru corp pare că își doreşte să devoreze 


orice. Îmi amintesc de vechiul clişeu în care un 


personaj de desene animate se uită la un altul (de 
obicei, ambii aflaţi pe o insulă pustie) și brusc îl vede 
transformat într-un gigantic curcan la cuptor. Este o 
foarte bună metaforă pentru starea atotconsumatoare 
(joc de cuvinte intenţionat) în care ne aflăm atunci 
când impulsul foamei este activ. 

Dezgustul, pe de altă parte, joaca un rol important 
în a ne asigura că nu consumăm accidental ceva toxic 
atunci când ne aflăm în această stare de lăcomie. 
Indiferent cât de înfometați suntem, foamea ni se 
potoleşte instant atunci când ceva ne declanșează 
dezgustul — fie un miros neplăcut, fie nişte indicii 
vizuale cum că mâncarea din faţa noastră a intrat în 
descompunere. Cu alte cuvinte, dezgustul ne învinge 
cu violenţă foamea și o diminuează pe loc pentru a ne 
opri să mâncăm ceva periculos. Astfel, dezgustul este 
un fel de antifoame. Și asemenea rușinii, dezgustul nu 
numai că oprește foamea, dar o transformă într-o 
repulsie și greață reală pentru a se asigura că mesajul se 
aude clar şi tare: „NU MÂNCA PROSTIA AIA!“ 

Se crede că rușinea funcţionează similar. Când 
suntem în focurile unei emoţii plăcute, iar corpul 
nostru captează ceva care declanșează ruşinea — poate 
să fie un neaşteptat eșec personal, cum ar fi 
impiedicatul pe scări sau o privire din partea unui 
individ pe care o percepem ca dezaprobatoare —, 
motivaţia emoţională pe care o resimţeam până în acel 
moment se atenuează complet. Cu alte cuvinte, 
rușinea învinge cu violenţă orice altă emoție și o 


diminuează instant, ca să opreasca anumite 


comportamente care ne-ar putea aduce respingerea 
socială sau alt fel de daună. Astfel, rușinea este un fel 
de antiemoţie. Kriptonită emoţională. 

Deloc surprinzător, dezgustul şi ruşinea sunt 
îndeaproape corelate și adesea se declanşează una pe 
cealaltă. Diferenţa este că în cazul dezgustului de 
obicei dăm vina pe mâncare, pe când în cazul ruşinii 
dăm vina pe noi înşine. Dezgustul spune: „Scapă de 
ceea ce te-a ofensat.“ Ruşinea spune: „lu esti ceea ce 
te-a ofensat.“ Dezgustul spune: „Mănâncă altceva.“ 
Rușinea spune: „Fii altcineva.“ În cazul dezgustului, 
pur şi simplu nu ne mai dorim lucrul pe care ni-l 
doream până în momentul declanșării acestei emoţii 
negative, iar în cazul ruşinii, ni-l dorim în continuare! 
Ne dorim în continuare să fim competenți şi sa ne 
integrăm. 

Această teorie a rușşinii explică de ce unul dintre 
gânditorii mel preferaţi, autoarea şi populara scriltoare 


Brene Brown, numește rușinea „emoția supremă . 


Ruşinea este efectiv singura emoție care are puterea să 
le anuleze pe toate celelalte. În numai o clipită, ne 
poate tāia craca emoțională de sub picioare. Ne poate 
duce de la iubire și fericire la rușine și durere cât ai 
bate din palme. lată de ce ruşinea e groaznic de 
infricoşătoare. O simțim mereu ca pe o palmă peste 
faţă, deoarece înlocuieşte o emoție plăcută — sau cel 
puţin așteptarea unei emoţii plăcute. Îi facem cu mâna 
unui prieten şi așteptăm entuziasmați să ne vadă, doar 
pentru a observa că cel din fata noastra e un strain. 


Bang! Ruşinea extrage din noi întregul afect plăcut, 


ducând anticiparea fericirii într-o gaură neagră a 
neplăcerii și a confuziei, alterându-ne în tot acest timp 
comportamentul ca să părem „prezentabili“. 

Astfel că, indiferent câtă siguranţă, iubire sau 
fericire resimţim într-un moment, nicio cantitate de 
afect plăcut nu ne poate proteja în faţa ruşinii. De 
fapt, lucrurile stau chiar invers. Cantitatea de ruşine pe 
care o vom resimţi este direct proporţională cu cea a 
afectului plăcut pe care ne aşteptam să îl resimtim. 
Astfel, ruşinea poate fi văzută ca o răsturnare 
instantanee a emoţiilor plăcute. Ruşinca atacă cea mai 
profundă fericire și o foloseşte impotriva noastră, 
transformând-o instant într-o prăpastie a durerii. Și 
dacă, la fel ca mie, și tie ți s-a întâmplat să arzi în 
repetate rânduri în flama rușinii, probabil că ai ajuns 
să te temi chiar şi de cele mai plăcute și fericite 
momente, întrucât știi că rușinea te pândeşte din toate 
colțurile pentru a-ţi „arăta unde îţi e locul“. Cu cât îti 
permiţi să simţi mai multă fericire, cu atât ruşinea te 
poate pedepsi mai amarnic. lată motivul pentru care 
începem să ne simţim în pericol şi imprudenţi doar 
pentru că „ne permitem“ så ne simțim bine — senzaţie 
pe care Brenc Brown o numeşte fericirea prevestitoare. 

Atunci când vorbesc despre forţa cu care ne 
controlează rușinea, de obicei mă refer la frica de 
rușine. Nu e ca şi cum resimţim ruşine în mod 
constant, dar trăim cu teama permanentă că rușinea ni 
s-ar putea declanşa în orice moment. De-a lungul 
vieții, durerea ruşinii ne-a condiţionat astfel încât să 
evitam complet unele acțiuni şi gânduri. Acesta e 


modul în care ruşinea ne controlează. Și odată ce 


devenim conștienți de acest lucru, observăm că rușinea 


este peste tot, controlându-i pe toţi și pe toate în 


absolut fiecare moment. 


Busola ruşinii 


Mulţi oameni vin la mine pentru că își doresc să simtă 
mai puţină ruşine. Dacă şi tu citeşti această carte 
pentru că îţi doreşti să simţi mai puţină rușine, atunci 
am sa-ţi dau niște veşti proaste. Exact asta Îşi doreşte 
rușinea să faci! 

Rușinea vrea să eviti să simți rușine. 

Ne putem gândi la rușine prin analogie cu o altă 
senzaţie neplăcută care face parte din gama de senzații 
umane: durerea fizică. Ce vrea de la noi durerea fizică? 
Să evităm durerea. 

Atunci când ne lovim de ceva cu un deget de la 
picior, durerea este un semnal neplăcut care ne spune: 
„Să nu mai faci asta!“ Corpul interpretează această 
lovitură drept un pericol pentru sânătatea fizică și în 
cele din urmă pentru supravieţuire. Astfel că trimite 
durerea ca pe un avertisment care ne spune: „Să nu 
repeţi greşcala asta și să eviţi să te mai loveşti, nu doar 
ca să nu mai simți această senzaţie neplăcută — 
durerea —, dar şi ca să rămâi în viaţă.” Aşadar, durerea 
este o condiţionare negativă pentru nevoia noastră de 
sănătate fizică. Ea acționează transmiţându-ne: „Nu 
face nimic care ar putea să ma declanșeze!“ 

Rușinea operează foarte similar. Atunci când te 
loveşti la un deget de la picior... și începi să înjuri de 
toți sfinţii la masa de Crăciun în faţa nepoţeilor care 


nu au greşit cu nimic și tot neamul începe să se uite 


urât la tine (ipotetic vorbind), în astfel de situaţii 


rușinea este semnalul neplăcut care îţi spune: „Să nu 
mai faci asta!“ Corpul interpretează această abatere de 
la normele sociale (înjuratul în faţa copiilor), alături de 
judecata negativă din partea grupului tău (privirea 
încruntată a întregii familii), drept un pericol pentru 
integrarea în grup şi pentru supravieţuire. Astfel, 
corpul reacționează prin ruşine — o pedeapsă şi un 
avertisment care spune: „Ai face bine să repari sau să 
ascunzi această greşeală, lar pe viitor sa eviti să mai 
înjuri în faţa copiilor, nu doar ca să nu mai simți 
aceasta senzaţie neplăcută — ruşinea —, dar și ca să nu 
fii cu totul exclus din grup, situație în care vei ajunge 
să mori întristat, speriat și singur.“ Astfel, rușinea este 
o condiționare negativă faţă de adeziunea la grup, 
spunându-ţi: „Să nu faci nimic care ar putea să mă 
declanșeze!“ 

Ruşinea este atât ofensivă, cât și defensivă. Nu 
numai că vrea sa evităm orice acţiune care ar putea-o 
declanșa, dar vrea și să ne motiveze, astfel încât să ne 
reparăm rapid imaginea şi să ne reîntărim poziţia 
socială. Ruşinea vrea să încetăm să ne rușinăm cât mai 
repede cu putință. Putem obţine asta prin diverse 
strategii care ţin atât de cultura noastră și de modul în 
care am fost crescuți, cât și de instinctele şi de 
mecanismele noastre de apărare în fata pericolului. 
Poate că vom alege sa ne asumăm responsabilitatea 
pentru faptele noastre și să ne cerem scuze pentru că 
am înjurat în faţa unor copii. Poate că ne vom asuma 
prea multă responsabilitate şi vom începem să ne 
umilim, ploconindu-ne în faţa celorlalţi și încercând să 


le facem tot timpul pe plac. Poate că vom evita 


asumarea responsabilităţii șI vom da vina pe altcineva 
sau pe altceva („Cine a pus canapeaua asta aici?! ). 
Poate că ne vom enerva şi vom folosi intimidarea ȘI 
teama în încercarea de a ne păstra dominanta socială. 
Poate că vom nega cu totul că am fi făcut vreo greşeală. 
Poate chiar vom înjura din nou pentru a semnala 
faptul că nu ne temem de judecata celorlalți. Sau poate 
că pur şi simplu o vom lua la fugă. 

În Shame and Pride, Donald Nathanson descrie 
ceea ce el numește „busola rusinii“. Prin referirea la 
busolă, Nathanson stabileşte patru reacţii de bază 
declanșate de ruşine: atac înspre celălalt, atac inspre 
sine, retragere şi evitare. 

Atacul înspre celălalt poate să însemne chiar 
violenţă fizică impotriva celui sau celor despre care 
credem că sunt „vinovaţi pentru rușinea noastră sau 
poate să însemne revărsarea furiei asupra unui martor 
inocent. Cel mai adesea, reacția de atac se manifestă 
emoţional, şi nu fizic. Poate să ia forma ţipatului, 
furiei, învinovăţirii celorlalți sau încercării de a 
transfera rușinea asupra altora. 

Atacul inspre sine este bazat pe aceeași violenţă, 
furie, învinuire și ruşine, dar de data aceasta îndreptate 
către sine: „Este numai vina mea!“ Se poate manifesta 
propriu-zis prin reacţii fizice violente asupra propriei 
persoane sau ca o critică internă foarte aspră, 
perfectionism sau ură de sine. Se poate sublima în 
încercarea de a-i mulţumi pe ceilalți, umilinţă sau 
supunere. 

Retragerea este propriu-zis fuga din faţa situaţiei 
care a declanșat ruşinea sau se poate manifesta prin tot 


felul de verificări, izolare interioară sau renunțare. 


Acestea sunt trei dintre cele mai întâlnite reacţii 
provocate de rușine, dar aș adăuga că a patra şi ultima 
direcție pe care o poate indica busola poate fi chiar cea 
mai des întâlnită, dar mai greu de detectat. Este vorba 
despre evitare. Evitarea apare atunci când încercăm să 
scăpăm de sentimentul rusinii sau să îl negăm în 
totalitate. Ruşinea nu ÎȘI doreşte să fie văzută, astfel că 
ajungem să ne convingem atât pe noi, cât şi pe ceilalți 
că nu suntem rușinați, încercând să părem nevinovați. 
Suspectez că cei mai mulţi dintre noi reacţionăm la 
rușine prin negare şi suntem atât de pricepuţi, încât de 
cele mai multe ori nici nu suntem prinşi. lar asta 
explică de ce aşa puţini oameni vorbesc despre rușine 
și admit că o resimt, în ciuda faptului că rușinea este 
una dintre emoţiile noastre principale. Faptul că o 
negam şi încercăm să o ascundem este unul dintre 
principalele motive pentru care ruşinea duce adesea la 
izolare. Avem mereu impresia că suntem singurii din 
lume care se simt „diferiţi, răi și singuri . Când, de 
fapt, cu toţii trecem prin asta. 

Și atunci de ce reacționăm cu toţii așa previzibil în 
faţa ruşinii? Rușinea este atât de intrinsec legată de 
supravieţuire, încât orice presimţire a apropierii 
acestela declanșează mecanismul de răspuns în fata 
pericolelor. Si senzația rușinii este în sine atât de 
neplăcută, încât adesea ne simtim mai bine să intrăm 
în modul de urgență decât să rămânem în starea de 
ruşine. Şi dacă ne uităm mai atent la cele patru puncte 
cardinale ale rușinii — atac înspre celălalt, atac înspre 


sine, retragere şi evitare —, vedem că se poziţionează 


destul de aproape de strategiile de răspuns în faţa 
pericolului pe care le avem codate în creierul reptilian: 
luptă, fugă, blocaj şi ploconire. 

Lupta este echivalentul propriu-zis al atacului 
inspre celălalt — instinctul de a obţine poziția „alfa“ de 
dominare, pentru protecție şi putere. Este 
întruchiparea tendinței spre ierarhizare, pe care ne-o 
instiga ruşinea. 

Fuga este, desigur, sinonimă cu retragerea. 

Rușinea în sine poate fi văzută ca o stare de 
blocaj — ne imobilizează întregul corp pentru a ne opri 
din încercarea de a prelungi senzaţia „da“. Vidul 
afectiv care se instalează brusc ne transpune într-o 
stare ceţoasă de confuzie ȘI şoc. Mai mult, pe masură 
ce se transpune în modul de răspuns în fața 
pericolului, creierul începe să transfere controlul 
dinspre cortexul prefrontal, însărcinat cu operaţiile 
logice, spre zona primitivă a amigdalei, și în loc să 


alocăm timp unei analize în profunzime, sărim direct 


la acţiuni de apărare. De aceea, ne este greu să gândim 
limpede, să gândim raţional și să ne concentrăm până 
când întregul nostru organism se simte din nou în 
siguranţă şi revine la starea de homeostază, moment în 


care cortexul prefrontal ÎȘI reia comanda. 


Din punctul meu de vedere, reacţia de p/oconire în 
faţa celorlalţi este o combinaţie între atac înspre sine şi 
negare, o versiune mai sofisticată a instinctului nostru 
animal de a fi supuși. Ploconirea în faţa celorlalţi poate 
fi văzută ca versiunea cognitivă a acelui moment în 
care un animal se aruncă pe spate și îşi expune zona 


vulnerabilă, în încercarea de a semnala că nu reprezintă 


o ameninţare şi că este dispus să se supună 
conducătorului alfa. lată o altă reprezentare a tendinței 
spre ierarhie stimulată de ruşine. 

Cei mai mulţi dintre noi avem o predilecție către 
una sau două dintre aceste strategii. Reflectează puțin 
la tine şi la cum reacționezi cel mai adesea în fata 
TUŞINII. Pentru mine, este cu siguranţă încercarea de a-i 


mulţumi pe ceilalți. Dar când această metodă dă greş, 


pot simţi cum creierul meu reorientează busola în altă 
direcţie. Rușşinea vrea ca noi să reacţionăm — rapid — 
conform acestor direcţii prestabilite pentru a ne apăra. 
Ceea ce rușinea nu vrea ca noi să facem... este să nu 
facem nimic! Rusinea nu își doreşte să o simțim, să o 
acceptăm și să o lăsăm să treacă. Nu vrea să ne gândim 
la ea prea mult, să o deconstruim și nici măcar să o 
privim în faţă. Drept vorbind, rușinea vrea să închizi 
cartea asta chiar acum! lată de ce nu este nimic 
surprinzător în faptul că atunci când simţim ruşine şi 
nu reacţionăm în vreun fel, ci doar explorăm ceea ce 
simţim şi vorbim deschis despre asta, acela este 
momentul în care recapatam controlul asupra propriei 
vieți. Astfel că adevărata întrebare este: vrei să simți 
mai puţină rușine sau vrei ca rușinea sa aibă o mai 


mică putere asupra ta? 

Revelația rușinii 


PE MĂSURĂ CE CARIERA MEA ÎN ACTORIE 
JUVENILĂ AVANSA, am început să merg la din ce în 
ce mai multe audiții — ceea ce a însemnat din ce în ce 
mai multe respingeri. Îmi amintesc că agentul meu 
încerca să mă consoleze, repetându-mi că asta nu 
înseamnă că nu sunt un actor bun. Îmi spunea: „Nu 
vei şti niciodată motivul unei respingeri, poate să fie 
doar din cauza culorii părului tău.“ Era un gând foarte 
liniştitor, dar ruşinea mea a reușit să îl fructifice chiar 
şi pe acesta! Am început să suspectez că principala mea 
problemă e faptul că nu sunt blond. Nu doar ca actor, 
ci ca individ. În mintea mea, blonzii erau „mai 
atractivi . Mai ales blonzii cu ochi albaştri. Ba mai 
mult, părea că toţi colegii mei de succes erau blonzi cu 
ochi albaștri. Am început să dezvolt o atracţie stranie, 
plină de invidie față de adversarii mei blonzi. Îmi 
doream să mă aflu în preajma lor; îmi doream să fiu ca 
ei; îmi doream ca ei să mă placă; cumva, pur şi simplu 
mi-i doream. Era un sentiment pe care nu l-am 
descifrat până târziu, când am reuşit în cele din urmă 


să îmi accept sexualitatea. 


Se pare că blonzii se aflau în fruntea altei ierarhii 
ficționale, pe care, find un copil foarte impresionabil, 
o credeam fără urmă de îndoială — ierarhia 
atractivităţii umane (cu alte cuvinte, vârful aisbergului 
rasismului). Blonzii păreau să he mai speciali, unici, 
mai buni (în mintea mea, alături de roşcaţi). Pentru 


mine, faptul că sunt brunet şi că am ochi căprui 


însemna că perspectivele mele sunt mult inferioare (ca 


să nu mai vorbesc de perspectivele celor de culoare). 
Privind înapoi, îmi dau seama că se poate să fi fost 


vorba și de o anumită doză de antisemitism, iar asta cu 


mult înainte să aflu despre rădăcinile mele evreiești, 
ceea ce spune multe despre forţa nevăzută a rușinii 
transgeneraționale (mai multe despre acest subiect în 
capitolul 10). 

La vârsta de 16 ani, am mers la o audiție pentru 
unul dintre rolurile principale din Breaker High, un 
serial de comedie canadian. Tema era un grup de 
liceeni aflaţi pe un vas de croazieră — imaginează-ţi o 
combinaţie între Salvati de clopoțel şi The Love Boat. 
Rolul pe care îl voiam era cel al unui swinger 
adolescent. Nu swinger în sensul poliamorului; era 
ceva în genul unui adolescent care aspiră să fie un 
macho precum Vince Vaughn, un cuceritor viril din 
hitul indie al anilor '90 Swingers. Sincer să fiu, nu era 
ceva chiar potrivit pentru un adolescent cu o 
homosexualitate reprimată, care nu avea nicio idee 
despre femei. Dar m-au sunat (ceea ce, în limbajul 
industriei, înseamnă o a doua audiție; un fel de „nu ne 
suna tu, te sunăm noi“. ŞI dacă sună, atunci e efectiv 
un callback®). După o serie de audiții și probe pe 


ecran, am ajuns până în punctul de a citi scenariul 


întregului episod pilot alături de toată distribuţia 
serialului, plus personalul esenţial — toți aveau 
contractele finale semnate... cu excepţia mea. Ştiam 
că, din motive necunoscute, nu toţi producătorii erau 
convinși că eu sunt alegerea potrivită. Acea citire a 
scenariului în faţa lor era şansa mea să demonstrez ce 
pot. Dar nu am depus niciun efort special, întrucât nu 
voiam ca cei din jur să vadă că îmi pasă. 

După câteva zile, m-au sunat să îmi spună că s-au 
hotărât să aleagă pe altcineva. Am auzit că au adus un 
actor cunoscut din Toronto. Se pare că interpretase 
rolul unuia dintre muschetari în show-ul Disney 7Pe 
Mickey Mouse Club. Şi spre întristarea mea, desigur că 
era un blond cu ochi albaștri. 

Un tip pe nume Ryan Gosling. 

Am urmărit Breaker High acasă şi a trebuit să 
admit, fără prea mare tragere de inimă, că tipul asta 
Ryan era destul de bun. Dar show-ul a ţinut un singur 
sezon, iar eu oricum mă simţeam „mai bun“ decât 
televiziunea „de prost gust“. Eu eram un actor serios. 
În anul următor am fost surprins şi amuzat să văd că 
Ryan Gosling a răsărit din nou în alt serial pentru 
adolescenţi, Young Hercules, în mod inexplicabil 
interpretând personajul principal. Dar nici serialul ăsta 
nu a durat mult şi nici nu m-am uitat la el. Jur. Dar 
apoi, până să mă dezmeticesc bine şi să îmi dau seama 
ce m-a lovit, m-am trezit că Ryan Gosling juca în filme 
indie care apăreau la Sundance, precum Credinciosul, şi 
apoi în filme de succes ca Jurnalul, iar până la urmă a 
ajuns un actor faimos la scară internaţională, 
nominalizat la Oscar pentru rolul din Singurătate în 


doi. Cam în vremea aceea m-am hotărât să renunţ la 


actorie și să mă îndrept spre regie. Actoria era oricum 
prea „superficială“ pentru mine. Eu voiam să fiu un 
„artist pe bune“. 

Cred că nici nu mai are rost să spun că, în 
contextul unei curse unilaterale de merite şi valoare la 
care m-am înhămat singur aproape fără să îmi dau 


seama, Ryan Gosling era probabil cea mai proastă 


alegere pentru un adversar. Era blond, era drăguţ, 
ambițios, probabil că muncea pe rupte, că a avut parte 
de destul ajutor sau că a avut extrem de mult noroc, 
dar toate aceste calităţi ale lui au fuzionat în acea 
trăsătură mistică și inefabilă pe care o numim talent. 


Părea că le are pe toate. Părea că are exact acele calităţi 


pe care eu le consideram necesare pentru a f un 


individ preţios, care merită să fie iubit. Și în ciuda 


strategiilor din ce în ce mai disperate ale rușinil și ale 
narcisismului meu, care încercau să minimalizeze 
succesul lui Ryan în acest proces continuu de 
comparaţie real în mintea mea, undeva adânc în mine 


imi doream să fiu ca el. 


Invidia 


Invidia este încarnarea ruşinii. Avem impresia că cel pe 


care îl invidiem are tot ceea ce ne lipseşte nouă pentru 
a ne confirma valoarea. Dacă ruşinea rezultă din 
comparatia între aşteptări și realitate, invidia se 
concentrează la rândul ei pe comparaţia între sine şi cel 
care pare să întruchipeze toate așteptările cu privire la 
propria persoană, la care adesea se adaugă şi o mare 
doză de tristeţe. E ca şi cum acel cineva joacă în lume 


rolul nostru mai bine decât o putem face noi. Deci 


invidia apare atunci când ne dorim să fim acel individ 
sau cel puţin să ne putem pune în locul lui și să avem 
tot ceea ce are el. 

Rușinea este declanșată de discrepanța dintre 
dorinţele noastre şi realitatea pe care o trăim, iar Ryan 
Gosling era dorința mea — în destul de multe sensuri. 

Atunci când adaugi ȘI homosexualitatea la toate 
cele de mai sus, invidia devine un sentiment și mal 
confuz, întrucât poate exista și un strat ascuns de 
atracţie. Este o dorinţă destul de copleșitoare de 4 fi 
acel cineva și de a-l avea, într-un sens romantic sau 
sexual. lar la asta se adaugă şi o groaznică doză de 
rușine, deoarece simţi că nu ești vrednic pentru 
niciuna dintre aceste dorinţe. Mai mult, invidia poate 
să insinueze că standardele tale de perfecţiune 
potenţial nerealiste ar fi posibile, dar nu pentru tine. Și 
mai mult, chiar dacă ai ajunge cumva să îţi împlineşti 
toate aceste visuri, rușinea dictează că totul ar fi 
oricum în zadar, pentru că cineva a făcut-o deja 
inaintea ta. 

Dar invidia poate fi şi ea un sentiment util, căci 
altfel nu ar exista. 

Pe când eram un adolescent gay reprimat, creierul 
meu era foarte iscusit în a-mi ascunde atracţia faţă de 
cineva de acelaşi sex, pe care nu eram pregătit să o 
accept, sub forma invidiei. Privind în retrospectivă, 
acum pot interpreta drept atracţie toate acele 
sentimente ciudate pe care le aveam faţă de anumiţi 
băieţi. Dar atunci credeam că îmi doresc numai să fiu 
„ca“ el. Mi se părea că unii băieţi sunt cool, arată bine 


şi le e foarte Uşor să fe încrezători ŞI aş fi vrut și cu să 


fiu în pielea lor. Și sunt sigur că toate acestea erau în 
parte adevărate. Așa cum invidia este dorinţa de a 
transfera „valoarea“ cuiva asupra propriei persoane, 
atracția poate să însemne să ne alăturăm „valorii“ cuiva 
printr-o afiliere platonică, sexuală sau romantică. $i 
până la urmă, să alegem anumiţi indivizi cu care să ne 
imprietenim, să ieşim la întâlniri sau să facem sex este 
o strategie clasică de diminuare a rușinii. lar asta 
pentru că rușinea încearcă adesea să ne cuantifice 
valoarea prin opiniile celorlalți. Atunci când cineva 
care pare să aibă un statut înalt se arată interesat sau 
atras de noi, nu numai că simțim un mare val de 
validare si aprobare externă, dar de multe ori simțim 
că o parte din „valoarea“ acelui individ se răsfrânge și 
asupra noastră (mai ales atunci când legătura este de 
natură sexuală). De aceea, adesea căutăm calităţi 
dezirabile din punct de vedere social, cum sunt 
atractivitatea, succesul, faima, popularitatea, averea, 
atitudinea cool, nu numai în noi înșine, ci şi în 
prietenii și în partenerii noștri. 

În adolescenţă, pur și simplu am ignorat 
dimensiunea atracției sexuale. Ştiam doar că vreau să 
fiu cât mai aproape de acei băieți drăguţi, să mă 
imprietenesc cu el, să fiu ca ei și să punem împreună 
in scenă coregrafii — lucruri total heterosexuale, nu? 
Privind înapoi, îmi dau seama că sexualitatea mea 
încerca să se ascundă, dar că totodată îmi controla cu 
mână de fier în mod direct comportamentul. Îmi 
amintesc că râvneam să am şi eu boxeri din aceia 
mulati ȘI gri de la Calvin Klein, pe care îi purtau toţi 
băieţii pe atunci... doar pentru că erau foarte cool 


(sigur, nicio legătură cu faptul că etichetele erau pline 


de cadre îndeaproape ale formelor virile de fotomodele 
masculine). De fapt, îmi amintesc chiar foarte clar 
momentul din vestiarul de la liceu când un băiat — de 
care acum Îmi dau seama că eram atras — defila prin 
fața mea în chiloti, explicându-mi avantajele boxerilor 
mulaţi faţă de cei largi pe care îi purtam eu. Cumva 
am reuşit sa pun şi interesul exaltat pe care l-am simţit 
atunci tot sub umbrela invidiei. 

Faptul ca mintea mea a reușit să se convingă de așa 
ceva este o dovadă clară a forţei egoului. Să îngropi 
ceva așa influent ca sexualitatea masculină timp de 
zece ani este aproape un miracol. Un miracol cu gust 
amar. Chiar şi atunci când mă masturbam în 
adolescenţă, mă gândeam exclusiv la fete 
(condiţionarea mea îmi spune că informaţiile astea 
sunt prea detaliate — cod pentru „ruşinos). Adesea îmi 
doresc ca negarea mea să nu fi fost aşa eficace și eu să fi 
fost nevoit să îmi confrunt sexualitatea mai devreme —, 
dar nu e foarte util să gândesc aşa, De bine sau de rău, 
creierul meu a făcut ceea ce a considerat necesar 
pentru a mă proteja de o lume heteronormativă și de 
propria homofobie internalizată. Dacă o adolescenţă 
pierdută este preţul pentru a fi în viaţă astăzi, atunci a 
meritat. Oricum, până la urmă mi-am trăit şi 
adolescenţa — doar că mai spre 30 de ani! 

La vârsta de 24 de ani, am plecat în sfârşit din 
demisolul casei părinţilor mei din Vancouver 
(menţionând asta, simt un val de ruşine pentru că am 
stat „prea mult“ în casa părinţilor) și m-am mutat în 


Toronto ca să studiez cinematografia. Intr-o zi rece de 


toamnă, îmi amintesc cum coboram treptele de la 


staţia de metrou Spadina în drum spre un curs, când 


am trecut pe lângă un tip drăguţ care purta o eșarfă. Și 
țin minte că mi-am spus în sinea mea: Ce tip drăgut... 
Și brusc, m-a lovit: Sunt gay! 

Sincer să fiu, a fost mai mult ca o aducere-aminte 
decât ca o revelaţie. Nu a fost chiar o surpriză. A fost 
un fel de: Aaaaa, da, chestia aia la care nu m-am mai 
gândit de mult! În acel moment, nu îmi mai venea în 
minte niciun motiv pentru care să nu fiu gay. Privind 
înapoi, îmi dau seama că nu am făcut legătura cu 
faptul că în Canada tocmai se legalizaseră căsătoriile 
între cei de același sex de doar câteva luni. lar asta 
demonstrează puterea pe care o au gesturile oficiale de 
incluziune socială. Poate că acesta a fost semnalul de 
legitimizare publică pe care rușinea mea îl aştepta 
pentru a slăbi în sfârşit controlul asupra sexualității 
mele (şi sunt sigur că nici faptul că am plecat de acasă 


nu a stricat). 


Atracția 


Atunci când încercăm să ne înțelegem propria 
sexualitate — indiferent de vârstă —, începem să trăim o 
adolescenţă încărcată de dorinţe confuze şi năucitoare, 
stângăcii şi stânjeneli şi, mai ales, decizii proaste. Cam 
asta se întâmplă în perioada în care învăţăm să ne 
folosim și să ne gestionăm sistemul reproducător. 
Sexualitatea presupune o curbă de învăţare şi putem 
porni la drum oricând suntem pregătiți. Merită să 
menţionez faptul că natura nu crede că suntem 
pregătiți până cel putin la pubertate, astfel cä dorintele 
sexuale ne sunt în mod voit amânate până când reuşim 


să ne descifrăm celelalte emoții și dorinţe, deoarece 


forţa dorințelor şi atracţiilor sexuale este atât de mare, 
încât necesită un stadiu întreg de dezvoltare numai 
pentru asta! În această etapă, descoperim de cine 
suntem atrași şi cine ne pune pe jar şi încercăm în 
egală măsură să ne dăm seama cine ne găseşte atractivi. 

Având în vedere că ruşinea este o emotie inerent 
repulsivă, vom fi atrași de cei care ne diminuează 
senzaţia de rușine. Spre exemplu, atunci când eram 
mic aveam impresia că bărbaţii homosexuali sunt niște 
renegaţi bătrâni, urâţi şi păroşi. Şi, bineînţeles, asta 
fiind soarta mea, îmi provoca o nespusă ruşine. Nici 
nu mă gândeam că s-ar putea sa existe și alți oameni 
gay care să fie de vârsta mea. În cultura în care am 
crescut, homosexualitatea masculină era sinonimă cu 
pedofilia, dezvoltându-se o narațiune implicită a 
faptului că un copil nu poate fi gay în mod natural — 
copiii sunt făcuți gay de prădători mai în vârstă. Deci 
nu e așa surprinzator că atunci când mi-am acceptat în 
sfârşit sexualitatea, aceasta s-a manifestat printr-o 
atracţie faţă de tipi tineri, blonzi (desigur), cu pielea 
fină, frumușşei, modeşti şi extraordinar de performanti 
în domeniile lor — adică exact opusul imaginii de 
bărbaţi gay pe care ruşinea o construise în mintea mea 
atunci când eram mai mic! Astfel că, în mod ironic, 
pentru a evita stereotipul „rusinos“ de tip homosexual 
care iese cu bărbaţi mai în vârstă, am devenit o 
întruchipare inversă a acestuia. Și cred că asta se 
întâmplă destul de des. 

Abia după ce am avut revelaţia ruşinii mi-am dat 
seama că sunt de fapt atras şi de bărbaţi mai în vârstă, 
CU o personalitate dominantă, bruncţi, de alte rase, 


atletici, musculoși şi pâroși. Până la urmă, știm deja că 


rușinea este un atenuator emoţional violent şi foarte 
puternic, deci are sens să ne gândim că pe lângă emotii 
poate atenua și atracţia. Probabil că am fost tot timpul 
atras şi de bărbaţii mai în vârstă și păroși şi exact asta Îi 
făcea așa înfricoşători! Dar atracţia era acaparată de 
ruşine, astfel că a rămas ascunsă și inaccesibilă pentru a 
mă „proteja“ de mine însumi (și de un potenţial 
„tătic sexy). 

Imediat ce am terminat școala de film și m-am 
întors la Vancouver, mi-am recunoscut public 
homosexualitatea în fata întregii familii la una dintre 
„reuniunile“ noastre bianuale. Faptul că nu mai aveam 
nimic de ascuns în privinţa sexualității mele mi-a 
permis să acced la un nou nivel de fericire și de scop în 
viață. Ah, deci asta ratasem până acum! Si nu mă refer 
numai la sex (deşi sigur a ajutat). Mă refer la 
sentimentul de apartenenţa, sentimentul că sunt 
acceptat, respectat și iubit pentru cine sunt. Am avut 
privilegiul de a primi această acceptare mai mult sau 
mai puţin instant de la toată familia și de la toţi 
prietenii, dar a durat încă vreo zece ani până ca eu să 
mă accept complet — dincolo de sexualitatea proaspăt 
descoperită. 

Da, viața mea s-a îmbunătăţit substanţial odată ce 
am admis că sunt gay, însă eram în continuare 
controlat de ruşine. Simţeam în continuare presiunea 
de a avea succes, de a fi faimos, bun, perfect și așa mal 
departe — poate chiar mai mult acum, fiind 
homosexual în mod public. Dar nu eram conștient de 


asta. 


lerapia 


Deşi mi-am petrecut întreaga viaţă încercând să scap 
de ruşine, nu mi-am dat seama că fac asta până să 
merg la terapie. Lucru care, din păcate, nu s-a 
întâmplat până pe la 35 de ani. Deși îmi acceptasem 
sexualitatea și  reușisem câteva isprăvi culturale 
„impresionante“, nu mă simţeam cu nimic mai 
valoros. Începuse să îmi fie clar că strategiile mele de 
viaţa nu prea funcţionează. Încercarea de a deveni un 
actor faimos devenise o sursă de rușine, iar planul de a 
ajunge un regizor renumit părea că se îndreaptă în 
aceeaşi direcţie, după mai bine de 10 ani de muncă 
asiduă. Când relaţia mea de la acel moment a început 


să se clatine, iar un prieten apropiat a murit de 


leucemie, am ştiut că e timpul să fac niște schimbări. 
Deşi mereu mă considerasem „normal“ şi „bun“, poate 
că totuși — doar poate — sugestia iubitului meu de 
atunci de a merge la terapie nu era așa proastă. 

Deşi încerc să nu regret că nu am mers la terapie 
mai devreme (pentru că sunt mulţumit de cum au 
evoluat lucrurile până la urmă), gândul că aş fi putut 
avea revelaţia rușinii cu 10 sau 20 de ani mai devreme 
este una dintre motivațiile principale care mă impinge 
să fac ceea ce fac acum (inclusiv faptul că scriu această 
carte). Spun asta ca să scot în evidenţă faptul că dacă 
îti doreşti o schimbare în bine — care nu este atât o 
schimbare, cât o transformare mai mult în tine 
însuți —, atunci terapia este un bun punct de plecare. 
Dacă vrei cu adevărat să te înţelegi şi să îţi trăieşti viata 


din plin, încearcă să ceri ajutor. Știu că nu toți poz 


merge la terapie, din motive financiare sau de altă 
natură, și nu vreau să ruşinez pe nimeni, dar terapia 
rămâne, în opinia mea, una dintre cele mai bune 
metode prin care un animal social poate atinge o stare 
de bine pe termen lung. 


Unul dintre (multele) mesaje culturale pe care 


vreau să le dau jos de pe piedestal este noţiunea că ar 
trebui să mergi la terapie numai atunci când ceva este 
„în neregulă“ cu tine sau când simţi că nu mai reziști. 
Astăzi, cred că terapia este la fel de importantă pentru 
sanătate cum sunt școala, controlul medical și sportul 
practicat cu regularitate. Dacă e vreun subiect în care 
toți ar trebui să fim experţi, acela e propria persoană. 
Există atât de multe forte inconstiente, instincte, 
emoții, reflexe şi prejudecăți care ne dictează 
comportamentul, încât să ajungem să le înţelegem șI să 
le gestionam este unul dintre cele mai importante 
lucruri pe care le putem face. Să-ţi deconstruiești 
condiţionările culturale este ca și cum ti-ai citi 


manualul de utilizare. Imi place să spun că mersul la 


terapie este echivalentul unui master... în propria 
persoană. Sau chiar al unui doctorat (depinde de anii 
de terapie pe care îi avem în vedere). Pe parcursul 
acestei cărţi, voi sublinia adesea beneficiile cunoașterii 
de sine, iar terapia este cel mai bun ghid în această 
călătorie. Dar aşa cum este cazul în multe alte 
activităţi, momentul în care începi să vezi rezultatele 
terapiei este momentul în care preiei responsabilitatea 
parcursului tău. Dacă faci doar act de prezenţă și te 
aștepți ca profesorul, antrenorul sau șeful să facă totul 
în locul tău, nu o să faci cine știe ce progrese. La fel 


este şi în cazul terapiei. 


Astfel că pentru mine, primul sau primii doi ani de 
terapie au fost un fel de verificare săptămânală plăcută. 
Am început să văd rezultate exponenţiale abia atunci 
când am început să îmi iau notițe cu privire la 
lucrurile de care deveneam conștient pe parcursul 
şedinţelor. Odată ce am început să iau notițe, am 
preluat responsabilitatea explorării propriei identități ȘI 
a emancipării din ghearele rușinii. lerapeutul meu a 
devenit un fel de referent sau martor, un facilitator 
care era acolo ca să mă ghideze in procesul de 
explorare a sinelui, pe maāsura ce pătrundeam in zone 
din ce în ce mai profunde. 

Îmi amintesc că ne tot învârteam în jurul 
conceptului intelectual de sens (sau absenţă a acestuia) 
si în jurul frustrării mele faţă de aparenta lipsă a unei 
obiectivităţi clare în ceea ce privește binele și răul în 
lume. Practic, încercam să ruşinez întreaga lume 
pentru că nu era „perfectă“ precum cea din mintea 
mea. Privind în urmă, îmi dau seama că eram încă un 
adolescent care se chinuia să își încheie procesul de 
individualizare faţă de influența parentală şi de 
controlul societăţii. Eram blocat într-o perspectivă 
condiţionată asupra lumii, în care nu mai credeam pe 
deplin, dar nu eram încă suficient de pregătit sau de 
curajos ca să o resping, deoarece să mă desprind 
însemna să mă lansez într-o cădere liberă, fără să 
beneficiez de plasa de siguranţă a unei noi reţele de 
convingeri. Văd în jurul meu destul de mulţi oameni 
blocaţi într-un purgatoriu similar — dominat de 
resentimente, deziluzii ȘI cinism. Își dau seama că ceea 
ce cultura în care au crescut le-a promis au fost niște 


minciuni, dar nu ştiu încotro să pornească mai 


departe. Această adolescenţă spirituală plină de furie 
este începutul emancipării. A trebuit doar să renunţ cu 
adevărat la vechile mele aşteptări în legătură cu lumea 
şi cum „ar trebui“ să fie ea, iar apoi resentimentul faţă 
de faptul că aş fi fost „înşelat“ s-a metamorfozat în 
eliberare. A trebuit să iert întreaga lume pentru a 
înceta să o mai pun la colt pentru imperfecţiunea el. 

Din ce am observat, deziluzia ia forma unui arc de 
cerc. Mai întâi, credem că lumea este într-un anumit 
fel (perfectă), apoi credem că ar trebui să fie în felul 
acela (şi îi învinuim pe ceilalţi pentru că „o strică), iar 
în final o acceptăm aşa cum este cu adevărat 
(imperfectă). Încet, am început să realizez că furia 
deziluziei nu este un sentiment așa râu, deoarece mi-a 
permis să mă eliberez de vechile mele iluzii, căpătând 
astfel o oarecare libertate faţă de lanţurile condiționării 
mele culturale! Această schimbare de perspectivă este 
un punct esențial pentru ceea ce numesc revelația 
rusinii. Copil fiind, credeam că mi se cuvine să trăiesc 
într-o lume plină de sensuri obiective — adevăruri 
universale în legătură cu ce e corect şi ce e greșit, bine 
si rău, valoros și nevaloros. Dar în schimb am primit o 
lume subiectivă — compusă din tot felul de opinii 
contradictorii. S-a dovedit că încărcătura subiectivă 
este mult mai dezirabilă (odată ce treci peste faptul că 
ti se „promisese“ că lucrurile sunt ceva mai clare şi 
permanente). Într-o lume în care sensul lucrurilor este 
subiectiv, totul este posibil! Putem alege ce are sens 
pentru noi înșine. 

Îmi amintesc cum stăteam pe podeaua din 
sufragerie, după O şedinţă de terapie foarte 


patrunzâtoare; mă uitam la frunzele care străluceau în 


lumina soarelui, când totul a devenit brusc foarte 
limpede. Într-o străfulgerare bruscă de claritate şi 
uşurare, mi-am dat seama că toate mesajele 
descurajante pe care rușinea mi le transmisese până 
atunci — convingerile care îmi stăpâniseră viaţa — nu 
erau în mod obiectiv adevărate! Erau doar nişte opinii 


subiective. $i nu erau nici măcar opiniile mele 


subiective. Îmi fuseseră inoculate de către societate, de 
către rușine, de către creierul meu infantil. lar asta 
însemna că nu mai aveam niciun motiv să le cred! Nu 
trebuia să fac ce îmi dictau toate acele gânduri. Puteam 
să fac... orice! Puteam să fiu... oricine! Nu trebuia să 
devin actor. Nu trebuia să devin regizor. Nici măcar nu 
trebuia să devin faimos. Nu aveam nicio idee despre ce 
mi-as fi dorit să devin, dar am simţit oricum că o 
imensă greutate mi s-a ridicat de pe umeri. Mă 
simţeam liber. Eram în extaz. Timp de câteva 
săptămâni, am trăit o stare de beatitudine 
neexperimentată până atunci. În Shame and Pride, 
Donald Nathanson explică: „Sistarea (disoluția) unei 
stări de stres cronic de lungă durată, de ruşine, de 
spaimă sau de furie produce o stare de fericire cu mult 
mai puternică decât cea produsă de îndepărtarea unui 
afect negativ mai slab și mai recent.“ 

Aceasta a fost pentru mine revelaţia ruşinil. 

Dar nu a durat la nesfârşit. Rusinea a revenit. 
Rușşinea revine întotdeauna. 

Problema este că, deşi ne putem elibera de vechile 
convingeri la nivel intelectual, condiţionarea culturală 
ÎȘI lasă amprenta mult mai profund, dincolo de mintea 
raţională. Se pare că, de fapt, nu ne putem 


decondiţiona şi nu putem scăpa de ruşine doar 


gândind anumite lucruri, căci condiţionarea și rușinea 
sunt parte din întregul nostru organism. Deşi dintr- 
odată mi-am dat seama că nu e necesar să fiu faimos, 
simţeam în continuare presiunea de a face nişte fapte 
„impresionante“ (cum ar fi să scriu cărţi). Mă aflam 
într-o luptă frustrantă şi nocivă, prins între eliberarea 
cognitivă pe care o câștigasem din greu și vechile mele 
convingeri alimentate de ruşine, impregnate adânc 
înăuntrul fiinţei mele. Să ajung până în acest punct a 
fost o victorie în sine, dar adevărata muncă de 
deprogramare abia începuse. Motiv pentru care 


continui să merg la terapie chiar si în ziua de astăzi! 


Capitolul 


] 


Rușine versus vinovăţie 


NU ÎMI AMINTESC DETALIILE EXACIE ale 
acelei sedinţe de terapie în care ruşinea a fost numită 
pentru prima oară. Tin minte însă că au fost câteva 
săptămâni în care ne-am apropiat din ce în ce mai 
mult de o senzaţie puternică şi întunecată, aflată adânc 
înăuntrul meu. 

Îmi amintesc că în cele din urmă terapeutul mi-a 
spus: „Cred că te referi la ruşine!“ 

Nu, nu părea deloc corect. „Ruşine?“ am întrebat. 
„Ce vrei să spui prin ruşine?“ 

A continuat prin a-mi explica diferenţele dintre 
rușine și vinovăţie — un punct de plecare perfect 
pentru a discuta despre ce este ruşinea (dacă mă 
gândesc mai bine, poate ar fi trebuit să menţionez asta 
până să ajung la capitolul 7). 

Terapeutul a folosit definiţia deja popularizată de 
Bren€ Brown, care reduce vinovăția la convingerea că 
„Am făcut ceva rău“, în timp ce rușinea este considerată 
a fi convingerea că: „Sunt ceva rău. 


Vinovăţia: „Am făcut o greşeală.“ 


Ruşinea: „Sunt o greşeală.“ 
Această versiune a vinovăţiei se leagă de un eveniment 
anume. De aceea este asociată cu infracţiunea. Ceva în 
sensul: „Ai furat bomboane de la magazinul din colţ pe 
12 iunie 1993, la ora 11:11, pentru că te-au provocat 
prietenii? Dacă da, atunci ești la propriu vinovat de 
furt, vinovat de încălcarea legii. ŞI alături de vina 
legală, există și senzația neplăcută pe care o numim tot 
vinovăție, adică atunci când recunoaștem şi regretam 
că am făcut acea greşeală specifică. 

Rușinea, pe de altă parte, se leagă de convingerea 


că suntem în mod inerent răi. Că ceva în fiinţa noastră 


este defect, gresit, slab, lipsit de valoare, de neiubit ȘI 
tot așa, până la finele listei de cuvinte ale rușinii. 
Ruşinea se leagă de un concept general asupra sinelui, 
care există dincolo de dimensiunea temporală. Precum 
vinovăția, şi ruşinea poate fi declanșată de o acţiune 
specifică: spre exemplu, faptul că am furat bomboane 
de la magazinul din colţ pe 12 iunie 1993, la ora 
11:11, pentru că așa m-au provocat prietenii. Dar 
rușinea ne face să credem că adevăratul motiv pentru 
care am furat bomboane de la magazinul din colţ pe 
12 iunie 1993, la ora 11:11, este că există ceva inerent 
greşit în noi. Numai un om plin de defecte ar fi 
acceptat o astfel de provocare. Tot rușinea ne face să 
credem că dacă am furat acele bomboane, ne-am 
pervertit pentru totdeauna. Acel furt a fost o greşeală 
fatală, iar de acum suntem lipsiţi de valoare, stricati, 
răi. Oamenii buni nu furà, deci noi nu (mai) suntem 
niște oameni buni. 

O altă dimensiune a diviziunii vinovăţie-—rușine 


este sursa valorilor pe baza cărora are loc judecata. 


Atunci când resimti vinovăție, £7 ești cel care decide că 
faptele tale au fost greşite. lu ești cel care hotărăşte că 
eşti vinovat de „răutate”, pe baza propriilor valori şi 
judecăţi. Eşti de acord că a fura bomboane este ceva 
rău. Judecata rușşinii, pe de altă parte, ia naştere dintr-o 
sursă externă. Altcineva sau un întreg grup, cum este 
familia sau poate întreaga cultură în care trăieşti, pare 
să spună că ești „rău“ prin raportare la propriile /or 
valori și judecăţi. 

Rușinea îţi spune că nu-ţi găsești locul nicăieri în 
lume — că nu aparții grupului. Vinovăţia, pe de altă 
parte, îţi spune că ce ai făcut nu are nicio legătură CU 
tine, cå fapta ta nu se potriveşte cu propriile valori. 
Rușinea este o judecată de valoare bazată pe valori 
externe, în timp ce vinovăția este o judecată a unei 
acțiuni specifice, bazată pe valori interne. 

Este de remarcat faptul că cel mai adesea resimți 
ambele senzaţii în același timp. le simţi vinovat în 
urma unei anumite greseli, care mai apoi îţi 
declanşează ruşinea, care la rândul ei se răsfrânge 
asupra întregii tale fiinţe. Spre exemplu, te simţi 
vinovat pentru că ţi-ai dat seama că furtul 
bomboanelor a fost ceva greșit în raport cu propriile 
valori ȘI, În acelaşi timp, îţi este rușine sândindu-te la 
judecăţile celor din Jur şi la o potenţială respingere din 
partea comunităţii. Mulţi oameni folosesc cuvintele 
vinovăție şi rușine în mod interşanjabil, pe când alţii 
consideră vinovăria a fi cu totul altceva. 

Donald Nathanson, spre exemplu, consideră că 
rușinea este un ansamblu specific de ruşine și teamă — 

adică nu este un afect unic. Mulţi psihologi şi 


terapeuti, între care şi Bret Lyon şi Sheila Rubin, 


mentorii mei de la Center for Healing Shame din 
Berkeley, preferă să folosească termenul de rusine 
benefică în loc de vinovăție. Această alegere se bazează 
pe ideea că ceea ce numim vinovăție este doar o 
interpretare specifică a atectului rușşinii. Conform 
acestei ipoteze, afectul rușinii este ceva sănătos atunci 
când apare sub forma unei judecăţi personale cu 
privire la un eşec specific și temporar. Dar atunci când 
resimţim afectul ruşinii ca pe o lipsă de valoare 
generală a propriei persoane în ochii lumii, vorbim de 
ruşine toxică. 

Cred că este foarte util să facem distincţia între 
rușinea benefică și cea toxică după cum urmează. În 


primul rând, ne ajută să vedem faptul că ruşinea poate 


fi transformată printr-o schimbare de perspectivă şi 
interpretare. Dacă reuşim să izolăm acel sentiment 
general de „răutate“ şi să îl aplicăm numai incidentului 
(incidentelor) specific(e) care l-a(u) declanșat, putem 
transforma rușinea într-o senzaţie mai precisă şi 
gestionabilă — rușinea benefică (sau vinovăția). Este o 
metodă foarte practică, despre care vom vorbi mai 
multe în capitolul 19. 

Mai mult, Bret şi Sheila de la Center for Healing 
Shame sunt de părere că atunci când numim ruşinea 
benefică vinovăție, ce facem este să rușinăm ruşinea. 
Până la urmă, ruşinea este o emoție primară. O 
resimţim cu un motiv anume. Este ceva natural și 
poate fi benefică. Ne protejează în copilărie, joacă un 
rol foarte util în socializare, întăreşte normele culturale 
și motivează competenţa și grija faţă de ceilalţi. Dar 


modelul ruşine/vinovāție oferă o reputație proasta 


TUȘINII. Ruşinea este demonizată, în timp ce vinovăția 


este glorificată, când de fapt ambele senzaţii sunt 
interpretări ale aceleiași emoţii: afectul rușinii! 
Modelul rușine toxică/rușine benefică demonstrează 
faptul că ruşinea nu este o problemă în sine. 
Important este ceea ce facem cu ea. Când interpretăm 
ruşinea ca ceva toxic, ne autolimităm și ne punem o 
piedică în calea adaptării. Atunci când o interpretăm 
ca pe ceva benefic, ruşinea poate deveni utilă şi ne 
poate face să ne simţim mai puternici. 

Există şi O altă definiţie folositoare a TUșiNII, care se 
poate aplica foarte bine. Am aflat-o de la Liv Larsson, 
scriitoare, mediator şi trainer certificat în comunicare 
nonviolentă (CNV), alături de care am studiat în 
Suedia. CNV este în egală măsură un limbaj de 
rezolvare a conflictelor ȘI O filozofie de viaţă, lar bazele 
acestui sistem au fost puse de Marshall Rosenberg — 

psiholog şi mediator. La bază, CNV se ocupă cu 
deconstruirea conflictelor până la nivelul nevoilor 
umane universale și primare, cele care ne motivează 
comportamentul şi ne declanşează toate emoţiile — 

precum nevoia universală de apartenența, nevoia 
universală de siguranța, nevoia universală de 
autonomie și tot așa. 

Larsson consideră că vinovăția este un conflict 
intern — suntem prinşi în încercarea de a împlini două 
sau mai multe nevoi simultan (iar una dintre nevoi 
implică adesea şi o altă persoană). Spre exemplu, poate 
că ni se cere să facem o favoare unui prieten. Pe de o 
parte, simțim o nevoie puternica de a ne întări legătura 
cu acel prieten la care ținem ȘI de a-i fi de folos. Apoi, 
simțim o nevoie la fel de puternică de relaxare și de 


autonomie. Această aparenta contradicție, 


incapacitatea de a ne da seama cum să împlinim 
ambele nevoi (nevoia de sacrificiu şi nevoia de relaxare) 
simultan, creează un conflict interior neplăcut, adesea 
numit vinovăție. 

Consider că acesta e un mod perspicace de a gândi 
senzația de vinovăţie. Este similar cu definiţia oferită 
de Bren€ Brown, dar surprinsă într-un punct diferit al 
procesului de desfăşurare. Definiţia oferită de Larsson 
prezintă modul în care ne simţim înginte de a lua o 
hotărâre, în timp ce definiţia lui Brown descrie modul 
în care ne simţim după ce am acționat. În prima 
situaţie, simţim anxietate și vină față de un eveniment 
viitor, care decurg din nehotărârea între două alegeri 
(două nevoi). În cea de-a doua situaţie, simţim mai 
mult regret, vină faţă de un eveniment trecut şi faţă de 
o acțiune la care a trebuit să renunțam. Spre exemplu, 
pe 12 iunie 1993, la ora 11:10, simţeam vina despre 
care vorbeşte Liv Larsson, deoarece eram nehotărât 
între două nevoi — nevoia de a-mi întări legătura cu 
prietenii şi nevoia de a fi onest. În ultimă instanţă, 
prima nevoie a învins și am furat bomboanele, așa cum 
mă provocaseră prietenii. Astfel, pe 12 iunie 1993, la 
ora 11:12, simţeam vina despre care vorbeşte Brené 
Brown, pentru că nu îmi împlinisem nevoia de a fi 
onest. Si apoi, ipotetic, dacă aş fi fost prins, aş fi 
început să simt şi ruşine, în urma judecății 
vânzătorului, a poliţiei, a părinţilor mei Şi a societăţii. 
Poate că ar fi luat naştere şi o interpretare conform 
cărela aș fi devenit un „infractor“ și un „om rău. 

Aşa că, fie că vrei să numești ruşinea rusine sau 
rușine toxică, he că vrei să numesti vinovăția vinovăție 


sau ruşine benefică, asta nu contează foarte mult. 


Cuvintele sunt oricum niște invenţii. E important să 
menţionez faptul că, pe parcursul acestei carți, atunci 
când spun „ruşine, mă refer de obicei la rușinea 
toxică. Dar cu adevărat important este să înţelegi 
diferența conceptuală. Pentru că între cele două 
moduri de autojudecată, vinovăția este mai productivă 
și mal precisa (de unde ȘI denumirea de „ruşine 
benefică”). Vreau doar să fii conştient de faptul că 
există aceste două feluri în care iti poţi interpreta 
greşelile, diferenţele ȘI trăirile neplăcute. Una dintre 
interpretari face ca greutăţile traite sa se răsfrângă 
asupra întregii tale fiinte, pe când cealaltă interpretare 


admite faptul că întotdeauna poţi învăţa, te poţi 


adapta și te poți perfecționa. Interpretarea pe care o 
alegi depinde de modul în care te raportezi la ispășirea 
greșelilor — dacă tu crezi sau nu că este posibil să îţi 
răscumperi greșelile. Rusinea benefică lasă întotdeauna 
loc de speranţă, în timp ce ruşinea toxică te menține 
blocat în propriile greşeli. 

Poate fi foarte util să reflectezi asupra propriei 
relaţii cu rușinea și să îţi dai seama spre care 
interpretare tinzi cel mai adesea. Eu, spre exemplu, 
atunci când terapeutul mi-a explicat pentru prima oară 
această distincţie, mi-am dat seama că de cele mai 
multe ori lăsam anumite trăiri neplăcute să îmi 
otrăvească întreaga fiinţă. Odată ce am învăţat 
diferenţele-cheie între rușine și vinovăție, între ruşinea 
toxică ȘI rușinea benefică, mi-am dat seama că îmi 
sabotam propria stare de bine prin modul în care 


interpretam anumite „eşecuri în viaţă. 


Mentalitatea 


Un alt punct de vedere pentru diferența dintre rușine 
şi vinovăţie — sau dintre rușine toxică şi ruşine 
benefică — este modelul „mentalităților“ popularizat de 
psihologul Carol Dweck. Dweck vorbeşte despre 
mentalități fixe și mentalități fluide pe care le 
raportează la gânduri, aşa cum Brené Brown vorbeşte 
despre ruşine şi vinovăţie prin raportare la senzații. 
Consider teoriile lui Dweck intuitive şi le-am aplicat 
cu succes; astfel, am reușit să găsesc un model mental 
foarte eficace ca să lucrez cu componenta cognitivă a 
ruși Nil. 

Dweck a făcut cercetări despre tinereţe și educaţie 
şi a descoperit că parcursul de învăţare al unui student 
şi perseverenţa acestuia sunt direct proporţionale CU 
ceea ce acesta gândeşte ca fiind posibil. Studenţii cu 
rezultate peste medie sunt cei care posedă ceca ce 
Dweck numeste mentalitate fluidă, convingerea că 
abilităţile lor sunt în principiu flexibile şi în continuă 
evoluţie. Studenţii în cazul cărora apar probleme, pe 
de altă parte, sunt adesea blocaţi în ceea ce Dweck 
numește o mentalitate fixistă — convingerea că 
abilităţile lor sunt înnăscute și că nu pot fi schimbate. 

Privind în urmă, îmi dau seama că am avut o 
mentalitate fixistă. Spre exemplu, eram de părere că: 
Fie te descurci la matematică, fie nu — nimic de discutat 


aici. Aşa că, indiferent cât de mult învățam, aveam 


Impresia că totul este o mare pierdere de vreme, căci 
nu eram „dotat“ pentru asta. Și credeam că talentul 


este tot ce contează. Cultura noastră este obsedată de 


noţiunea de talent înnăscut și, prin extensie, de ideea 
de geniu. Îi idolatrizăm pe cei cu anumite calităţi 
înnăscute şi cu forţe la care noi, ceilalți, credem că nici 
nu putem visa (ştii tu — Picasso, Einstein, X-Men, 
Harry Potter, Luke Skywalker etc.). Iar asta ne întoarce 
din nou la ierarhia ficțională a valorii umane, unde 
„talentul“ are cea mai înaltă poziţie. Dar atunci când 
pui preţ pe talent şi geniu, în timp ce ai o mentalitate 
fixistă, ești pe drumul spre așteptari nerealiste — 
indiferent de cât talent înnăscut ai avea pentru ceva 
anume. 

Pentru că îmi plăcea să primesc atenţie și 
consideram că faima este proba supremă a valorii 
proprii, credeam că trebuie să fiu un actor talentat de la 
natură (sau cel puţin aveam nevoie să cred cu disperare 
că aşa stau lucrurile). Plecam de la premisa că deţin o 
mare cantitate de talent înnăscut și că tot ce trebuie să 
fac este să-l scot la lumină, pentru ca toți să vadă cât 
sunt de special șI cât de mult merit faima. Motiv 
pentru care, din cauza mentalităţii mele fixe, cursurile 
de actorie nu aveau rolul de a mă învăţa ceva, deoarece 
asta ar fi însemnat că nu sunt talentat. În viziunea 
mea, cursurile de actorie erau doar un loc în care să 
pot arăta cât de talentat eram deja. lar asta în ciuda 
faptului ca eram profund detaşat de emoțiile mele, la 
fel ca majoritatea băieţilor adolescenţi (mai ales cei 
profund reprimaţi). 

La o primă vedere, o astfel de mentalitate pare o 
formă sănătoasă de stimă de sine. Dar problema aparea 
atunci când priceperea mea actoricească nu primea 
validare — sau nu primeam rolul pentru care dădeam 


audiţia (situaţie care pentru actori este o rutină) — și 


eram instant cuprins de descurajare și de sentimentul 
că sunt lipsit de valoare. Mă îngrijoram și îmi 
spuneam că, de fapt, nu sunt absolut deloc talentat ! lar 
pentru că, în mintea mea, abilităţile erau ceva fix, 
simțeam că voi fi lipsit de talent pentru totdeauna — 

un eşec, un nimeni, un nimic. Și mai rău, tot din 
pricina mentalităţii fixiste, nu  întrevedeam 
posibilitatea că aş putea să învă să joc, să Îmi 
îmbunătățesc abilităţile sau să îmi dezvolt talentul. Ba, 
din contră.. Aşa cum am spus mai înainte, pentru un 
individ cu o mentalitate fixistă, faptul că trebuie să 
învețe o anumită aptitudine este o dovadă a lipsei de 
talent înnăscut — lucru pe care voiam cu disperare să îl 
ascund de mine și de ceilalți, pe calea deziluziilor 
narcisiste ale grandorii. Pentru o mentalitate fixistă, e 
totul sau nimic. Astfel că, în contextul unei mentalități 
fixe, convingerea că eşti din naştere bun la ceva (chiar 
dacă eşti cu adevărat) sau cea că ești din naștere 
catastrofal sunt ambele capcane psihologice. 

Dacă aș fi putut vedea dincolo de mentalitatea care 
îmi dicta că dacă depun efort înseamnă că admit lipsa 
potenţialului, poate chiar aş fi dat dovadă de potenţial! 
Este dureros acum, când îmi dau seama că am privit 
ceea ce era de fapt solutia problemei mele — faptul că 
am multe de învăţat — ca pe o problemă în sine. 

O mentalitate fluidă mi-ar gestiona problemele cu 
matematica şi ambitiile legare de actorie în cu totul alt 
sens. Mentalitatea fluidă nu se concentrează pe ceea ce 
ar trebui să avem; mentalitatea fluidă se concentrează 
pe ceea ce am putea să avem. lată o lume a 
posibilităților. Pornind de la aceste premise, 


mentalitatea fluidă este dornică să înveţe, întrucât este 


conştientă de potenţialul nesfârşit de perfecţionare ȘI 
progres înspre împlinirea scopurilor. Potenţialul de 
creştere este întotdeauna acolo, de unde și numele. 
Deci, în loc să internalizeze ideea că „nu ești bun la 
mate“, mentalitatea fluidă îţi spune: „Nu eşti bun la 
mate... încă!“ Este convingerea că pofi învăţa, te poți 
dezvolta și poţi stăpâni orice abilitate. O adevărată 
mentalitate fluidă pune la loc de onoare ideea că este 
întotdeauna mai mult de învăţat. Ne spune că, cel 
puţin teoretic, este posibil să învăţăm orice, atât timp 
cât suntem dispuși să depunem efortul necesar. 

Poate că deja întrezărești legătura cu rușinea. 
Pentru mine, mentalitatea fixistă este ruşinea toxică. Și 
invers. Ambele ne fac să simţim că ce este specific este 
universal, iar ceva temporar este permanent, într-atât 
încât ne ascundem imperfectiunile din teama de 
respingere. Rusinea se fixează pe orice situație în care 
abilităţile noastre par să nu fie la înălţimea aşteptărilor 
personale sau culturale. Și în loc să spunem, cu 
modestie şi încredere, că avem nevoie de ajutor, 
rușinea și mentalitatea fixistă ne conving ca nici tot 
ajutorul din lume nu ne poate salva. Astfel, ne dictează 
să ne ascundem „neajunsurile“ cu orice preţ, pentru a 
ne păstra statutul în grup. Ruşinea este astfel 
mentalitatea  fixistă. Este convingerea că suntem 
greşelile noastre şi că acestea se bazează pe o deficiență 
permanentă dinăuntrul nostru. 

Astfel că ruşinea toxică este afectul rușinii 
interpretat prin mentalitatea fixistă. Pe de altă parte, 
rușinea benefică sau vinovăția reprezinta afectul ruşinii 


interpretat prin mentalitatea fluidä. 


Încă din copilărie am fost condiţionaţi să avem o 
mentalitate fixistă și să interpretăm rușinea într-un 
anume fel și nu putem scăpa de asta prea uşor. Dar în 
calitate de adulţi avem oportunitatea să aplicăm în 
mod conștient o mentalitate fluidă pe [ângă Cea fixistă, 
astfel încât să ne reajustăm perspectiva. Totul se reduce 
la a fi conștient de sine. Atunci când devenim capabili 
să observăm ce fel de mentalitate aplicăm și în ce 
moduri specifice suntem ţinuţi pe loc de rușine, putem 
să ne schimbăm perspectiva. DDacă, de fapt, greşeala 
aceea nu a fost așa teribilă și poţi oricând să îndrepţi 
lucrurile? Dacă acel eșec nu înseamnă că nu vei mai 
avea succes niciodată? Dacă faptul că eşti diferit nu 
inseamnă că nu vei fi acceptat? O mentalitate fluidă 
este analoagă ruşinii sânâtoase, deoarece priveşte 
anumite greşeli și eşecuri drept nişte evenimente 
izolate, din care putem să învăţăm, să ne adaptăm şi să 
ne perfecționăm. 

De asemenea, cred că este sănătos să amintim 
faptul că acest lucru este valabil şi pentru momentele 
de succes și abilităţile pozitive. Nici acestea nu sunt 
fixe. Deşi poate că te simţi bine atunci când te agăţi de 


convingerea că „sunt cel mai bun la matematică“ şi 


altele asemenea, de fapt Îți legi identitatea de un succes 


temporar — iar asta poate fi la fel de periculos precum 
identificarea cu eșecurile. Poate că ai fost cel mai bun 
la matematică în clasa a IX-a, dar asta nu înseamnă că 


va dura pentru totdeauna. lar dacă aprecierea valorii de 


sine este legată de acea identitate, te plasezi într-o 
poziție precară. Câci clasa a X-a poate sa fie un duș CU 
apă rece, iar pierderea bruscă a acelui statut te va 


propulsa spre convingerea fixistă că de acum eşti lipsit 


de talent — un „eşec“. O mentalitate sănătoasă, 
flexibilă, ţine cont de faptul că și succesele sunt niște 
evenimente izolate în timp. Deși acestea merită 
sărbătorite șI sunt o sursă de speranţă, viaţa este în 
continuă schimbare, iar noi trebuie să evoluăm odată 
cu ea pentru a ne maximiza starea de bine. 
Astfel, chiar şi mândria poate fi benefică sau 
toxică, în funcţie de modul în care o interpretăm — 
prin prisma mentalităţii fixiste sau prin prisma 
mentalităţii flexibile. Conform definiţiei propuse de 
Michael Lewis, psiholog specializat în dezvoltare, 
hybrisul este convingerea nefondată că anumite cazuri 
de noroc sau de succes personal ne fac mai speciali sau 
mai buni decât ceilalți. H La fel cum putem interpreta 
gresit un anumit eșec drept un defect permanent, 
putem porni de la un anumit succes sau un sentiment 
plăcut şi să ajungem să credem că suntem superiori 
celorlalți. Este un alt factor care contribuie la ierarhia 
ficțională a valorii umane. Este rețeta perfectă pentru o 
eventuală decădere, deoarece inevitabil vom descoperi 
că nu suntem nici perfecţi și nici mai buni decât alţii. 
De asemenea, îţi recomand să nu te identifici nici 
cu mentalitatea flexibilă, deoarece este capcana 
perfectă pentru a cădea din nou pradă mentalităţii 
fixiste. Consider mentalitatea flexibilă o practică 
continuă, şi nu un atribut. Şi vreau ca totul să fie 


clar: nu consider că am o mentalitate flexibilă! Modul 


meu de operare este în continuare prin lentila FUȘINII 


cronice. Pentru mine, rușinea benefică și mentalitatea 


flexibilă sunt niște instrumente externe, pe care aleg să 
le folosesc în mod conştient de hecare dată când îmi dau 


seama că am alunecat din nou spre mentalitatea fixistă. 


Din nou, cheia este să fii conştient de sine. Am 
nevoie de multă luciditate pentru a repera anumite 
tipare de gândire care mă blochează în mentalitatea 
hxistă, întrucât pentru mine mentalitatea fixistă, la fel 
ca în cazul condiţionării culturale, este opţiunea 
implicită şi nu se simte fn niciun fel. Modul nostru 
condiționat de a gândi este aerul pe care îl respirăm 


sau „apa în care ne scăldăm“, ca să-l citez pe David 


Foster Wallace. Pentru noi, este ceva invizibil, 


omniprezent, care pare perfect normal și natural, ca şi 
cum aceea ar fi realitatea. Deci important este să fim 
capabili să reperăm interpretările fixe și rușinea, să fim 
conştienţi de condiţionare și apoi să aplicăm în mod 


conștient mentalitatea flexibilă — să reinterpretăm ceea 


ce ne pare permanent drept temporar, ceca ce ne pare 


universal drept specific și să ne orientăm dinspre 


judecăţile externe inspre valorile interne. 


Capitolul 

Definirea rușinii 


LA ÎNCEPUTUL CĂLĂTORIEI MELE ÎN LUMEA 
RUȘINII, imediat după revelaţie, am început prin a 
defini ruşinea drept senzaţia că sunt „diferit, rău și 
singur. Și ca punct de plecare, această definiţie 
funcţionează destul de bine. 

Dar pe măsură ce am început să explorez diferite 
modalităţi de vindecare în misiunea mea spirituală 
Mănâncă, roagă-te, Jie-ţi rușine, am descoperit metoda 
comunicării nonviolente — modalitatea practică de 
aplanare a conflictelor pe care am menţionat-o mai 
devreme. Unul dintre conceptele-cheie ale CNV care 
mi-a dat de gândit în mod special a fost accentul pus 
pe separarea gândurilor de emoții. Spre exemplu, eu 
spun adesea lucruri precum: „Simt că eşti supărat pe 
mine.“ Dar adevărul este că prezumția că cineva ar fi 
supărat pe mine nu este deloc o emoție. Este o 
interpretare a evenimentelor, posibil legată de o emoție 
adevărată — ruşinea sau teama, spre exemplu. Deci un 
mod mai corect de exprimare ar fi: „Simt ruşine, 


deoarece cred că eşti supărat pe mine.“ Printr-o astfel 


de diferenţiere între gânduri și emoţii, comunicarea 
devine mai clară şi mai precisă. Astfel, mă determină să 
imi asum emoţiile și să le poziţionez drept reacţie cu 
privire la o interpretare subiectivă și posibil greșită 
(cazul fericit, având în vedere exemplul) a unor 
evenimente. 

Pornind de la această distincție, mi-am reanalizat 
rușinea și mi-am dat seama că „diferit, rău și singur“ 


nu este o emoție, cel puţin nu după standardele 


comunicării nonviolente. Era doar o interpretare, un 
gând, o convingere, o poveste. Pe moment, am înțeles 
faptul că rușinea este în egală măsură o emotie şi un 
gând. Deci ar fi mai corect să spunem că rușinea este 
emoția neplăcută asociată cu gândul că suntem diferiţi, 
răi și singuri. Deloc surprinzător, definiţia oferită de 
Brené Brown, cercetător al rusinii, era corectă încă de 
la început. Ea spune că (evidenţierile îmi aparţin): 
„Definesc rușinea drept emoția extrem de dureroasă 
sau convingerea că ceva este în neregulă cu noi și, prin 
urmare, suntem nedemni de iubire şi incluziune, 
fiindcă ceva ce am trăit sau am făcut sau ceva ce nu am 
reușit să împlinim ne face nedemni de apropierea faţă 
de ceilalți. “+ 
Partea din definiție care vorbeşte despre emotia 
„extrem de dureroasă“ se referă la afectul ruşinii. 
Restul definitiei are în vedere interpretarea cognitivă a 
acelei emoţii, în funcţie de instinctele, de 
condiționarea culturală şi de trăirile noastre. Uitându- 
ne la modul în care Brown își formulează definiţia — 
„emoția sau convingerea“ —, este dificil să ne dăm 


seama dacă convingerea declanșează emoția sau emoția 


declanșează convingerea. Practic, ce apare mai întâi: 
gaina diferită, rea și singură sau oul plin de emotii 
extrem de dureroase? 

Dacă mă întrebi pe mine, oul plin de emotii 
extrem de dureroase. Şi cred că Donald Nathanson, 
psihologul şi deschizătorul de drumuri în cercetarea 
TUŞINII, ar fi de acord cu mine. Deşi mulţi psihologi 
pleacă de la premisa că ruşinea începe să se manifeste 
abia după vârsta de 3 ani, când începem să fim 
conștienți de distincţia dintre sine și celălalt, 
Nathanson a observat manifestarea simptomelor fizice 
ale rușinii chiar și la bebeluşi în vârstă de... O ani. 
Aplecarea capului, evitarea privirii, confuzia ȘI 
disconfortul general — semnele clasice ale ruşinii — au 
fost observate la nou-născuţi atunci când preconizarea 
unei reușite se dovedea eronată. 

Din aceste observaţii, am extras faptul că emoția 
TUșINII face parte din sistemul nostru încă de la naştere. 
Interpretarea conform căreia suntem diferiţi, răi şi 
singuri apare însă câțiva ani mai târziu — pe măsură ce 
creierul nostru dezvoltă capacitatea de a înţelege 
conceptele de sine şi celălalt, conexiune și lipsa 
acesteia, apartenenţă și respingere. Aşa că lovitura în 
doi timpi a rușinii ajunge la maturitate în jurul vârstei 
de 3 ani, în timp ce emoția este cel mai probabil 
prezentă încă de la naștere. La început, ruşinea este 
doar o comparaţie între realitate și cele mai bune 
intenţii. Vrem să mergem de-a bușilea, credem că 
putem să o facem, dar câteodată nu reușim, iar asta 
declanşează afectul rușinii. Mai târziu, extindem 
această comparaţie implicând şi alţi indivizi — cei care 


pot sa meargă de-a bușilea. Ruşinea incepe să ne facă să 


ne simțim inferiori celorlalți, poate chiar nedemni de a 
fi alături de cei care ştiu să meargă de-a buşilea. Din 
acest punct, rușinea devine o emoție socială cu un 
referent extern — stare în care rușinea este cea mai 
răspândită. 

Suspectez că emoția afectului rușinii — acel ou plin 
de emoţii extrem de dureroase — tinde să apară 
înaintea componentei cognitive. Nu ne împiedicăm pe 
trotuar şi ne gândim „Nu sunt în stare de nimic“, ca 
apoi să ne ruşinăm. Cred că ne împiedicăm pe trotuar, 
iar acest lucru pune stop așteptării noastre de 
competenţă şi plăcere (adică propriu-zis rușinea), iar 
abia apoi ne gândim: „Nu sunt în stare de nimic.“ 
Poate că sună destul de contraintuitiv, pentru că în 
general ne place să credem că avem control cognitiv 
asupra trăirilor noastre. Dar cred că cel mai adesea 
instinctul ruşinii declanșează gândurile negative, şi nu 
invers. Credem că suntem diferiți, răi și singuri pentru 
că resimţim afectul rușinii. Așa că lovitura în doi timpi 
a ruşinii are o subtilă ordine liniară: de la emoție la 
gând; de la afect la cognitie. 

Există, desigur, și niște excepții pe care le vom 
discuta în scurt timp. Dar această ordine liniară va 
ajunge să funcţioneze în avantajul nostru mai târziu, 
atunci când vom începe să lucrăm la deconstrucția 


rușinii, pentru a o gestiona în moduri mai propice. 


Emotiile conștientizate 


Există şi alte definiţii ale ruşinii care mi-au influenţat 
modul de a gândi. Spre exemplu, Gershen Kaufman, 


psiholog şi unul dintre primii teoreticieni ai rusinii, 


consideră cà rusinea este „prăbuşirea punţii 
interpersonale“. Aşa cum înţeleg eu această afirmaţie, 
Kaufman spune că rușinea reprezintă o ruptură în 
relaţionarea cu o altă persoană (sau grup de persoane). 
Astfel, este pus din nou în evidenţă faptul că ruşinea 
este o emoție socială. După vârsta de aproximativ 3 
ani, ruşinea nu mai există în vid. Deci chiar şi atunci 
când o resimțim în singurătate, cel mai adesea ruşinea 
are legătură cu alti indivizi (fie ei şi imaginari) ȘI cu 
ceea ce credem că ei cred despre noi. Astfel, ruşinea 
este o „percepţie a percepţiei“, pentru a împrumuta 
expresia lui Jay Shetty, guru motivaţional. Practic, noi 
ne proiectăm propria judecată negativă asupra propriei 
persoane în ochii celorlalți, lar apoi din nou asupra 
noastră. Pe această cale, apare o falsă senzaţie de 
ruptură. 


René Brown gândeşte în mod similar atunci când 


descrie ruşinea drept „modul în care ne vedem pe noi 


în ochii celorlalti. “14 lar asta seamănă foarte mult cu 
conceptul de „sine oglindit“, rezumat de sociologul 
Robert Bierstedt: „Nu sunt ceea ce cred că sunt şi nu 
sunt 

ceea ce crezi tu că sunt. Sunt ceea ce cred că tu crezi că 
sunt.“1?2 Această definiţie rezumă rușinea extraordinar 
de bine şi explică de ce, alături de emoţii precum 
vinovăția, invidia, gelozia ȘI mândria, ruşinea este o 
„emoție conșştientizată. De bine sau de rău, toate 
aceste emoții ne fac să fim foarte atenți la propria 
persoană. Spre exemplu, consider că gelozia este o 
formă defensivă de ruşine amestecată cu furie, o forţă 
care apare pentru a proteja ceva ce considerăm că ne 


aduce „valoare“, ceva a cărui pierdere ar declanșa 


mânie și gelozie. Vinovăţia poate fi privită drept cea 
mai directă formă de conștientizare a sinelui — judecata 
prin propriii ochi. Ruşinea, pe de altă parte, este 
adesea resimţită drept o judecată fără participarea 
sinelui, prin ochii celorlalți. 

Pe de altă parte, mândria este conştientizarea în 
mod plăcut a sinelui atunci când considerăm că ne-am 
împlinit sau chiar ne-am depășit așteptările. Dar 
asemenea rușinii, și mândria poate deveni o percepţie a 
percepţiei. Pentru că propriul succes poate fi privit în 
mod direct (ca o formă de vinovăţie pozitivă) atunci 
când ne apreciem pe noi înşine pe baza propriilor 
valori şi judecăţi. Sau poate fi privit prin ochii 
celorlalți, atunci când ne bucurăm de aprobarea si 
admiraţia pe care succesul nostru îl generează în 
exterior. Cea de-a doua formă a mândriei (care pentru 


mine pare să fie opţiunea implicită) se simte foarte 


plăcut, deoarece ne este împlinită nevoia de incluziune 
în grup; dar ne lasă totodată fără putere, forţându-ne 
chiar să trăim în umbra rusinii. Această formă a 
mândriei sugerează faptul că valoarea noastră, 
realizările ȘI succesul depind toate de opiniile celorlalți. 
lată o oportunitate de a cultiva niște limite mai 
puternice, punând la loc de cinste faptul că „nu e 
treaba noastră ce cred ceilalți despre noi“, ca să cităm 
unul dintre principiile de la întâlnirile Alcoolicilor 
Anonimi. 

Rezumând cele de mai sus, definiţia mea 
atotschimbătoare asupra ruşinii poate fi reformulată: 


rușinea este emoția neplăcută care ne face să credem că 


ceilalți cred că suntem diferiţi, răi și singuri. Şi chiar şi 
această definiţie surprinde numai o nuanţă a 


complexităţii, varietății şi amplorii rușinil. 


A gândi versus a simți 


Am spus mai sus că ne place să credem că atunci când 
ne împiedicăm de marginea unui trotuar, mai întâi ne 
gândim că „Nu sunt în stare de nimic“ şi abia apoi 
simţim ruşinea (şi nu invers). Cred că lucrurile stau așa 
din cauza culturii occidentale și a modului în care 
aceasta prețuiește starea raţională mai presus de cea 
emoţională. În această cultură se presupune că 
funcţiile noastre cognitive și simțul logicii ar trebui să 
aibă prioritate în fata emotiilor. Emotiile sunt adesea 
considerate un semn de slăbiciune, de pierdere a 
controlului, și sunt asociate unul grad inferior de 
evoluţie. Emoţiile sunt considerate iraționale și ilogice 
(lucru neîndoielnic adevărat). Copiii sunt văzuţi ca 
fiind sensibili, la fel și temeile şi bărbaţii homosexuali 
(identități tradiţional plasate pe o treaptă „inferioară“ 
în ierarhia ficțională a valorii umane și astfel asociate 
cu rușinea). Dar oricât de mult ar încerca cultura să ne 
facă să ne rușinăm de propriile emoții, ele rămân o 
parte fundamentală a existenţei. Astfel că a le judeca în 
mod negativ este o strategie contraproductivă care se 
răsfrânge împotriva noastră. 

Până la urmă ce ar fi viaţa fără emoţii”! Ce 
motivații am avea în lipsa plăcerii? Ce ne-ar motiva să 
rămânem în viață? Fără îndoială, cea mai bună parte 
din viaţă este tocmai faptul ca putem resimți senzatii 


plăcute, care să ne facă să simtim ca totul a meritat. 


Sau ca totul să se simtă fantastic, plin de veselie ȘI de 
sens, ceea ce face să se simtă cu atât mai bine în 
contrast cu senzatiile neplăcute, care ne obligă să 
facem anumite schimbări. Aşa cum am mai spus, 
suspectez că acești doi poli al senzaţiei — senzația „da“ 
şi senzaţia „nu“ — sunt ceea ce ne motivează, ceea ce 
oferă însemnătate și scop vieţii noastre. loate dorinţele 


noastre, toate pasiunile, planurile, speranţele ȘI visurile 


ne sunt stimulate de aceste pendulări între recompensă 
ȘI pedeapsă, plăcere ŞI neplăcere. Fără emoţii, ar părea 
că nimic nu are sens. Fără emoţii, nu am fi în stare să 
facem nimic. 

Deși avem şi câteva alte nevoi de bază care ne pot 
motiva — mâncarea, apa, sexul si supraviețuirea —, in 
lipsa unui afect care să amplifice aceste dorinţe, ne-am 
putea afla în situaţia de a fi conștienți ca ne este foame, 
fără să ne dorim să facem ceva în privinţa asta. Până la 
urmă, se întâmplă adesea să fim irascibili atunci când 
ne este foame. Se pare că emoţiile ne nuanțează 
dorinţele, plasându-ne în stări neplăcute de disconfort 
pentru a ne obliga să le implinim. Ca să nu mai 
vorbim de recompensele emoţionale plăcute, pe care le 
primim odată ce ne împlinim nevoile. În absenţa 
emoţiilor, ar rămâne într-adevăr durerea fizică. Dar 
unde este mai exact delimitarea între senzația unui os 
rupt şi senzaţia unei inimi frânte? S-a dovedit că 
ambele tipuri de durere sunt procesate de creier în 
egală măsură ca „reale“, deoarece așa şi sunt (pentru 
noi). lată cât de neclare sunt delimitările între emotii, 
dorinţe șI senzații fizice, ca să nu mai vorbim despre 


delimitările între emoţii și gânduri. 


[Deoarece cultura noastră pune la loc de cinste 
gândirea raţională, mult timp am crezut că gândurile 
sunt cele care îmi declanșează emoţiile. Până la urmă, 
această situaţie este congruentă cu ideea că sunt un 
individ conștient şi independent din punct de vedere 
raţional, care hotărăşte în mod activ cum este și ce sa 
facă. Dar în multe situaţii am din ce în ce mai mult 
senzaţia că lucrurile stau de fapt invers — mai ales când 
vine vorba despre rușine. Emoţiile sunt cele care îmi 
dictează gândurile. lar asta înseamnă că, în cultura 
noastră, lucrurile sunt înţelese pe dos. Nu resimt 
ruşinea toxică pentru ca am o mentalitate fixistă. 
Probabil că am o mentalitate fixistă pentru că aceasta e€ 
interpretarea rușinii pe care am adoptat-o in copilărie, 
atunci când s-a produs procesul de condiţionare. Dar 
lucrurile pot funcţiona în ambele direcţii. Gândurile 
pot declanșa emoţii, iar acele emoții pot declanșa noi 
gânduri și așa mai departe. Imaginaţia şi memoria 
joaca și ele un rol important în acest mecanism. Pot 
retrăi mental sau pot chiar inventa tot felul de scenarii 
jenante, iar acest lucru va declanșa un sentiment real 
de rușine în prezent, ceea ce inevitabil va declanşa ȘI 
mai multe gânduri jenante, iar astfel vor apărea și mal 
multe scenarii și tot aşa. Acesta este procesul 
ruminaţiei şi ne poate atrage cu ușurință într-un vârtej 
al rușinii. 

Așa că totul este haotic, iar delimitările nu sunt 
clare, dar am vrut să scot în evidenţă faptul ca emoțiile 
ne pot controla gândirea la nivel subconștient, totul 
într-o măsură mai mare decât ar crede majoritatea 


dintre noi. 


Impulsuri 


Odată ce admitem că ruşinea ne poate controla 
gândirea, conștientizăm că suntem manipulaţi în mod 
activ. Spre exemplu, m-am certat recent cu un fost 
partener (genul acela de ceartă care declanşează cele 
mai intense senzaţii). În timp ce ne certam, simţeam 


pur şi simplu cum ruşinea îmi creşte şi cum îmi scade 


nivelul stimei de sine cu fiecare remarcă pe care o 
auzeam, de parcă valoarea mea se clătina. A fost 
surprinzător să observ cât de puternice sunt aceste 
mesaje pe care mi le transmitea rușinea și cât de 
distinctă e senzaţia că vreau să reacționez apărându-mă 
şi justificându-mă. Dar nu asta era ce îmi doream cu 
adevărat! Nu voiam decât să ne înțelegem. A fost 
aproape halucinant să conştientizez ca propriul corp 
incerca să mă păcălească în timp real. Încerca să mă 
facă să cred că vreau să mă apăr — chiar că trebuie să 
mă apăr —, când, de fapt, acest impuls era doar o 
reacţie inconștientă, instinctivă (într-adevăr tot „eu“ 
eram cel care trimiteam acest impuls, dar nu eu cel 
conştient). 

Această reacție defensivă este evident legată de 
busola ruşinii şi de mecanismul de răspuns al corpului 
meu în fața unei ameninţări — ceea ce consider că are 
legătură cu impulsul fiziologic de siguranţă, care nu 
este diferit de impulsul foamei. Dar acest impuls 
defensiv se simte mai mult ca fiind „eu“ decât o face 
foamea. Am învăţat să îmi privesc foamea dintr-o 
perspectivă ceva mai detașată și sa fiu conştient de 


faptul că nu este decizia mea să îmi fie foame. lar 


această distanţă îmi permite să controlez conștient 
modul în care eu vreau să reacţionez în faţa acestui 
impuls (eż, o să mănânc mai târziu). Cred că este mult 
mai dificil să mă dezidentific de sistemul meu de 
răspuns în faţa pericolului. 

Poate că o comparaţie şi mai bună ar fi cu 
impulsul îinnăscut al dorinţei sexuale. Nu știu tu, dar 
mie, când sunt excitat (cuvânt pe care ezit să îl 
folosesc, deoarece am fost condiţionat să îl consider 
rușinos), îmi este greu să discern între ce vreau „eu“ şi 
ce dictează impulsul meu instinctiv de a procrea. Ceea 
ce este ironic, pentru că sunt gay, astfel că scopul meu, 
evoluționist vorbind, nu este să procreez, ci să balansez 
competiţia, resursele și populaţia infantilă în cadrul 
grupului meu (cel puţin așa sugerează teoriile). 

În legătură cu asta, împreună cu acelaşi fost 
partener am făcut chiar niște experimente legate de 
dorinţele sexuale. După ce ne-am despărţit, am 
continuat să dormim în acelaşi pat pentru o perioadă 
şi au fost momente în care fiecare bucăţică din corp 
imi spunea că „vreau“ să fac sex cu el (nu că el ar fi fost 
neapărat de acord). Cel puţin asta e ceea ce-mi dicta 
erecţia (alt cuvânt pe care ezit să-l folosesc pentru că 
sunt condiţionat să îl consider rusinos). Dar am 
descoperit că dacă îmi ignoram impulsul de a 
„procrea timp de aproximativ zece minute, asta 
dispărea de la sine! Și după aceea îmi dădeam seama 
extrem de limpede că nu, bineînţeles că de fapt nu 
„voiam“ să fac sex cu fostul meu prieten; ar fi fost 
pentru amândoi un pas Înapoi în ceea ce era deja O 


despărţire dificilă. 


Diferenţa dintre ce credeam că îmi doresc în 
timpul erectiei şi ce îmi doream după era aproape 
absurdă. Mă simţeam ca o marionetă. Și m-am simţit 
trădat atunci când am înţeles cât din ceea ce credeam 
ca sunt nişte decizii raţionale erau niște motivații 
inconștiente. Ca să îl citez din nou pe Donald 
Nathanson: „Maotivaţiile biologice produc senzaţii care 
se cer explicate, iar noi încercăm să le explicăm drept O 
intenţie conştientă, când de fapt ar trebui să le 
considerăm efectele unui program preinstalat in 
organismul nostru.“ 

Rușinea funcționează exact la fel, cu excepția 


faptului că îmi transmite că „vreau“ să mă lansez în tot 


felul de comportamente defensive, cu scopul de a-mi 
proteja poziția socială. lar aceste comportamente sunt 
mai mult sau mai puţin dictate de sistemul meu de 
raspuns în fata pericolului, ca ṣi cum m-aş afla într-un 
pericol fizic real — ca și cum un prădător feroce mi-ar 
sufla în ceafă. Spre exemplu, de fiecare dată când 
aveam senzaţia că fostul meu partener mă critică (în 
cearta menționată mai sus), simţeam impulsul aproape 
irezistibil de a-mi „proteja“ reputaţia, chiar dacă el era 
singurul individ prezent. Orice replică pe care o 
percepeam drept eronată, nedreaptă, care mă punea 
intr-o poziție proastă, care mă îinvinuia sau mă trata cu 
superioritate ori mă înjosea se transforma, în mintea 
mea, într-un afront direct împotriva valorii mele ca 
fiinţă umană. Drept urmare, mi se părea imperativ 
necesar ca fiecare astfel de atac să fie contracarat cu o 


lovitură de intensitate egală. Astfel, rușinea mă 


impingea să folosesc o strategie defensivă de tipul atac 


inspre celălalt, vizându-i argumentele ȘI sentimentele, 


respingându-i punctul de vedere numai pentru că avea 
implicaţii negative asupra reputației mele sociale ȘI, 
prin urmare, asupra integrării mele în grupul căruia îi 
aparţin. 

Aşa cum îţi poţi imagina, o astfel de reacţie 

defensivă nu a funcţionat prea bine. A declanșat un 
răspuns agresiv, dând naștere unul ciclu defensiv din ce 
în ce mai amplificat, mai intens şi plin de emoţii. Și 
dintr-odată amândoi zbieram unul la celălalt! 
Iluzia alimentată de ruşine cum că observaţiile noastre 
sunt relevante pentru valoarea noastră ca fiinţe umane 
a declanșat nişte răspunsuri defensive din ce în ce mai 
exagerate, care, de fapt, ne făceau pe amândoi să 
arătăm si mai rău. Adevărul trist este că strategiile 
noastre de răspuns în faţa rusinii, care au scopul de a 
ne „proteja reputaţia”, au cel mai adesea un efect total 
opus, făcându-ne să părem niște nesimtiti. Atunci 
când nu sunt rusinat, când nu mà simt copleșit de 
emoții şi când nu mă învârt în jurul busolei rușinii în 
procesul de răspuns în fața pericolului, văd foarte 
multe posibilităţi de reacţie în diferite situaţii. Simt 
chiar că am și mai mult timp ŞI spațiu să găsesc reacția 
potrivită, incluzând şi noua posibilitate de a nu 
reacţiona deloc. Pe când motivaţia ruşinii mă împinge 
să ripostez — și s-o fac rapid! 

Deci poate că este timpul să adaug o nouă 
dimensiune propriei definiţii despre ruşine în continuă 
expansiune. Ruşinea pare să fe o senzaţie, un gând SI O 
motivaţie! lar toate sunt strâns interconectate pentru a 
provoca un maxim impact: lovitura în zrei paşi a 


rusinii! 


lată de ce încerc să evit să spun „mi-e ruşine“ sau 
să cataloghez ceva drept „rusinos“. Făcând asta, cel mai 
adesea confundăm un afect sau un impuls cu o decizie 
conștientă. Nu mi-e neapărat „ruşine“ cu mine atunci 
când mă simt diferit, rău și singur. Pur şi simplu resimt 
rușinea. O ceartă cu fostul nu e ceva „ruşinos“ în sine, 
dar este o situaţie care cel mai probabil va declansa 
rușinea. Și deşi sună ridicol (ca și cum aș fi un animal 
fără autocontrol, un concept pe care cultura 
occidentală îl cataloghează drept „ruşinos"), atunci 
când dorm în același pat cu fostul și ml se scoală, nu 
sunt eu excitat, ci mai degrabă corpul meu e în călduri. 


E o mare diferenţă între 4 fi ceva şi a resimti ceva, însă 


de multe ori pierdem din vedere acest lucru. 

lar asta scoate la iveală una dintre cele mai mari 
concepţii greşite cu privire la ruşine. Adesea credem că 
rușinea implică în mod automat regret sau remușcări. 
Cred că, în parte, acesta e motivul pentru care foarte 
des vrem să ascundem faptul că simţim rușine (chiar ȘI 
faţă de noi înşine). E ca şi cum reacția corpului nostru, 
care e inconștienta şi automată, dovedeşte faptul ca am 
făcut ceva „greşit“ şi „merităm să fim pedepsiţi. Dar 
remușcările şi regretul sunt nişte interpretări pe care le 
aplicăm la nivel cognitiv, acoperind afecte precum 
ruşinea sau tristețea. Fără îndoială, ruşinea poate să 
declanşeze convingerea că am făcut ceva „greşit. În 
copilărie, am fost condiţionaţi să internalizăm această 
interpretare, care ne poate păcăli să resimțim un soi de 
pseudoregret. Dar nu trebuie să fim de acord cu 
această introiecţie! Așa cum văd eu lucrurile, rușinea și 
regretul nici măcar nu coexistă în aceeaşi parte a 


creierului. Senzaţia afectului rușinii vine din sistemul 


limbic, pe când regretul sincer necesită un acord 
conştient în cortexul prefrontal. Cred că rușinea poate 
f declanșată de ceva ce nici măcar nu regretam, iar 
unele situaţii pe care le regretăm nici nu au implicat 
ruşinea. 


Prin toate acestea, vreau să spun că „sinele“ este 

compus dintr-o multitudine de elemente ȘI impulsuri, 
între care egoul, afectele, gândurile, emoţiile, 
motivațiile, instinctele, condiţionările, introiecțiile, 
convingerile, identitățile și chiar şi acele etape ale 
dezvoltării din copilărie, conservate undeva în psihicul 
fiecăruia. Şi deasupra tuturor se află „sinele“ conștient, 
cel pe care îl considerăm a fi „eu“, cel care poate 
controla într-o oarecare măsură toate caracteristicile 
enumerate mai sus... dacă este conștient de ele! Și cred 
că aceasta e cheia: conştiinţa de sine. Dacă nu pot face 
distincţie între nivelul conştient şi motivațiile 
inconștiente, mă aflu în pericolul de a lăsa acele 
motivații să preia controlul, fără ca măcar să observ că 
„eul“ conștient nu mai este cel care ia decizii. Cred că 
„vreau“ să mă îndrept spre sex fiindcă nu îmi dau 
seama de faptul că dorinţa mea sexuală nu este „eu“ 
(adică eu cel conştient). 

lată de ce metodele de vindecare care stau sub 
umbrela denumirii de „terapia părţilor“ poate fi foarte 
eficientă. Lucrul cu ambele parți ne ajuta să observăm, 
sa diferenţiem și să integram toate elementele noastre 
componente. Forţa rușinii constă în faptul că ne face 
să credem că noi suntem defectele noastre, că noi 


suntem ruşinea. Dar terapia părţilor ne aminteşte că 


trebuie să ne separăm de rușine și de defecte şi că 


trebuie să le tratăm ca pe nişte fațete ale unui întreg 


complex. Atunci când ne dăm seama că suntem mai 
mult decât „cele mai rele“ tendinţe ale noastre, 
devenim plini de speranţă şi ne simţim puternici. Îmi 
amintesc de un meme mai vechi care circula pe 
Tumblr la un moment dat, care se pare că a pornit de 
la un utilizator pe nume nikolaecuza, și care spunea ca: 


„Mama m-a învăţat că primul gând care îţi trece prin 


minte este ceea ce ai fost condiţionat să gândeşti. Cel 
de-al doilea arată cine eşti.“ 

Cu cât realizez mai repede și cu cât accept mai 
repede ca exista anumite forţe care se deghizează ca 
principalul „eu“, cu atât pot începe mai curând să le 
înțeleg și să mă adaptez — Între care și rușinea, 
motivațiile, convingerile condiționate și toate celelalte 
elemente subconștiente. E important să ţinem cont de 
faptul că 4 accepta aceste forţe nu înseamnă sä ne 
subordonăm lor. Cred că este important să acceptăm 
ceea ce vrem să schimbăm. Mi s-a dovedit că este 
complet ineficient și nesânătos să încerc să judec și să 
resping anumite părți din mine, chiar dacă este vorba 
despre ceva ce gasesc respingător la nivel conștient. De 
aceea, cred că drumul către conştientizarea de sine 
trebuie să meargă mână în mână cu practicarea 
acceptării de sine, deoarece aceasta este o formă a 
compasiunii de sine. Si fără ea, constiinta de sine se 
poate transforma uşor în ură faţă de sine, iar această 
ură ne aruncă Înapoi în braţele interpretării toxice a 


TUȘINII. 


Capitolul 

Băieții nu plâng 


ÎMI AMINTESC că una dintre primele mele audiții a 
fost pentru un film despre o răpire. Dacă îmi amintesc 
bine (cel mai probabil nu), răpitorii băgaseră pisica 
familiei într-o față de pernă şi amenințau că o să dea 
cu ea de pereți dacă personajul meu nu cooperează cu 
ei. Scenariul spunea că personajul meu trebuie să 
izbucnească în lacrimi și să îi implore să lase pisica în 
pace. Dar oricât am încercat, n-am reuşit să storc nici 
măcar o lacrimă. Îmi amintesc că în timpul audiţiei, 
după prima încercare timidă de a plânge într-o cameră 
plină cu adulți necunoscuţi, regizorul mi-a cerut să 
închid ochii și să îmi imaginez că animalul meu de 
companie a păţit ceva groaznic. Nu a avut niciun efect. 
Apoi m-a încurajat să îmi închipui că ceva groaznic s-a 
întâmplat familiei mele adevărate (privind în 
retrospectivă, sună a ceva foarte normal de cerut unui 
copil, a spus el sarcastic). În continuare nicio lacrimă 
sau vreo urmă de emoție. Și îmi amintesc foarte clar 
cum am ieşit din sală cu rușinea pe care o ai atunci 


când termini o audiție ştiind că tocmai ai ratat-o. 


Deşi îmi plăcea cu adevărat să joc, aveam în mod 
clar aptitudini pentru spectacol și visam în secret că 
am să devin faimos, în calea drumului meu spre 
Hollywood exista o barieră masivă: nu eram autentic! 
Poate că eram bun la actorie numai pentru că mă 
obişnuisem să interpretez un rol fn frecare moment al 
vieții mele. Rolul unui „copil normal“. Dar asta 
însemna că nu puteam să îmi accesez multe dintre 
emoţiile reale. Poate din cauza sexualităţii mele 
reprimate sau poate doar din cauză că în cultura 
occidentală băieţii sunt învăţaţi să se ruşineze de 
emoţiile lor, pur și simplu nu reușeam să descopăr cum 
să fiu vulnerabil nici atunci când îmi doream. 

Este una dintre dilemele clasice pe care rușinea le 
declanșează. Pe de o parte, rușinea spune: „Nu plânge, 
căci o să pari slab și nedemn și nu te vei integra în 


societate. Dar apoi, în contextul actoriei, unde a 


plânge este ceva necesar, ruşinea nu are nicio problemă 
să se contrazică singură spunând: „Dacă nu poţi să 
plângi, înseamnă că e ceva în neregulă cu tine.“ În 
cazul meu, această remarcă se alătura mentalităţii 
fixiste cum că nu am „talent“ nativ. După acea audiție 
jenantă, eram hotărât să învăţ să plâng, dar eram în 
continuare prea reprimat pentru a da frâu liber unei 
vulnerabilităţi reale. Aşa că am căutat tot felul de 
trucuri, cum este umezirea ochilor produsă de căscat. 
Pot doar să îmi închipui cât de bizar trebuie să fi arătat 
în timpul audiţiilor încercând să mă forţez să casc, 
apoi încercând să mă opresc pentru a nu fi un căscat 
vizibil, totul în încercarea disperată de a-mi smulge 
măcar o lacrimă. Până în ziua de astăzi, când simt că 


urmează să plâng; o dau în căscat. 


Relaţia zbuciumată cu plânsul m-a chinuit ani 
întregi. Chiar și în calitate de adult, atunci când unul 
dintre cei mai buni prieteni a murit de cancer, am 
simţit că nu sunt „suficient de trist“. Că nu sunt în 
doliu „cum trebuie“. Îmi amintesc că mă uitam în 
jurul meu la înmormântare, îmi vedeam toţi prietenii 
plângând și mă întrebam: Ce-i în neregulă cu mine? 
Simţeam că mă prefac doar că sunt om. Mereu gata să 
îmi scadă moralul, ruşinea îmi șoptea că sunt 
„superficial“ şi  „neautentic“, deşi acestea erau 
strategiile pe care le adoptasem tocmai pentru a evita 
rușinea. Atunci când ne lăsăm copleșiți de rușine într- 
o măsură aşa de mare, ne aflăm într-o luptă pe care nu 


o putem câștiga decât încercând să Am în mod 


miraculos „perfecţi“ în absolut fiecare secundă, chiar 
dacă ce trebuie să facem acum pentru a fi perfecti intra 
în contradicție cu ce trebuia să facem cu doar câteva 
momente în urmă. Observând lipsa de emotie pe care 
o afişam în perioada următoare morţii prietenului 
meu, iubitul meu de atunci m-a luat în braţe şi a 
refuzat să îmi dea drumul, până când am izbucnit în 
lacrimi (ceea ce a fost o strategie de eliberare 
emoţională destul de eficientă). 

Câţiva ani mai târziu, am găsit o strategie şi mai 
bună. Am descoperit pe Twitter lucrările lui Douglas 
Tataryn, psiholog clinician. Adepții săi îşi spun 
„Grupul plângăcioșşilor“ şi încearcă să popularizeze 
metoda Bio-Emotive Framework, o modalitate de 
vindecare foarte puternică, care iniţiază participanţii în 
plânsul sănătos. lar atunci când lataryn a venit în 
Toronto pentru a ţine un workshop pentru un 


weekend, m-am înscris imediat. 


În prima zi a workshopului, am avut norocul ca 
partenerul meu de lucru să mai fi trecut prin procesul 
de eliberare emoţională al lui lataryn. A avut curajul 
să îmi demonstreze cum funcţionează izbucnind în 
hohote de plâns chiar acolo, în faţa mea, într-o cameră 
plină de necunoscuţi. A fost şocant, incomod, 
intimidant și motivant în același timp. Până la urmă, 
nu există vreo modalitate atractivă de a plânge în 
hohote. Ce aveam în faţă nu erau nişte lacrimi 
elegante, reţinute şi silentioase. Bărbatul din fata mea 
tremura, gemea şi chiar saliva. Primul lucru pe care |- 
am observat a fost impulsul aproape coplesitor de a-i 
oferi alinare, pentru a-i domoli fluxul de emotii. Am 
devenit conştient de faptul că am fost condiționat să 
cred că plânsul e ceva rău și nesănătos, un semn că 
cineva are nevoie de ajutor, că trebuie să îl fac să se 


simtă mai bine — și cât mai repede. Am simţit cum în 


mine se trezeşte teama câ un plâns intens înseamnă că 
acel om își pierde controlul. Ca şi cum hohotele de 
plâns s-ar putea transforma în ceva mai rău — un fel de 
cădere nervoasă — și o să se prăbuşească şi o să fie vina 
mea. 

Dar până la urmă, s-a dovedit că nu avea nevoie de 
ajutorul meu. Eu aveam nevoie! Privindu-l pe acest om 
în toată firea plângând în hohote, am devenit conştient 
de profunda mea lipsă a limitelor și de cât de greşit 
înţelegeam modul în care funcţionează emoţiile. 

Partenerul meu a făcut o treabă atât de bună, că 
până la urmă nici nu mi-a mai rămas timp să încerc şi 
eu pașii, numiţi NEDERAH în cadrul cărora trebuie 
sa asculti diverse fraze pentru a vedea dacă îţi 


stimulează vreo emoție. A fost în egală măsură o 


usurare şi o dezamăgire. Mă simţeam inspirat, 
deoarece voiam să învăţ să plâng ȘI eu astfel, dar nu 
eram sigur că aș fi putut să o fac într-o cameră plină de 
necunoscuți și nu voiam să resimt rușinea și 
dezamăgirea unui eşec. Simţeam deja cum ruşinea îmi 
şopteşte că nu sunt destul de profund, că sunt un om 
fals, că nu mă integrez printre participanţii la acest 
workshop. 

În cea de-a doua ȘI ultima zi a cursului a venit ȘI 
rândul meu. Am fost frustrat, dar nu surprins, să 
descopăr că emoţiile mele se loveau imediat de un 
blocaj. Am trecut prin toţi pașii procesului NEDERA 
şi puteam simţi lacrimile adunându-se undeva în 
mine, dar nu puteam să ajung până la ele și cu atât mai 
puţin să le dau drumul. Și simţeam din ce în ce mai 
multă presiune, în timp ce noul meu partener stătea şi 
mă privea expectativ (așteptându-și cuminte rândul). 
Din fericire, Tataryn a venit și a lucrat direct cu mine. 
Mi-a explicat că dacă voi merge pe urma blocajului 
emoţional, vol ajunge direct la lacrimi. Bineînţeles că 
explorând blocajul în sine — în acest caz, teama de a fi 
vulnerabil în faţa unui străin, care m-ar putea 
ridiculiza sau răni pentru că dau dovadă de 
slăbiciune —, strategiile mele de aparare m-au condus 
direct către un rezervor de tristeţe, care își avea izvorul 
tocmai în acea teamă. S-a dovedit că ascunderea 
tristeţii atâţia ani era în sine o profundă sursă de 
tristețe. 

Și până să imi dau seama ce se întâmplă, 
plângeam! Plângeam pentru teama de a plânge. Și 
chiar în faţa unui necunoscut! Și în loc să mă forţez și 


să-mi ascund faţa în încercarea de a tăinui acele lacrimi 


„hesănătoase“ (ceea ce părea lucrul „corect ), am 
renunţat să încerc să arăt bine, m-am relaxat și m-am 
deschis și mai mult. lar lacrimile mele s-au transformat 
într-un hohot profund, liber. Atunci când mi-am dat 
seama că reușisem, că plângeam în hohote, am fost 
atât de fericit, încât plânsul mi s-a transformat în râs — 
care de fapt se simte aproape la fel. Atât râsul, cât şi 
plânsul se manifestă printr-o serie de izbucniri 


convulsive, care declanşează o senzație foarte puternică 


de eliberare și de fericire. Exact, simţeam fericire! Știu 
că e ceva normal să râzi până izbucneşti în plâns, dar 
eu am plâns până am izbucnit în râs (şi de atunci mi se 
întâmplă recurent). Ceea ce credeam a fi problema, 
hohotele de plâns, era de fapt soluţia. Și momentul 
acestei realizări a fost fantastic. Nu aveam nevoie de 
nicio alinare — plânsul în sine mă liniştea. Nu pierdeam 
controlul — plânsul îmi restabilea controlul. Iar 
lacrimile s-au domolit de la sine atunci când corpul 
meu a terminat de exprimat ceea ce avea nevoie să 
exprime. 

În tot acest timp, eu crezusem că plânsul este un 
simptom al unui eveniment neplăcut și trist. Si astfel, 
într-un efort de a opri tristețea si neplăcerea, credeam 
că trebuie să mă opresc din plâns și să fiu din nou 
fericit. Să gândesc pozitiv. Să mă înveselesc. Însă la 
workshopul lui Tataryn am aflat că lucrurile nu stau 
deloc aşa — plânsul sănătos este modul în care trecem 
peste un eveniment nefericit sau neplăcut. Plânsul este 
modul în care corpul nostru procesează anumite trăiri 
dificile, învață din ele şi apoi trece mai departe intr-un 
mod sănătos. Atunci când nu plângem — sau încercăm 


să ne înveselim și să oprim plânsul —, ne prelungim 


perioada de tristeţe sau de neplăcere în mod 
neintenţionat. Sigur că dacă încercăm din răsputeri, 
putem să ne înveselim pe moment. lar câteodată asta 
poate fi de ajutor, însă pe termen lung poate fi 
dăunător. Reprimându-ne lacrimile, ne oprim corpul 
din a procesa pe deplin acea emoție negativă, de a 
învăţa de pe urma ei și de a o depăși. lar să rămânem 
apăţați de o emoție care nu şi-a gasit finalitatea este o 
formă de traumă. 

Pentru mine, această experienţă a fost 
transformatoare. A revoluționat modul în care privesc 
emoţiile şi mi-a întors la 180 de grade strategiile de 


gestionare a rușinil. 


Cum să simțim emotiile 

Așa cum am discutat deja, afectul și cogniţia — adică 
emoțiile şi gândurile — sunt diferite, dar lucreazà în 
tandem. Acum că am (re)invăţat cum să plâng, 
descopăr că gestionarea emoţiilor şi a gândurile 
funcţionează cel mai eficient în direcţii opuse. 

Atunci când credeam că gândurile dau naștere 
emoţiilor, soluţia mea împotriva disconfortului era să 
mă gândesc pur şi simplu la altceva. Este un model de 
procesare emoţională de sus în jos, care până într-un 
anumit punct este într-adevăr o strategie eficientă. M-a 
protejat în copilărie de o societate homofobă, spre 
exemplu. Dar cu un cost. Cu o oarecare uşurinţă, 
putem alege ce gândim. Dar atunci când vine vorba 
despre emoţii (în special orice emotie pe care o simţim 
deja), pur şi simplu nu reuşim să simţim altceva. Poate 


ca ne putem distrage gândurile pentru o perioadă, dar 


odată ce simțim o emotie, lucrurile nu mai sunt 
negociabile. Întrucât aşa cum înţeleg eu lucrurile, 
emotiile sunt un proces, iar procesele trebuie terminate 
pentru a putea fi depășite. Altfel, un proces neterminat 
se blochează în memoria noastră emoţională ca un fel 
de baraj. Ne putem amorţi, ignora sau reprima 
emoțiile, dar aşa cum Brenc Brown a observat deja, 
„nu ne putem amorti emoţiile în mod selectiv“. Pare 


că atunci când întrerupem procesul manifestării unei 


emoţii ne este afectată și capacitatea de a le simţi pe 
toate celelalte, iar asta se poate transpune în traumă, 
tensiune fizică sau chiar boală. 

Aşa că cea mai bună cale de a gestiona o emoție 
este... să o simți! Să o accepti. Emotia este un proces 
care trebuie să treacă prin tine, transmițându-ti 
informatiile pe care le consideră importante. Aceste 
informatii ajung la tine drept nişte trăiri pe care 
trebuie să le simti. Doar astfel poți recepta mesajul și 
poti învăţa ceva din el. ȘI tot prin senzaţie, acea emoție 
se va rezolva şi va trece în mod natural. Astfel că cea 
mai eficientă și sănatoasă cale de a scăpa de o emoție 
este să i te dedai cu totul și să o trăieşti din plin, oricât 
de neplăcut ar fi. După toate acestea, emoția Îsi încheie 
procesul și nu va mai avea nevoie de atenţia ta (cel 
puţin până când ceva o va declanșa din nou, cum ar fi 
ruminaţia, un eveniment similar, o amintire sau chiar 
o fantezie). 

Aşa cum înţeleg eu lucrurile, o experiență 
emoţională neplăcută este o formă de excitare a 
sistemului nervos, iar atunci când simțim respectiva 
emoție, corpul nostru se descarcă de acea excitare ȘI 


putem reveni la starea de echilibru. Emoţiile plăcute 


sunt opusul — dezexcitarea sistemului nervos. lar asta 
are sens. Emoţiile neplăcute reprezinta o acutizare a 
intensității, pe când emoțiile plăcute reprezintă o 
relaxare. Astfel că atunci când evităm să simţim o 
emoție mai dificilă, corpul nostru pur și simplu se 


blochează într-o stare de intensitate crescută ȘI nu mai 


are ocazia să se regleze. lar asta ne influenţează 
capacitatea de a resimţi emoţiile plăcute. Deci 
încercarea de a nu simți o emoție neplăcută ne 
blochează în mod ironic în acea stare neplăcută de 
excitare nervoasă! lată de ce evitarea, amorţirea sau 
distragerea din calea unei emoţii sunt nişte strategii 
greşite, deoarece în ultimă instanță ele fac ca acea 
emoție să dureze mai mult. 

Ca să ne gestionăm în mod eficient emoțiile, ar 
trebui să înfruntăm condiționarea culturală care ne 
cere să nu fim prea emotivi sau prea sensibili și, mai 
ales, prohibiţia culturală impotriva plânsului. Ar 
trebui, de asemenea, să ne dezvoltăm simţul modestiei 
şi să luăm în calcul raportul emoţional ca fiind egal 
celui rațional, dacă nu chiar mai mult. Și probabil cel 
mai important lucru este că trebuie să devenim comozi 
cu inconfortabilul emoţiilor neplăcute, sau, cum spun 
cu, să devenim inconfortabili. În cele din urmă, cred 
că budiştii erau pe urmele adevărului atunci când 
spuneau că viaţa este suferinţă. Ca să o citez pe 
călugărița budistă Pema Châdrân: „Primul nobil 
adevăr al învăţăturii lui Buddha este că suferinţa nu 
presupune că ceva nu este în regulă." 

Emoţiile neplăcute poartă un mesaj important, lar 
să împuști mesagerul nu e niciodată o idee bună. Poate 


parea contraintuitiv, dar trebuie să învăţăm să simtim 


cu adevărat rușinea, tristețea și teama la momentul în 
care acestea apar, pentru ca mai apoi să nu rămânem 
blocaţi in respectivele emotii. Când simțim pe de-a- 
ntregul o emoție neplăcută, înseamnă că o procesam, 
îngăduindu-i să treacă cu adevărat. $i în mod analog, 
trebuie să simţim pe deplin ruşinea, tristeţea și teama, 
pentru a ne da şansa să simţim iubirea, fericirea ȘI 
confortul. Permiţând emoţiilor neplăcute să își urmeze 
cursul până la capăt, facem loc desfăşurării unor trăiri 


emoţionale plăcute. 


Deconstrucția rusinii 


Acum încerc să accept fiecare experienţă emoţională. 
Indiferent cât de inconfortabilă. Chiar şi afectul 
TUȘINII. Încerc să observ acea emoție, să mă las patruns 
de ea, să o simt şi sa o exprim, fiindcă știu că e 
modalitatea corpului meu de a procesa respectiva 
emoție şi de a reveni la starea de echilibru. Și metoda 


mea preferată de a face asta e prin hohote de plâns, 


deoarece mereu mă simt fantastic după. 

Dar aşa cum am discutat la începutul acestel cărți, 
emoţiile nu sunt doar simple sentimente, ci au şi o 
componenta cognitivă: gândurile, convingerile, 
poveştile, interpretările. Atunci când vine vorba despre 
mesajele atașate emoţiilor, cum sunt convingerile 
descurajante declanșate de ruşine, abordez o strategie 
opusă! În loc să mă las cuprins de acele gânduri, le 
contrazic. Mà întreb: Chiar e adevărată această 
interpretare? Si dacă nu este, atunci îmi folosesc logica 
ȘI instrumentele mentalităţii flexibile și încerc să 


reinterpretez acea emoție într-o manieră mal sănătoasă 


şi mai reală. Acesta e procesul deconstrucţiei loviturii 
în doi paşi a rușinii. Separarea emoţiilor (afectul 
rusinii) de gânduri (ruşinea cognitivă) şi gestionarea 
lor în mod independent. 

Când vine vorba despre ruşine, gestionarea părţii 
emoţionale presupune acceptarea și trăirea acelui afect 
pentru a-l lăsa să treacă. Însă porțiunea cognitivă a 
TUŞINII — gândurile — necesită alterarea procesului 
cognitiv atunci când interpretările mele nu sunt 
corecte sau benefice. Aşa că îmi accept rușinea și o 
contrazic în egală măsură — în exact această ordine. 
Astfel, consider rușinea ca pe un simpatic mincinos 
patologic. Accept ruşinea atunci când apare, dar nu 
cred tot ce îmi spune. 

Când trebuie să simt afectul rușinii, nu vreau să 
îmi implic şi cortexul prefrontal. Vreau să fiu singur cu 
sistemul meu limbic, procesând impreună o senzație 
fizică neplăcută. Şi totusi, uşor de zis, greu de făcut. 
Pentru că mi-am petrecut mult timp evitând, 
amorţind şi ascunzându-mi emoţiile, în special 
ruşinea, tristeţea și lacrimile, îmi este în continuare 
dificil să permit emoţiilor să se manifeste prin lacrimi, 
astfel încât corpul să le tempereze. Și mai mult decât 
atât, în corpul meu au rămas în continuare câteva 
procese emoționale neterminate, care își au rădăcinile 
în trecut și pe care nu le-am gestionat corespunzător la 
momentul apariției. Deci cum pot accesa acele 
reziduuri ca så må eliberez de ele? 

Practicând metoda NEDERA a lui Douglas 
Tataryn, am fost surprins să aflu că poate fi util să îmi 
accept mentalitatea fixistă. Ca să îmi pot accesa acele 


emotii adânc ingropate care sunt legate de convingerile 


mele lăuntrice, trebuie să fac din nou apel la acele 


mesaje descurajante. În practică, asta înseamnă că, în 
circumstanţele potrivite, trebuie să îmi spun toate 
prostiile care pot scoate la suprafaţă emoţiile îngropate. 
Câteodată, chiar trebuie să mă las cuprins de 
convingerea că sunt diferit, rău și singur. Cel puţin 
temporar. Ascultând mesajul rușinii, permit tuturor 
emoțiilor asociate acestei convingeri să iasă la 
suprafaţă, astfel putându-le procesa tocmai pentru că-i 
permit organismului meu să le elimine prin hohote de 
plâns. În sfârșit! Mentalitatea mea fixistă este cărarea 
spre acele emoţii reprimate şi pierdute care au nevoie 
de momentul lor de glorie. 

Ironia este că am petrecut multi ani încercând să 
îmi minimizez procesarea emoţiilor (încercând să îmi 
schimb gândurile pentru a-mi schimba emoţiile), încât 
acum, când chiar vreau să mă folosesc de mentalitatea 
fixistă, creierul meu adesea nu îmi dă voie! Spre 
exemplu, să spunem câ vreau să procesez emoția 
rușinii atașată convingerii că sunt un om rău, însă 
cortexul meu prefrontal își tot bagă nasul, spunându- 
mi: „Dar nu ești rău! Am trecut deja peste asta.“ lar eu 
Îi spun: „Da, ştiu că nu sunt rău, dar închide ochii 
pentru câteva momente, pentru că am niște treburi 
emoţionale neterminate de care trebuie să mă 
eliberez!“ Trebuie să îmi păcălesc vechile sisteme de 
apărare împotriva rușinii pentru a putea pune în 
practică soluţii noi, mai eficiente. 

lar partea cea mai bună este că atunci când mă 


întorc din nou spre mentalitatea fixistă ȘI Îl permit 


corpului są proceseze pe deplin acele vechi emoţii, 


după ce hohotele de plâns se potolesc, îmi dau seama 


că, de fapt, nici nu mai cred că sunt diferit, rău şi 
singur (cel puţin în momentul respectiv). Și nici nu 
mai e nevoie de vreo reinterpretare logică sau 
cognitivă! Așa arată procesarea emoţională de jos în 
sus: mai întâi trăim emoțiile, astfel încât să ni se 
schimbe gândurile. Deşi poate părea contraintuitiv, 
cred că procesarea emoţională de jos în sus este adesea 
mai eficientă decât cea de sus în jos. Cel puţin pentru 
mine. 

Aşa cum am mai spus, ruşinea nu apare ca urmare 
a gândului că suntem diferiţi, răi și singuri. Cel mai 
adesea, mai întâi simțim rușinea și abia apoi ne 
gândim că suntem diferiţi, răi şi singuri. Aceste 
convingeri sunt cel mai probabil poveştile pe care ni 
le-am spus încă de la o vârstă fragedă pentru a ne 
explica senzaţia de rușine. Aşa că, odată ce începem să 
procesăm rușinea chiar în momentul apariţiei acesteia, 
convingerile își pierd stimulul și ancora, fiindcă 
senzaţia neplăcută pe care se bazau va fi trecut deja. Și 
orice rămașița cognitiva descurajantă este, cel mai 
adesea, uşor de combătut, pentru că nu mai are nicio 
motivaţie. Cel mai probabil, aceste mesaje vor reveni 
din nou și din nou, dar măcar acum ştim cum să le 
gestionam. 

Și totuși nu vreau să demonizez procesarea 
emoţională de sus în jos. Consider că şi aceasta poate fi 
utilă, mai ales cu stările iraționale persistente, cum este 
anxietatea. Cred că există locul Și momentul potrivit 
pentru fiecare dintre aceste strategii şi este treaba 
noastră sa reperam care este cea mai potrivită 
modalitate de a gestiona fiecare situaţie emoţională in 


parte. 


Deşi pare contraintuitiv, te poţi folosi de 
mentalitatea fixistă şi îşi poţi accepta ruşinea şi vocea 
critică interioară, atât timp cât o faci pentru a stimula 
procesarea emoţională benefică. lar după ce te-ai oprit 
din plâns, acordă-ţi un moment să observi ce gândeşti 
despre propria persoană în momentul respectiv. Acele 
sentinţe ale mentalităţii fixiste care te-au ajutat să 
plângi mai au vreo validitate acum? S-ar putea să fii 
surprins şi să realizezi că acele gânduri nu mai au 
niciun fundament. Cel puţin nu pe moment. Dar dacă 
totuși persistă, atunci te poţi folosi de instrumentele 
mentalităţii flexibile pentru a descentra pe cale logică 
toate acele gânduri, procesând situaţia ṣi de sus în jos. 
Încearcă să reinterpretezi acele gânduri drept rușine 
benefică, mergând dinspre global spre specific, dinspre 
permanent spre temporar (atunci când este posibil) şi 
dinspre judecăți externe spre valori interne. 

Există câteva strategii aparent contradictorii pentru 
gestionarea ruşinii și a emoțiilor și te incurajez să le 
incerci pe toate. Câteodată, logica și procesarea de sus 
în jos sunt foarte utile pentru schimbarea stării de 
spirit. Cel mai adesea, trebuie să te lași patruns de 


propriile emoţii ca să le depășeşti. Câteodată, trebuie 


să abordezi pe cale logică gândurile generate de rușine 
și să te îndrepţi în mod voit spre convingerile 
descurajante pentru a le putea dezrădăcina de Jos in 


sus, pe cale emoţională. 


[rauma 


Tocmai când nu permitem procesarea emotiilor, atunci 


când le negam şi le respingem, ele se pot bloca si se pot 


imbutelia adânc în corpul nostru. Şi cred că acest 
blocaj emoţional se poate manifesta prin traumă. Nu 
sunt expert în traumă, dar aşa cum înţeleg eu lucrurile, 
trauma apare atunci când creierul decide că nu mai 
poate gestiona mesajele descurajante pe care le 


primește — mai ales în cazul copiilor, atunci când 


creierul este încă în proces de dezvoltare. Pentru creier, 
implicaţia acestui lucru pare să fie că (şi poate că la acel 
moment chiar așa stau lucrurile): „Dacă îmi voi 
permite să trec printr-o neplăcere atât de copleșitoare, 
voi muri“. Astfel că trauma blochează complet acea 
emoție, adesea pe calea unui colaps total al sistemului 
nervos sau pe calea disocierii, pentru a evita 
prelungirea durerii. Atunci când ne folosim de 
disociere, creierul ÎȘI abandonează pentru moment 
postul, uitându-se în altă parte şi spunând: „Nu pot să 
mai urmăresc asta.“ Dar deoarece creierul nu ne-a 
permis să simțim o emoție, înseamnă că el nici nu a 


procesat-o. Deci a rămas undeva în sistemul nervos. 


lar din acel moment, orice îi aminteşte creierului de o 
situaţie similară va declanșa probabil un nou colaps al 
întregului sistem ca să ne protejeze şi sa evităm 
durerea. 

Când mă gândesc la traumă în sensul metaforic, 
Îmi imaginez un copil provocat să sară de pe cea mai 
înaltă trambulină de la piscină. Cred că toţi am trecut 
prin ceva similar. le cațări din ce în ce mai sus, din ce 
în ce mai agitat cu fiecare pas. Dar când ajungi în vârf, 
arunci un ochi pe după marginea platformei... ȘI 
împietreşti. Pur şi simplu nu o poţi face. E prea 
înspăimântător. Dar nici nu te mai poţi întoarce 


prefăcându-te că nimic nu s-a întâmplat, căci deja toţi 


cei prezenţi la piscină se uită la tine (sau cel puţin așa 
pare). Este o dilemă imposibilă, aşa că rămâi pur şi 
simplu blocat. Nu poti păşi înainte, rezolvând situaţia 
sărind, pentru că totul pare prea înfricoșător sau 
periculos, dar nici nu te poţi întoarce ca și când ai da 
timpul înapoi. Aşa că rămâi blocat. De obicei, acesta e 
momentul în care te prăbușeşti şi ai nevoie de un 
părinte sau de un salvamar care să te aducă Înapoi Jos. 
În cazul traumei, „săritura” înseamnă să te 
scufunzi în emoția provocată de o situaţie copleşitor de 
neplăcută — ceva ce organismul tău nu se simte în stare 
să gestioneze (ceea ce poate fi adevărat, cel puţin la 
momentul respectiv). Dar să cobori de pe platformă 
este ca și cum ai încerca să ignori ce se întâmplă șI să te 
prefaci că evenimentul traumatic nu s-a petrecut 


niciodată, iar asta este imposibil. Aşa că Împietrești. 


Sau te detaşezi de propriul corp. Sau te prăbușești, 
până când cineva vine să te salveze. Săritura de la 
înălţime este o metaforă foarte potrivită, deoarece aşa 
cum înteleg eu lucrurile, cele mai neplăcute emoții 
reprezintă o stare de excitare nervoasă, o altitudine din 
care trebuie să te reîntorci pe pământ ca să-ți recapeți 
echilibrul şi funcţionarea neutră. Astfel că trauma, 
precum copilul împietrit în vârful trambulinei, te 
blochează într-o stare de alertă ridicată, de excitare 
nervoasă. ȘI peste tot unde mergi, păstrezi în tine un 
anumit nivel de alertă, fiind mereu într-o stare de 
hipervigilenţă. În mod inconştient, eşti mereu atent la 
orice lucru ti-ar putea aminti de evenimentul care a 
declanşat trauma şi în prezenţa caruia — aparent 


irațional — al Împietri, al fugi sau te-ai prăbuși. 


Aşa cum înţeleg eu lucrurile, metoda cea mai 
eficientă de a depăși trauma este să găsim un spaţiu în 
care ne simțim în siguranță, alături de un profesionist 
care ne poate ghida prin labirintul propriilor emoţii, 
cele pe care nu le putem înfrunta singuri, ca încetul cu 
încetul să începem să le simțim, să le exprimăm, să le 
procesam și apoi să le depășim. Asta permite mesajului 
emoţional de care ne-am ascuns atât timp să iasă în 
sfârșit la suprafață, dându-i corpului şansa să regleze 
acele senzații intense şi sa dizolve starea de hiperexci- 
tare. Este un proces delicat, întrucât sistemul nostru 
limbic nu are capacitatea de a face diferenţa între 
fantezie și realitate (doar gândeşte-te cât de reale şi 
intense se simt visele). Numai gândul la o experienţă 
traumatizantă ne poate transpune întregul corp înapoi 


într-o stare de șoc, traumatizându-ne din nou şi din 


nou, deşi pericolul nu mai este prezent. Așa ca nu este, 
de fapt, prea înţelept să ne aruncăm în traumă ca de pe 
o trambulină. In cele mai multe cazuri, trebuie 


gestionată pe secțiuni mărunte,  digerabile, 


permițându-i sistemului nostru nervos să se regleze 
treptat, prin reprize de descărcare emoţională — 
precum plânsul și/sau tremuratul. 

lar rușinea poate fi considerată o formă de traumă. 
Nu toate traumele apar brusc, în urma unui mare şoc. 
În unele cazuri, trauma se formează treptat — picătură 
cu picătură. Până la urmă, ştim deja că ruşinea 
diminuează afectul plăcut, inducând o stare dureroasă 
de blocaj, iar asta în sine este o mică lovitură 
traumatica. Spre deosebire de alte emoții, ruşinea nu 
Îsi doreste så fie procesată, pentru ca mai apoi să fie 


depășită. Rusinea încearcă în mod activ să nu fie 


reglată prin negare, deoarece consideră că este mai 
sigur să te traumatizeze — chiar şi puţin. Repet, am 
evoluat inspre supravieţuire, nu înspre plăcere. 

Trauma este modul în care mesajul rușinii se 
sedimentează în noi. La asta se rezumă condiţionarea 
din copilărie — învăţare prin traumă! Acesta e modul 
prin care ruşinea ne forţează să ţinem minte că nu 
trebuie să ieşim din casă dezbrăcaţi, nu trebuie să îi 
rănim pe ceilalți, nu trebuie să ne scobim în nas, nu 
trebuie să [inserează aici propriul tabu cultural]. 
Ruşinea blochează în noi o mică stare de traumă, o 
stare de excitare nervoasă nerezolvată, o hipervigilenţă 
care să ne ghideze „în siguranţă” comportamentul în 
jurul acelei situații pentru tot restul vieții. lată de ce 
trauma e așa eficientă! O singura experienţa rușinoasă 
la bazinul de înot şi s-ar putea să nu mai îndrăzneşti 
niciodată să te caţări în vârful trambulinei. Trauma 
este o modalitate de învăţare foarte eficientă — poate 
prea eficientă. 

Când învăţăm pentru şcoală, aproape totul se 
petrece în sfera cognitivă, bazându-se pe logică, 
repetiţie și memorare. Cunoașterea raţională se 
constituie pe baza unor legături neuronale, iar 
formarea acestora necesită exerciţiu și efort. Învăţarea 
cognitivă se deprinde greu, dar este ușor de ajustat. 
Învăţarea prin traumă, pe de altă parte, se 
sedimentează rapid și este greu de alterat. Rusinea și 
trauma sunt nişte „pedagogi“ rapizi şi eficienţi, 
deoarece acţionează mai mult pe cale emoţională ȘI 
fiziologică, antrenând în proces atât cortexul 
prefrontal, logic și conștient, cât și puternicul sistem 


limbic inconştient şi amigdala (sistemul de răspuns în 


faţa pericolului). De fapt, trauma și ruşinea ne 
stimulează întregul sistem nervos și întregul corp pe 
calea senzaţiilor fizice neplăcute. Când simțim că 
suntem în pericol fizic sau social, organismul nostru 
declanșează o stare dureroasă de blocaj, care nl se 
imprimă în corp precum un Polaroid al morţii. 
Practic, acest mecanism ne transmite: „Să nu mai 
ajungi niciodată în situaţia asta!“ 

Deci ruşinea și trauma nu funcţionează doar la 
nivel logic, precum alte forme de învăţare. Ele îşi înfig 
rădăcinile în corpul nostru la un nivel mult mai 
profund, subconștient. lată de ce nu putem scăpa din 
ghearele rușinii doar gândindu-ne la asta. Ca în cazul 
traumel, ieșirea din starea de rușine se face resimțind 
emoţiile dureroase (cu atenţie ca în acest proces să nu 
ne afundăm şi mai tare în rușine). Asta explică de ce 
unele convingeri lăuntrice (precum interpretarea 
conform căreia resimțim rușine pentru că suntem 
diferiţi, răi şi singuri) sunt aşa persistente şi puternice. 
Deoarece sunt niște convingeri pe care am fost 
condiționaţi să le credem prin învăţare traumatică, şi 
nu doar prin învăţare cognitivă. 

În societatea noastră intelectuală, care se mândreşte 
cu gândirea-i raţională, avem tendinţa să împingem 
emoţiile spre un nivel secundar de importanţă — ca și 
cum ar fi niște simple vestigii ale unei epoci trecute. 
Dar mai ales în cazul rușinii, amorţindu-ne emoţiile, 
negându-le ȘI respingându-le, nu facem decât să 
declanșăm acea învățare traumatică, dând naștere unor 
noi introiecţii subconştiente. Și asta este exact ceea ce 
rușinea își doreşte să facem! lată de ce este 


contraproductiv să încercăm să Au simţim rușinea. Pe 


această cale, vom ajunge în mod inevitabil să ajutăm 


rușinea să acționeze, să ne controleze. Pe de altă parte, 
aşa cum demonstrează și procesul 

NEDERA implementat de Douglas Iataryn, de fiecare 
dată când ne permitem să observăm, să acceptam, să 


resimțim și să ne exprimăm rușinea, Îi permitem 


propriului corp să regleze această emoție, contracarând 
astfel procesul formării introiecţiilor. Acceptând 


durerea rușinii, îi grăbim neutralizarea. 


Umorul 


E important să menţionăm că ruşinea nu înseamnă 
doar neplăcere. În contextul potrivit, rușinea poate să 
declanșeze haz şi să asigure o atmosferă detaşată. 
Proximitatea rușinii creează disconfort și tensiune, dar 
distanţa, contextul și reacția potrivită pot transforma 
tensiunea în eliberare şi entuziasm. Această eliberare se 
produce adesea sub forma hohotelor de râs. Doar uită- 
te la orice show de stand-up, sitcom sau film de 
comedie şi vei vedea că majoritatea situaţiilor pe care le 
considerăm amuzante sunt într-un fel sau altul legate 
de rușine (sau dacă nu de rușine, atunci de alt afect 
neplăcut, precum teama sau furia). Umorul se bazează 
cel mai adesea pe evidenţierea ruşinii altcuiva, iar noi, 


de la adăpostul unel distanţe considerabile, ne 


manifestăm eliberarea faţă de ruşinea la care am asistat 
pe calea hohotelor de râs. In unele cazuri, umorul se 
bazează pe evidenţierea propriei rușini, dar într-un 


context sigur de acceptare socială, de așa natură încât 


simțim combinaţia perfectă de rușine și eliberare ca să 


putem râde de propria persoană. Dacă avem impresia 


că alţi oameni râd de noi, ne simțim excluși și rușinaţi. 
Dar dacă ei râd cu noi, ne simţim incluși şi eliberaţi de 
povara propriei ruşini, astfel că putem râde alături de 
el, 

Aşa cum am menţionat, senzațiile fizice ale 
hohotelor de râs sunt aproape identice cu cele ale 
hohotelor de plâns (şi ambele ne umezesc ochii). Cred 


că râsul, asemenea plânsului, este o formă profundă de 


eliberare a corpului şi de catharsis, o eliberare a 
traumel interioare, aşa cum este și tremurul. Pornind 
de la această idee, poate că tot râsul este undeva pe 


spectrul așa-numitului râs nervos — în funcţie de câtă 


siguranţă și câtă eliberare simţim în relaţie cu stimulul 
care l-a declanșat. Nu trebuie decât să găsim 
proximitatea perfectă faţă de ruşine, astfel încât să se 
declanșeze excitarea nervoasă necesară pentru a da 
naştere unei eliberări bruște care duce la hohote de râs. 
Procesul e similar momentului când, într-un film 
horror, ceea ce ne făcuse să tresărim de spaimă se 
dovedeşte a fi ceva inofensiv — pisica eroinei, să zicem. 
Așa că izbucnim în râs, eliberaţi. Simţim teamă, apoi 
simțim ruşine pentru că am simţit teamă, dar 
contextul social acceptabil al unui film horror ne oferă 


libertatea să râdem de noi înşine și de cei din jur. 


Simplul moment al râsului împreună este o eliberare 
intrinsecă de ruşine, un semn implicit al acceptării și al 
incluziunii sociale. În astfel de situaţii, râsul poate să 
vindece. 

Aşa că nu ar trebui să fie prea surprinzător faptul 


că una dintre cele mai căutate calităţi la un partener de 


cuplu este simţul umorului. Și aşa cum folosită cu 


dibăcie înspre eliberare poate să genereze râsete pline 


de viaţă, ruşinea poate fi și un mare stimulent sexual. 


Sexul și ruşinea 


Cu cât o nevoie este mai dominantă, cum este cazul 
sexului, cu atât imboldul de a o satisface este mai 
puternic şi recompensa emoţională mai plăcută. Prin 
analogie, dacă așteptarea împlinirii plăcerii sexuale este 
zădărnicită, ruşinea va fi în egală masură coplesitoare. 
În plus, în majoritatea culturilor, sexul este deja atât de 
puternic asociat cu ruşinea, încât actul în sine devine 
unul de transgresiune. Astfel, sexul este în acelaşi timp 
un act de extremă vulnerabilitate și o practică tabu. 
Așa că simplul fapt că o altă fiinţă umană este dispusă 


să practice acest comportament „ruşinos“ alături de 


noi este din start ceva incitant care ne despovărează. 
lar rezultatul poate fi profund vindecător, ducând 

la formarea unei legături puternice. Când putem în 
sfârșit să fim pe deplin onești, să ne lăsăm văzuţi în 
toată „perversiunea“ noastră sexuală gol-goluţă şi să 
fim acceptaţi de celălalt, să simțim o legătură reală ȘI 
un sentiment de validare — și chiar iubire —, în noi ia 
naștere un sentiment fantastic de incluziune. Sexul este 


în esenţa sa o interacţiune foarte delicată, care pune 


teama și rușinea în opoziţie cu eliberarea și fericirea. 
lar când nimerim echilibrul perfect, se poate produce 
O explozie incitanta şi exaltantă de plăcere și catharsis — 
nu cu mult diferită de cea produsă de râs sau de plâns. 

Când sexul este considerat murdar, Josnic, ciudat 


sau pervers, probabil că flirtăm în acel moment ȘI cu 


alte surse ale rușinii. Este ceva în mod special incitant 
în a face un lucru „rău“ alături de cineva cu care îti 
doreşti foarte mult să formezi o legătură. Când cineva 
acceptă să încalce acest tabu cu noi, pare sa se 
declanșeze un sentiment electric de superconexiune, 
când ne acceptă și se alătură dorințelor noastre 
„ruşinoase“. lar asta poate să presupună un simplu act 
sexual sau poate sa presupună o infidelitate sau sex 
riscant, exhibitionism, sex În actul căruia putem fi 
prinşi, sex umilitor şi tot aşa. Mesajul pare să fie că 
acest individ — a cărui aprobare, validare şi acceptare 
este foarte importantă pentru noi — nu numai că ne 
place, dar ne place atât de mult, încât este dispus sa 
riște expunerea la o situație rușinoasă doar pentru a fi 
cu noi! Este un fel de „mic secret murdar“ care îi leagă 
pe oameni într-un cocktail intens de emoţii şi 
sexualitate. Sentimentul poate fi imbătător pentru 
ambele părţi implicate (sau pentru zoate părţile 
implicate). Aşa că ruşinea poate avea o influenţă 
puternică asupra situaţiilor pe care le gasim atractive 
sau incitante, atât prin impulsul de a le evita, cât şi 
prin acela de a ne apropia de respectivele circumstanțe. 
lar asta ne provoacă senzaţia perfectă de eliberare. 

Te încurajez să reflectezi pentru un moment asupra 
propriilor fantezii şi impulsuri sexuale. Care latură a 
rușinii îţi alimentează dorinţele? Poate că este vorba 
despre sexul în contextul unei relaţii monogame, 
înconjurat de siguranţă, iubire ȘI încredere. În acest 
caz, ceea ce te excită cel mai tare este siguranța oferită 
de evitarea ruşinii. Sau poate că este vorba despre 
acuplarea perversă cu un străin Într-o baie publică, caz 


în care probabil te exciți la gândul că esti pe urmele 


TUȘINII. În funcţie de direcţia care te incită cel mai tare, 
este posibil să ai dificultăţi în gestionarea situaţiei 
opuse sau să interacţionezi cu oamenii care au o 
înclinaţie opusă. Atunci când sexul devine prea 
normal, prea călduţ sau prea acceptabil social, cel mai 
probabil că un individ excitat de rușine se va plictisi ȘI 
va căuta ceva mai riscant. Atunci când sexul devine 
prea ciudat, prea pervers sau tabu, cel mai probabil ca 
individul excitat de evitarea ruşinii va fi dezgustat şi va 
căuta mai multă siguranţă. Dar cele două situaţii pot fi 
și combinate, fie prin jocuri de rol care declanșează 
rușinea într-un cadru sigur și controlat, fie folosind 
legătura emoţională şi intelectuală pentru a declanșa 
evitarea rușinii într-o situație mai delicată, cum este o 
aventură de o noapte. Oricum, sistemul limbic nu prea 
face diferenţa între fantezie și realitate, așa că 
imaginaţia poate fi un instrument sexual foarte eficace 
(ca să nu mai spunem, un instrument vindecător 
foarte eficace). 

Există mereu soluţii creative pentru a împlini 
nevoile ambilor parteneri, chiar dacă aceștia abordează 
rușinea şi sexul în mod diferit. lotul se rezumă la 
echilibru, la contextul necesar pentru a asigura nevoia 
de siguranţă a unuia dintre parteneri, alături de 
imaginatia şi experimentarea necesara pentru a 
satisface dorinţa celuilalt de a flirta cu ruşinea. Vei 
observa poate că partenerul care evită rușinea Își va 
dori cel mai probabil familiaritate și transparenţă 
atunci când vine vorba despre sex (ceea ce tinde să 
reducă rușinea), în timp ce partenerul care caută 
apropierea ruşinii va tinde spre mister şi anonimitate 


în cadrul sexului (ceea ce stimulează ruşinea). De 


asemenea, se poate evolua de la un capăt al spectrului 
înspre celălalt sau se poate cocheta cu ambele. 
Preferinţele sexuale iau naştere din experienţele 
propriu-zise cu sexul şi rușinea. Deci cu cât lucrezi mai 
mult la gestionarea rușinii, cu atât modul în care 
aceasta interacționează cu viata 

ta sexuală se va modifica. Poţi începe chiar să îţi 
manipulezi în mod conștient rușinea, astfel încât să 
stimulezi excitarea sexuală. Dar este suficient și să fii 
conştient de lucrurile care te excită şi unde se situează 
ele pe spectrul TUŞINII, ca Să-ţi stimulezi conştiinţa de 
sine, practicarea în siguranţă a sexului și abilitatea de a 
construi şi de a menţine relaţii sexuale sănătoase. 

Spre exemplu, atunci când Îți dai seama că 
impulsul pe care îl ai înspre practicile sexuale riscante 
este motivat de dorinţa de a forma superlegături și de 
excitarea de a fi în proximitatea ruşinii, poți gasi niște 
câl mail prudente prin care sa-ţi stimulezi aceste 
emoții. Atunci când realizezi că monotonia sexuală 
este motivată de evitarea rușinii, îţi poţi folosi 
imaginaţia ca sa-ţi extinzi orizonturile, totul într-un 
cadru care îți oferă siguranţă. Comunicarea este 
cheia — ceea ce poate fi într-adevăr mai complicat 
pentru cei care caută proximitatea rusinii, caci pentru 
ei misterul este un stimul puternic. O soluţie în 
această situaţie ar fi să îţi formezi mici secrete sexuale 
„murdare“ alături de partener, pe care să le practicaţi 
ascunzându-vă chiar sub nasul tuturor. Din nou, 
imaginaţia poate fi un instrument foarte puternic. Prin 
jocul de rol, iți poţi convinge corpul că faci tot felul de 
prostii perverse, ilegale, fără să actionezi în afara 


propriilor valori de integritate. De fapt, simpla punere 


în scenă a unui joc de rol poate f jenanta și rușinoasă 
intr-un mod excitant, mai ales dacă /e spui și altora 
despre asta. Relaţiile deschise sau cele poliamoroase 
pot fi și ele o bună cale de a te plasa în proximitatea 
rușinii. Există multe modalităţi prin care să formezi o 
relaţie deschisă care să nu te expună la niciun fel de 
risc, putând apol să te bucuri de cât de incitant este să 
te afli într-o astfel de situaţie, într-o societate în care 
relaţiile poligame sunt încă tabu. 

De partea cealaltă, pentru cei care evită rușinea, 
este important să se normalizeze practicile sexuale 
nontradiţionale, cum este poligamia, pentru ca și el sa 
se poată bucura de ele. Din nou, imaginaţia și situaţiile 
jocurilor de rol por fi de ajutor. Ele îţi pot permite să 
traiesti o fantezie fără să acționezi în lumea reală, 
evitând astfel o mare parte din ruşinea asociată cu 
practicile respective. Cu cât vorbeşti mai mult despre 
fanteziile sexuale cu partenerul tău, cu atât vei fi mai 
puţin ruşinat şi te vei simţi mai confortabil să le 
experimentezi. Înainte să le încerci în dormitor, e 
posibil să ai nevoie de permisiunea explicită a 
partenerului. Astfel, cu cât vă veţi cunoaște mai bine, 
cu atât vă veți simţi mai în siguranţă. lar asta 
presupune mai mult de lucru în faza premergătoare 
sexului — conversații profunde, dezvăluirea emoţiilor, 
momente în care afișaţi grijă şi încredere şi aşa mai 
departe. Trebuie să fii mândru că poţi să te relaxezi mai 
mult și să resimti mai multă plăcere, odată ce găsești 
moduri creative de a-ţi integra practicile sexuale, pe cât 
posibil, în ceea ce cultura în care trăieşti consideră 


acceptabil şi sigur. 


Aşa cum probabil ai observat deja, nu este chiar 
potrivit să spunem că un individ „evită ruşinea, în 
timp ce celălalt o „caută“. Cred că totul se rezumă la a 
găsi distanţa optimă faţă de ruşine. Cel care evită 
rușinea își diminuează nivelul de ruşine pe care îl 
resimte în legătură cu sexul, până în punctul în care 
simte că se poate bucura de acesta, găsind acel punct 
perfect care îl eliberează de ruşine. Cel care caută 
rușinea se apropie pe cât posibil de aceasta, căutând 


punctul în care excitarea este maximă, găsindu-și 


propriul punct de eliberare, fără ca rușinea să acapareze 
întreaga scenă. Deci aceste două tipuri de oameni nu 
sunt, de fapt, fundamental diferite, ci pur și simplu 


pornesc din direcţii diferite, în încercarea de a găsi 


mediul de rușine propice care să le ofere eliberare. Cel 
mai probabil că totul se rezumă la condiţionarea din 
copilărie cu privire la sex și rușine, la care se adaugă 
toleranța individuală la risc sau măsura în care pot 
duce neplăcerea provocată de rușine. Unii oameni au 
fost condiţionaţi să creadă că sexul este ceva atât de 
rușinos, încât doar pentru că se ţin de mână apare 
ruşinea excitantă, iar mai mult de atât ar deveni 
copleșitor în afara contextului căsătoriei (sau orice alt 
context este considerat potrivit pentru sex în cultura 
respectivă). Alţi oameni resimt atât de puţină ruşine 
în privința sexului, încât ca să obţină același grad de 
excitare precum cel din exemplul anterior, au nevole 
de o audienţă întreagă de spectatori șocați. 

Orice alchimie misterioasă lucrează aici, e clar că 
rușinea nu înseamnă doar neplăcere. lată un motiv în 
plus să o accepţi când apare. Rușinea poate deschide 


nişte uşi speciale, in spatele cărora poți resimţi tot felul 


de senzații tari, amuzament, râsete, excitare, eliberare 
şi plăcere. În viața de zi cu zi, oamenii se folosesc 
mereu de aceste usi — de obicei, inconștient —, lar 
efectul pozitiv al rusinii asupra vieţi lor este major. Şi 
tu poti face asta. 

Acum că am explorat spectrul efectelor pe care 
ruşinea le poate avea asupra noastra, vreau să abordez o 
perspectiva mai dogmatică. În următoarea parte, vol 
vorbi despre felurile în care ne putem extinde starea de 
conștientizare de sine, astfel încât să putem observa 
ruşinea în acțiune, descoperind strategiile inconstiente 
pe care le folosim pentru a o evita și explorând modul 


în care putem ajunge la cine suntem dincolo de rușine. 

Rușine și ataşament 


STUDIIND RUȘINEA de-a lungul ultimilor câţiva 
ani, am descoperit că alți oameni resimt ruşinea în 
moduri total diferite față de mine. Treptat, mi-a 
devenit clar că experienţele rușinii se împart, în mare, 
în (cel puţin) trei categorii. Și am descoperit că acest 
tipar se pliază pe teoria ataşamentului descrisă de John 
Bowlby.1€ Teoria atașamentului, aşa cum o înţeleg eu, 
sugerează că modul în care învăţăm să ne raportăm la 
cei care ne îngrijesc în fragedă copilărie ne influenţează 
mai mult sau mai puţin dinamicile relationale pentru 
tot restul vieţii. Bowlby a studiat modul în care nou- 
născuţii se atașează de cei care îi îngrijesc și a 
descoperit trei tipologii prevalente în stilurile de 
ataşament: atașamentul sigur, ataşamentul evitant şi 
ataşamentul anxios. Aş vrea acum să detaliez modul în 
care aceste trei tipologii ne influențează relaţia cu 
rușinea. 

Prima, atașamentul sigur, este practic Sfântul Graal 


al tipologiilor de ataşament. Este o legătură sigură, care 


dă naştere unui echilibru sănătos de încredere, 
siguranţă şi autonomie. Copiii cu un atașament sigur 
iși împart timpul în mod echilibrat între a se juca 
singuri şi a interacţiona cu cei care îi îngrijesc. Se simt 
în stare să exploreze lumea pe cont propriu, 
interacționând confortabil cu străinii, totul în timp ce 
păstrează o legătură constantă cu îngrijitorii care le 
asigură alinare și un sentiment al relaţionării. Este cel 


mai potrivit stil de atașament, reunind cantităţile 


perfecte de apropiere şi separare, risc şi siguranţă, eu şi 
noi. Îngrijitorii sunt acolo când este nevoie, dar îi oferă 
copilului spaţiu când acesta îl cere. lar când are loc o 
ruptură în puntea interpersonală dintre copil şi 
ingrijitor, cel mai adesea aceasta este reparată, întărind 
astfel structura legăturilor. 


Am observat că cei care funcţionează pe tiparul 


ataşamentului sigur tind să aibă, de asemenea, o relaţie 
echilibrată şi discretă cu rușinea. Ruşinea rămâne o 
forţă puternică în viaţa lor, dar se află în echilibru cu 
celelalte emoţii şi nu devine una dominantă (așa cum 
se întâmplă în cazul meu). Ruşinea este doar o 
strategie între altele, alături de mândrie, autonomie, 
apartenenţă, stabilirea limitelor şi tot aşa. Și cei cu 
ataşamente sigure pot lucra la dezvoltarea unor 
strategii mai productive de gestionare a rușinii atunci 
când aceasta apare, dar pentru ei nu este o experienţă 
Cronică. 

A doua tipologie este atasamentul evitant — pe care 
îmi place să îl numesc Insula. Acest stil de ataşament 
este destul de dezechilibrat prin comparație cu 
ataşamentul sigur, cu accent pe separare, în 


detrimentul apropierii — eu înainte de poi. 


Ataşamentul evitant este specific copilului care ridică 
ziduri în jurul său, încercând să îi tinā pe ceilalţi la 
distanţă. lar asta se poate produce ca urmare a 
senzatiei de abandon și neglijare sau invers, pentru a se 
proteja de o prezență prea intruzivă sau exagerat de 
protectoare a îngrijitorilor sal. Atașamentul evitant 
poate lua naştere în momente în care emoţiile afișate 
de copil nu au fost recunoscute sau gestionate 
corespunzător sau au fost pedepsite în mod activ ȘI 
folosite împotriva acestuia — astfel, copilul începe să se 
teamă să-şi exprime emoţiile. Prin urmare, ataşamentul 
evitant se poate manifesta printr-o prezenţă rece, 
detaşată sau nepăsătoare (gândeşte-te la Wednesday 
Addams din Familia Addams sau Margot Tenenbaum 
din O familie genială). 

Ataşamentul evitant poate să ducă la rușine 
cronica, care ia naştere din convingerea că nu meritam 
iubirea celorlalți sau că ceilalți nu sunt de încredere, 
astfel că nu ne merită iubirea. Deoarece ataşamentul 


evitant se caracterizează prin încercarea de 


autoprotejare, el se asociază adesea cu limite foarte 
puternice în relaționarea cu ceilalţi, încercarea de a ne 
baza exclusiv pe propriile forţe, introversiune și 
autonomie. În ciuda unui dezechilibru în ceea ce 
priveşte ruşinea, cei cu un ataşament evitant au adesea 
doze mari de iubire faţă de sine și încredere în sine, dar 
sunt ca o Insulă, deoarece rușinea nu le permite să 
simtă că merită sau că sunt în siguranţă pentru a forma 
legături cu cei din jur. Rușinea încearcă să protejeze 
Insula separând-o de lume şi ascunzându-i nevoia de 
iubire și sprijin, pe care le consideră vulnerabilităţi. 


Astfel, rușinea îl împinge pe cel cu un astfel de 


ataşament să ridice ziduri în jurul lor, unde să-și 
ascundă vulnerabilitatea de netăgăduit şi nevoia de 
dragoste și susţinere, determinându-i să se retragă ȘI să 
nu interacționeze cu ceilalți. 

A treia tipologie este atasamentul anxios, pe care 
îmi place să o numesc Magnetul. Acest stil de 
ataşament este și el dezechilibrat, dar invers faţă de 
ataşamentul evitant. Ataşamentul anxios pune accentul 
pe apropiere în detrimentul separării — noi înainte de 
eu. Este caracterizat de tendinţa spre fuzionarea cu 
ceilalți, dar poate fi cauzat de sentimentul de abandon 
ȘI ncglijare. Copilul se agaţă de îngrijitorii săi pentru a- 
şi împlini nevoile emoţionale, în special siguranţa, 
formarea legăturilor, reglarea emoțională, ȘI tinde să 
devină anxios atunci când este separat de aceștia. Ca 
rezultat, copilul poate să tânjească după afecțiune, să 
fie exagerat de emotiv şi să devină represiv şi 
manipulator cu îngrijitorii săi. Atașamentul anxios 
poate duce la rușine cronică, pornind de la 
convingerea că nu suntem destul de buni pe cont 
propriu (și ca să rămânem în temă, gândeşte-te la Eli 
Cash din O familie genială — deloc surprinzător 
amorezat de opusul său evitant, Margot Tenenbaum). 

Acest stil de ataşament poate duce la rușine 
cronică, deoarece poate apărea convingerea că opiniile 
celor din jur ne determină valoarea, percepţia 
câștigând astfel în faţa autenticităţii. Atașamentul 
anxios poate să ducă la narcisism, cu scopul de a-i 
impresiona pe ceilalţi, în încercarea de a resimti 
valoare de sine ȘI incluziune. lar asta se manifestă 
adesea prin extrovertire, grija faţă de cei din jur, 


Încercarea de a-i mulțumi şi lipsa unor limite în 


interacțiunile cu aceștia. În ciuda ruşinii cu care se 
confruntă, oamenii cu acest tip de ataşament se simt în 
mod sincer iubiţi și respectaţi de ceilalţi, dar cel mai 
adesea le lipseşte iubirea de sine, respectul de sine şi 
încrederea în sine. Rușinea încearcă astfel să protejeze 
Magnetul, formând legături puternice cu cei din jur şi 
ascunzând propria autenticitate vulnerabilă — precum 
nevoia de limite clare şi de autonomie. Astfel, ruşinea 
îi împinge pe aceşti indivizi să caute și să formeze cât 
mai multe legături cu ceilalti. 

Aşa cum probabil ai ghicit deja, eu mă regăsesc cel 
mai mult în modelul atașamentului anxios. Drept 
urmare, oricât am încercat să dau un ton echilibrat 
acestei cărți, teoriile și exemplele pe care le prezint aici 
sunt privite în mare din această perspectivă. lar asta 
înseamnă că unii cititori vor descoperi că trăirile lor în 
legătură cu rușinea sunt opuse trăirilor mele. Este de 
asemenea important să menţionez că, așa cum este 
cazul tuturor teoriilor care încearcă să simplifice 
realitatea, teoria ataşamentului și modul în care eu am 
cartografiat rușinea pe baza acestor trei stiluri de 
ataşament nu poate încapsula perfect experienţele 
tuturor (sau ale oricui). Poate că în unele situaţii vei 
rezona cu atașamentul anxios, în altele cu atașamentul 
sigur, iar în altele chiar și cu ataşamentul evitant. De 
fapt, există şi o a patra tipologie de ataşament, care a 
fost  teoretizată ceva mai recent — atașamentul 
dezorganizat. Aceasta pare să reflecte o combinaţie 
impredictibilă intre ataşamentul anxios şi atașamentul 
evitant. Aşa că este foarte posibil sa existe și alte 


variante si moduri de exprimare ale ruşinii. 


Totusi, ca punct de pornire, mi se pare util să fim 
conştienţi de faptul că există această polaritate a 
rusinii, între impulsul de a căuta prezenţa oamenilor 
(angajament) şi impulsul de a evita prezenţa acestora 
(detasare). Magnetul pune valoare pe interdependenţă 
(angajament), în timp ce Insula pune valoare pe 
independenţă (detaşare). lar această polaritate este 
direct legată de sistemul nostru de răspuns în faţa 
pericolului — luptă, fugă, blocaj și ploconire —, precum 
ȘI de busola ruşinii — atac asupra celuilalt, atac asupra 
sinelui, retragere şi evitare. Atât lupta, cât și ploconirea 
sunt forme ale angajamentului, care se corelează cu 
ataşamentul anxios (Magnetul). Fuga, blocajul şi 
evitarea sunt forme de detaşare, atât faţă de oameni, 
cât și faţă de emoţii, iar asta apare cel mai adesea în 
stilul evitant (Insula). Probabil că acestea au fost 
strategiile pe care le-am adoptat În momente-cheie din 
timpul dezvoltării noastre, pentru a gestiona 
problemele legate de ataşament şi de ruşine; treptat, ele 
s-au cristalizat în stiluri de ataşament pe termen lung. 

Magnetul tinde să interacţioneze cu ceilalți şi să 
folosească emoţiile pentru a câştiga controlul și a 
forma legături, în timp ce Insula tinde să se detașeze ȘI 
să îşi nege emoţiile pentru a-și întări graniţele şi 
autonomia. Gestionarea rusinii şi vindecarea rănilor 
ataşamentului presupune cultivarea unui echilibru 
sănătos între acești doi poli — detașare și angajament, 
independență şi interdependenţă, individ șI grup; 
singular ȘI plural, eu ŞI noi. Aceasta e polaritatea 
fundamentală a animalelor sociale șI în ambele situații 
există nevoi importante care trebuie împlinite. Avem 


oportunitatea de a ne reeduca, contrabalansându-ne în 


mod conștient stilul de ataşament, astfel încât să 
simulăm echilibrul atașamentului sigur. Pe măsură ce 
învăţăm să echilibrăm polaritatea eu/noi, cu siguranţă 
că apar situaţii în care încercăm să corectăm peste 
măsură, picând în extrema cealaltă. De fapt, o Insulă 
poate fi cineva care a încercat să își supracorecteze 


starea de Magnet și viceversa (situaţia în care mă aflu 


eu acum). Dar o astfel de oscilație este de înţeles şi 
absolut necesară pentru a găsi acel echilibru al 
ataşamentului sigur potrivit pentru fiecare. 

În ceea ce priveşte reeducarea, atunci când ne dăm 
seama care este stilul nostru dominant de atașament, 
putem intui ce fel de părinţi trebuie să ne fim pentru a 
cultiva echilibrul. Poate că Magneţii au nevoie să se 
scufunde în afecţiune de sine și să stabilească limite 
mai puternice în ceea ce priveşte interacţiunile cu 
ceilalți, în timp ce Insulele ar trebui să ÎȘI slăbească 
granițele şi să își permită să se lase scufundate în 
afecțiunea celorlalți. Astfel, Magnetul ar avea nevoie de 
mai puţină atenţie din partea celorlalţi, iar Insula de 
mai multă. Insula trebuie să se smulgă din siguranţa 
cuibului pe care şi l-a construit singură, în timp ce 
Magneţii trebuie să înveţe să îşi construiască un spaţiu 
sigur, în intimitate. Nu este vorba despre educaţia 
tradițională ierarhică, ci despre o  autoeducaţie 
colaborativă, care implică O receptivitate radicală, să 
fim capabili să spunem: „Nu știu prea bine ce fac, dar 
asta e OK.“ De fapt, chiar cred că adevăratul stadiu de 
„adult“ începe atunci când acceptăm că trebuie să ne 
devenim propriii părinţi şi să avem grijă de noi (ceea 
ce, conform definiţiei mele, înseamnă că eu nu sunt 


chiar un adult... încă). 


Este important să ne amintim că stilurile noastre 
de atașament reprezintă o reacție la propriile relații ȘI 
percepții, astfel încât ele depind ȘI de stilurile de 
ataşament ale celor cu care interacţionăm. Spre 
exemplu, un Magnet poate încerca să se apropie de o 
Insulă tocmai pentru detașarea pe care o percepe în 


stilul de ataşament al acesteia. În acest timp, Insula 


poate încerca să se detașeze şi mai mult de Magnet, 


tocmai din cauza nevoii de atenție pe care o percepe în 
ataşamentul anxios al acestuia. Ca reactie la acest 
comportament, Magnetul ar putea ajunge să înfăţişeze 
tocmai fricile cele mai puternice ale Insulei, încercând 
să îi invadeze spaţiul privat ca să formeze o legătură, in 
timp ce Insula va împlini cele mai mari frici ale 
Magnetului, abandonându-l în încercarea de a-și 
recăpăta spaţiul intim. Astfel că stilurile noastre de 
ataşament sunt în egală măsură un dans şi o profetie 
care se împlineşte pe sine. 

Poate vei observa că în diferite circumstanțe adopti 
ambele comportamente. În unele relații, eu magnetizez 
și chiar invadez; în altele, mă retrag şi chiar 
abandonez. lotul depinde de modul în care percep şi 
în care interpretez comportamentul celuilalt faţă de 
mine. Şi pot să apară tot felul de combinaţii 
neobișnuite. Poate că ai un părinte sau un partener 
Magnet care declanşează în tine comportamentul de 
Insulă în încercarea de a-l opri din a-ţi invada spaţiul 
intim. Sau poate că ai un părinte sau un partener 
Magnet în prezenţa căruia adopti comportamentul de 
Magnet ca să-ţi intensifici senzaţia de siguranță și să-ţi 
consolidezi legătura cu el (protecţie/codependență). În 


sens invers, poate că ai un parinte sau un partener 


Insulă care îţi declanșează reacţia de Magnet în 
încercarea de a primi mai multă afecţiune din partea 
acestuia. Sau poate că al un părinte sau un partener 
Insulă în prezenţa căruia adopti şi tu comportamentul 
de Insulă pentru că eşti forțat să îţi împlineşti propriile 
nevoi (neglijare/abandon). 

Deloc surprinzător, stilurile noastre de 
comportament sunt o reacție la stilurile de atașament 
ale îngrijitorilor noştri, care sunt o reacţie la stilurile de 
comportament ale îngrijitorilor lor și tot așa. lar asta 
are o legătură directă cu ruşinea intergeneraţională 
(despre care vom vorbi mai multe la sfârșitul acestui 
capitol). În cele dintâi momente în care formăm 
legături, absorbim, învăţăm, reacţionăm şi ne aparam 
de stilurile de atașament ale îngrijitorilor noştri, de 
condiționările, de rușinea şi de traumele acestora. 
Ruşinea cronică poate să fie rezultatul nevoii de 
ataşament neîmplinite pe deplin în copilărie — o formà 
de traumă de dezvoltare care are repercusiuni asupra 
întregii vieți. lar dacă nu suntem atenţi, vom ajunge să 
declanşăm același tip de comportament în cazul 
copiilor noştri sau să pasăm cartoful fierbinte al ruşinii 
spre partenerii, angajaţii, studenţii sau animăluţele 
noastre. 

Deşi cu toţii ne dorim să înfrânăm transmiterea 
TUȘINII din generaţie în generaţie, este important să 
luăm în seamă faptul că fiecare trebuie să treacă prin 
propria călătorie în ţinutul rușinii. Putem să depunem 
eforturi în mod activ, astfel încât să evităm ruşinarea 
celorlalți — ceea ce este minunat —, dar va fi peste 
puterile noastre, chiar dezarmant, şi le vom încălca 


limitele încercând să le gestionăm rușinea, chiar şi pe 


cea a copiilor noştri. Dar întotdeauna vom avea ocazia 
să dăm un exemplu prin propriul mod sănătos de 
gestionare a rușinii — cum o simţim, cum vorbim 
despre ea și cum o deconstruim. Vindecându-ne pe 
noi înșine este cel mai bun mod în care îi putem ajuta 


pe ceilalți. 


Parentingul 


Legătura dintre ruşine şi parenting ar putea face 
subiectul altei carți total diferite, una pe care nu aș fi 
pe de-a întregul calificat să o scriu (dat fiind că în 
momentul în care scriu aceste rânduri nu am copii), 
dar vreau să îţi împărtăşesc câteva gânduri. În primul 
şi în primul rând, cu cât lucrezi mai mult cu propria 
rușine, cu atât profiturile vor fi mai mari pentru 
absolut toți cel din jurul tău, mai ales pentru coplii tal. 
Când te pierzi în ajutorul ŞI sfaturile date copiilor, dar 
și când îţi asumi prea mult din rolurile acestora (de 
obicei facem asta pentru a ne umfla propriul sentiment 
de valoare de sine), ajungi sa-i pregăteşti pentru 
drumul care duce la ataşament anxios, protecţie 
exagerată și lipsa unor limite, a încrederii în sine şi a 
responsabilităţi personale. Dar în același timp, dacă 
tinzi prea mult în direcţia cealaltă — înspre prea multă 
iubire dură, aruncându-ţi copiii în cuşca leilor —, 
ajungi să-i pregăteşti pentru drumul spre atașament 
evitant, spre izolare, detaşare, afecte scăzute ȘI ridicarea 
unor ziduri de apărare. Există o zonă de mijloc în care 
poate lua naștere atașamentul sigur, pe care fiecare 
trebuie să o găsească singur şi pe care nimeni nu o 


ăseste. Asa că orice ar fi, copiii nostri vor fi oricum 

puțin marcați! lată motivul pentru care cel mai 
important lucru este să îi ajutăm să își revină de pe 
urma problemelor care vor apărea inevitabil. Și putem 
face asta modelând po înșine comportamentele care 
duc la vindecare, în special în cazul TUȘINII. 

Desigur că, în calitate de părinţi, există obligaţia să 
preiei într-o oarecare măsură rolul copilului pentru a 
putea împlini toate nevoile acestuia, mai ales atunci 
când este minor. Dar cred că este important să tii 
minte ca aceasta responsabilitate este doar temporară. 


Totul se rezumă la a găsi acel echilibru „numai bun“ 


între interdependenţă și independenţă pentru fiecare 
stadiu de dezvoltare în parte. În definitiv, cred cu, 
scopul creşterii unui copil este sa ajustam echilibrul 
ataşamentului sigur, pasând treptat responsabilităţile 
parentingului inspre copil. Astfel, când acesta va fi 
devenit adult (mai devreme sau poate mult mai 
târziu), să fie în stare să îşi continue educaţia parentală 
de unul singur. Să îşi asume roluri pentru el însuși, să 
fe capabil să se îngrijească, să se iubească şi să îi pese 
de propria persoană — să fie pe deplin responsabil de el 
însuși. Să se accepte pe sine ca autoritate în propria 
viaţa. Astfel, parentingul este procesul activ prin care 
ierarhia îngrijitor-îngrijit să dispară treptat, până când 
este atinsă o stare de echilibru; pregătind tânărul adult 
să se considere un membru egal al societăţii, 
responsabil şi stăpân pe sine în momentul în care este 
pregătit sa o facă. 

De altfel, asta nu înseamnă o intrerupere a 
interconexiunii între părinte și copil. Chiar și ca nou- 
nascuti complet dependenti, tot avem nevoie de o 


oarecare doză de independenţă. ȘI în egală măsură, 


chiar și când suntem adulţi independenţi avem nevoie 


de interdependenţă, de legături stabile şi de incluziune. 
Deși procentele se pot schimba pe parcursul etapelor 
de dezvoltare, echilibrul între interdependenţă şi 
independenţă este necesar pe tot parcursul vieții unui 
animal social. Mai mult, putem fi indivizi foarte 
independenți și, în egală măsură, foarte legați de cei 
din jur. Incluziunea și formarea unor legături stabile 
nu Înseamnă control sau dominare pentru una dintre 
părţi. Părintele trebuie să renunţe la pretenţia de 
autoritate și, în egală măsură, copilul trebuie să 
renunţe la pretenţia de iresponsabilitate. Natura 
relaţiei trebuie să se schimbe, însă faptul că această 
relaţie există rămâne neschimbat. 

Din nou privesc lucrurile din perspectiva 
Magnetului. Pentru părinţii care sunt Insule, lucrurile 
pot sta invers. Poate că aceşti părinţi trebuie să înveţe 
că este sănătos și normal să dea dovadă de mai multă 
afecţiune si susținere pentru copiii lor. Să înveţe că este 
în regulă ca, din când în când, să-și asume anumite 
roluri — că în unele stagii de dezvoltare, este util 
pentru copii să fie dependenţi, neajutoraţi şi 
vulnerabili —, astfel încât copiii să-și poată clădi 
capacitatea de a avea încredere în cei din jur. Din nou, 
totul se rezumă la echilibru. Mulţi dintre noi înclinăm 
în mod inconştient spre una dintre direcţiile polarităţii 
sociale din cauza stilului nostru de atașament, astfel că 
ce avem de făcut este să ne îmbunătăţim capacitatea de 
a fi conştienţi de sine, pentru a putea rupe acest 
dezechilibru. Mai ales în relaţia cu copiii noştri. 


lată un bun moment să reiterez faptul că ruşinea 


nu este un lucru rău! Până la urmă, ruşinea este cel mai 


eficient mecanism de supraviețuire de care dispun 
copiii. Îi ajută să rămână în interiorul grupului, îi ajută 
să fie în siguranţă și este un puternic impuls care îi 
învaţă să socializeze. Să înveţe să se integreze, chiar şi 
în sensul cel mai superficial, este o aptitudine foarte 
utilă. Este imperativ ca un copil să ştie cum să 


interacționeze, să formeze legături, să dezvolte 


empatie, să Îl pese de cei din Jur şi să se simtă legat de 
cei de vârsta lui, deoarece este un proces fundamental 
pentru a putea trai cele mai plăcute emoţii pe care 
corpul nostru le produce: apartenenţa, traiul în 
comunitate, iubirea. Suntem niște animale sociale, iar 
rușinea este un ingredient-cheie care ne ajută să ne 
orientăm în cadrul tărâmului social. Deci copiii au 
nevoie de rușine. Au nevoie să o resimtă, să o 


experimenteze și să formeze o relaţie cât mai sănătoasă 


cu aceasta. Ruşinea este ceva înnăscut şi natural și nu 
vrem ca cei mici să nu o resimtă deloc. Dar asta nu 
înseamnă nici că ar trebui să încercăm în mod activ să 
le declanșăm rușinea. 

O sursă des întâlnită a rușinii în cazul copiilor este 
disciplina, desigur. De fiecare dată când încercăm să 
inducem modificarea unor comportamente prin 
refuzul (sau ameninţarea cu refuzul) afecțiunii din 
cauza unor comportamente nedorite, este foarte 
posibil ca pur și simplu sa amplificăm mesajul că exista 
ceva greşit la acel copil, O greşeală fatală care îl va face 


total nedemn să fie iubit. Cu cât putem explica mai 


clar și mai logic care sunt comportamentele permise şi 
care nu, cu atåt ne îndepărtăm mai mult de mesajul 
indus de ruşine cum că unele lucruri sunt rele în sine, 


lar copilul însuşi ar putea fi unul dintre acele lucruri. 


Dacă nu putem explica regulile logic, atunci poate se 
cuvine să admitem că sunt pur şi simplu inventate — că 
sunt doar opinii subiective. $i nu este nimic în 
neregulă cu opiniile subiective, dar ele își ating 
utilitatea maximă numai atunci când toată lumea stie 
că sunt subiective. 

Dacă vrei o soluţie practică pentru a învăţa cum să 
eviți ruşinarea copiilor, recomand să te uiţi la Mister 
Rogers Neighborhood. Fred Rogers a intuit cum să 
interacţioneze cu cei mici într-un fel care să evite 
declanșarea rusinii. Mesajul lui principal era ca toți 
sunt bineveniţi exact așa cum sunt, că toate emoţiile, 


trăirile și întrebările lor sunt binevenite și că toată 


lumea este perfectă exact așa cum este. Este un mesaj 
foarte puternic de contracarare a TUșinii, care respectă 


şi validează unicitatea fiecărui copil, punând pe picior 


de egalitate toate perspectivele asupra lumii, deoarece 
toate sunt bazate pe trâiri subiective. Când accepti că 
toate opiniile pur subiective au aceeași valoare, nu 
contează cât de nesofisticat sau imatur este cineva. 
Experienţa sa este la fel reală, adevărată și legitimă 
precum a ta. Mister Rogers îi ajută pe copii să simtă că 
nu există un mod „greșit de a fi și să-și susțină 
diferenţele, încercând să normalizeze în mod explicit 
faptul că, orice ar fi, vor exista pentru toți momente în 
care se vor simţi imperfecti. Este vorba atât despre 
acceptarea rușinii cu detașare faţă de orice interpretare 
a mentalităţii fixiste, cât și despre echilibrul perfect 


între acceptare șI detaşare. 


Protejarea excesivă 


Vreau să încep această secţiune prin a spune că am o 
familie fantastică. Faptul că nu m-a excomunicat 
(încă), chiar dacă am vorbit în mod public despre 
toate ruşinile mele din copilărie, dovedeşte cu vârf şi 
îndesat acest lucru. Am una dintre acele familii rare 
căreia îi place să petreacă timp împreună. Câteodată o 
facem chiar din amuzament, vreau să zic. Si adevărul 
este că dacă nu aş fi primit sprijin şi iubire 
necondiționată din partea părinților şi a fraţilor mei, 
probabil că aş fi pierdut lupta cu rușinea. Așa că nu 
vreau să termini această carte cu impresia că am o 
familie oribilă sau că toată copilăria mea a fost plină de 
suferinţă, pentru că nu este cazul. Dar cultura din 
cadrul familiei este unul dintre factorii-cheie care 
contribuie la modul în care resimţim rușinea, deci cred 
că este esenţial så explorăm și partea întunecată a vieţii 
mele de familie, care totuși a fost preponderent 
privilegiată ȘI plină de sprijin. 

Copil find, mă simțeam de parcă aș face parte 
dintr-o bandă. Sau din mafie. Ca şi cum aș fi fost un 
„made man“. Toată lumea ştie că nu trebuie să te pui 
cu cineva care are spatele asigurat, deoarece este 
protejat de forța brutală a unei vechi frății criminale 
bazate pe sânge şi onoare. Cam așa m-am simţit 
crescând în familia mea. 

Eram un Bond. 

ȘI sincer acum, nu strica nici că aveam un nume 
aşa cool. Familia Bond. Fiind patru copii, cu câte doi 
ani diferența intre noi, eram o familie destul de mare ȘI 
foarte unită. Simţeam că suntem noi împotriva lumii. 
Pentru noi, cu siguranță sângele apă nu se face. Aveam 


O vagă suspiciune faţă de oricine nu era parte din 


familie și simțeam că suntem mai buni decât ceilalți. 
Avem nişte standarde înalte. Să fii mediocru nu era 
suficient. Noi nu eram mediocri; noi eram familia 
Bond! Toti prietenii mei păreau să creadă că suntem 
bogati, deşi nu eram. Toti oamenii pe care îi întâlneam 
păreau să ne cunoască deja sau îl cunoşteau pe cel 
puţin unul dintre noi. Şi era super. Mă simţeam 
incredibil. Mă simţeam 

special. Mă simţeam în siguranţă. Exista mereu cineva 
care îmi păzea spatele. Mai mulți chiar. „lu nu știi 
cine sunt?“ Cu cât problema era mai mare, cu atât te 
puteai aștepta ca reacţia familiei să fie mai rapidă ȘI 
mai puternică. Simţeam că fac parte din ceva măreț şi 
important. 

Până când am început să simt că nu mai avem 
nimic în comun. 

Protecţia excesivă este practic codependenţă 
intrafamilială. Este un dezechilibru în polaritatea 
eu/noi, care înclină balanţa spre noi, spre grup. lar asta 
poate sa genereze lipsa unor limite clare, drept urmare, 
identitatea fiecărui membru al familiei devine atât de 
strâns interconectată, încât fiecare individ începe să se 
simtă responsabil de nevoile tuturor, nu numai de cele 
proprii. lar asta se poate manifesta sub diverse forme. 
Poate fi vorba despre încercarea de a-ţi asuma mai 
multe decât îţi impune rolul pentru a putea împlini 
nevoile emoţionale sau sociale ale tuturor celorlalți — 

chiar şi nevoile lor de supraviețuire de bază. În 
termenii rușinii, protecția excesiva arată mult ca un 


părinte care îi spune copilului: „Mă faci de râs!“ 


Atunci când devine recurentă, o astfel de interacţiune 
transmite copilului ideea că ar fi responsabil pentru 
rușinea părintelui. 

În cazul familiei mele, protecţia excesivă părea să 
fie centrată pe nevoile sociale care tin de demnitate, 
valoare și aprobare externă. Pactul de sânge implicit 
părea să fie: „lu mă ajuţi să dau bine în ochii celorlalți, 
iar eu te ajut pe tine.“ Partea bună era senzaţia de 
mândrie şi de susținere, un sentiment puternic de 
integrare şi identitate. Eram atât de strâns legat de 


familia mea, încât nu știam foarte clar unde mă termin 


eu şi unde încep ceilalți. Dar partea rea era faptul ca 
trebuia să mă îngrijorez constant de împlinirea 
nevoilor celorlalți, iar asta poate deveni o povara. Mai 
ales pentru un copil. În cazul meu, credeam că trebuie 
să fu perfect pentru a-i ajuta şi pe ceilalți membri ai 
familiei să fie perfecţi. Dar ce se întâmplă atunci când 
descoperi că de fapt nu ești perfect? Că poate nu simţi 
că te integrezi? Și că în lipsa acestui sprijin - 
atotcuprinzător, nu mal al nimic? 

La o vârstă destul de fragedă, mi-a devenit clar 
(deşi încă inconștient) că sunt diferit, că sunt gay. $i 
nu mai puteam împăca acest lucru cu pretenţia 
perfecțiunii. Dar simţeam că trebuie în continuare să 
fiu perfect! Nu neapărat pentru mine, ci de dragul 
întregii familii. oi trebuia să hm perfecţi. $i gay nu 
însemna perfect. Deci mai eram parte din acel noi? Și 
dacă nu, atunci cine eram eu? Nu voiam să fiu gay, dar, 
poate și mai important, nu voiam să imi dezamăgesc 


familia şi să stric totul pentru toată lumea. Pentru că 


în mintea mea eram toţi amestecați într-o singură 
entitate. Familia Bond. Nu voiam să fac ca familia 
Bond să fie gay. 

Și sincer să flu, a fi gay nu era doar ceva imperfect. 
Era mai rău. Nu îmi amintesc ca până în acel moment 
să fi primit vreun mesaj pozitiv despre 
homosexualitate. Nici din partea familiei, nici din 
partea colegilor, nici din partea societății şi nici din 
partea culturii pop. Mesajul pe care îl internalizasem 
era că a fi gay este doar o formă de sex pervers. Nu era 
o caracteristică înnăscută. Nu era un mod de viaţă. Nu 
era o comunitate. Nu era o formă de iubire, de 
relaţionare sau de asociere. Era doar o versiune 
deviantă a ceva ce „nu ar trebui“ să fac oricum — să mi- 
o trag. 

Aşa că atunci când am început să cred că eu sunt 
acest lucru rău, acest lucru foarte, foarte rău — poate 
chiar cel mai rău lucru care aș putea fi —, am simțit cå 
trebuie să ascund creierului meu această informaţie, 
căci întreaga mea familie avea acces direct la ceea ce 
simţeam că este identitatea și întreaga mea ființă. Nu 
prea e loc de secrete în familiile codependente. Până la 
urmă, codependenţa presupune o lipsă inerentă a 
graniţelor. Astfel că intimitatea îţi este invadată în mii 
de moduri subtile. Nici măcar gândurile nu îţi 
aparțin — sau cel puţin aşa aveam eu impresia. E ca şi 
cum întreaga familie îţi poate citi gândurile. Aşa că 
până și o întrebare plutind la suprafaţa creierului 
meu — „Aș putea oare să fiu gay?“ — era ceva vulnerabil. 
Aşa cum am descris mai sus în legătură cu piesa 
„Moonlight Desires“, orice aluzie la homosexualitate 


parea să îmi expună acest profund defect. Ca și cum 


toți ar putea să ghicească acest secret după miros, ca pe 
O modificatie genetică care mă făcea diferit, rău ȘI 
singur. 

lar asta demonstrează că atunci când vine vorba 
despre rușine, nu contează cât de mare și unita este 
familia ta. Nu contează cât ești de popular şi de faimos 
sau cât succes al. Nu contează cât eşti de iubit, adorat 
sau respectat. loate acestea înseamnă doar că ai foarte 
multe de pierdut. Dacă simţi că sursa rușinii tale nu 
poate fi împărtăşită cu nimeni, atunci o parte din tine 
se simte absolut îngrozitor de singură. Irebuie să ne 
simţim complet văzuţi ca să ne simţim complet iubiţi. 

Aşa că am trecut de la a fi un om de nedoborât la 
sentimentul brusc că sunt singur pe lume în timp ce 
mă confrunt cu o situaţie înfricoşătoare și confuză și că 
imi lipsesc resursele şi educaţia să o gestionez singur. $i 
mai rău, nici nu eram obișnuit să mă ocup singur de 
problemele mele. Până atunci, mereu avusesem 
ajutoare! Aşa că un rezultat trist şi ironic al siguranței 
pe care familia mi-a oferit-o a fost că de fapt nici nu 
am învăţat cum să mă descurc singur în diverse 
situaţii. lată unghiul mort al unei strategii de 
parenting din ce în ce mai recurente — părintele- 


elicopter. Inevitabil, copiii vor ajunge în zone interzise 


zborului și vor avea nevoie de instrumentele necesare 
pentru a-și croi drumul de unii singuri. Să preiei 
rolurile copilului tău înseamnă să îl laşi expus. Nu 
aveam nicio idee despre ce aș putea face și nu simţeam 
că aş putea vorbi cu cineva. Nu puteam vorbi nici 
măcar cu mine însumi. Simţeam că nu pot să am 


încredere în nimeni. Că nu pot avea încredere în mine. 


Era o situaţie imposibilă. Așa cum punctează şi Bret 
Lyon de la Center for Healing Shame: „Ruşinea este 
cea mai bună soluţie într-o situaţie imposibilă. 

În copilărie, atunci când nu poţi face față unei 
situaţii, te laşi copleșit de rușine. Încerci să ascunzi 
situaţia. O îngropi. O uiţi. O respingi. Și este o 
strategie de supraviețuire utilă. Dar are un cost. Nu te 
vei mai simţi întreg. Nu te vei mai simți autentic. Nu 
iți vei mai permite să îţi explorezi sinele. Nu vei mai fi 
un om onest. Nu vei mai avea dreptul să fii tu însuţi. 
Asta e, copile. De acum încolo trebuie să fii altcineva, 
fiindcă ceea ce esti cu adevărat nu e acceptabil. Vei fi 
respins. Sau, mai rău, intreaga ta familie va fi respinsa. 
Vrei să îţi distrugi întreaga familie doar ca să faci sex 
din ăla pervers? Înseamnă că eşti egoist şi crud şi 
nedrept. Familia ta nu a făcut nimic rău ca să merite 
asta. Tu ai făcut! Tu ai făcut ceva rău prin simplul fapt 
că al avut aceste gânduri. Prin simplul fapt că al fost tu 
însuţi. Prin simplul fapt că exiști și că ești o greșeală. 

Această strategie inconștientă își are rădăcinile în 
negare şi rușine, iar ideea pare să fie aceasta: spune-ţi 
orice prostii îngrozitoare e nevoie pentru a te asigura 
că nu-ţi vel scoate niciodată la lumină secretul profund 
şi întunecat. Nu contează cât e de dureros. Nu 
contează că Îți distruge sufletul. Trebuie să te rănești pe 
tine pentru a nu-i răni pe cei din jur. Cel puţin vei 
rămâne în viaţă şi vei continua să fii inclus în grup și 
toţi ceilalți vor fi în siguranţă. 

Şi prin extensie, dacă nu poti sa pastrezi secretul, se 
pare că ce rămâne de făcut este să mori pentru a-l 


proteja măcar pe cel dragi. Protejează-i pe noi cu orice 


preţ. Protejează-ţi grupul... de tine însuţi! Nu eşti de 
încredere. Nu eşti sigur. Eşti ceva rău. Eşti bau-bau. 
Eşti lupul. Ruşinea este frica de tine însuți. 

„OK, OK. Hai să nu ne grăbim , mi-a spus egoul 
în acel moment. „Pot păstra secretul. Pot păstra 
secretul oricât de mult este nevoie.“ 

lar asta a părut cea mai bună soluţie într-o situaţie 
imposibilă. 


Și egoul meu şi-a ţinut promisiunea. 


Rusinea intergeneratională 


Dar eu nu eram singurul din familie care avea un 
secret. Mama mea are și ea o poveste interesantă legată 
de copilărie, care oglindește luptele mele cu rușinea. ȘI 
nu este o coincidență. 

Copiii din școala pe care o frecventa mama În 
Alberta în anii '50 au început să o strige într-un fel 
care părea a se dori o insultă, dar care pentru ea nu 
avea niciun sens: „Evreica!“ 

„Nu sunt evreică!“ protesta ea, fără să fie foarte 
sigură ce e mai exact un evreu. 

Dar apoi s-a petrecut un lucru neașteptat. Sora 
mamei i-a mărturisit până la urmă: „E adevărat." 

Aşa că mama s-a trezit confruntată cu faptul că e 
acest ceva de care nu mai auzise până atunci şi pe care 
nici nu îl înţelegea prea bine. Un lucru care, cel puţin 
dacă se lua după colegii ei, era rău. Era similar cu 
situația mea când mi-au spus că sunt „gay pe terenul 
de joacă, ca să descopăr mai târziu că este adevărat. 

ȘI din nou foarte similar poveștii mele, mama a 


reușit să scoată la lumină adevărul abia multi ani mal 


târziu. Tatăl ei era — sau cel puţin fusese — evreu. Se 
născuse în Swift Current, Saskatoon, ca fiu al unei 
familii de evrei români practicanți. Dar el şi bunica 
mea, care nu era evreică, au renunţat la familie şi au 
fugit — aparent abandonându-și pe drum și moştenirea 


evreiască. Până la urmă, s-au stabilit în Edmonton, 


Alberta, unde au început să frecventeze clubul local de 
golf şi să meargă la biserica creștină, în încercarea de a 
se integra într-o societate preponderent irascibilă. 
Rădăcinile evreiesti ale bunicului meu nu au mai fost 
mentionate nimanui, nici măcar copiilor säi. 

Îmi amintesc că în adolescenţă sora mea își făcuse 
un iubit evreu și aparent bunicii mei s-au opus destul 


de puternic, tocmai din cauză că era vorba despre un 


evreu. La acea vreme, pe la începutul anilor '90, chiar 
şi noi, copiii, știam că nu e în regulă să judeci pe 
cineva pentru că e evreu. Dar nu aveam nicio idee că 
prejudecățile bunicului erau legate de propria 
identitate reprimată și ascunsă şi ca erau cel mai 
probabil alimentate de o ruşine cronică internalizată. 
Uitându-mă înapoi, îmi dau seama că semnele care 
trădau ruşinea erau peste tot. La fel ca mine, bunicul 
meu era perfecţionist (bine, cel puţin am încercat să 
fiu). A devenit medic, a lucrat ca medic pe frontul 
celui de Al Doilea Război Mondial şi a fost primul 
chirurg general din Canada care a făcut o operaţie de 
separare a gemenilor siamezi. Din ce îmi amintesc, 
casa bunicilor mei emana un perfectionism rece. 
Pentru ei, imaginea era totul: să frecventezi clubul de 
golf potrivit, să frecventezi biserica potrivită (de fapt, 
cam orice biserică, atât timp cât nu eo sinagogă), sa 


locuieşti în cartierul potrivit, să mergi la şcoala 


potrivită şi să ieşi la întâlniri cu oamenii potriviti. Nu 
mă înţelege greşit — în ansamblu, bunicii mei erau 
niște oameni absolut decenti, cu coloană vertebrală..., 
dar câteodată ruşinea părea să le eclipseze bunătatea. 
Rușinea părinţilor atârnă greu pe umerii copiilor, 
ca o povară misterioasă pe care cei mici o interpretează 
drept propria vină. Inconșştient, ne proiectăm rușinea 


asupra celorlalți, mai ales asupra celor apropiați, cel 


care ne reprezinta. De aceea, copiii părinților macinați 
de ruşine vor ajunge sa simtă că ei înşişi nu sunt 
suficient de buni, întrucât nu sunt conștienți de faptul 
că perfecţionismul părinţilor nu îi privește în mod 
direct. Copiii cred că ar trebui să fie pur şi simplu 
perfecţi pentru a-i proteja pe părinţi de propria rușine 
(care la rândul ei a fost probabil generată de părinţii 
părinţilor, de pe urma rușşinii părinţilor părinţilor 
părinţilor și tot aşa până în timpuri imemoriale). 
Faptul că părinţii mei au reuşit să riposteze la 
perfecționismul rece al generaţiei anterioare prin 
codependenţa plină de iubire a copilăriei mele este o 
dovadă a dezvoltării personale a părinţilor mei. Fiecare 
generaţie reacționează la cea precedentă, imbunătățind 


CC poate. 


Dar fără ca cineva să fie pe deplin conştient de 
acest lucru, toată ruşinea care s-a transmis din 
generație în generaţie a ajuns până la mine, obligându- 
mă să ascund adevărul. Era o variaţie a exact aceleiaşi 
povești traite de bunicii mei. Percepția asupra realităţii 
pe care bunicii mei o aveau (şi pe care cel mai probabil 
o moșteniseră și ei) se baza pe o mentalitate fixistă şi a 
fost implantată în mintea mea, fără să am vreo șansă 


de a reacţiona. lată natura perfidă a ruşinii 


intergeneraţionale: este un ciclu de autoperpetuare a 


unor traume care se petrec pe parcursul etapelor de 
dezvoltare. Eşti condiţionat să vezi lucrurile într-un 
anume fel înainte de a avea conștiința de sine necesară 
ca să te aperi împotriva acelei condiționări, lar apoi, 
fără să Îți dai seama, o pasezi mai departe copiilor tal. 
Astfel, ruşinea intergeneraţională este un fel de 
programare virală inconştientă. Precum în filmul 
Candidatul altora, ești complet inconștient de faptul ca 
al primit această programare, până când întâlneşti un 
anumit element care o declanșează. Pentru mine, a fost 
vorba despre a fi gay. Pentru bunicul meu, era faptul că 


era evreu. Rusinea poate f declanșată de orice 


diferențiere faţă de normă. 


Sincer să fiu, este Ușor de înţeles de ce nu ai fi vrut 
să fii privit ca un evreu după ce ai luptat în cel de Al 
Doilea Război Mondial, mai ales atunci când trăiai 
într-una dintre cele mai conservatoare zone ale 


Canadei, unde antisemitismul era încă norma. La fel 


cum este ușor de înţeles de ce nici eu nu am vrut să fiu 
considerat gay în anii '80 si '90, în perioada de vârf a 
crizei SIDA. Dar nici nu vreau să mă victimizez prea 
mult. Este important să mentionez că, tehnic vorbind, 


am avut mereu de ales. Chiar dacă a fost o alegere 


inconstienta şi la vremea respectivă eram încă minor, 
pentru mine este important sa accept că, la un anumit 
nivel, am ales să cred mesajul că a fi gay este râu. Vreau 
să fiu conștient de această alegere, deoarece astfel ştiu 
că de data aceasta pot alege diferit. Una dintre lecțiile- 
cheie pe care le-am învăţat prin revelația rusinii a fost 
faptul că avem întotdeauna puterea de a alege. Rușinea 


nu ne controlează complet; mai întâi trebuie să credem 


ceea ce ne spune. Înconştient, alegem să ne închidem 
singuri într-o temniţă invizibilă. Alegem rușinea, 
deoarece pare că asta trebuie să facem, ceea ce nu 
înseamnă decât că, la acel moment, având o 
perspectivă limitată, calea ruşinii pare singura opţiune 
care ne poate garanta siguranţa. 

lată unde educaţia rușinii devine utilă. În 
momentul în care înţelegem că presiunea de a ne 
conforma este doar un instinct străvechi care încearcă 
sa ne protejeze de nişte ameninţări care nu mai sunt de 
actualitate, putem să ne dăm seama că există și alte 
opţiuni. Ne dăm seama că putem alege să fim autentici, 
deşi va fi nevoie de curaj pentru a înfrunta taifunul 
emoţional al rusinii și, pe termen scurt, va trebui 
probabil să ne sacrificăm sentimentul de apartenenţă. 
lar aceasta nici nu este întotdeauna alegerea potrivită 
pentru fiecare caz particular! Dar cheia este să fim 
conştienţi și sa acceptăm faptul că cel puţin avem de 
ales. Astfel, putem căpăta senzaţia de autoritate ȘI 
responsabilitate asupra propriei vieţi şi, în loc de rușine 
și resentimente, vom simţi o anumită forţă și stare de 
bine. lar când într-adevăr alegem integrarea în locul 
autenticității, cel puţin o vom face în mod conștient şi 
nu vom lăsa rușinea să ia această hotărâre în locul 


nostru. 


Capitolul 


1 


Perceptie versus realitate 


ÎN ADOLESCENȚĂ, aptitudinile mele actoriceşti au 
început oarecum să se îmbunătăţească. Încă nu 
reuşecam să stabilesc de-a dreptul locul unor emoţii 
precum tristeţea, dar eram surprinzător de bun la a 
părea fericit şi încrezător — probabil fiindcă aceste 
atitudini se potriveau cu perfecționismul pe care îl 
cultivam deja pentru a-mi ţine rușinea în frâu. Am 
înţeles că în liceu percepţia e totul. Dacă cineva părea 
cool, atunci din toate punctele de vedere era cool. 
Când un altul părea popular, era popular. Şi am 
descoperit că prin simplul fapt că în copilărie 
apărusem sporadic în câteva show-uri canadiene 
proaste, oamenii păreau să creadă că aş fi cumva 
special. Auziseră de mine. Mă simţeam cunoscut și 
respectat. Era fantastic, iar această senzaţie părea să îmi 
ţină ruşinea la distanţă. Și mi-am dat seama că dacă 
mă comport ca și cum nu m-aș simţi nesigur şi lipsit 
de valoare, atunci nici nu voi fi. Până la urmă, ceilalţi 
copii nu îmi puteau pătrunde în cap. Și părea că 


percepţia lor despre mine era tot ce conta. 


Într-o zi, în timp ce mă ducea acasă de la o auditie, 
l-am anunţat mândru pe tata de noua mea descoperire: 
că nu contează dacă sunt fericit sau cool, atât timp cât 
par fericit şi cool. lata mi-a aruncat o privire 
dezaprobatoare deloc caracteristică și mi-a spus: „Asta 
e groaznic!” M-a luat pe nepregătite. Nu era o privire 
pe care sa o fi văzut prea des şi nici nu era genul care så 
emită în mod uzual sentinţe aşa puternice. Am tăcut 
ȘI, dacă îmi amintesc bine, conversaţia s-a sfârșit. 
Privind în urmă, pot să îmi închipui acum că tata 
reacționa de fapt la strategia superficială pe care o 
invocasem, mai ales având în vedere contextul istoric, 
dar la acel moment remarca lui nu a declanșat decât ȘI 
mai multă rușine. Desigur, m-am gândit, dacă vrei să îi 
convingi pe oameni ca eşti fericit și cool, nu poţi să le 
spui tuturor că doar te prefaci ca ești fericit şi cool. Am 
interpretat remarca tatălui meu ca pe o întărire a ideii 
pe care o aveam deja — că nu trebuie să permit 
nimănui să îmi afle adevărul. În mine, asta a generat 
convingerea dureroasă, dar mult prea des întâlnită, că 
trebuie să fiu singur ca să hu acceptat. Rușinea îmi 
spunea că dacă vreau să mă integrez, nu trebuie să 
spun nimănui adevărul şi cu siguranţă nu trebuie să 
vorbesc cu nimeni despre rușinea pe care o simt! 

Câteodată cad în capcana de a mă întreba ce s-ar fi 
întâmplat dacă reacţia tatălui meu ar fi fost diferită, 
dacă ar fi spus „Înţeleg ce vrel să spui“, în loc de „Asta 
e groaznic“. Ar fi putut lua naștere o conversaţie care, 
practic, mi-ar fi dovedit că este în regulă să fiu onest. 
Ar fi putut să accepte firul gândirii mele destul de mult 
cât să încep să mă simt în siguranță și să capăt 


încredere, și abia apoi, cu blândeţe, ar fi putut să își 


exprime îndoielile cu privire la noua mea strategie. 
Menţionez toate acestea pentru că vreau să subliniez 
puterea empatiei în lupta cu rușinea. Empatia 
generează încredere, sinceritate, egalitate şi formarea 
legăturilor — un loc al receptivităţii în care te simţi în 
siguranță, în care te poți perfecționa șI în care îți poti 
schimba perspectivele. Ruşinca, pe de altă parte, 
închide uşa spre schimbări pozitive şi spre formarea 
unor legături benefice. Drept urmare, a durat încă vreo 
20 de ani pentru a avea „revelaţia rușinii” și abia 
atunci am înţeles că tata avea dreptate. Dar ia naştere o 
întrebare importantă: acum, empatizez cu tatăl meu 
sau încerc să spun că ar trebui să îi he ruşine? 

Mă bucur că întrebi asta, pentru că la scurt timp 
după ce am avut revelaţia rușinii, am început o 
călătorie de cunoaștere de sine prin Europa, clasicul 
Mănâncă, roagă-te, fie-ți rușine. În acea perioadă, am 
mers la câteva întâlniri cu un tânăr om de ştiinţă foarte 
ambițios, care urma să absolve una dintre universitățile 
Ivy League. Nu îşi putea ascunde disprețul faţă de 
oamenii provinciali şi de la ţară, faţă de alţi 
homosexuali şi faţă de turiștii care inundau străzile 
oraşului (printre care şi eu). În cele din urmă, mi-a 
mărturisit vorbele de duh pe care le auzise la bunica sa 
şi care îl impresionaseră: „Percepția e totul.“ Si brusc, 
pentru mine totul a început să aibă sens. Acest tânăr 
era încarnarea vechii mele strategii: perfecţionismul, 
nevoia de a merge la cele mai bune școli din lume, 
goana după premil şi distincţii, cultivarea unui aer de 
superioritate. Dar spre deosebire de mine, el chiar 


reuşise să facă toate aceste lucruri! Și probabil că, în 


mod inconștient, tocmai aceste lucruri mă atrăseseră la 
el. Ne luptam cu același fel de ruşine și cred că asta 
generează o doză de compatibilitate înnăscută. 
Conform acestui mod de a gândi, atât timp cât 
părea fericit, cool și de succes, chiar era fericit, cool ȘI 
de succes (de fapt, se prea poate ca a fi „cool“ să fie 
întotdeauna o simplă percepţie asupra realităţii). Dar 
dincolo de toate acestea, nu părea sa fi fost prea fericit 
urmând filozofia de viaţă a bunicii sale. Nu îşi dădea 
seama că își trăieşte viața pentru ceilalți. Am încercat 


să îi explic cât de „groaznică“ e această strategie, dar în 


starea mea de efervescenţă i-am făcut exact ce îmi 
făcuse și mie tata: fără să vreau, l-am făcut să simtă ȘI 
mai multă rușine. Pentru că nu i-am acceptat 
perspectiva și nu am empatizat cu aceasta, pentru că i- 
am respins adevărul vulnerabil, probabil că nu am 
făcut decât să întăresc convingerea pe care încercam să 
o demontez. Așa că nu este deloc surprinzător ca la 
scurt timp după acea conversație m-a abandonat în 
favoarea unuia dintre prietenii mei de călătorie mai 
tineri. 

În ciuda dezaprobării mele şi a tatălui meu, din 
punctul de vedere al ruşinii, această strategie are sens. 
Ruşinea ne face să simţim cą opiniile celorlalţi ne 
determină valoarea. În vremurile când eram vânători- 
culegători (sau copii), se poate să fi fost adevărat. Se 
poate ca atunci valoarea noastră culturală să fi fost 
într-adevăr determinată de ceilalti, de cei care ne 
tineau în viaţă — tribul sau familia. Atât timp cât haita 


mea mă percepe drept abil ȘI util, atunci chiar sunt de 


valoare și util. În acest context, percepţia chiar 
primează asupra realităţii. Așa că o astfel de filozofie de 
viață are într-adevăr rădăcini instinctuale puternice. 

Dar ca adulţi, în zilele noastre vieţuim în tot felul 
de grupuri care se suprapun — familia, școala, locul de 
munca, prietenii, relaţiile amoroase, echipele de sport, 
„scenele“, afilierile politice, comunităţile digitale, 
generaţiile și altele asemenea. Respingerea dintr-un 
grup specific nu înseamnă sfârşitul vieţii și nici nu are 
neapărat vreun impact asupra poziţiei noastre în cadrul 
celorlalte grupuri. Ruşinea s-a dezvoltat într-un 
context foarte diferit, iar mesajul acesteia cum că alti 
oameni ne determină valoarea nu mai are relevanta pe 
care o avea în trecut. Prin urmare, nici convingerea 
mult prea răspândită că percepţia este totul nu mai are 
sens. 

Ruşinea are drept scop supraviețuirea, nu starea de 
bine. Dar chiar ideea de supravieţuire a rușinii este 
depăşită. Dacă ai timpul și resursele necesare să citeşti 
această carte, cel mai probabil te afli într-o poziţie — la 
fel ca întreaga lume civilizată — în care nu vei muri 
doar din cauza respingerii sociale. [ar asta înseamnă că 
al oportunitatea de a te concentra pe atingerea stării de 
bine. Atunci când acceptăm condiţionarea negativă a 
ruşinii, care ne îndeamnă să ne integram, ne este 
oferită o răsplată de care beneficiem deja: 
supraviețuirea! Dar dacă acceptam condiţionarea 
pozitivă, care ne îndeamnă să ne urmăm impulsul de a 
f sociali prin autenticitate, legături veridice ȘI 
apartenenţă, atunci suntem răsplătiți cu cele mai 
plăcute sentimente pe care corpul uman le poate 


produce: fericirea și iubirea. Acesta e un punct crucial: 


iată de ce este total inutil să ne lăsăm controlaţi de 
rușine. Ne este furată şansa de a ne maximiza fericirea 
şi de a trăi cele mai plăcute emoţii, totul pentru a evita 
o senzaţie temporară de neplăcere care nici măcar nu 
ne mai îmbunătăţeşte şansele de supravieţuire. 

Totuși, nu vreau să minimizez durerea respingerii. 
Nu numai că rușinea face ca respingerea să fie foarte 
neplăcută, in subconstient asociind-o cu moartea, dar 
EXIStă ȘI alte implicaţii psihologice. Ca animale sociale, 
sistemul nostru nervos are nevoie de interacțiunea cu 


alti indivizi pentru a se regla. Psiholoaga Lisa Feldman 


Barrett sugerează că această coreglare este de fapt sursa 


sentimentului pe care îl numim żubire. Susținerea şi 
simpla prezenţa a celor pe care Îi iubim ne ajută să ne 
gestionăm „bugetul corporal“ si viceversa. Atunci când 
pierdem aceste relaţii-cheie, organismul nostru poate fi 
efectiv transpus într-o stare dureroasă de dereglare. O 
sursă importantă de confort, siguranță şi cooperare 
dispare din viaţa noastră şi, fără îndoială, acest lucru 
ne afectează sănătatea, ca să nu mai vorbim de starea 
de bine. Sustin în continuare că este puţin probabil ca 
asta să ne omoare, dar este important să recunoaștem 
faptul că relaţiile cu partenerii, cu prietenii apropiaţi şi 
cu familia reprezintă un centru al existentei noastre şi 
nu le putem rupe cu ușurință. Vom fi nevoiți să ne 
reclădim viata și sistemul nervos de unii singuri, până 
când vom reuși să găsim noi fiinţe umane alături de 
care să funcţionăm după aceleași reguli. lar acesta e un 
proces îndelungat. Evident că ideal ar fi să putem fi 
complet autentici în cadrul familiei și în cadrul 
celorlalte relaţii centrale, dar fiecare în parte hotărăşte 


dacă Își asumă acest risc. 


Autenticitatea 


Autenticitate este un cuvânt pe care puţini oameni par 
să îl înţeleagă cu adevărat şi chiar mai puţini să îl 
agreeze. lar asta are sens. Să fortezi un om să fie 
autentic poate fi interpretat drept o sugestie că ar fi 
fals, lipsit de onestitate sau superficial. ȘI eu mă 
regăsesc perfect aici. De multe ori am resimţit ruşinea 
drept senzaţia că nu sunt suficient de profund. Şi 
privind în urmă, temerile mele nu erau total 
nefondate. Încercând să evit expunerea sexualităţii și a 
ruşinii mele, am păstrat toată viaţa lucrurile într-o 
zonă destul de superficială. Dar astfel a devenit dificil 


să formez legături autentice cu alți oameni — lucru pe 


care, spre deosebire de mine, cei din jurul meu păreau 
să îl facă. Eram prea ocupat să prezint lumii o imagine 
zâmbitoare, voioasă şi politicoasă, de parcă aş fi lucrat 
într-un departament de relaţii CU clienţii. De fapt, cred 
că acest lucru se întâmplă frecvent în mare parte din 
societatea canadiană și în alte culturi stereotipic 
prietenoase (îmi vine în minte Japonia). În public, 
tindem să afişăm un fel de amabilitate seacă, dar ce 
simțim dincolo de această mască este o poveste 
diferită, de multe ori nu prea simpatica. 

Am interpretat această amabilitate culturală drept 
responsabilitatea de a-i face pe ceilalți să se simtă bine, 
chiar străini fiind (mai ales străini). Era ca și cum toţi 
ne făcuserăm promisiuni implicite: o mână o spală pe 
alta. O să par fericit, dacă și tu pari fericit. O să mă 
prefac că îmi place de tine, dacă te prefaci și tu că îți 


place de mine. O să îţi alin ruşinea, dacă o alini și tu 


pe a mea. Și aşa mai departe. Este genul de cultură în 
care „Cum îţi merge?“ nu e o întrebare reală, iar „Sunt 
bine“ este mereu răspunsul corect. Este o 
codependenţă culturală. O problemă sistemică de 
stabilire a unor limite. 

Astfel că îți poţi imagina șocul pe care l-am avut 
când am călătorit pentru prima oară în Europa, pe 
vremea când aveam vreo 20 de ani (asta a fost cu mult 
înainte de călătoria de descoperire a sinelui Vlănâncă, - 
roagă-te, fie-ti rușine). Părea că toţi cei cu care 
interacționez sunt fie furioși, fie mă urăsc. Nimeni nu 
se prefăcea că este fericit. Nimeni nu zâmbea fără 
motiv. Nimeni nu se prefăcea că mă place fără niciun 
motiv. Cei mai multi își duceau existenţa exact în 
starea pe care se întâmpla să o resimtă în acel moment 
şi nu făceau nicio încercare de a o ascunde doar ca să 
îmi facă mie pe plac. Îşi poţi închipui?! Am interpretat 
asta drept dezaprobare ȘI lipsă de conexiune, astfel că, 
în mod natural, organismul meu a reacționat prin 
rușine și, ca de obicei, drept urmare, am început să 
recurg, la atac înspre sine și ploconire. Fiindcă mă 
aHam într-o ţară străină, am presupus că totul este din 
vina mea. Că nu mă potrivesc. Că nu sunt de acolo. 
Nu cunosteam obiceiurile. Cumva, făceam ceva rău. 
Aşa că îmi ceream scuze peste tot și mă străduiam să 
intru în grațiile tuturor, în încercarea de a mulţumi pe 
toată lumea. Își poti imagina cam cât de bine mi-a 
funcţionat comportamentul slugarnic CU gazdele mele 
europene, care reacționau fără menajamente. Îmi tot 
aruncau priviri încruntate, care trădau confuzie ȘI 


milă. 


A fost prima mea ciocnire cu autenticitatea. Și nu 
mi-a plăcut. 

Adevărul este că nimeni din Europa nu era supărat 
pe mine (bine, poate doar câţiva). Nimic n-avea de-a 
face cu mine. lotul era o neînțelegere culturală. 

Deci ce este mai exact autenticitatea? 

Mulţi oameni confundă autenticitatea cu 
sinceritatea. ȘI deşi exista o legătură, în mintea mea 


cele două nu sunt acelaşi lucru. Interesant la atitudinea 


canadiană binevoitoare de reprezentant al serviciului 
de relaţii cu clienţii este că nu e în sine nesinceră. Noi, 
canadienii, putem să spunem adevărul şi o facem 
adesea. Atâta doar că spunem doar partea plăcută a 


adevărului și în cea mai drăguță modalitate cu 


putinţă — adesea cu un zâmbet care nu este pe deplin 
câştigat. Dar nu e nici ca şi cum acel zâmbet ar fi fals. 
Este mai mult un cadou, o politeţe. Ne place să fim 
simpatici și ne simţim cu adevărat bine să urmăm acest 
obicei cultural. Dar asta înseamnă că suntem fericiţi în 
momentul respectiv? Nu neapărat. lată unde apare 
linia fină dintre sinceritate şi autenticitate. Poţi fi 
sincer fără a fi autentic, dar nu cred că poţi fi autentic 
fără a fi sincer. 

Pentru mine, autenticitatea presupune o 
congruențā între starea internă și modul extern în care 
ne prezentăm — de obicei, atunci când este vorba 
despre emoţiile, senzațiile sau gândurile noastre. Este 
vorba despre un material efemer, pe care nu trebuie să 
îl facem cunoscut public pentru a fi sinceri. Pot 
comunica cinstit tot felul de informaţii fară să se vadă 
că sunt furios. Să fiu autentic înseamnă să fiu sincer cu 


privire la ce se întâmplă înăuntrul meu, dând glas sau 


lăsându-mi la vedere sentimentele, motivațiile ȘI 
gândurile — deşi nu zrebuie să o fac. Astfel, le permit să 
iasă la suprafaţă, exprimându-mi conștiința de sine în 
văzul tuturor. De cele mai multe ori, nici nu ne trece 
prin minte că am putea sau că ar trebui să împărtăşim 
astfel de informaţii cu cei din jur. Este ca propria lume 
secretă dinnăuntrul nostru și ne putem simţi foarte 
vulnerabili atunci când externalizăm aceste sentimente, 
deoarece ne simțim expuși în văzul tuturor. Și atunci 
când suntem pe deplin expusi, orice potenţială lipsă de 
conexiune poate genera și mai multă ruşine. 
„Adevăratul eu“ a fost expus și „adevăratul eu“ nu a 
fost destul de bun (sau cel puţin așa pare). 

lar asta ne arată de ce autenticitatea este foarte 
înfricoşătoare și totodată importantă. La fel cum gestul 
de a te expune poate genera un nivel dureros de rușine 
atunci când e întâmpinat cu respingere, poate în egală 
măsură declanşa cele mai fericite niveluri de relationare 
şi apartenență când e întâmpinat cu empatie, acceptare 
ȘI validare. Astfel că autenticitatea poate genera atât 
cele mai înalte, cât ȘI cele mai joase cote ale emoţiilor 
umane în ceea ce priveşte aprobarea şi formarea 
legăturilor interumane. 

Totuși, autenticitatea nu se rezumă la legături şi 
aprobare externă. Să fiu autentic generează o 
dimensiune profundă de conexiune, acceptare şi 
integritate în mine însumi. Una dintre cele mai 
comune surse de resentiment este încercarea de a-mi 
ascunde adevărul, prefăcându-mă că sunt bine atunci 
când nu sunt, din convingerea că autenticitatea Îl va 
supăra pe cei din jur sau va fi întâmpinată cu 


respingere. Ironia este că atunci când încerc să salvez o 


relaţie prin lipsă de autenticitate, sfârşesc prin a o 
strica oricum. Pentru că ajung să simt atât de multă 
indignare în preajma acelei persoane, încât sfârşesc 
prin a-i evita prezenţa. Să exprim lucrurile pe care le 
simt exact în momentele în care le simt este cathartic 
şi mă face să mă simt puternic. Resentimentul este 


alungat ȘI încep să mă simt încrezător în propriile 


forţe. Îmi observ sentimentele, le exprim şi le pun la 
loc de cinste. 

Atunci când evit o confruntare prin inautenticitate 
(„Sunt bine!“), resping o parte din mine. Le spun 


propriilor sentimente că: „Nu contati la fel de mult ca 


sentimentele celui de lângă mine.“ Sau poate și mai 
corect: „Nu contati la fel de mult ca nevoia mea indusă 
de rușine de a fi în mod superficial «plăcut» de cel de 
lângă mine.“ Si dacă fac asta suficient de des, pot 


efectiv să simt cum o parte din mine moare. E aproape 


ca și cum copilul din mine, acea parte care are nevole 
de protecţie și sprijin, devine  deziluzionat ȘI 
dezamăgit, aşa că se ascunde de mine ca să se 
protejeze. De cele mai multe ori, atunci când mă tem 
de alți oameni sau mă tem de o confruntare, mă tem 
de fapt de mine însumi. Nu am destulă încredere în 
mine însumi cât să îmi apăr propriile nevoi şi propriul 
adevărul în fata celui prezent lângă mine, așa că de fapt 
mă tem de modul în care mă voi răni și mă voi trăda 
pe mine însumi într-o posibilă confruntare. Drept 
urmare, evit situaţiile în care nu am încredere că voi 
face lucrul corect pentru mine. lar asta înseamnă că nu 
mă pot baza întotdeauna pe mine, ceea ce este o sursă 


de şi mai multă rușine. 


Subiectul indignării scoate la lumină o dimensiune 
importantă a autenticității, şi anume că e cel mai de 
folos să fim autentici în momentul prezent, atunci 
când sentimentele sunt în desfăşurare. Cu cât aşteptăm 
mai mult pentru a ne arăta adevărata stare, cu atât 
indignarea va fi mai puternică. Acestea fiind spuse, nu 
este niciodată prea târziu pentru a fi autentici. Este 
important să mentionez că pentru mine autenticitatea 
este un instrument, nu o poruncă. Pentru cele mai 
bune rezultate, utilizeaz-o strategic. În unele situaţii, 
precum mediul de afaceri, să fii pe deplin autentic nu 


este considerat potrivit. Poate că este adevărat că 


găseşti pe cineva atractiv din punct de vedere sexual, 
dar asta nu înseamnă că este potrivit din punct de 
vedere cultural să dezvălui acest lucru, mai ales dacă 
este vorba despre un client sau sunteţi prinși într-o 
dinamică inegală a puterii. Doar pentru că eşti 
autentic, nu înseamnă că nu poţi greşi, nu poți răni pe 
cineva sau, pur şi simplu, nu poţi fi bădăran. 
Autenticitatea nu este un bilet universal de liberă 
trecere. 

Si ca să fie clar, autenticitatea nu necesită niciun 
soi de expresie sau acţiune specifică. Poţi să fii în mod 
autentic furios, dar asta nu înseamnă că trebuie să 
pocneşti pe cineva. Multi oameni au încercat să atace 
ideea de autenticitate spunându-mi: „Și dacă reacția 
mea autentică este să omor pe cineva? Nu cred că este 
corect să dai vina pe autenticitate pentru acţiunile tale. 
Există mereu o cale de a-ti exprima sentimentele 
autentice prin cuvinte. „Sunt atât de furios că aş putea 
să omor pe cineva și mă tem că n-am să pot să mă 


opresc!“ Si dacă într-adevăr eşti atât de furios încât ai 


putea omori pe cineva, probabil că ascunderea acestei 


stări nu o să fie de prea mare ajutor. De fapt, cred că a 
fi autentic este o cale mult mai eficace de 4 te opri din 
a acționa impulsiv. Cu cât mai repede şi mai limpede 
vei învăța să îți exprimi emoţiile în contexte potrivite, 
cu atât vei avea mai mult control asupra propriei 
persoane şi vei reuşi să ţii la distanţă propriile 
sentimente. Să fii autentic, chiar și prin cuvinte, este 
ceva cathartic. Și cred că aceasta e cheia reglării 
emoţionale. Stările de excitare nervoasă se procesează 
cel mai eficient prin exprimarea lor, iar astfel starea de 
echilibru poate fi recăpătată, alături de autonomie în 
ceea ce priveşte propriile acţiuni. 

Dar asta nu înseamnă că trebuie să fim 
întotdeauna autentici. Câteodată, amânarea 
autenticităţii poate fi incredibil de utilă. Spre exemplu, 
atunci când ne confruntăm cu furia cuiva, ne putem 
folosi în mod strategic de empatie pentru a-l calma şi 
pentru a forma o legătură, iar abia apoi ne putem 
exprima reacția autentică. „Acum că ne înțelegem, esti 
dispus să auzi impactul pe care comportamentul tău îl 
are asupra mea? M-am speriat de reacția ta și apoi m- 
am supărat și m-am surprins chiar judecându-te şi 
învinuindu-te. Dacă am începe prin a ne exprima 
judecăţile şi învinuirile, probabil că nu am face decât 
să punem paie pe foc. Dar dacă refuzăm complet sa 
comunicam ceea ce simţim, totul se va transforma 
probabil în indignare. Dacă, având în vedere situaţia 
dată, simțim că reacția noastră autentică va f dificil de 
ascultat de către celălalt, avem totuşi opțiunea de a 
transmite mesajul cu atenţie și grijă, pentru a obţine 


cele mai bune rezultate. 


Ceea ce dă naştere întrebării: ce sunt aşa-numitele 
„cele mai bune rezultate“? Ei bine, cred că formarea 
unei /egăruri este întotdeauna un ţel folositor. Atunci 
când formăm o legătură cu cineva, dăm naștere unei 
stări în care toate părțile implicate se simt văzute, iar 
asta include înţelegere mutuală, acceptare și respect 


mutual Și, cel mai adesea, o senzaţie de căldură 


sufletească. Sentimentul de mutualitate este esenţial 
formării unei legături — strada cu două sensuri spre 
egalitate. Astfel, cel mai adesea scopul meu este sa pun 
în echilibru a fi autentic cu a da naștere unei legături, 
astfel încât acţiunile mele să rămână în sfera propriilor 
valori de integritate. Simplu. ;) 

Așa cum este cazul tuturor sfaturilor din această 
carte şi aşa cum se întâmplă în viață, în general, tu esti 
cel care trebuie så gaseasca echilibrul autenticității care 
funcţionează pentru tine însuţi, în funcţie de propriile 
scopuri și valori. Să ceri sfaturi e un lucru foarte bun, 
dar în cele din urmă tu alegi cum să acționezi. Nu ai 
dreptul să mă învinuieşti pe mine când autenticitatea 
ricoşeazā. Si în primul rând, trebuie să știi ca acest 
lucru se va întâmpla. Vei avea tendinţa să 
supracorectezi şi să fii prea autentic în anumite situații, 
apoi vei subcorecta și vei deveni din nou neautentic şi 
plin de resentimente. Acesta e procesul de învăţare. De 
asemenea, există mai multe straturi de autenticitate pe 
care le poti experimenta și care merg din ce În ce mai 
in profunzime. Adevărata provocare este sa gestionezi 
ruşinea care va ieși la suprafaţă atunci când primele 


experimente cu autenticitatea vor da greş ȘI vei aj unge 


să îți contrazici propriile valori. „Am fost autentic șI i- 
am rănit pe cei la care ţin. Sunt prea egoist, nu voi mai 
fi niciodată autentic!“ 

Te implor, nu arunca din copaie şi copilul 
autenticităţii odată cu apa ruşinii! Pentru că asta face 
rușinea ca să te menţină mărunt, într-o stare de 
stagnare. lată cum ruşinea te opreşte din a te adapta şi 
din a-ti dezvolta abilităţile. Este tocmai mentalitatea 
fixistă a rușinii în acţiune — convingerea perfidă că a 
nu fi expert în ceva este foarte rău. Când acesta e fix 
procesul de învăţare: începi prin a nu fi expert şi 
exersezi cât poţi, greşind şi redresându-te pe parcurs. 
Când repari rupturile inevitabile în legăturile cu cei 
din jur, nu faci decât să îți fortifici relatiile. 

Dacă ai probleme să înţelegi cum stă treaba cu 
autenticitatea, cea mai bună parte este faptul ca 
răspunsul se află chiar în faţa ta! Trebuie doar să înveţi 
să faci un pas în spate și să îl priveşti. Foarte adesea, 
atunci când încep să practice autenticitatea, oamenii se 
plâng că nu își dau seama care este propriul adevăr. Și 
cu am trecut prin asta. „Ce simt de fapt în acest 
moment? Nu ştiu! Of, sunt aşa de neautentic.i 
Durează puţin, dar până la urmă vei înţelege cum 
merg lucrurile — „Oh, faptul că nu ştiu cum mă simt 
acum este cum mă simt acum! Faptul că nu mă simt 
autentic este adevărul meu autentic!” Răspunsurile la 
întrebările legate de autenticitate se află cel mai adesea 
în acele conversații şi certuri interne pe care nu suntem 
obişnuiţi să le împărtășim cu ceilalți. Când consideri 
că este adecvat, poți scoate la suprafaţă acele 


conversații interne și voi/ă — devii mai autentic. 


Să fim autentici este avantajos, deoarece are 
potenţialul de a ne îmbunătăţi starea de bine în mod 
substanţial. Ca animale sociale, suntem făcuţi astfel 
încât să primim drept recompensă emoţii plăcute 
atunci când reuşim să formăm o legătură pozitivă cu 
cei din Jur, legătură care se poate manifesta prin 
respect, acceptare sau apartenenţă. Să fim autentici 
poate funcţiona ca o hârtie de turnesol pentru a afla 
dacă am obţinut cu adevărat respectul, acceptarea și 
apartenenţa. Când ne arătăm adevărata faţă, când 
exprimăm fără ocolișuri ceea ce simţim cu adevărat, 
ceea ce este important și semnificativ pentru noi, 
reacţia celor din jur ne va arăta natura legăturilor 
noastre. Dacă simțim că autenticitatea noastră este 
acceptată, probabil că vom simţi și mai intens emotia 
plăcută a apartenenţei. Dacă nu, cel mai probabil vom 


simţi durerea rusinii şi a singurătăţii. Este de remarcat 


faptul că nici nu este necesar ca cei din jur să fie de 
acord cu conţinutul propriu-zis al adevărului nostru; 
este vorba mai mult despre acceptare și respect. 
Câteodată, autenticitatea va declanşa un conflict şi vor 
fi necesare unele reparaţii, dar măcar vom afla dacă cel 
de lângă noi este dispus să lucreze la repararea 
eventualelor rupturi sau este genul care dă bir cu 


fugiţii la primele semne de dezacord. 


Siguranta socială 

Din cauza amenințării rușinii și a durerii, multi dintre 
noil aleg strategia lipsei de autenticitate pentru a 
încerca să se integreze. În ciuda faptului ca nu 


reprezinta O strategie eficientă în ceea ce privește starea 


de bine, este o alegere înțeleaptă pentru supravieţuire. 
Dacă eşti copil sau te afli într-o poziţie vulnerabilă în 
cultura din care faci parte, ar putea fi mai important să 
te integrezi la nivel superficial decât să fii autentic, 
pentru a evita orice pericol de natură fizică sau durere 
emoţională copleşitoare pe care nu o poţi gestiona încă 
pe cont propriu. 

În calitate de bărbat homosexual, sunt pe deplin 
conştient de faptul că în numeroase ţări să fi gay este 
incă o infractiune care ar putea atrage ostracizare, 
violentă sau chiar moarte. În astfel de situații, nu pot 
recomanda autenticitatea absolută. Din nou, este 
decizia fiecăruia. Unii oameni aleg să Îşi rişte viața, 
deoarece pentru ei nevoia de adevăr este mai 
importantă decât nevoia de siguranţă. Eu sigur nu fac 
parte din acea categorie. Chiar şi în siguranţa legală a 
unei ţări progresiste precum Canada, mi-am ascuns 
sexualitatea și faţă de mine însumi, până când egoul 
meu a fost convins că voi fi acceptat aşa cum sunt de 
către familie, prieteni şi cultură. Nu este nicio rușine 
in a te proteja (în afara rușinii propriu-zise, care te 
împinge să te protejezi). Până la urmă, rușinea este un 
instinct de supravieţuire. Astfel că o poţi folosi în mod 


eficient pentru protecţie și supravieţuire atunci când 


este necesar. 

Dar chiar şi dacă trebuie să îţi ascunzi adevărul din 
calea celor din jur pentru a supravieţui, există aproape 
întotdeauna căi prin care să-ți împărtășeşti adevărul cu 
cineva — undeva, cumva —, chiar dacă e vorba despre a 
face acest lucru în mod anonim, pe internet sau într-o 
rugăciune şoptită către Dumnezeul atotiubitor pe care 


l-ai ales. Orice spaţiu, chiar și limitat, în care îţi poţi 


exprima adevăratul sine și în care te simţi acceptat pe 
deplin, este o armă bună împotriva singurătăţii și 
rusinii care te învăluie atunci când îţi ascunzi 
autenticitatea. De fapt, este chiar o strategie bună să 
gasesti aceste surse suplimentare de acceptare și 
susținere înainte să îti  mărturiseşti adevărul 
controversat în fata sursei tale principale de conexiune 
şi apartenenta, cum este familia. Astfel, vei avea o plasă 
de siguranţă pentru cazul în care lucrurile merg, rău. 
Aşa cum am mai menţionat, am crescut într-o 
familie mare ȘI iubitoare. Dar imediat ce am știut, 
chiar şi subconștient, că am un secret pe care credeam 
că nu îl pot împărtăși, am început să simt că o parte 
din mine este izolată. Toată iubirea, toată popularitatea 
și tot succesul din lume nu pot vindeca durerea 
cauzată de un secret pe care simţim că nu îl putem 
spune niciunui alt suflet. Pentru că adevăratul sine este 
din acel moment ascuns. Astfel că adevăratul sine nu 
se poate simţi iubit, popular sau de succes. Adevăratul 
sine se simte nedemn, rău, defectuos, [inserează aici 
propriile cuvinte pe care ţi le șoptește rușinea]. 
Sistemul nostru nervos știe adevărul, astfel că ne 
răsplăteşte cu afecte cel mult mediocre. Ajungem să 


trăim într-un fel de purgatoriu, în care nu resimţim 


cele mai rele efecte ale rușinii, dar nu putem trăi nici 
cele mai înalte bucurii, rezultate în urma apartenenţei 
la grup şi a legăturilor autentice cu ceilalți. Aşa că orice 
urmă de deschidere, empatie și înţelegere pe care o 
putem obţine de la un prieten de nadejde, terapeut, 
comunitate online sau vreo zeitate plină de 


compasiune poate deveni o rază de speranţă care sa ne 


ajute să trecem prin lipsa de autenticitate a ruşinii, 
până când vom găsi un loc mai sigur în care să fim 
acceptaţi pe deplin. 

Șansele noastre de a combate ruşinea și lipsa 
autenticităţii sunt la cele mai mari cote atunci când 
supraviețuirea noastră imediată și sănătatea mintală nu 
sunt puse în pericol. Desigur, ar trebui să mentionez şi 
că, la un anumit nivel, rușinea ne face să ne simţim 
întotdeauna de parcă supraviețuirea noastră imediată 
este pusă în pericol! Tocmai de aceea rușinea este așa 
puternică. Ar fi fost supraviețuirea mea cu adevărat în 
pericol dacă aș fi recunoscut încă din adolescenţă ca 
cu, un cetăţean canadian, sunt homosexual? Probabil 
că nu. Dar m-aș fi simţit de parcă aș pierde tot ceea ce 
iubesc dacă aș fi recunoscur acest lucru? Da. Am simţit 
că aș avea de ales? Nu prea. Eram conștient de toate 
aceste lucruri? Nu chiar. lată de unde se naşte forta 
rușşinii: opereaza în principal la nivel inconștient, iar 
noi credem tot ce ne spune. Dar de acum înainte — 
operând cu ceea ce ştiu acum în calitate de adult — îmi 
pot dezvolta cunoaşterea de sine şi pot lua hotărâri în 
urma unor informaţii clare în legătură cu momentele 
în care pot fi autentic, spre beneficiul stării mele de 
bine. 

Ruşinea face ca autenticitatea să fie înfricoşătoare, 
dar lipsa el înseamnă să alegem O Viaţă presarata cu 
afecte mediocre doar ca să obţinem puţină siguranţă În 
faţa unor sentimente care ne sperie. lar asta poate duce 
la nemulțumire cronică și chiar la depresie. Fără 
euforia afectelor plăcute, viata pare sa nu aibă foarte 
mult sens. lar asta rezumă perfect modul în care m-am 


simţit mai mult de zece ani, atunci când îmi reprimam 


subconștient sexualitatea, alunecând din ce în ce mai 
mult spre nemulțumire cronică. Viaţa pur și simplu nu 
mai avea sens. Lucrurile nu pareau sa se îndrepte in 
vreo direcţie. Chiar şi sexul (cu femei) era dezamăgitor 
(evident). Asta e tot? Asta e viaţa? O adunătură de 
senzaţii mediocre? Mă simţeam înșelat. Îmi amintesc 
că atunci când am împlinit 20 de ani, am cumpărat un 
tort de îngheţată gigantic de la Dairy Queen, decorat 
cu baloane și flori din glazură, şi i-am cerut 
adolescentului care decora torturile să scrie pe el 
„NIMIC ÎNSEAMNĂ ORICE“. 

Câţiva ani mai târziu, atunci când mi-am 
recunoscut public sexualitatea, am cunoscut o nouă 
dimensiune a fericirii și a autenticităţii. Dar abia zece 
ani mai târziu, când am avut revelaţia Tușinii, mi-am 
dat seama că aş putea să vorbesc despre toate 
adevärurile interioare. Întelegerea acestui lucru mi-a 
permis să experimentez autenticitatea, onestitatea şi 
transparența. $i la început a fost groaznic! Îmi 
îndepărtam prietenii prin tot felul de conversații 
incomode şi o făceam pe mama să izbucnească în 
lacrimi de fiecare dată când vorbeam. Nu ştiam cum să 
îmi exprim adevăratul sine pe căi mai pricepute, care 
să includă și compasiunea. De multe ori, simţeam 
îințepătura ruşinii şi puneam la îndoială întregul 
proces. Mai bine fii drăguţ și întoarce-te la a te înţelege 
cu toată lumea, insista rușinea. Dar fericirea pură pe 
care am resimţit-o în zilele care au urmat revelaţiei 
rușinii îmi promiteau un viitor mai bun şi nu puteam 
sa ignor acel sentiment. Era precum o stea 
călăuzitoare. Singurul adevăr de care mă puteam agăța. 


ȘI încetul cu încetul, am început să simt din ce în ce 


mai mult respect faţă de sine. Făceam ce credeam că 
este corect, deşi era dificil şi în mod clar nu eram bun 
la asta. Dar nu voiam să renunţ. 

Treptat, am început să fiu recompensat și din 
exterior. În primă fază, mai mult prin interacţiunile cu 
necunoscuţii. Am început să observ că oamenii mă 
tratează diferit. Păreau că mă respectă mai mult, că 
sunt mai receptivi şi că formăm rapid O legătură mai 
profundă. Atunci când vorbeam onest despre ruşinea 
mea, oamenii mă ascultau cu un interes şi cu o atenţie 
pe care rareori le observasem când vorbeam despre 
filmele mele — sau orice altceva, de altfel. Am 
continuat să observ astfel de lucruri mărunte. Cred că 
am descoperit ceva aici! Chiar fac ceva care pare corect! 
Era o senzaţie în crescendo de claritate în legătură cu 
mine însumi și cu lumea din jur. Simţeam că sunt un 
om diferit, deşi diferenţa era doar că lăsam să se 
întrevadă mai mult din mine. Şi am început să îmi dau 
seama că schimbarea ţine în mare de autenticitate. 
Eram mai conștient de mine însumi, mai onest şi mai 
transparent. Așa că, de fapt, nu eram mai diferit, ci din 
contră, eram eu însumi mai mult ca niciodată. 

În căutarea stării de bine, cu toţii avem şansa de a 
fi mai autentici. Putem să riscăm şi să ne exprimăm în 
mod onest, întrucât știm că în cel mai rău caz vom 
declanșa ruşine şi singurătate, dar nu moarte. Asta nu 
inseamnă că nu vom trece prin respingeri, pentru că 
asta se va întâmpla! Și atunci o să fie groaznic. Absolut 
teribil! Dar este important să ne amintim ca cei care ne 
resping nu au fost niciodată printre cel cu care avem 
legături reale și între care să ne integrăm. Deci nu 


pierdem așa multe pe cât ne face rușinea să credem. Ar 


putea fi chiar util să smulgem buruienile din relaţiile 
noastre autentice, fiindcă ele nu sunt decât sursele 
unor afecte mediocre între niște oameni care sunt 
dispuși să ne accepte pe deplin (desigur, și noi trebuie 
să îi acceptăm complet pe ei). lată care este Sfântul 
Graal pentru animalele sociale. 

Trăim într-un sat global, unde avem acces, mai 
mult decât oricând, la diferiţi oameni, diferite culturi, 


diferite convingeri ȘI diferite ideologii. Deci chiar 


dacă — Doamne fereşte! — toţi cei pe care îi iubim ne-ar 
respinge, am putea, cel puţin teoretic, să punem 
laolalră o altă familie, pe care o putem alege. Ar fi una 
dintre cele mai dureroase și dificile trăiri, dar dacă ne 
ajunge cuțitul la os, s-ar putea să merite să facem un 
astfel de gest radical pentru a putea fi acceptaţi și iubiţi 
aşa cum suntem. Să ne acceptăm pe noi înșine, să ne 
apăram drepturile și sa ne oferim viața pe care o 
merităm. Să ne simţim cu adevărat integrați, atât pe 
exterior, cât şi pe interior. Şi poate, cu timpul, pe 
măsură ce își vor gestiona propria rușine, oamenii 
importanţi pentru noi care ne-au respins își vor da 
seama de ceea ce au pierdut şi vor îndrepta lucrurile. 
În cel mai bun caz, vom reuși să ne simțim integrați în 
mod autentic atât în cadrul familiei pe care ne-o 
alegem, cât și în cadrul familiei în care ne naştem. În 
orice caz, cred că autenticitatea are mai mult potenţial 
să ne ofere genul de trăiri emoţionale intense care dau 
sens vieţii. Care o fac să merite trăită. Nu trebuie să ne 
mulţumim cu afectele mediocre. Corpul uman este 
precum un instrument emoţional: nu lăsa rușinea sa te 


convingă ca nu meriţi să atingi notele înalte! 


Cred că avem dreptul inerent de a trăi toate 
senzațiile de care corpul nostru este capabil. 
Convingerea alimentată de ruşine că ne pierdem 
dreptul sau capacitatea de a simţi iubire sau fericire din 
cauza unor greseli sau din cauza unor diferente este o 
conceptie sfâşietor de greşită. Este ca și cum un boboc 
ar crede că nu merită să înflorească, deoarece floarea sa 
are culoarea greșită. Nu numai că avem dreptul, dar 
cred că este imperativ să trecem prin tot spectrul 
sistemului nostru emoţional. lar asta include şi 
chestiile neplăcute. Asta înseamnă să fii om, să ai o 
conştiinţă şi să fii în viaţă. Suntem o mașinărie 


alimentată de simţiri. 


Mindfulnessul 


Una dintre cheile autenticităţii este conștiința de sine. 
lar mindfulnessul este unul dintre cele mai puternice 
instrumente de dezvoltare a acesteia. Acesta reprezintă 
o condiţie a autenticităţii. Consider că minfulnessul 
este practica prin care îmi observ toate simţurile, toate 
emoţiile, toate trăirile și toate gândurile din momentul 
prezent. Poate fi o stare acută de observație, de 
receptivitate, de prezenţă în moment. Mindfulnessul 
ne poate ajuta să înțelegem trecutul şi viitorul, dar este 
practicat în momentul prezent. Ne antrenează să 
observăm ce ni se întâmplă chiar în nebuloasa 
prezentului, şi nu abia retrospectiv, în calmul şi 
detașarea post-mortem. Așa cum îţi poţi închipui, este 
de obicei mai sigur şi mai clar să privim Înapoi, 
datorită distanţei și a retrospective. Este mult mai 


uşor să ne dezidentifhicăm de o emoție atunci când nu 


o mal simţim în mod activ. Dar asta face ca abilitatea 
de a ne monitoriza trăirile în timp real să fie cu atât 
mai puternică. Atunci când ne dăm seama în timp real 
că ne sunt declanșate unele emoţii — precum negarea, 
ruşinea sau reprimarea —, ne este mai ușor să ne 
controlăm. 


In esenţă, mindfulnessul presupune acceptarea 


celor ce se petrec în interiorul nostru fără a le judeca. 


Chiar dacă, în mod ironic, ce se petrece în interiorul 
nostru este o judecată. Spre exemplu, ne putem folosi 
de mindfulness pentru a observa că o parte din noi 
devine geloasă pe un prieten, iar apoi putem observa 
că o altă parte din noi judecă și respinge acea invidie, 
deoarece societatea ȘI cultura ne spun că invidia este 
rea. Putem chiar observa că o altă parte din noi judecă 
şi respinge acea primă judecată și respingere! Dar dacă 
suntem capabili să mărim imaginea de ansamblu 
pentru a lua la cunoștința toate aceste straturi de 


j udecată, atunci practicãm in continuare 


mindfulnessul. Ne pierdem abilitatea de a fi constienti 
de sine abia atunci când dăm curs acelor judecăți şi 
respingeri,  îngropându-ne capul într-un nisip 
psihologic, metaforic vorbind. Mindfulnessul este 
aducerea la lumină a trăirilor noastre interioare prin 
puterea propriei conștientizâri conştiente. 

Evident că atunci când ne ascunde ceva, egoul 
nostru o face cu un motiv. Probabil că încearcă să ne 
protejeze de un adevăr incomod pe care crede că nu îl 
putem duce. Dar practica mindfulnessului ne poate 
ajuta să dezgropäm treptat acest material reprimat. Ca 


un fel de Sherlock Holmes intern, mindfulnessul ne 


poate ajuta să devenim conştienţi de efectele adverse 


ale reprimării şi ale negării, care ne desfiinţează 
echilibrul mental cu la fel de multă sârguinţă precum 
materia neagră desfiinţează ecuaţiile astronomiei. Poate 
că nu ești conştient că ai nişte înclinații rasiste, dar, la 
fel ca mine, te foloseşti de mindfulness ca să observi că 
obişnuieşti să îţi pipăi buzunarul pentru a verifica 
portofelul de fiecare dată când un tânăr de culoare 
îmbrăcat într-un anume fel se află pe lângă tine la 
metrou. Care e treaba cu asta? Începi să descoperi că 
cel mai probabil al nişte prejudecăţi rasiale îngropate 
pe undeva, ceea ce are sens, având în vedere modul în 
care diferite rase au fost reprezentate în media și în 
cultură pe parcursul dezvoltării noastre. Observând 
adevăruri neplăcute de tipul acesta, facem primul pas 
în a învăța cum să le gestionăm în concordanţă cu 
propriile valori. 

Capacitatea noastră de a înfrunta adevărurile 
dureroase scoase la iveală prin mindfulness va depinde 
de relația cu rușinea. Dacă nu putem tolera rușinea 
declanșată de conştientizarea acestor înclinații rasiste, 
atunci ele vor plonja înapoi în starea de reprimare. 
Este metoda egoului nostru de a ne proteja stima de 
sine, care probabil include şi așteptarea de a nu fi un 
individ rasist. ȘI aici, mindfulnessul ne poate ajuta din 
nou! Această tehnică poate fi folosită pentru a observa 
că rușinea ne-a fost declanșată, dar și că încercăm să o 
evităm și o reprimăm. Pur şi simplu observând acel 
metastrat de evitare și respingere, putem încerca în 
mod conştient să adoptăm compasiunea și acceptarea 
de sine în faţa rușinii. lar asta ne va permite să 
navigăm prin ruşine, pentru a examina tendinţele 


rasiste care se ascund în spatele el. ȘI astfel vom 


beneficia şi de compasiune, și de acceptare de sine. 
Ţine cont de faptul că acceptare de sine nu înseamnă 
acord sau resemnare faţă de acele înclinații. Cred că 
acceptarea de sine și sinceritatea sunt primii pași spre 
adaptarea pozitivă. 

Mindulnessul nu înseamnă că există un mod de a 
f, de a reacționa și de a simți „corect“ și un altul 
„greşit“. El spune că lucrurile sunt aşa cum sunt. Și 
oricum ar fi, sunt OK. Important este să observăm ceea 
ce este. Astfel, mindfulnessul constituie un element- 
cheie în dezvoltarea cunoasterii de sine și a 


autenticității, pentru că nu putem fi autentici fără să 


fim conştienţi în mod profund şi onest de cele ce se 
întâmplă înăuntrul nostru. Și nu putem fi autentici 
nici dacă respingem ceea ce gasim în interiorul nostru, 
cu excepția cazului în care suntem capabili să vedem şi 
să vorbim Și despre acea judecată și respingere. 
Câteodată nu putem să ne abţinem să nu opunem 
rezistență faţă de ceea ce vedem înăuntrul nostru. Dar 
dacă învăţăm să vedem Imaginea de ansamblu, să 
observăm, să conștientizăm și să acceptam acea 
rezistenţă, atunci exista întotdeauna o cale spre 
mindfulness. Pentru a fi conştient de sine, toate 
aceastea sunt esenţiale. ŞI în egală măsură, ele sunt un 


impuls pentru evoluţia personală. 


Meditatia 

Unul dintre cele mai bune instrumente în cultivarea 
mindfulnessului este practica meditaţiei. Nu sunt nici 
budist şi nici expert într-ale meditaţiei şi nu am o 


rutină de meditaţie regulată, dar m-am antrenat 


suficient cât să înţeleg cum să îmi ascult corpul şi să 
îmi dau seama ce se întâmplă în interiorul meu în 
fiecare moment. Meditatia este una dintre cele mai 
simple, şi totuşi cele mai importante instrumente 
pentru a deveni conștient de sine. Mulţi dintre cei care 
o practică prezic că, în următorii zece ani, meditaţia va 
deveni la fel de răspândită ca joggingul şi exercitiile 
fizice pentru sanatatea și fericirea noastră de zi cu zi. 
Deci ce este mai exact meditaţia? Cred că meditaţia 
este procesul prin care ne folosim de nemişcare şi 
concentrare pentru a fi martori la ce se întâmplă 
înăuntrul nostru în momentul prezent. Este un 
interval dedicat mindfulnessului activ. De obicei, 
presupune să fii aşezat, dar se poate practica în diferite 
poziţii — chiar şi din mers sau în mișcare. Practic, 
meditaţia înseamnă concentrare și atenţie la zor ce se 
petrece în noi, nu numai la gânduri. 

Pe măsură ce înveţi să meditezi, descoperi nişte 
lucruri foarte interesante în legătură cu modul în care 
funcţionează creierul și corpul tău. Poate că prima 
descoperire clasică este realizarea faptului că nu eşti 
una cu gândurile tale. Prin meditaţie, vei descoperi în 
mod inevitabil că există unele spaţii în dialogul 
interior în care poţi fi pe deplin prezent şi alert, pe 
deplin zu. Gândirea este doar unul dintre modurile în 
care poţi interacţiona cu propria minte, folosindu-te 
de fantasticul cortex prefrontal pentru a accesa 
limbajul, logica și capacitatea de 
a crea poveşti, dând astfel sens celor din jur. Dar 
gândirea nu este totul, în ciuda valorii ei proeminente 
în cultura occidentală. De asemenea, poţi să intri în 


contact cu sistemul limbic. Poţi observa ce ţi se 


întâmplă la nivel emoţional — o sursă de informaţie de 
sine stătătoare foarte puternică. Sau poţi apela la datele 
neprelucrate pe care ţi le oferă simţul văzului, al 
atingerii, al mirosului şi al sunetului. De asemenea, 
poţi să fii atent la ce se întâmplă în corpul tău la nivel 
visceral. Respirația, bătăile inimii, circulaţia, durerile ȘI 
înţepăturile, toate acestea îti oferă informaţii extinse. 
Şi deşi nu presupune prezenţa propriu-zisă în moment, 
poţi face o mică incursiune în amintiri sau să pluteşti 
într-o stare de visare, pe calea subconştientului. Sau 
poţi să nu faci absolut nimic și s4 existi pur și simplu. 
Cu cât meditez mai mult, cu atât pare că mă 
apropii de cine sunt cu adevărat. Şi descopăr un adevăr 
surprinzător: sunt... altceva! Nu numai că nu sunt ceea 
ce gândesc, dar nu sunt nici vreuna dintre celelalte surse 


de informaţii — eu nu sunt emoţiile mele, nu sunt 


senzațiile mele, nu sunt corpul sau amintirile mele etc. 
Desigur, toate acestea fac parte din mine şi este 
important să știu acest lucru. Dar ez, cel care absoarbe 
toate aceste informaţii, este în mod clar altceva. 
Începem să luăm contact cu adevărata conștientizare și 
pare să fie un fel de conştiinţă pură. Ce e halucinant la 
această conştiinţă pură este că nu pare să aibă voinţă 
proprie! Pur şi simplu este acolo. Poate că această 
conştiinţă observă că sistemul limbic a dat naştere unei 
senzaţii incomode precum rușinea. lar apoi observă că 
sistemul de răspuns în faţa pericolului intră în joc, 
declanșând autoprotecţia. Şi observă cum cortexul 
prefrontal vine cu un plan — hai să ne retragem! Si de 
obicei conștiința urmează acel plan. 

Dar conștiința noastră rămâne separată. Este 


separata de ruşine, separată de reacţia în faţa 


pericolului și separată de planul conciliator de 
retragere. Este un spatiu între conștiința noastră şi 
toate aceste informaţii. ȘI odată ce înţelegem că noi nu 
suntem acele lucruri (sau în orice caz nu suntem doar 
acele lucruri), odată ce observăm pur și simplu aceasta 
diferențiere, faptul că între cele două există un spaţiu, 
atunci căâpătam acces la mult mai multe opţiuni, 
obţinem control şi putere asupra propriei vieți. Putem 
alege să nu dăm curs rușşinii, să nu dăm curs 
răspunsului în faţa pericolului sau strategiei cognitive 
de retragere. În schimb, putem să le observăm, să le 
simțim și să le lăsăm să treacă. 
Maximul cunoașterii de sine și al capacităţii de a 
alege se află în acel spațiu dintre conștiința pură — 
adevăratul eu — și celelalte sisteme. Separarea 
identităţii noastre de propriile gânduri și emoţii ne 
permite să fim curiosi în legătură cu acestea. lar 
separarea identităţii noastre de impulsuri precum 
răspunsul in faţa pericolului ne permite să alegem O 
reacţie diferită, dincolo de meniul limitat şi învechit pe 
care ni-l oferă instinctele noastre, bazate strict pe 
supravieţuire. Meditaţia îl învaţă pe „adevăratul eu“ să 
își opereze în mod conştient propriile sisteme, precum 
un şofer de la NASCAR extrem de priceput, şi să nu se 
mai lase ghidat de pilotul automat. Această stare de a fi 
conştienţi de sine ne permite sa alegem să fim mai 
autentici în momentul prezent, iar asta poate duce la 
un nivel superior de relationare cu ceilalti, întărindu- 
ne apartenenţa la grup. lar apartenența la grup 
declanșează unul dintre cele mai plăcute sentimente pe 


care suntem capabili să le producem (chiar dacă nu 


mai identificăm acele emoții plăcute CU propria 
persoană), ceea ce duce la o stare de bine generală 


sporită. 


Capitolul 

Inferioritatea 


ÎN COPILĂRIE, am locuit cu familia în zona cea mai 
vestică din Vancouver. Cartierul nostru era înconjurat 
de cele mai frumoase păduri din oraș. Pe drumul spre 
școală, noi, copiii, o luam adesea pe scurtături prin 
pădure. Ţin minte că erau zile în care rămâneam până 
mai târziu pentru repetiţii la teatru și în lunile de iarnă 
asta însemna că trebuia să mă întorc singur pe 
întuneric. Din când în când, se mai întâmpla ca vreun 
om ieşit la alergat să fie atacat prin pădurile din oraș. 
Erau incidente rare, dar era suficient pentru ca micile 
porţiuni prin pădure să fie înspăimântătoare. Asta se 
întâmpla înainte ca toţi copiii să aibă în dotare câte un 
smartphone cu lanternă şi acces la apeluri de urgenţă. 
Într-o seară, pe când treceam prin zona împădurită 
pe timp de noapte (cel mai probabil era după-amiază, 
dar tot era destul de întunecat), îmi amintesc că mă 
gândeam că vreun om rău ar putea să mă urmărească 
din umbră. Dar apoi am tras această concluzie stranie: 
eu sunt cel rău! Nu era nevoie să mă tem de altcineva; 


ceilalți ar trebui să se teamă de mine. Nu era ca şi cum 


aș fi putut să atac propriu-zis pe cineva, dar din motive 
pe care nu puteam să le accept la momentul respectiv, 
simţeam că eu sunt un om din exterior, și nu din 
interior. lar asta a avut un efect ciudat de liniștitor. 
Din acea seară, am putut să merg prin pădure fără 
teamă. Până la urmă, ce putea fi mai rău decât mine? 
De fapt, îmi făcea plăcere să mă strecor prin pădure ca 
un vampir. Am descoperit strania putere pe care o are 
cel care inspiră teamă. Dacă nu puteam fi ca toţi 
ceilalți, puteam cel puţin să îmi câștig respectul prin 
teroare. Puteam să fac în aşa fel încât celorlalti să le fie 
frică de mine. Si o făceam. Nu în sensul patologic. Dar 
am început să joc personajul farsorului. Atunci când 
mă uitam la filme, mă surprindeam mereu ţinând mai 
mult cu personaj ul negativ decât cu eroul. Era strategia 
mea dea mă simţi puternic, de a simţi că şi eu contez. 
Eu eram personajul negativ. Antieroul. Această 
mentalitate mă bântuie şi astăzi. 

Tot în perioada aceea am descoperit și O afinitate 
pentru machiaj. Nu cel de înfrumusețare, ci genul 
violent! Îmi foloseam banii pe care îi câștigam din 
actorie ca sa-mi cumpăr latex șI sânge fals din 
magazinele scumpe din centru şi inventam bucuros 


tăieturi care păreau adevărate, răni cauzate de gloanţe 


şi mutații. Aptitudinile mele aveau efecte destul de 
urâte asupra bonelor mele inocente, pe care acum 
înţeleg că probabil le traumatizam. Îmi amintesc că 
fratele meu mai mic m-a înţepat odată ușor cu 
creionul, iar au am fugit repede și mi-am aplicat 
suficient sânge fals cât să îl fac să plângă cu regret. 
Acum că mă gândesc mai bine, probabil am 


traumatizat mai mulți oameni. 


Eram şi un mic artist talentat, dar abilităţile mele 
erau puse în slujba macabrului. Monştri, extratereștri, 
corpuri sfârtecate, toate realizate cât mai veridic în 
acuarelă. Îmi mai amintesc că odată mă jucam cu fraţii 
mel cu o plastilină care se numește Fimo. După ce 
modelezi ceva, poţi să o bagi la cuptor şi se întărește. 
Ne hotărâserăm să înfiinţăm o tarabă în colțul străzii 
unde să ne vindem produsele. Frații mei făcuseră niște 
broşe simpatice, decorate cu vopsea metalică și lipite 
de ace de siguranţă şi agrafe de par. În timpul asta, eu 
sculptasem nişte capete taiate foarte reale, pe care le 
ornasem cu picături de sânge, alături de oase fracturate 
care perforau membrele şi ochi tridimensionali iesiti 
din orbită. Tin minte că niciuna dintre creaţiile mele 
nu s-a vândut, dar nu am fost dezamăgit. Eram 
convins că sunt superioare oricarei bijuterii de duzină. 

Precum Calvin din mult iubita bandă desenată 
Calvin and Hobbes, eram incredibil de arogant şi 
aveam prea puţină răbdare pentru perspectivele 
celorlalți. lar asta îmi amintește de complexul de 
inferioritate descris la începutul secolului al XX-lea de 
psihologul Alfred Adler, contemporan cu Sigmund 
Freud şi Carl Jung. La nivel superficial, complexul de 
inferioritate pare să fie un complex de superioritate. Și la 
momentul respectiv, exact așa mă simțeam. Dar totul 
este doar o strategjie a egoului de a ne combate senzația 
interioară de inferioritate, de lipsă de valoare ŞI de 
„răutate“ prin deziluzia grandorii. Este o obsesie 
aproape patologică de a ne ridica peste nivelul 
celorlalți, în încercarea de a ascunde o teamă pe care, 
adânc în interiorul nostru, o credem reală: că am fi 


inferiori. 


Merită să menţionez faptul că, aşa cum înţeleg eu 

lucrurile, nu există vreun „complex de superioritate“ — 
probabil din cauza faptului că ruşinea se asigură că 

niciunul dintre noi nu crede cu adevărat că ar fi 
superior. Acţionăm mereu împotriva temerii că am 
putea fi inferiori. Astfel că orice sentiment de 
superioritate, orice senzație că am fi mai buni decât 
altcineva, totul este o reacție subconștientă la 
sentimentul de inferioritate şi ruşine. Această 
mentalitate duce la exacerbarea impresiei de sine, 
determinând comportamente care adesea sunt privite 
drept egoiste. 

Dar fiindcă suntem animale de haită, starea 
noastră de bine este profund dependentă de cea a 
întregului grup. Şi în siguranţa satului global din zilele 
noastre, grupul nostru aproape că include intreaga 
omenire. lar asta înseamnă că, teoretic, starea mea de 
bine poate fi influentată de neajunsurile unor oameni 
de pe cealaltă parte a globului. Aşa că una dintre cele 
mai bune strategii de a-mi îmbunătăţi în mod egoist 
propria viaţă este să îi ajut pe toţi cei din jur să își 
îmbunătăţească viaţa la rândul lor. Să ne asigurăm că 
avem cu toţii resursele necesare, astfel încât să ne 
împlinim toate nevoile. Dar așa cum mentionam şi în 
cazul educaţiei copiilor, nu trebuie să picăm în 
capcana asumării mai multor roluri și să încercăm să 
rezolvăm problemele celorlalți în locul lor. Asta ar 
însemna să Îi tratăm de sus şi să le limităm capacitatea 
de a acţiona în nume propriu, întărind și mai mult 


relaţiile ierarhice. Astfel că, pentru un animal 


interdependent într-o lume modernă, adevăratul 
egoism include alinierea propriei stări de bine la cea a 
întregului grup. Orice altă strategie este ineficientă. 
Când ne purtăm în moduri care îi rănesc sau îi 
exclud pe ceilalți pentru propriile noastre câştiguri, ne 
înrăutățim propria viaţă. Poate că această strategie ne-a 
ajutat pe când eram  vânători-culegători să 
supraviețuim în faţa altor triburi rivale, dar acum este 
doar o formă iluzorie de protecţie, care izvorăşte dintr- 


un înşelător simţ al individualismului. Acest mod de 


gândire este perpetuat de rușinea toxică și de cultura 
noastră care pune accent pe comparații, ierarhii, 
dominantă și opresiune. Rușinea ne transformă într- 
un celălalt, ne face să ne deconectăm de grup, pentru a 
ne motiva să muncim din greu pentru a ne integra. 
Dar dacă strategiile noastre de integrare se bazează pe 
„superioritate“, cel mai probabil nu vom facem decât 
să ne alienăm şi mai mult. 

Te vei simţi singur, închis în turnul de fildeş, 
deoarece „superioritatea“ este o formă de izolare 
autoimpusă. Un grup format dintr-o singură persoană, 
care ne privează de adevăratele legături și de adevărata 
apartenenţă. Dacă adunăm munţi de resurse, spre 
exemplu, probabil că vom avea o calitate a vieții mai 
bună decât cei care nu au nimic, dar cred că această 
situație ne-ar induce mai puţină stare de bine decât un 
context în care toţi cei din jurul nostru se bucură de 
resurse aproximativ egale. Avem convingerea greşită că 
e mai bine să ajungi în vârf, fără să înţelegem că a 


rămâne la pâmânt nu este singura alternativă. În 


schimb, putem căuta egalitatea. Din experienţa mea, 
să fim egali cu ceilalţi ne face să ne simţim mai bine 


decât să le fim superiori. 


Egalitatea 


Cred că motivul pentru care nu există un complex real 
al superiorității este că cel care înţeleg că nu sunt 
inferiori ajung la aceastà concluzie acceptându-si un 
anumit sens al egalităţii. Cea mai bună soluţie atunci 
când te simți inferior față de... nu este să te simți 
superior fată de..., ci să te simţi egal cu. Aşa cum am 
discutat mai devreme, rușinea este declanșată atunci 
când realitatea nu este pe măsura aşteptărilor. Pura 
neplăcere a rușinii ne face adesea să credem că 
realitatea este mai rea decât ne-am fi așteptat. Astfel ia 
naștere o comparaţie ierarhică pe care tindem să o 
proiectâm peste tot în jur, inclusiv asupra oamenilor. 
Dar nu e obligatoriu ca aceasta să fie interpretarea 
rușinii! Nu toate comparatțiile trebuie så fie ierarhice. 
Putem să ne acceptăm ruşinea drept o emoție 
neplăcută şi atât, fără să o considerăm un semn pentru 
ceva rău. Drept rezultat, vom putea aprecia atât 
realitatea, cât ȘI aşteptările noastre idealizate ca fiind 


egal acceptabile. Asta ar însemna că suntem, de fapt, 


egali din punctul de vedere al valorii cu „sinele 
perfect“, imaginar, cu care ruşinea ne tot compară. Și 
prin extensie avem aceeași valoare cu toți ceilalți 
oameni pe care rușinea ne împinge să îi considerăm 
mai buni decât noi. 

Această reinterpretare ne încurajează să ne 


acceptăm imperfectiunile drept un fenomen uman 


natural ȘI, în egală măsură, să devenim conștienți că 
toți ceilalți sunt la rândul lor imperfecţi (având în 
vedere că însăşi ideea de „perfecţiune“ este subiectivă 
si, prin urmare, inexistentă în orice sens practic sau 
realizabil). Atunci când realizăm că idei precum „bun“, 
„mai bun“ şi „perfect“ sunt doar niște invenţii ale unor 
oameni cu nimic mal deştepţi decât noi, putem să 
înţelegem că nu există vreun criteriu obiectiv pentru 
măsurarea valorii unei vieți umane. Privite printr-o 
mentalitate înrădăcinată în egalitate, idei precum 
valoarea umană, statutul social sau meritele devin 
discutabile. Ele sunt pur subiective și, aşa cum am 
menționat, consider că toate opiniile subiective sunt 
egale, chiar și atunci când se bat cap în cap. Deci, fie 
că suntem de părere că oamenii sunt niște fulgi de 
zăpadă unici ŞI în mod inerent valoroşi, fie că suntem 
de părere ca oamenii sunt niște fire de praf lipsite de 
valoare — că suntem de parere că întregul concept de 
valoare umană este o invenţie —, oricum am pune 
problema, cu toţii posedăm exact aceeași cantitate de 
valoare (multă, niște, deloc sau categorie nedefinită). 

Cine sunt „cei mai buni“ oameni? Oamenii 
„buni“? Oamenii  „corecţi ? Oamenii „perfecţi? 
Oamenii „normali“? Oamenii „naturali? Oamenii 
„ideali“? 

Cu toții suntem. 

Sau nu suntem toți. 

În orice caz, cu toţii suntem egali în termeni de 
valoare, egali în ceea ce priveşte mesajele rușinii, care 
încearcă să ne convingă că suntem nemerituoși ca să ne 


înfricoşeze și să ne manipuleze. 


Acceptarea ideii de egalitate intrinsecă este un 
mecanism de protecţie împotriva ruşinii cu mult mai 
potent decât încercarea de aderare la ierarhia hcţională 
a valorii umane, chiar și pentru cei care se presupune 
că ar fi în vârful acesteia. O ierarhie a valorii umane 
este prin sine ceva instabil, deoarece se bazează atât pe 
comportamentul altora, cât şi pe opinia publică şi 
culturală. Poate consideri că eşti în vârful piramidei 
datorită averii pe care o detii, dar în cazul unei 
recesiuni economice poți oricând pierde totul — si, În 
orice caz, la un moment dat va apărea cineva cu și mai 
mulţi bani. Sau poate consideri că eşti în vârful 
piramidei pentru că eşti o celebritate plină de succes, 
cum este Ryan Gosling, dar poţi oricând să calci 
strâmb (Doamne fereşte!) — şi oricum, opiniile 
oamenilor sunt imprevizibile, atotschimbătoare şi 
incognoscibile. Oricum am încerca să ne justificăm 
valoarea, statutul social și ierarhia depind de acţiunile 
altor oameni, care sunt în afara controlului nostru. Pe 
când convingerea că toţi suntem egali își are rădăcinile 
complet în interiorul nostru. Este o ideologie care nu 
depinde de faptele sau gândurile altora, ci totul se 
rezumă la ce credem poi. 

Ca să fiu cinstit, am să spun şi ca ai putea, cel 
puţin teoretic, să te hotărăşti pur şi simplu că eşti cel 
mai bun, dar o astfel de convingere va fi foarte greu de 
raţionalizat ca să devină credibilă în propria percepţie 
(crede-mă, am încercat) şi va fi necesar să îi cobori pe 
poziţii inferioare pe toţi cei din jur. Şi ne întoarcem 
din nou la complexul de inferioritate descris de Adler. 
În schimb, te-ai putea hotări că ești egalul tuturor 


celor din jur, poziţie pe care personal O găsesc mult 


mai ușor de raţionalizat și, drept beneficiu adiacent, 
toți cei din jur vor fi aduşi pe poziţii egale. Astfel că 
dacă tot depui efortul necesar să te convingi de orice 
ideologie în măsură să îţi atenueze rușinea, de ce să nu 
O alegi pe cea în care toţi au de câștigat? Într-adevăr, 
ambele interpretari ale valorii umane pot fi considerate 
fantezii, dar imaginaţia posedă o incredibilă forță 
asupra emoţiilor noastre și asupra modului în care 
atribuim sens lucrurilor. Astfel că merită să ne alegem 
în mod conştient şi cu mare atenţie convingerile pur 
subiective, pentru a ne spori starea de bine. 


Atunci când alegem să credem conceptul 


ierarhiilor, ajungem şi să ne petrecem întreaga viață 
agăţându-ne de orice și luptând în încercarea de a ne 
dovedi valoarea. Practic, asta înseamnă că valoarea 
noastră se află în mâinile celorlalţi. Trăim şi murim la 
mâna opiniei publice, o bestie capricioasă și 
mercurială. Astfel, suntem lăsaţi fără absolut nicio 
putere. Chiar dacă în acest moment ne simţim în 
vârful ierarhiei, stima de sine, respectul şi iubirea de 
sine ar putea să nu fie orientate asupra propriei 
persoane. Cel mai probabil, aceste sentimente depind 
de aprobarea externă ȘI s-ar putea să nu realizăm acest 
lucru decât atunci când va fi prea târziu. Adesea, nu 
observăm că ne lipseşte aprecierea de sine decât după 
ce poziţia noastră în ierarhia socială începe să se clatine 
sau după ce suferim un mare esec, O suprimare, o 
cădere în dizgrație. Este un joc foarte periculos pentru 
cel care ating succesul precoce, care nu au timp să 
învețe cum să gestioneze eşecul. Nu e de mirare că 
mulţi copii care ating celebritatea întâmpină probleme 


serioase în viața adultă, 


precum Jonathan Brandis, de care eram îndrăgostit în 
copilărie şi care s-a sinucis înainte să împlinească 30 de 
ani, odată ce cariera lui a început să prindă o pantă 
descendentă. 

În mod ironic, pe cât de mult credeam că am 
nevoie de faimă în actorie şi în lumea filmului pentru 
a deveni un om „valoros“, eşecul în împlinirea acestor 
țeluri a fost probabil unul dintre cele mai bune lucruri 
care mi se puteau întâmpla! Faima ar fi putut să îmi 
întârzie cu ani de zile evoluţia sănătăţii mintale şi 
călătoria spre descoperirea stării de bine. Faima m-ar fi 
blocat probabil în ghearele mentalităţii fixiste ale 
rușinii toxice, pe când eşecul m-a eliberat de ele. 

Dincolo de ierarhia ficțională a valorii umane, în 
societatea noastră capitalistă se regăsesc și numeroase 
ierarhii tangibile — precum averea, influenta şi 
posibilităţile de acces —, care se corelează cu inegalităţi 
reale, declanșând și mai multă rușine. Studiile arată că 
cele mai înalte niveluri de sănătate ȘI longevitate sunt 
atinse prin egalitate relativă? Odată ce toţi cei din 
comunitate depășesc o anumită linie, dincolo de care 
toate nevoile lor de bază sunt împlinite — practic 
dincolo de pragul saraciei —, societatea atinge, de 
obicei, o stare de bine colectivă. Astfel că, de fapt, nu 
contează dacă toţi sunt bogaţi sau toţi sunt săraci. Atât 


timp cât nimeni nu se chinuie să supravieţuiască ȘI 


comunitatea este relativ egală, oamenii resimt mal 
puţină ruşine și mal multă fericire. 

lar asta are logică. În calitate de animale sociale, 
avem nevoie de formarea unor legături ȘI de 
sentimentul apartenenţei pentru a supraviețui. Si 


egalitatea, dreptatea, demnitatea și respectul sunt 


elemente-cheie pentru a ne simți integrați. Dacă 
suntem trataţi mai prost decât toţi ceilalți, dacă avem 
mai puţin decât toti ceilalți, vom simți că nu 
aparţinem grupului. În egală măsură, nici dacă avem 
mai mult decât toţi ceilalți nu vom simţi că aparţinem 
grupului. Orice disparitate între cei care au şi cei care 
nu au — chiar dacă cei care nu au întrunesc, de fapt, 
suficient pentru supravieţuire — va declanşa un val de 
rușine și de comparații care va scădea nivelul tuturor 
de relaţionare, de apartenenţa şi de stare de bine. 

Astfel că egalitatea duce la formarea unor legături 
trainice (şi viceversa). Inegalitatea duce la ruperea 
legăturilor (chiar şi în cazul celor din vârful ierarhiei). 
Și, desigur, lipsa legăturilor duce la rușine. Dar totul 
funcţionează în ambele sensuri. Inegalitatea și ierarhia 
duc la ruşine, iar ruşinea genereaza și mai multă 
inegalitate și ierarhie. Și inegalitatea și ierarhia se 
stimulează una pe cealaltă, dând naștere unui cerc 
vicios. lată de ce cred că un prim pas vital spre 
combaterea inegalității din lumea reală este să rezistăm 
tendinței de a ne imagina tot felul de ierarhii ficționale 
având la bază valoarea umană. Până la urmă, cultura 
joacă un rol central în întreținerea ierarhiilor, fie ele 
ficționale sau reale. Propagarea mesajelor consumeriste 
ale capitalismului ne fac să credem că propria valoare 
se identifică cu ceea ce deţinem sau cu sumele de bani 
de care dispunem. Copii fiind, ruşinea şi cultura ne-au 
constrâns să adoptăm aceste valori capitalist-ierarhice, 
hindcă ne doream să ne integrăm și să ne întărim 
poziţia în cadrul grupului. Dar apoi, în calitate de 
adulti, am început să resimțim rușine tocmai din 


pricina valorilor pe care le adoptaserăm pentru a 


combate ruşinea — căci nu ne-am putut ridica la 
înălțimea aşteptărilor nerealiste în ceea ce priveşte 
averea şi succesul. Vei fi jaďeeat ruşinat orice ai face. 
Cu cât dai mai multă crezare mesajelor șoptite de 
rușine, cu atât mai probabil vei fi tras pe sfoară de 
câtre aceasta. 

lată cum ruşinea ne ţine captivi într-o închisoare 
invizibilă, pe care noi înşine am ajutat-o să O ridice. 
Atunci când suntem copii, colaborăm de bunăvoie — 
cu entuziasm — la propria neputinţă în încercarea de a 
ne integra, iar apoi, în calitate de adulți, ne dăm seama 
că suntem prinși în acest sistem total inventat şi 
nedrept. Dar nici nu putem pur şi simplu să nu mai 
credem în el. lată forța condiţionării. Chiar și atunci 
când creierul își dă seama, la nivel cognitiv, că valorile 
capitalismului nu ne aduc niciun serviciu, acele 
introiecţii rămân implantate la nivel emoţional și la 
nivelul sistemului nervos. Până la urmă, este o formă 
de traumă — o metodă animală de învăţare care este 
dificil, dacă nu chiar imposibil, de rectificat. 

Convingerile noastre, condiţionare sau de altă 
natură, ne modelează realitatea la nivel profund — dacă 
alegem să ne identificăm cu ele! lată de ce practici 
precum curiozitatea, meditaţia, mindfulnessul ȘI 
conştiinţa de sine pot fi așa puternice. Ele ne permit să 
ne distanţăm sinele de propriile convingeri. Ceea ce ne 
încurajează să punem întrebări: „Sunt convingerile 
mele adevărate? Sunt ele măcar reale? Eu chiar cred în 
ele?“ Da, o parte a creierului meu pare să creadă sincer 
că avere = valoare. Dar asta nu înseamnă că este 
adevărat! Nu înseamnă neapărat că eu sunt cel care 


crede în aceste lucruri. 


De fapt, acesta este fix scenariul care se desfăşoară 
în creierul meu în acest moment. Am reușit să mă 
conving, în mod conștient și raţional ca toți oamenii 
sunt egali ca valoare. Chiar cred acest lucru şi îmi dă o 
emoție plăcută ȘI utilă. Dar condiţionarea din copilărie 
continuă să se strecoare undeva în mintea mea ȘI 
susține cu încăpățânare că oamenii nu există decât în 
cadrul ierarhiei ficționale a valorii umane (şi că cel mai 
probabil cu ocup o poziţie foarte joasă). Deci care este 


adevăratul eu? Creierul cognitiv? Sistemul limbic 


emoțional? Conștiinţa mea pură? Toate cele de mai 


sus? Niciuna dintre cele de mai sus? loate aceste 
întrebări demonstrează cât de complex este 


sentimentul de sine. 


Materia umbrelor 


Cunoscutul psihanalist Carl Jung a folosit foarte 
potrivit termenul umbră pentru a descrie acele 
convingeri adesea repugnante, adânc ascunse, care își 
fac loc în inconştientul nostru. Ceea ce alegem să 
credem în mod conştient în calitate de adulți este 
sabotat de umbrele convingerilor condiţionate în 
copilărie, convingeri care „susțin“ opusul a ceea ce 
credem acum şi de care este foarte posibil nici să nu 
fim conştienţi. Umbrele noastre operează în mod 
inconştient în afara câmpului vizual al creierului 
raţional şi al imaginii noastre idealizate asupra sinelui, 
iar aceste umbre cu cât sunt mai inconstiente, cu atât 
par så aibă mai multă putere asupra noastra. 

Astfel că e posibil sa avem niște valori la nivelul 


conştient, și totuși să ne surprindem acţionând în 


acord cu un alt set de principii, la fel de puternice 
(dacă nu şi mai puternice), de care nu suntem 
conștienți, valorile-umbră. Putem avea atât opinii 
conștiente, cât şi opinii-umbră. Poţi fi antirasist în 
mod conştient, ca mine, iar în mod inconştient bigot, 
tot ca mine. Poţi fi un om declarat și mândru de faptul 
că e homosexual, ca mine, și în același timp să fii ros 
de o homofobie din umbră şi de ură faţă de sine, tot ca 
mine. Sinele conștient se află într-o luptă cu sinele din 
umbră, iar sinele din umbră este prin preajmă de mult 
timp! Deloc surprinzător, rușinea operează 
predominant în domeniul umbrei. 

Aşadar, întrebarea pentru premiul cel mare este: 
cum putem schimba sau cel puţin cum putem gestiona 
partea din umbră, astfel încât să putem fi sinele pe care 


îl dorim la nivel conştient? 


O cale este să sapaâm activ în tenebrele 
subconştientului şi să aducem la suprafaţă cât mai 
multe umbre. Acest proces fără de sfârşit cere curaj, 
modestie și sinceritate radicală, pentru că vom găsi 
multe adevăruri neplăcute în legătură cu propria 
persoană, care în mod inevitabil vor declanşa rușinea. 
Vom găsi convingeri şi comportamente care vor părea 
crude, greşite, lipsite de logică, meschine, copilărești, 
imature, jalnice, homofobe, rasiste, sexiste, bigote, 
xenofobe, imorale, ilegale, ciudate,  nechibzuite, 
anormale și așa mai departe. Ne vom confrunta cu 
faptul că, în relaţie cu majoritatea standardelor 
culturale, suntem niște oameni „răi . Și asta e OK! Łste 
perfect normal. Sunt de parere ca să scoatem la iveală 
toate adevărurile neplăcute, să le analizăm plini de 


curiozitate şi fără să le judecăm, să vorbim în mod 


deschis despre ele și — oricât de contraintuitiv ar putea 
suna — să le acceptăm așa cum sunt este, de fapt, 
inceputul debarasării de controlul umbrei. 

Cel mai probabil, vom descoperi că toate 
convingerile pe care le-am avut vreodată, de la toate 
vârstele şi din toate etapele de dezvoltare, mai ales din 
copilărie, se ascund încă pe undeva prin subconștient. 
E ca un rezervor care stochează date pe măsură ce 
creierul se dezvoltă, în caz că vom dori vreodată o 
regresie la un stadiu anterior (ceea ce câteodată chiar se 
întâmplă — de exemplu, când mergem acasă de 


sărbători). Cel mai probabil vom descoperi că aproape 


toate aspectele negative ale culturii în care am crescut 
sunt crestate undeva înăuntrul nostru, incluzând toate 
tendinţele indezirabile, stereotipurile, ierarhiile şi 
convingerile dogmatice pe care credeam că le-am 
depăşit sau că le-am respins. 

Acesta e procesul prin care conştientizarea de sine 
este aprofundată și explică de ce foarte mulți oameni 
refuză să o facă. Consider că un punct de plecare util 
este să încerci să faci o listă cu cele mai rele convingeri 
devenite valori în cultura din care faci parte, în familia 
extinsă și în propria copilărie. Și să consideri de la sine 
înţeles că toate aceste convingeri sunt condiţionate 
undeva în interiorul tău. Ai crescut într-o cultură 
occidentală mainstream așa cum am făcut eu? Atunci 
probabil că eşti în mare măsură condiţionat spre 
capitalism, patriarhat, supremaţia rasei albe ȘI 
homofobie (ca să dau doar câteva exemple), indiferent 
cât încearcă mintea conștientă să te convingă că nu 


este adevărat. Chiar dacă, prin vreo întâmplare 


miraculoasă, nu ai fost condiţionat astfel, tot este mai 
sigur să porneşti de la premisa că eşti şi să începi să 
lucrezi de acolo. 

Înţeleg dacă ești sceptic cu privire la ceea ce am 
spus. Dar o să spun ceva ce o să te enerveze şi mai tare: 
această îndoială este aproape sigur ruşine! Ce este 
greşit în a presupune că ai fost condiţionat să fii rasist? 
Păi, în primul rând, nu dă bine. Ceea ce te face să 
simţi rușine. Dar până nu vei reuși să îţi înfrunți 
umbrele şi să fii sincer în legătură cu acestea (cel puţin 
faţă de tine însuţi, dar ideal în faţa celorlalţi), ele vor 
continua să te controleze într-o anumită măsură. Cu 
cât devii mai conştient de materia din umbră și cu cât 
reuşești să vorbeşti deschis despre ea, cu atât vei avea 
mai multă putere de control asupra ei. Şi dacă poţi fi 
sincer in legătură cu aceste umbre în faţa celorlalti, vel 
ajuta şi la reducerea rușinii culturale care menţine 
aceste subiecte într-o zonă tabu ȘI inaccesibilă în 
public. 

Când vorbesc despre acceptarea materiei umbrei, 
nu spun că ar trebui să începem să acţionăm în acord 
CU condiționarea rasista şi sa scoatem la lumină 
retoricile pline de ură din tinereţe. Dar deoarece 
condiționarea din copilărie este încăpăţânată şi 
potenţial permanentă, acceptarea este cheia unei 
gestionări sănătoase. Este o altă boală cronică. Putem fi 
sinceri în legătură cu faptul că deşi am decis în mod 
conştient să fim antirasiști, suntem în egală măsură 
conștienți de rasismul nostru subconștient, care a fost 
condiționat cultural, șI încercăm în mod activ să facem 
ceva în această privinţă. Acest lucru va permite mai 


multor oameni să vorbească despre rasismul inoculat și 


să îl examineze în mod critic și proactiv, fără teama 
unei umilinţe publice. Chiar şi cei care sunt în mod 
conștient rasiști pot fi inspirați și vor putea începe să 
reflecteze asupra faptului că propriul lor rasism este 
doar rezultatul unei condiţionări și nu reprezintă niște 
convingeri proprii autentice. 

Când normalizăm faptul că e în regulă ca în noi să 
existe opinii contradictorii (dintre care unele pot fi 
neplăcute, nocive sau contrare propriilor valori), 
suntem mai dispuşi să admitem — şi ne simţim în 
siguranţă să o facem — că o parte din noi este gresita sau 
eronată. Faptul că admitem asta înseamnă că am făcut 
primul pas spre gestionarea sânatoasăa a acestor 
probleme. Vedem din nou puterea părților care 
conlucrează. ȘI singurul lucru care ne poate opri în 
acest proces este ruşinea toxică — una dintre faţetele 
indezirabile ale psihicului nostru complex. Da, din 
mine fac parte și nişte convingeri greșite, dar asta nu 


înseamnă că sunt în mod fundamental un om rău. 


Convingerile greșite fac parte din noi toți — chiar mai 
mult decât ne dăm seama. Când păstrăm aceste 
convingeri în umbră, puterea lor asupra noastră este 


maximă. 


Capitolul 


13 


Narcisismul 


PĂSTRÂND TEMA transparenţei în legătură cu 
materia din umbră, merită să recunosc că sunt într-o 
oarecare măsură narcisist. Poate că deja ai observat 
(până la urmă, scriu o carte despre mine). Nu am o 
tulburare de personalitate narcisică (NPD; aparent, 
numai 1% dintre noi vor suferi de NPD la un 
moment dat), dar cu siguranță am adoptat multe 
dintre strategiile de infatuare asociate narcisismului în 
încercarea de a-mi demonstra valoarea. Cu toţii avem, 
probabil, unele tendinţe narcisiste. Dar așa cum este 
cazul materiei din umbră, cred că cel mai bine este să 
ni le asumăm, să fim sinceri şi să încercăm să 
gestionăm aceste tendinţe ca pe nişte boli cronice. 
Acestea fiind spuse, poate că nu vom dori să ne punem 
singuri eticheta de narcisişti, deoarece poate atrage 
multă ruşine şi poate deveni, pentru cei cu mentalitate 
fixistă, limitativă. Cred că sunt puţine şanse să ne 
regăsim în această situaţie unde putem fi conştienţi de 
faptul că narcisismul operează la nivel subconştient, şi 


totuși să ne disociem de el. Sigur, este o strategie 


întipărită în corpul meu, pe care probabil o voi purta 
mereu, eu nu sunt narcisismul meu. Nu e asta esenţa 
mea. Și în acel spaţiu dintre narcisism și adevăratul eu 
există loc pentru o adaptare sănătoasă. 

Este util să fii conștient de propriul narcisism, dar 
am impresia că aruncam eticheta de narcisist asupra 


celorlalţi cu prea mare ușurința. Văd constant oameni 


care posteaza pe reţelele sociale punând diag-nosticul 
de toxic sau narcisist părinţilor, fraţilor, şefilor sau 
foştilor parteneri. Prin tot felul de meme 
motivaţionale, suntem încurajați să ne descotorosim 
de aceşti „oameni toxici” din viaţa noastră, ca parte a 
unui proces de purificare, ca și cum toţi aceștia sunt 
dincolo de orice salvare și noi nu avem vreo 
responsabilitate faţă de modul în care ei „ne fac“ să ne 
simțim. Dar, de fapt, cred că putem oricând să 
stabilim niște limite, fără să anulăm cu totul legăturile 
cu anumiţi oameni. Și putem fi la rândul nostru toxici 
în relaţia cu alţii. Deşi sunt sigur că toți aceştia au într- 
adevăr nişte tendinţe narcisiste — cel mai probabil cu 
toții avem —, nu cred că este corect sau folositor să îi 
etichetăm drept toxici ori dincolo de orice speranţă. 
Deci, de aici încolo, când aduc în discuţie cuvântul 
narcisist, mă refer la „un individ cu tendinţe narcisiste“ 
(ca mine). 

Din experienţa mea, narcisismul se reduce la 
încercarea de a evita rușinea. Îşi are rădăcinile într-un 
sentiment profund și debilitant de rușine, care 
declanșează o strategie de negare şi deformare 
constantă, atât intern, cât și extern. Narcisismul este 
un atac mediatic pe toate fronturile, public și personal. 


Este propria noastră fanfară. Încercăm să convingem 


lumea și încercăm să ne convingem pe noi înşine că nu 
suntem atât de blamabili sau de nemerituoși pe cât ne 
temem că suntem undeva în adâncul nostru. De acea, 
narcisismul este adesea dureros de evident, dezvăluind 
cu stângăcie sursa ruşinii noastre. Narcisiştii neagă tot 
felul de lucruri total neprovocaţi şi încearcă în mod 
activ să îndrepte ruşinea asupra celorlalți. Prin 
definiţie, narcisismul presupune lipsa unei conștiințe 
de sine, căci strategia sa principală este negarea. 

Narcisismul este considerat egoism sau o formă de 
obsesie de sine. Dar cred că aceste concepții sunt puţin 
greşite. Contrar convingerilor foarte răspândite, nu 
cred că narcisiştii au o părere foarte bună despre ei 
înşişi. Doar ne purtăm de parcă am avea. Cuvântul 
narcisism provine de la numele Narcis, eroul negativ 
din mitul grec despre obsesia de sine. Se spune că 
Narcis era un bărbat de o frumuseţe rară. Apropiindu- 
se de un iaz pentru a bea apă, s-a îndrăgostit de 
propria reflexie. Nefiind capabil să se mai desprindă de 
propriul chip, chiar şi în timp ce frumoasa nimfă Echo 
flirta cu el, Narcis s-a transformat până la urmă într-o 
narcisă (ştim doar, se mai întâmplă). De fapt, 
narcisismul este puțin mai complicat decât simpla 
obsesie de sine. Cred că este o obsesie față de ceea ce 
alții cred despre noi. 

Narcisismul este o strategie de supravieţuire. Când 
ruşinea ne transmite mesajul ca suntem diferiţi, rdi şi 
singuri, O face pentru a semnala că suntem în pericol 
să ne pierdem locul în comunitate și inconştient 
simțim ca asta echivalează cu moartea. Astfel că 
rușinea ne face hiperconștienţi de ceea ce alţii cred 


despre noi, de măsura în care ne integram printre 


ceilalți şi de poziţia pe care o ocupăm în raport cu ei — 
de parcă toţi am face parte dintr-o scară a valorii. Una 
dintre strategiile comune de a urca câteva poziţii este 
să îi convingem pe ceilalți (și pe noi înșine) că mesajul 
ruşinii și sursa acesteia nu sunt adevărate. lată cum se 
genereaza narcisismul. Nu pot lăsa pe nimeni să vadă 
cât de lipsit de valoare mă simt, nici măcar pe mine 
însumi. Aşa că supracompensez spunând: „Nu numai 
că nu sunt lipsit de valoare, sunt absurd de piin de 
valoare! La naiba, sunt cel mai valoros! Dacă mă 
respingi, tu ai de pierdut!“ Este efectiv o formă de 
propagandă a propriei persoane, o încercare de a face 
reclamă propriei valori. Este o campanie non-stop 
pentru a fi ales în congresul fiinţelor umane valoroase 
(deşi de multe ori narcisismul ajunge să aibă efecte 
opuse, așa cum vom vedea în capitolul 21). 

Astfel că „obsesia de sine“ a narcisistului este o 
încercare de a construi o imagine pe care ceilalți sa O 
aprecieze. În trecut, obișnuiam să mă uit obsesiv la 


propria imagine, nu cu mult diferit de Narcis. Și nu o 


făceam doar pentru că aș fi crezut că arăt bine (ceea ce 
adesea credeam în mod sincer), ci fiindcă aveam 
impresia că dacă mie mi se pare că arăt bine, şi cetlalți 
văd același lucru. Aprecierea de sine era o formă de 
incurajare: „Uite cât de atractiv mă găsesc ceilalţi!” Îmi 
oferea un val de stimă de sine de care aveam foarte 
multă nevoie. Dar nu reuseam să Îmi satisfac niciodată 
sentimentul profund de ruşine pentru prea mult timp 
(deoarece adevărata problemă nu era legată de 
validarea externă). Astfel că, pentru a menţine efectul, 


trebuia să repet acest comportament din nou și din 


nou. ȘI a devenit o formă de dependenţă. Am deprins 


obiceiul de a-mi oferi momente de stimă de sine, pe 
care le procuram pe căi superficiale. Practic, eram o 
strategie de evitare a rușinii pe două picioare: „Simt că 
nu merit nimic... dar sunt drăguţ! Hei, lume, iată ce 
drăguţ sunt! Deşi tot simt că nu merit nimic..., dar 
încă sunt drăguţ! Hei, lume, iată ce drăguţ sunt! Dar 
tot simt că nu merit...“ Și aşa mai departe, până când 
m-am transformat într-o narcisă. 

Și iată ce face narcisismul cu o anumită latură pe 
care o găscam în mod real acceptabilă la propria 
persoană. lar atunci când, să zicem, venea vorba despre 
talentul meu ca actor sau ca regizor, calități pe care nu 
cram sigur că le posed, strategia mea narcisista era sa 
muncesc și mai mult. lată unde încep să apară 
deziluziile grandorii. Pentru a nu pica în hăul 
perceputei mele lipse de merit, trebuia să mă conving 
în mod constant că trebuie să am şi eu o valoare. Și din 
moment ce cultura în care trăiam părea să măsoare 
valoarea în funcţie de talent, am decis că pur și simplu 
trebuie să fiu talentat. Foarte talentat! Problema era că 
Hollywoodul (zona din nord) era prea nesofisticat ca 
să îmi observe talentul. 

Atunci când realitatea nu se aliniază fanteziilor 
narcisiste, începem să inventăm tot felul de teorii ale 
conspirației ca să ne explicăm motivul pentru care, în 
ciuda faptului că suntem cei mai buni, nu suntem cei 
mai buni. Pentru mine, scuza a fost fixaţia pe alienarea 
culturii de masă faţă de „adevărata artă. Eram valoros 
fiindcă eram un artist adevărat. Dar așa cum ştim cu 
toții, adevărații artişti nu sunt apreciaţi în timpul 
vieţii. Asta mă ajuta să îmi explic de ce alţii încă nu 


aflaseră că eu sunt cel mai bun. Aceeaşi scuza m-a 


urmat din zona actoriei în zona regiei și mă urmarește 
chiar și acum. l)acă această carte nu va avea succes, 
reacţia mea instinctuală va fi să dau vina pe tine, 
cititorul. Nu înţelegi sau poate că îţi e teamă să îţi 
înfrunţi propria rușinea. Oricare ar fi problema, nu e 
vina mea. Eu sunt un geniu! Geniu, îţi spun! 

O altă problemă a narcisismului este mentalitatea 
fixistă pe care o generează, ideea că talentul meu ca 
actor, regizor sau scriitor ar fi ceva Înnăscut. Și asta are 
sens, dacă stăm să ne gândim. Când mă întâlnesc cu 
mesajul transmis de rușine, cum că exista ceva greșit la 
mine în mod inerent, pare că trebuie să mă conving 
atât pe mine, cât şi pe ceilalți că opusul este adevărat — 

că sunt în mod înnăscut plin de talent, atractiv sau 

genial. Poate fi vorba despre orice calitate credem că 
ne-ar aduce valoare în cultura în care trăim şi de care 
credem că ne-am putea convinge că este adevărată. 
Problema e că această strategie aduce cu sine 
mentalitatea fixistă. Pentru a fi talentat din nastere, nu 
ar trebui să învăţ din greu, să repet ori să cer sfaturi și 
îndrumări. Ar trebui să #u pur şi simplu acel lucru — 
din naştere! Aşa că nu poate fi vizibil faptul că încerc 
din greu, căci toți cei din jur vor descoperi că din 
naştere sunt lipsit de talent. Este o capcană psihologică 
ce ne împiedică să fim tocmai lucrul pe care îl credem 
esenţial pentru a obține valoarea. Și asta se întâmplă 
doar pentru că ne dorim să fi avut deja toate acele 
calități. 

Narcisismul ne ţine captivi într-o mentalitate de 
tipul „totul sau nimic“. Dacă apare vreo dovadă a 
faptului că nu am fi din naştere talentaţi, atunci 


înseamnă că suntem din naștere lipsiţi de valoare. Nu 


există vreo cale de mijloc. Astfel că negarea este un 
mecanism de adaptare foarte util într-o astfel de 
situație imposibilă. În loc să renunţăm complet, facem 
tot ce putem pentru a ne convinge pe noi și pe ceilalți 
că suntem deja ceea ce credem că ar trebui să fim. Este 
ceva pervers și admirabil în această motivaţie continua. 
Dar este în egală măsură ceea ce face ca narcisismul să 
fie aşa persistent şi dificil de gestionat. Narcisismul va 
incerca să nege întotdeauna rușinea şi ura de sine care 
îl alimentează, pentru că strategia lui este negarea. 

Așa cum poți observa, narcisismul presupune 
multă muncă. E al naibii de epuizant. Este o pedeapsă 
în şi prin sine. Dar o facem pentru că este singura 
strategie care pare să țină la distanţă groaznica durere a 
TUŞINII ŞI a potenţialelor respingeri. Dacă ruşinea pune 
semnul egal intre apartenenţă și supraviețuire, atunci 
narcisismul pare a fi un colac de salvare. Așa că ne 
lăudăm și negăm, de parcă viaţa noastră ar depinde de 
asta. Este parte din motivul pentru care noi, narcisiștii, 
părem atât de absorbiți de sine. Suntem atât de 
ocupați încercând să ne salvăm viaţa în fiecare 
moment, concentrându-ne obsesiv pe modul în care 


suntem percepuți de ceilalți, încât nici nu mai avem 


timp să ne pese de cei din jur ca indivizi în sine! 

Se ştie că narcisiștii au foarte puțină empatie 
pentru ceilalți, iar asta e de înţeles. Nu numai că 
suntem ocupați cu munca sisifică de a ne consolida 
propria valoare, dar natura ierarhică a ruşinii îi 
transformă pe toţi ceilalți in posibili competitori. 
Rusinea face ca valoarea să pară o resursă finită. Ca ȘI 
cum undeva în ierarhia valorii umane există o linie 


invizibilă, dincolo de care oamenii devin lipsiţi de 


valoare, răi, buni de a fi uitaţi sau defectuosi. Astfel ia 
naştere senzaţia de penurie. Convingerea că resursa pe 
care o dorim nu se găsește în cantități suficiente, nu 
numai pentru supraviețuire, dar nici pentru fericire. 
Nu există suficientă valoare, nu există suficient talent, 
nu există suficientă creativitate, nu există suficiente 
merite, nu există suficientă atractivitate, nu există 
suficientă fericire, nu există suficientă iubire, nu există 
suficientă suficienţă! Aşa că, în mod natural, începem 
să stocăm resurse cu carul. 

Astfel apare presiunea de a ne folosi strategiile 
narcisiste nu numai pentru a arăta noi mai bine, dar şi 
pentru a-i face pe ceilalți să arate prost. O încercare de 
a ne înălța pe noi coborându-i pe ceilalți. Ne gândim 
că trebuie să ieşim fruntași în orice comparaţie 
interumană. Astfel că narcisismul şi ruşinea dau 
naștere acestui tipar inconştient Și viclean de a-i trânti 
pe ceilalți la pământ prin bârfe, batjocură, critică, 
cinism, invidie, negativitate și mizantropie. ȘI cea mail 
rea parte este că simțim nevoia să facem asta cu 
aproape fiecare om, cu prietenii, familia, partenerii și 
chiar propriii copii. Când ne ajunge cuțitul la os, 
simțim nevoia să fim în vârful piramidei, căci acela 
pare să fie singurul loc în care putem fi în siguranță. 
lată de ce narcisiștii primesc eticheta „toxic“. În 
moduri subtile pe care nici nu le putem fixa foarte 
bine, prezenţa unui narcisist ne face să ne simțim 
marunti. 

Narcisismul meu le-a dat cel mai mult de furcä 
foştilor iubiţi, așa cum multi dintre ei pot confirma. 
Ultimul meu partener s-a confruntat probabil cu ce a 


fost mai rău, pentru că lucram amândoi în industria 


filmului. Un mic sfat pentru prietenii mei de suferinţă 
narcisişti: nu vă cuplaţi cu cineva care are o carieră 
similară cu a voastră. Narcisismul te impinge oricum 
să faci tot felul de comparații, nu este nevoie să o faci 
cu atâta rigoare. La început nu a părut să fie o 
problemă, pentru că atunci când ne-am întâlnit eu 
eram mai avansat în carieră (adevărul fie spus, lucrurile 


stăteau aşa numai pentru că eram mult mai în vârstă — 


conform strategiei mele de evitare a rușinii care mă 

împinge să mă cuplez cu tipi mai tineri). Dar avantajul 
meu nu a durat mult. Pe parcursul relaţiei noastre, 
cariera lui a explodat, în timp ce a mea stagna, cel 
puţin prin comparaţie. lată un teren fertil pentru ca 
narcisismul să devină urât. În moduri subtile, dar 
neobosite, egoul meu simţea că trebuie să se apere 
împotriva succesului partenerului meu. A trebuit să 
încep să caut moduri din ce în ce mai inovatoare de a-l 
tine „sub“ mine. 

Totuşi, contrar convingerii populare, oamenii care 
cad în plasa narcisismului nu sunt „malefici“. Dincolo 
de aceste strategii nechibzuite, sunt niște oameni 
normali, ca toți ceilalți. Când un narcisist nu simte 


amenințarea ruşinii, el nu are niciun motiv să lanseze 


aceste comportamente defensive. Aşa că sunt liberi să 
he din nou ei înșiși, caz în care pot fi foarte drăguți, 
atenţi și grijulii CU ceilalți. Dar când cei apropiaţi trec 
de linia invizibilă care îi generează ruşinea, se 
declanşează un tipar de reacții crude şi toxice. Acum 
iubitul tău pare că te iubeşte și ţine la tine în mod 
sincer, iar în următorul moment încearcă să te rușineze 
şi să te sfâșie în bucăţi pentru a-și proteja propria 


valoare (alias „viaţă ). Astfel că rușinea și narcisismul 


dau naștere unei personalităţi duble. Este greu să 
împaci iubirea și grija cu un comportament dăunător. 
Așa că cel mai adesea lumea îi respinge pe narcisiști ca 
pe nişte sociopaţi. Dar eu nu cred că este cazul. Spre 
deosebire de sociopați, narcisiștii au capacitatea reală 
de a iubi şi de a simţi empatie. Dar adevărul trist este 
că iubirea lor este cel mai adesea temperată de ruşine. 

Este important să ţinem cont că acest proces este 
unul automat, care se petrece inconștient. Din 
exterior, poate părea rauvoitor, dar totul trebuie să fie 
inconstient pentru ca narcisistul să îşi mențină negarea 
internă necesară evitării ruşinii. Este o altă diferenţă 
importantă între sociopaţi şi narcisiști. Narcisiștii 
trebuie să se convingă pe sine de adevărul minciunilor 
lor, sociopaţii nu. Dacă sociopaţii chiar nu simt rușine, 
ei nu trebuie să depună tot acest efort doar ca să simtă 
că sunt niște oameni „valoroşi. Probabil că 
sociopaţilor nu le pasă de ierarhia ficțională a valorii 
umane suficient de mult cât să exploateze această idee 
în propriul beneficiu. 

Să te desparti de propriul narcisism este foarte 
dificil pentru că procesul ar stimula foarte multă 
ruşine, iar narcisismul este o strategie de evitare a 
rușinii. Este foarte dureros şi profund ruşinos să 
realizezi că ai rupt legături și al rănit oameni la care tii 
enorm, mintindu-te pe tine însuţi în tot acest proces. 
„Ce fel de om îi răneşte pe cei la care ţine? Un om 
rău!“ Astfel că, în mod ironic, atunci când strategia ta 
de evitare a rușinii este narcisismul, simplul act de a 
deveni conştient de propriul narcisism generează şi mal 
mult narcisism. Este o formă foarte urâtă a spiralei 


rușinii, supraincărcată cu negare. Si nu exista prea 


multă motivație de a te lansa în acest proces, pentru că 
renunţarea la narcisism înseamnă admiterea faptului că 
nu eşti acel individ super valoros cu care te lăudai şi că, 
de fapt, ai fost cam nesimtit. lar asta nu ar face decât 
să reafirme lipsa de valoare și ura de sine care a generat 
narcisismul de la bun început! 

Din experienţa mea, poţi scăpa de narcisism doar 
acceptându-ţi rușinea. Când îţi dai seama că senzaţia 
rușinii nu înseamnă că eşti „cel mai rău“, nu mai 
trebuie să te chinui să dovedeşti că ești „cel mai bun“. 
Când îţi dai seama că nu mai trebuie să fugi de ruşine, 
nu mai ai nevoie de strategia narcisismului pentru a o 
evita şi a o nega. Învăţând sa accept rușinea, sa o simt 
și să o exprim, narcisismul meu se declanșează din ce 
în ce mai rar. Este în continuare acolo și probabil va fi 
mereu, dar am învățat să ocolesc circuitul care îl 
detonează. Astfel mi-am creat spaţiu ca să fiu onest cu 
mine însumi în legătură cu modul în care mă simt și 
în care mă port. Este în continuare dificil, desigur. 
Resimt în continuare o ruşine şi o vină teribilă în 
legătură cu modul în care i-am tratat pe cei din jur, în 
special pe cel pe care îi iubesc, dar acum pot gestiona 
acea rușine pe câi noi și sanatoase. Pot să o observ, să o 
accept, să o simt, să o exprim şi să învăţ din ea în loc 
să o evit, să o neg și să reacționez greşit în faţa ei. Dar 
aşa cum este cazul tuturor condiţionărilor din 
copilărie, este vorba despre un proces continuu — 

asemenea gestionarii unei boli cronice. Am în 
continuare tot felul de tendinţe narcisiste, dar acum 
încerc să fiu sincer în legătură cu ele. De unde și acest 


capitol. 


Când privesc înapoi la modul în care i-am judecat 
și i-am criticat pe ceilalți, in special pe foştii parteneri, 
mă simt groaznic. Dar acum că înţeleg de ce egoul 
meu a fost nevoit să se comporte astfel, mă pot ierta 
(chiar dacă unii dintre foştii mei nu pot). Da, am făcut 
ceva rău (mai multe lucruri rele), dar asta nu înseamnă 
că sunt ceva rău. Și da, încă mă simt de parcă sunt un 
om rău, dar asta nu înseamnă că sunt într-adevăr un 
om rău. Mai mult, convingerea că aș fi un om rău m-a 
blocat într-o stare în care credeam că nu aș putea 
deveni mai bun. Pe când acum, ştiind că nu sunt un 
om rău, pot să mă adaptez şi să nu mai fiu un om atât 
de rău. 

Privind înapoi, mi se pare ironic că mesajul 
narcisismului, cum că frebuie să fiu deja un om 
valoros, era adevărat tot timpul! Pur şi simplu îl 
interpretam greşit. Astfel, putem vedea narcisismul şi 
egalitatea ca strategii-surori care au același tel. 
Narcisismul spune: „Pesemne că am deja ceea ce este 
necesar pentru a fi un om valoros: superioritatea!“ lar 
egalitatea spune: „Pesemne că am deja ceea ce este 
necesar pentru a fi un om valoros: egalitatea!“ Astfel că 
narcisismul meu era corect în propria prezumție 
persistentă conform căreia pur și simplu trebuie să am 
deja valoare și merite inerente, doar că am interpretat 
greşit acest mesaj, într-un mod limitat ȘI imperfect. 
Egalitatea, pe de altă parte, pleacă de la exact aceeași 
premisă. Doar că îi are în vedere și pe toți ceilalţi, nu 
numai pe mine. Egalitatea spune: „Este posibil ca toţi 
să avem deja valoare şi merite inerente!" Oare de ce nu 


am văzut această soluţie elegantă mai devreme? 


Fiind un copil chinuit de rușine cronică, am 
adoptat dureroasa convingere că oamenii nu sunt în 
mod inerent demni de iubire. Ceea ce înseamnă că, 
într-un fel, chiar credeam că suntem toţi egali — egali în 
lipsă de valoare inerentă! Dar cultura în care am 
crescut părea să sugereze că unii oameni ar putea să 
obțină valoare dacă depun suficient efort. ȘI exact asta 
am încercat să fac șI cu, alimentând ideologia ierarhiei 
și strategia narcisismului. 

De unde ia naştere întrebarea: este cultura noastră 
cea care dă naştere ruşinii nesanatoase sau rușinea 
nesănătoasă este cea care dă naștere unei culturi 
nesănătoase? Am putea spune că stă în natura umană 
să  cădem în aceste tipare ale comparaţiilor, 
competiţiilor, ierarhiilor şi inegalităţilor. $i asta poate 
fi adevărat. Dar oamenii sunt și unele dintre cele mai 
adaptabile creaturi de pe planetă, dacă nu chiar cele 
mai adaptabile. Poate chiar din întregul univers. 
Cultura noastră este dinamică şi în continuă 


schimbare, evoluând constant. Astfel că, în loc să ne 


mulţumim cu mesajele depășite ale rușinii, am putea, 
cel puţin teoretic, sa ne convingem la nivel cognitiv că 
valoarea este, de fapt, o Caracteristică umană 
permanentă și indestructibilă. Iar asta ar putea inspira 
o schimbare a direcţiei culturale spre mai multă 


egalitate, cooperare, respect reciproc şi compasiune. 


Alegerea 


„Și dacă cineva chiar face ceva rău? Vom considera că 
ȘI acel om este complet valoros? Atunci de ce să mă 


obosesc să fiu un om bun?!“ 


Câteodată ne agăţăm de mesajul rușinii de teama 
că altfel nu am avea vreo motivaţie să fim buni. Sau, 
poate și mai la obiect, ne temem că fără mesajele 
amenințătoare ale ruşinii în legătură cu o potenţială 
lipsă de valoare, ceilalți nu vor mal avea vreo motivaţie 
să fie buni. Dar nu cred că vreunul dintre aceste 
scenarii este neaparat valid. 

În primul rând, senzația neplăcută a ruşinii nu va 
pleca nicăieri. Este o emotie primară. Vom continua să 
resimţim acea notă de aducere aminte viscerală, care ne 
spune că valorăm competenţa, că ne pasă de ceilalţi ȘI 
că prosperăm în grupuri de fiecare dată când trecem 
prin destrămarea unei legături sau eşuăm în a fi la 
înălțimea așteptărilor. Dar asta nu înseamnă că trebuie 
să credem și interpretarea toxica a acestui afect, care ne 
spune că suntem diferiţi, rai şi singuri. Si nu trebuie så 
îl rușinăm pe ceilalți pe față. Este o diferenţă clară 
între rușinea inerentă pe care o resimțim cu toții în 
mod natural și actul de a ne face cineva de rușine, 
îndreptat asupra noastră de către ceilalți și de către 
cultura în care trăim. Rușinea noastră internă poate fi 
adesea benefică ȘI utilă, în timp ce rușinea externă 
rareori ne este de folos (cu excepţia cazurilor în care 
este îndreptată spre entităţi nonumane — corporaţii, 
instituții,guverne). 

Într-adevăr, să faci pe cineva de rușine poate fi o 
cale puternică de întărire a normelor morale și 
culturale. Dar asta se întâmplă doar pentru că ruşinea 
toxică, la fel ca orice formă de violenţă, este o cale 
puternică de a întări orice. Până la urmă, rușinea este o 
formă de traumă, iar lecţiile traumeli sunt dureroase, se 


absorb imediat, iar efectul lor este aproape permanent. 


Problema este că lecţia transmisă de ruşinea toxică nu 
e „Fă ce e corect“, ci „Fă ce ţi se spune“. Astfel că o 
cultură a rușinii toxice poate fi o bună cale de a-i opri 
pe oameni din a încălca legea, dar este şi o bună cale 
de a-i bloca 

într-o mentalitate de turmă, gata să urmeze orbeşte 
valori mai degrabă superficiale ale culturii de masă. 
Cred că întrebarea este: preţuim mai degrabă 
obedienţa sau gândirea independentă? 


Această întrebare scoate la iveală o disparitate 


izbitoare între ceea ce vrem de la noi și ceea ce vrem de 
la ceilalți. Cred că majoritatea oamenilor ar fi de acord 
cu faptul că, pentru ei însisi, contează gândirea 
independentă. Dar atunci când vine vorba despre 


ceilalți, adesea ne temem că vor da curs unor gânduri 


independente greşite. Dacà vor folosi gândirea 
independentă pentru a gândi lucruri diferite faţă de 
noi?! Dacă vor hotări că pământul este plat? Sau că 
vaccinul cauzează autism? Sau că pisicile sunt mai 
bune decât câinii? Când nu avem încredere sau respect 
pentru dreptul celorlalţi de a lua propriile decizii, să îi 
facem de ruşine până când ne adoptă valorile pare a fi 
o strategie utilă. 

Dar adevärul este că oamenii vor lua oricum 
propriile hotărâri. Ruşinea doar ne păcăleşte din când 
în când că nu am avea de ales. În cultura mea, ruşinea 
spune că nu ar trebui să ai de ales în ceea ce priveşte 
vaccinarea propriilor copii, caci avem convingerea că 
vaccinurile sunt mai degrabă sigure, iar alternativa este 
să ne punem pe toţi în pericol. În esența, ruşinea mea 
spune că numai oamenii „răi nu își vaccinează copiii. 


[Şi, ca să fie clar, sunt pe deplin de acord cu premisa 


culturii mele, conform căreia ar trebui să ne vaccinăm 
copiii dacă vrem să evităm pericolele unor izbucniri în 
masă ale unor contagiuni aproape eradicate, fiindcă 
am încredere în devotamentul culturii mele faţă de 
știință. Dar mi se pare greșit să sugerezi că în această 
privinţă oamenii nu au niciun cuvânt de spus.] Şi chiar 
dacă cineva alege să nu îşi vaccineze copiii și så îi pună 
în pericol pe ci, dar și întreaga comunitate, 
posibilitatea de a alege există în continuare. S-ar putea 
sa sfârşești prin a f ruşinat, amendat sau chiar arestat 
dacă nu ești de acord, dar posibilitatea de a alege 
rămâne. Avem întotdeauna posibilitatea de a alege. 


Atât doar că rușinea şi teama pot pune în umbră acest 


fapt și vor face alegerea în mod inconștient în locul 
nostru, pentru a da prioritate integrării noastre în 
grup. Să te gândeşti că „trebuie să“ este aproape 
întotdeauna greșit. 

Într-adevăr, se poate ca mințiţi și făcuţi de rușine 
până când ajung, să creadă că trebuie să îşi vaccineze 
copiii cei mai mulți indivizi să fie convinși să aleagă 
vaccinarea. Aproape întotdeauna ruşinea și forţa pură a 
voinţei îi vor convinge pe oameni să facă lucruri pe 
care nu și le doresc. „Trebuie să îti faci tema!“ „Trebuie 
să mergi la muncă!“ „Trebuie să încerci acest nou 
restaurant.“ Genul acesta de comenzi vin la pachet cu 
o rușine implicită, cu un „altfel“ subînţeles. Altfel, ești 
un om rău şi nu aparţii grupului. Sau poate că acel 
„altfel“ este o ameninţare implicită cu violenţa şi 
pedeapsa. Oricare ar fi cazul, astfel de sentinţe implică 
consecinţe într-un fel sau altul dureroase pentru cel 


care nu va face ce i se spune că trebuie să facă. 


Întrebarea este: scopul scuza mijloacele? Această 
hotărâre, la fel ca oricare alta, este una pe care trebuie 
să o iei singur. Dacă ar exista un soi de pact faustian 
ipotetic conform căruia folosirea rușinii va salva cu 
certitudine omenirea, atunci da, aș folosi-o. Dar în 
realitate cred că există întotdeauna și o strategie care să 
nu implice ruşinea și care sa fie totuși la fel de 
eficientă. Făcând pe cineva de ruşine, s-ar putea să îl 
convingi să își vaccineze copilul, adevărat. Dar să îl 
educi cu respect ar putea fi la fel de eficient Şi s-ar 
putea chiar să își dorească să îşi vaccineze copilul. La 
care se adaugă şi beneficiul că între voi se va crea o 
legătură, lar acea persoană se va simţi liberă să 
hotărască singură. Când reusesti să faci pe cineva de 
ruşine, acel om va f susceptibil la emoția respectivă de 
atunci înainte. Deci chiar dacă astăzi foloseşti ruşinea 
pentru a-ţi impune ideea de „bine“, mâine altcineva ar 
putea exploata condiţionarea rușinii, pentru a-l face pe 
acel om să creadă că trebuie să facă ȘI altceva, ceva ce 
poate tu consideri rău. Sau poate că acel om va avea o 
cădere nervoasă şi se va revolta plin de resentiment 
impotriva rușinii, făcând exact opusul a ceea ce îți 
doreai de la el, încercând să-și protejeze libertatea ȘI 
autonomia. 

Când vine vorba despre schimbări profunde şi 
însemnate, rușinea are o utilitate limitată. Probabil că 
nu va face decât să declanșeze sistemul de răspuns în 
faţa pericolului şi trei din patru reacţii de pe busola 
rușinii au o probabilitate mai mică de a încuraja 
schimbarea unui comportament. Atacul spre celălalt va 
duce la defensivă și agresiune, negarea va înrăutăţi acel 


comportament, retragerea nu va schimba nimic. 


Numai atacul spre sine şi ploconirea vor manipula 
probabil comportamentul celuilalt în favoarea rusinii, 
dar chiar și atunci efectul va fi temporar şi inautentic. 
Ruşinea ne convinge rareori că vrem să fim în acord cu 
ceea ce a declanșat-o. Și că este mult mai util să 
formăm o legătură cu celălalt de la egal la egal şi să îl 
ajutam să gândească pentru sine. Prin formarea unei 
legături putem obţine mult mai multe decât prin 


respingere. 


Acestea fiind spuse, ştiu din proprie experienţă că 
atunci când gândim pentru noi înşine, luăm inevitabil 
decizii mai proaste. Dar acesta e un pas necesar pentru 
a ajunge să luăm decizii mai bune. Cred că gândirea 
proprie mi-a generat un sentiment mai puternic de 
responsabilitate, simţ de răspundere și inteligenţă. 
Atunci când accept faptul că eu sunt cel care trebuie să 
hotărască pentru mine, mă simt mult mai motivat să 
mă documentez, să caut sfaturi din surse credibile și să 
gândesc cu mintea mea. Și adevărul este că întotdeauna 
trebuie să hotărâm pentru noi înşine! Dacă nu 
acceptam acest lucru, înseamnă că luăm foarte multe 
decizii la nivel inconştient. Chiar şi atunci când 
credem că nu avem de ales — că trebuie să facem ce ni 
se spune, să ne supunem legii sau sa urmam regulile — 
facem nişte alegeri. A/egem să credem că nu avem de 
ales (probabil în mod inconştient). Noi suntem cei 
care alegem să facem ce ne spun ceilalţi. Noi alegem să 
ne supunem legii sau să urmăm regulile, dar în orice 
caz facem nişte alegeri. 

Este un lucru foarte important atunci când vorbim 
despre ruşine. Alegem, adesea inconștient, să rămânem 


blocaţi în închisoarea rusinii, de teamă că, luând 


propriile hotărâri, vom face vreo greşeală fatală „fară 
cale de întoarcere“ şi vom fi pedepsiţi cu respingerea 
din grup. Astfel, rușinea presupune colaborare. Trebuie 
să o credem pentru a putea fi controlaţi. Este foarte 
convingatoare, deoarece pentru a-și transmite mesajul, 
combinà durerea fizică, teama de moarte și © 
condiționare culturală foarte puternică. Dar în cele din 
urmă trebuie să credem acel mesaj pentru ca el să aibă 
putere asupra noastră. Această realizare este, de 
asemenea, o armă foarte puternică în combaterea 
rușinii. Cu cât gândim mai mult cu mintea noastră şi 
cu cât luăm mai conştient propriile decizii, cu atât 
trebuie să ne confruntăm mai des cu rușinea şi sa o 
gestionăm. lar asta nu înseamnă că vom simţi mai 
puţină rușine — la inceput, vom simți chiar mai multă 
rușine! lată de ce nu gândim cu mintea noastră de la 
bun început. Dar pe măsură ce învăţăm să ne simțim 
comozi în prezenţa rușinii, să luăm singuri decizii va 
deveni din ce în ce mai natural și ne va face să ne 
simţim puternici. 

Scopul meu este să ma asigur că luarea deciziilor se 
petrece pe cât posibil în cortexul prefrontal, zona 
conştientă, cu ajutorul înțelept al sistemului limbic. 
Vreau să fiu conștient de faptul că până și lucruri pe 
care cred că trebuie să le fac, cum sunt plata facturilor 
şi a taxelor sau mâncatul, sunt lucruri pe care aleg să le 
fac. Aleg să îmi plătesc facturile pentru că vreau, 
printre altele, să am internet. Aleg să îmi plătesc taxele 
pentru că sunt de părere că e normal să contribui la 
societatea în care trălesc și pentru că nu vreau să fiu 
amendat sau să ajung la închisoare. lar în ceea ce 


priveşte mâncarea, eram surprins efectiv de fiecare dată 


când mi se făcea foame: „Ce? lar?! Credeam că am 
rezovat asta acum şase ore!“ Dar acum 4/eg să mănânc 
în mod regulat (sau cel puţin încerc), fiindcă vreau să 
fiu sănătos, să mă simt bine șI sa trâlesc. Această nouă 
gândire mi-a fost inspirată de către Marshall 
Rosenberg și succesul comunicării nonviolente, care 
mi se pare ca genereaza o motivație mult mai mare, 
determinându-mă să fac lucrurile pe care cred că 
trebuie să le fac, deoarece simt totodată că vreau să le 


fac. 


Capitolul 


14 


Decidentul 


CÂND ERA PRESEDINTE AL SIATELOR UNITE, 
GEORGE W. BUSH a declarat în infama conferință 
de presă din 2006: „Eu sunt decidentul şi eu decid ce 
este cel mai bine.“ În ciuda faptului că au făcut 
băşcălie de el la numeroase emisiuni IV cu profil 
liberal, îmi amintesc că Partidul Republican a ales să 
promoveze emblema de „Decident“, în antiteză cu 
adversarii lor din Partidul Democrat care nu făceau 
decât să „dea din colț în colț“ cu toate problemele — 
adică să se răzgândească constant. S-a dovedit că 
această strategie a fost de scurtă durată atunci când 
Bush a hotărât să invadeze Irakul în căutare de arme de 
distrugere în masă, iar întreaga operaţiune s-a 
tărăgănat timp de mai bine de opt ani, fără prea mult 
succes. La acel moment, mi se părea că a te răzgândi 
nu ar fi cel mai rău lucru, mai ales dacă decizia iniţială 
se dovedește a fi nechibzuită. Încă susțin acest lucru. 
Dar acum, în mod ironic, mă regăsesc 
reîntrebuinţând în mod ludic sintagma Decident, 


aplicându-o chiar mie! Si nu în sensul persistent, ca și 


cum nu m-aș răzgândi niciodată, șI nici în sensul de 
preluare lacomă a puterii. Este mai mult o aducere 
aminte a faptului că am o datorie faţă de mine 
însumi, că întotdeauna eu trebuie să fiu cel care ia 
deciziile pentru mine. Să accepti faptul că eşti Cel care 
decide înseamnă să recunosti și să te bucuri de faptul 
ca al oportunitatea şi puterea de a lua decizii proprii 
într-o manieră conștientă. Fiecare dintre noi este 
Decident pentru el însuși. Totuși, asta nu înseamnă că 
trebuie să o faci singur. Până la urmă, nu eşti „Cel care 
dictează. Ceea ce presupune să fii Decident implică şi 
să înveţi când să ceri ajutor. Când cauţi opiniile unor 
experţi și încerci cât mai multe perspective, cel mai 
probabil iei o decizie bazată pe informaţii, care va avea 
rezultate predictibile. 

Recunoscând că eu sunt Decident (și că mereu am 
fost), capăt o nouă dimensiune a responsabilităţii şi 
îmi dau seama că-mi este de folos să iau în calcul cele 
mai bune metode pentru a lua decizia. Încă mă lupt cu 
asta. Mă trezesc că sunt paralizat şi că nu pot alege 
între mai multe opţiuni, speriat de posibilitatea rusinii 
că aș putea lua decizia „greşită“ şi rămân așa până când 
cineva o face în locul meu. Stau și tot chibzuiesc dacă 
ar trebui sau nu să merg la un workshop ciudat despre 
visele lucide, până când este prea târziu sa mă mai 
înscriu. Astfel că, în mod inconştient, aleg să nu merg, 
prin faptul că nu iau nicio hotărâre. Acest 
comportament este adesea o sursă de ruşine în sine, la 
care se adaugă si frica de a rata, ȘI vinovăția. 

Mentionez vinovăția, deoarece cred că ea se află la 
baza multor dintre greutăţile pe care le întâmpin 


atunci când trebuie să iau o hotărâre. Dacă îţi mai 


aminteşti, în filozofia comunicării nonviolente, Liv 
Larsson defineşte vinovăția drept ciocnirea între două 
sau mai multe nevoi umane fundamentale. O parte 
din mine vrea să meargă la acel curs despre visele 
lucide, probabil ca strategie de a-mi împlini nevoia de 
distracție, învăţare și formare a unor legături. Dar o 
altă parte din mine vrea să stea acasă, probabil ca 
strategie de a-mi împlini nevoia de relaxare, siguranţă 
şi autonomie. Ne simțim vinovaţi când pare imposibil 
să îi facem pe toți fericiţi sau imposibil să facem ca 


toate părțile noastre interne sà fle multumite. Aşa că 


sunt blocat chibzuind care e alegerea corectă. Dar dacă 
aş săpa suficient pentru a vedea care sunt nevoile din 
spatele acestor strategii, aș putea găsi modalităţi de a le 
împlini pe toate. Poate voi descoperi noi strategii — 

adică aş putea să îmi împlinesc nevoia de relaxare 
adormind în timpul cursului de vise lucide. Sau poate 
că îmi voi da seama că practica viselor lucide nu îmi va 
împlini deloc nevoia de a forma legături, așa că nu € 
oricum o strategie eficientă. Să devenim conştienţi de 
nevoile din spatele planurilor noastre este o metodă 
eficientă de a lua decizii mai bune sau, dacă eşti ca 
mine, de a lua măcar o decizie! 

Cel care decide nu numai că își asumă 
responsabilitatea pentru propriile decizii, dar îşi asumă 
si responsabilitatea pentru propriile nevoi. Atunci când 
permitem rușinii să ne împingă spre anumite decizii pe 
baza unor forţe externe, nu mai suntem Într-o poziţie 
din care să ne putem împlini nevoile. lată de ce 
asemulesc ruşinea cu o formă de copilărie nesfârșită. 
Ne minimalizăm rolul responsabilităţii conștiente de 


parcă am fi nişte copilaşi dependenti, orbindu-ne 


singuri prin concepte precum „trebuie“ sau „e 
necesar“. Dar problema este că, adulți fiind, nu este 
niciun părinte prin preajmă care sa-și asume rolurile 
pentru noi. Așa că sfârşim prin a permite condiționării 
subconştiente să ia deciziile în funcţie de niște 
interpretări imperfecte şi învechite, care își au 
rădăcinile în normele culturale ale copilăriei noastre. 
Practic, pasam responsabilitatea propriilor hotărâri, 
nevoi și acţiuni către... nimeni! Sau către toți și 
orișicine! Astfel că nevoile noastre nu au cum să fie 
împlinite și se declanşează niște emoţii neplăcute care 


duc la erodarea încrederii în sine. 


Asta demonstrează de ce este atât de perfid să 
foloseşti rușinea pentru a câștiga controlul asupra 
oamenilor vulnerabili și a copiilor. Dacà reusesti, 
controlul ruşinii va rămâne chiar și după ce tu dispari. 
Cei rușinați se supun în continuare încurcatelor 
rămăşiţe psihologice ale fostului lider sau oricărei figuri 
de autoritate din apropiere sau chiar se aservesc pe de- 
a întregul normelor culturii în care trăiesc. Ei sunt în 
continuare sclavi, dar fără stăpân. Astfel că noi, cei 
dominați de ruşine, nu reuşim să ne împlinim 
propriile nevoi, pentru că nu avem suficientă încredere 
în noi pentru a o face. De fapt, adesea ne temem că 
implinirea propriilor nevoi e ceva egoist. Ne temem că 
vom fi respinși dacă vom îndrăzni să ne protejam, în 
loc să facem ceea ce altii vor sà facem. 
Responsabilitatea faţă de propria persoană pare un 
câmp minat cu ruşine, ca şi cum am putea face o 
alegere greşită în legătură cu propriile nevoi. Renunţăm 
voluntar la propria putere de acțiune! Totusi, nevoile 


noastre necesită în continuare să fie împlinire! Aşa că 


cel mai adesea ajungem să ne agaţăm de ceilalți, in 
speranța că ne vor prelua rolurile, ceea ce nu este 
numai dezarmant, dar este cu siguranţă ș7 mai egoist 
decât să ne împlinim nevoile singuri de la bun început 
(atenţie: aceasta este perspectiva comportamentului 
Magnet/ataşament anxios; pentru Insula evitantă, 
lucrurile ar putea sta invers). 

Ştiu că sună de parcă aș descrie pe cineva complet 
în derivă ȘI pierdut, dar lucrurile nu par mereu 


întocmai așa. Cel care renunţa de bunăvoie la propria 


putere de decizie în favoarea rușinii crede adesea că știe 
exact ce e bine și ce e rău, pentru că nu este nevoit să 
decidă pentru sine. Această siguranţă este direct 
proporţională cu cât de puţin au cunoscut din zonele 
mai întunecoase ale realităţii. Fi nu trebuie să se 
ingrijoreze sau să se gândească prea mult la ceva, 
pentru că în mintea lor nu ei sunt cei cu adevărat 
responsabili pentru ce li se întâmplă. Astfel, ei sunt 
liberi să fie cei mai siguri, cei mai autosuficienți șI cei 
mai critici. Fac exact ce li se spune de către propria 
autoritate, de către subconștient, de către familie, de 
către religie, de către cultură. Știu asta din proprie 
experienţă. Ne simţim foarte în siguranţă atunci când 
ne lăsăm controlaţi de rușine! Oamenii cei mai 
moralişti și cel mai evlavioși sunt, de fapt, cel care 
resimt cel mai mult ruşine. 

Atunci când urmăm drumul indicat de ruşine, 
simțim că avem majoritatea de partea noastră, căci în 
mod inconştient facem exact ceea ce majoritatea ne 
împinge să facem (majoritatea grupului din care facem 
parte, adică). Nu trebuie să luăm decizia dificilă de a 


merge Împotriva curentului. Aşa că putem să părem în 


totalitate puternici, siguri pe noi și chiar dăm impresia 
că avem lucrurile sub control. Putem stabili limite, 
putem să apărăm ceea ce credem că este corect, putem 
face orice, atât timp cât avem parte de susţinerea 
grupului. Ne folosim de consensul general și de opinia 
populară de parcă ar fi un soi de bodyguard sau 
armată. „Dacă te pui cu mine, te pui cu toţi oamenii 
care mi-au spus cum să gândesc!“ Este o dependență 
culturală reciprocă, o confuzie totală în ceea ce privește 
graniţele interpersonale. Poţi recunoaşte uşor aceste 
structuri ale puterii alimentate de ruşine: atunci când 
le pui la îndoială adevărul, oamenii prinși în mrejele el 


vor încerca rapid să te ruşineze și vor recruta noi 


membri care să le apere punctul de vedere. 

Să fii cel care decide, pe de altă parte, este o poziţie 
in care poți simţi cea mai mare nesiguranță, 
singurătate şi expunere (cel puţin la început). Poţi să 
faci și vel face greşeli. Poţi și trebuie să mergi împotriva 
curentului. Poţi să te simţi și te vei simţi complet 


singur în anumite momente. Decidentul trebuie să se 


lupte şi să justifice ceea ce este corect și greșit pentru el, 
în timp ce respectă faptul ca Și ceilalţi pot fi la rândul 
lor Decidenţi. Cel care decide nu poate să se bazeze pe 
apărarea clasică de tipul: „Am făcut ce era corect!“ 
Dacă te surprinzi spunând „Am făcut ce era corect, te 
sfătuiesc să iei în calcul posibilitatea să nu-ți fi asumat 
responsabilitatea completă pentru propriile acțiuni. 

La fel cum a folosi cuvinte de tipul trebuie şi e 
necesar, bazându-te pe cuvântul bine (sau rău), fără a 
face referire la un set de valori concrete, adică fără să 
explici de ce un anume lucru este bun sau rău pentru 


tine, sugerezi referinţa la o autoritate superioară care o 


înlocuiește pe cea proprie. Implică un bine obiectiv 
care îţi permite să renunţi la logică şi responsabilitate 
în procesul decizional, pasând aceste competenţe unei 
alte instanţe precum cultura, natura sau poate un fel 
de Dumnezeu. Nu spun că ar trebui să ignorăm 
înțelepciunea colectivă, bunul-simş sau expertiza 
externă, dar avem oportunitatea de a ne explica 
deciziile printr-un de ce, de ce noi personal alegem să 
fim de acord sau să respingem anumite opinii venite 
din exterior. Este diferenţa dintre a spune „E greşit să 
furi“ şi „Să furi este împotriva legilor societăţii noastre, 
așa că aleg să nu fur pentru a evita pedeapsa“. Pare 
cam mult de zis, dar este un experiment mental 
interesant. Cum justifică cel care decide din interiorul 
tău poziţia pe care o ai faţă de furt? 


Cred că în majoritatea cazurilor ne uităm pur şi 


simplu la ceea ce ne spun rușinea şi condiţionarea din 
copilărie că ar fi bine și râu, iar apoi fabricăm o 


explicaţie logică pentru a justifica acea opinie adânc 


înrădăcinată. Ne purtăm de parcă justificarea este cea 
care apare înainte şi rușinea abia mai apoi: „Simt 
rușine atunci când fac ceva ce consider gresit.“ Dar aşa 
cum am mai spus, cred că lucrurile stau invers. 
Ruşinea vine mai întâi, justificarea mai apoi. Nu 
simţim ruşine atunci când facem ceva ce considerăm a 
fi greşit, ci considerăm că ceva este greşit atunci când 
simţim rușine. Aşa că probabil cea mai corectă 
explicaţie pe care Decidentul ar putea să o ofere este: 
În cultura mea, există o presiune socială puternică 


împotriva furtului și, prin urmare, aleg să nu fur 


pentru a evita sentimentul neplăcut de ruşine şi 
potenţialul de a fi respins din grup.“ Probabil că acesta 
e adevărul. 

Asta înseamnă că ar trebui să începem să furăm? 
Depinde de fiecare, desigur. $i mai important, cred că 
înseamnă că avem cu toţii oportunitatea de a oferi 
furtului o privire mai atentă, alături de toate celelalte 


reguli pe care rușinea ni le impune orbeste. De ce 


societatea se opune furtului? Ce se va întâmpla dacă 
vom îÎngădui furtul? Cum te simți atunci când ceva îţi 
este furat? Cum te simţi atunci când furi ceva? Cu cât 
punem mai multe întrebări, cu atât apar mai multe! 
Ne surprindem săpând din ce în ce mai adânc, precum 
acel copil curloși care nu se mai opresc din întrebat: 
„De ce... De ce?... De ce?“ Până la urmă, vom 
înțelege că avem nevoie de ceva mai mult decât nişte 
întrebări pentru a lua decizia corectă. Avem nevoie de 
o fundaţie. Pentru ca Decidentul să fie eficient, trebuie 
să ne înrădăcinăm deciziile într-o fundaţie pe care o 


numesc valoare. 


Valorile 


Valorile sunt punctul zero în luarea deciziilor. Valorile 
sunt cele mai bune practici personale. Își au originea în 
ştiinţă, religie sau logică, dar cred totuşi că sunt 
subiective. Sunt opinii personale în legătură cu ceea ce 
este important şi merită atenţia şi de aceea nu sunt în 
mod obiectiv valabile pentru toţi. Nu spun asta cu 
inima uşoară. Ar fi mult mai simplu dacă ar exista vreo 
valoare despre care să demonstrăm că este în mod 


obiectiv superioară şi ca toţi ne putem baza pe ea. Da, 


personal, nu cred că există vreo astfel de valoare. Mulţi 
ani mi-am dorit să fi existat. Și mulţi ani am fost plin 
de resentimente pentru că o astfel de valoare nu există. 
Dar acum m-am împăcat cu ideea de subiectivitate ȘI, 
surprinzător, sunt mai fericit ca niciodată. Am înţeles 
că nu este responsabilitatea nimănui să îmi spună ce ay 


trebui să preţuiesc; este responsabilitatea mea să spun 


lumii ce preţuiesc. 

Am multe valori şi ele sunt într-o extinctie 
continuă. Dar valoarea mea conștientă de bază în 
momentul în care scriu această carte este starea de 
bine, un incontestabil amalgam mai degrabă vag de 


sentimente plăcute, sensuri subiective și o stare de 


sănătate mulțumitoare. De ce aleg să valorizez aceste 
lucruri? Pentru că, prin definiţie, îmi face bine. Starea 
de bine presupune maximizarea și prelungirea afectului 
plăcut, senzatiei „da“. Aşa că toate deciziile mele sunt 
îinrădăcinate în valorile mele subiective, care presupun 
crearea celor mai plăcute sentimente şi înțelesuri, 
alături de o stare generală bună de sănătate. Și deşi 
există multe date științifice care mă pot ajuta să 
determin ceea ce ar produce cele mai plăcute emoţii şi 
înţelesuri, alături de o stare generală bună de sănătate 
pentru o fiinţă umană, ideea că ar trebui să ţintesc spre 
acest rezultat este simpla mea opinie. Dacă, din cine 
ştie ce motive, altcineva ar vrea să valorizeze suferinţa, 
atunci cu siguranţă opinia sa ar fi la fel de validă 
precum starea de bine pentru mine. 

Pentru a clarifica, starea de bine nu înseamnă 
hedonism. Hedonismul prioritizează afectul plăcut 7 
momentul prezent, adesea cu costul sănătăţii şi al 


profunzimii, în general. Asta pentru că hedonismul 


este în general o strategie de evitare a rușinii, O cale de 
a amorti motivațiile negative de supraviețuire şi 
apartenența, precum ruşinea, singurătatea şi teama. 
Starea de bine, pe de altă parte, se concentrează pe 
cultivarea motivaţiilor pozitive, precum fericirea, 
iubirea şi formarea legăturilor interumane. Atunci 


când permitem motivaţiilor negative să ne controleze, 


suntem nevoiţi să fugim de acele senzaţii neplăcute (şi 
ajungem să ne amorţim toate emoţiile). Concentrarea 
pe motivațiile pozitive, pe de altă parte, înseamnă să 
acceptam şi să simţim mal întâi emoţiile neplăcute, 
pentru a putea simţi mai apoi şi emoţii plăcute. Astfel 
că în căutarea stării de bine trebuie să acceptam și 
inevitabila neplăcere. 

Merită să repet faprul că, deoarece suntem animale 
sociale capabile de empatie, cred că starea noastră de 
bine este intrinsec legată de starea de bine a celor din 
jur. Emotiile mele, sensul meu în viaţă şi sanătatea 
mea sunt profund influențate de emoțiile, sensul în 
viață și sănătatea tuturor celor din grupul meu. Și în 
satul global în care trăim acum, grupul meu cuprinde 
încet-încet pe toată lumea. Astfel că, prin definiţie, 
crearea unor emoții plăcute, unui sens în viață și unei 
stări bune de sănătate are impact şi contribuie pozitiv 
asupra emoţiilor, sensului în viață şi sănătăţii tuturor. 

Între timp, cred că este important să ne amintim 
că şi corpul nostru deţine propriile valori, legate strict 
de supraviețuire (ceea ce este cu siguranţă ceva 
subiectiv pentru noi ca organisme vii). Supravieţuirea 
este doar o valoare cu care ne naștem. În ciuda 
mediului de siguranță oferit de lumea modernă, 


principala preocupare a corpului nostru este să rămână 


în viaţă. Nu încearcă să dea prioritate unei „vieti 
bune“, ci pur şi simplu să fie în viaţă. Plăcerea şi sensul 
sunt doar niște instrumente prin care corpul nostru își 
atinge scopul. 

lată de ce vreau să contrabalansez valoarea 
ultraprotectivă a corpului meu axat pe supravieţuire cu 
valoarea conştientă a stării de bine. 

Avem şi alte valori pe care nu le-am ales în mod 
conştient. Mulţi dintre noi tind să aibă valori 
conștiente şi valori inconștiente, în umbră. Valorile 
conștiente sunt lucrurile de care am ales să ne pese în 
calitate de adulţi. Valorile din umbră sunt alcătuite din 
introiecții inconstiente, care provin din condiţionarea 
culturală și din strategiile pe care le-am adoptat pentru 
a ne împlini nevoile atunci când eram copii. Deoarece 
sunt parte din condiţionarea primită de-a lungul vieții, 
valorile din umbră sunt mult mai trainice decât cele 
conştiente. Valorile noastre conștiente sunt adesea pur 
cognitive şi chiar superficiale, pe când valorile din 
umbră sunt de obicei nişte convingeri internalizate, 
dobândite pe calea învățării traumatice. În definitiv, 
nu e vorba despre nicio competiţie. Dar pe măsură ce 
inaintăm în vârstă și societatea evoluează, ne 
surprindem adesea negând o parte dintre valorile pe 
care am fost condiţionaţi să le respectam, deoarece 


acestea nu mai sunt În pas cu trendurile culturale. 


Homofobia 


Un aspect interesant legat de faptul că sunt gay este 
acela cà am devenit conștient de disidenţa între vechile 


și noile valori în termeni de homofobie. [n copilărie, 


aderasem la convingerea populară cum că a fi gay 
inseamnă să fi din proprie voinţă antisocial, 
nesănătos, anormal, păcătos și aşa mai departe. Am 
fost condiţionat de o cultură heteronormativă, iar 
teama şi stigma din jurul crizei SIDA nu au ajutat nici 
ele. 

Dar pe măsură ce m-am maturizat şi societatea s-a 
schimbat, am reușit să îmi accept sexualitatea, să spun 
adevărul prietenilor ȘI familiei ȘI să trăiesc ca un bărbat 
mândru și să recunosc că sunt homosexual. Și chiar 
sunt mândru să fiu gay! Cred că este, în multe feluri, 
unul dintre cele mai bune lucruri din viaţa mea. 
Desigur, în copilărie a fost destul de traumatic, dar am 
învăţat să gestionez și să accept situaţia, iar faptul că 
sunt homosexual mi-a oferit tărie, rezilienţă și o 
perspectivă unică și valoroasă asupra lumii, mai ales în 
ceea ce priveşte rușinea. M-a ajutat să devin un 
supercunoscător într-ale rusinii! Dacă nu aș fi fost un 
copil homosexual într-o cultură homofobă, mai mult 
ca sigur nu aș fi reușit lucrul de care sunt cel mai 
mândru până acum: revelaţia rușinii. Și cu siguranţă 
nu aș fi scris această carte. Aşa că unul dintre cele mai 
rele lucruri care mi s-au întâmplat s-a dovedit a fi unul 
dintre cele mai bune care mi s-au întâmplat, caci am 
avut suficient sprijin şi noroc cât să accept, să înţeleg ȘI 
să învăţ din această situaţie. 

Toate acestea fiind spuse, încă Imi fac griji că 
homofobia e parte din mine. În anumite circumstanţe, 
încă resimt discontort fizic, teamă și ruşine în legătură 
cu sexualitatea mea. Mă simt ciudat de mândru atunci 
când cineva presupune că sunt heterosexual și adesea 


ezit să îl corectez. Incă sunt mult prea ruşinat când mă 


tin de mână sau mă sărut cu un tip în public. De fapt, 
chiar şi atunci când văd alţi bărbaţi gay ţinându-se de 
mână şi sărutându-se în public, mi se pare puţin 
„greşit“ (şi totuşi mă simt destul de excitat și invidios). 
Atunci când văd bărbaţi purtându-se „efeminat“ sau 


„Hamboaiant“ în public, simt o urmă de prejudecată şi 


o mică străfulgerare de jenă (deşi de cele mai multe ori 
îi găsesc atractivi). 

Deci resimt în continuare ruşine în legătură cu 
faptul că sunt gay şi simt în continuare o homofobie 
internalizată constantă, mai ales în situaţii publice. Cu 
siguranță lucrurile s-au îmbunătăţit de-a lungul anilor, 
dar ruşinea nu a fost instant ștearsă odată ce mi-am 
recunoscut sexualitatea în mod public și am început să 
mă bucur de ea. Rușinea nu a fost ştearsă de faptul că 


m-am îndrăgostit lulea de bărbaţi și nici că am avut 


parte de partide de sex extraordinare și nici de faptul 
că îmi plac la nebunie săruturile, îmbrăţișările şi să flu 
intim cu alţi bărbaţi (ca să îmi ilustrez şi mai bine 
ideea, mi-e puţin rușine doar scriind aceste rânduri). 
Ruşinea nu a fost ştearsă nici de faptul că îmi place să 
imi explorez atât latura aşa-zis masculină, cât și pe cea 
feminină (pe care încă învăţ să mi-o accept). Este ca şi 


cum ruşinea din copilărie sălăşluiește în cu totul alt loc 


(ceea ce este adevărat). 

O contradicţie interesantă pe care am observat-o 
în cazul meu este că deşi atunci când privesc din 
exterior scene de afecţiune între bărbaţi mi se pare că 
incă arată oarecum greșit, în privat mă simt total 
normal, natural și minunat atunci când sărut pe 
cineva, când ne tinem de mână, când ne imbrăţişăm 


sau când facem sex. Atribui acel arată gresit rușinii 


mele din copilărie, iar acel se simte corect îl atribui 
faptului că sunt un bărbat în mod natural gay şi nu 
este nimic în neregulă cu asta. Așa că aleg să am 
încredere în acea senzație interioară de normalitate, 
mai ales că se aliniază convingerii mele conform căreia 
a fi gay este la fel de normal şi de natural precum a fi 
heterosexual. Având în vedere că am făcut sex şi cu 
femei, pot să spun că nici acest act nu se simţea greşit 
sau rău, doar mai puţin palpitant şi mai nesatisfăcător. 
Îmi amintesc că atunci când eram „heterosexual“, mă 
gândeam că sexul e puţin cam supraapreciat. Apoi am 
sărutat pentru prima oară un bărbat și mi-am dat 
seama ce ratasem. Ahaaaaa, deci asta e senzaţia despre 
care vorbeau toţi <poc! cu palma peste frunte>. 

Recent, un bărbat heterosexual trecut de 60 de ani 
îmi povestea despre cum la un moment dat un alt 
bărbat s-a dat la el și mi-a spus: „Nu sunt homofob, 
dar... Mi s-a părut o situaţie surprinzătoare şi 
improbabilă. lată-mă pe mine, un bărbat deschis 
homosexual şi mândru de sexualitatea sa, și până şi eu 
sunt homofob! Cred că ce voia să spună (deşi puţini 
oameni par conştienţi de acest lucru) este că deşi a fost 
condiţionat de o cultură homofobă, opiniile sale au 
evoluat. Si cred că mulţi dintre noi facem asta. Ne 
îustrăinădm condiționarea. Cu alte cuvinte, o proiectăm 
asupra altora şi asupra societăţii, În general. Ne putem 
imagina cu ușurință ce reacţii critice şi ce stereotipuri 
ar putea folosi „altcineva“ într-o anumită situaţie, fără 
să ne dăm seama că acestea sunt propriile critici 
rușinoase şi stereotipuri. ŞI nu mă înţelege gresit, 


instråäinarea acestor stereotipuri nocive 


este probabil mai utilă decât adoptarea lor, dar cred că 
şi mai util ar fi să admitem și să acceptăm în mod 
conștient faptul ca și noi am fost rușinaţi de aceste 
viziuni, astfel încât să le putem gestiona ṣi contracara 


în mod activ. 


Dezgustul 


În funcţie de vârstă, educaţie şi nivelul cunoașterii de 
sine, vei observa poate câ și ţie ţi se pare puţin greșit să 
vezi bărbaţi gay arătându-și afecțiune în public. Poate 
că ți se pare efectiv dezgustător. Poate că ţi se întoarce 
stomacul pe dos atunci când te gândeşti la 
homosexuali. Dar asta nu înseamnă că este greșit, 
dezgustător sau bolnav să fi gay. Este doar o 
condiționare. Și nu e de mirare, după ani în care am 
fost bombardaţi cu mentalități heteronormative şi cu 
exemple de cum ar trebui sà arate iubirea, relațiile, 
afectiunea și sexul, cu toţii am fost pur şi simplu 
spălaţi pe creier. Chiar și bărbaţii gay au fost spălaţi pe 
creier. Şi având în vedere că rușinea și dezgustul sunt 
apropiate ca sens, nu e deloc surprinzator cą oamenilor 


li se face rău fizic la gândul că ar putea încălca normele 


culturale pe care au fost condiționaţi să le respecte. Tot 
felul de diferenţe culturale ne pot face să ne simțim 
rău, mai ales cele care implică atingeri, sex, nuditate, 
fluide corporale, igienă, mâncare şi mirosuri. Dar asta 
nu înseamnă că e ceva inerent greșit, rău sau bolnav 
dacă ai piercing, porți un tampon sau mănânci melci. 
Când mă surprind că judec un anumit 
comportament provenit din alte culturi şi îl resping 


drept „ciudat“ sau „dezgustător , încerc în mod 


conştient să păşesc dincolo de modul în care er percep 
acele practici. În schimb, încerc să înţeleg mai multe 
despre acea cultură, pentru a observa cum resimt 
oamenii respectivi acele comportamente. Mulţi anl, 
psihologii au presupus că dacă homosexualitatea este 
ceva ciudat pentru mulți dintre ei, e ceva ciudat 
pentru toată lumea. La fel stăteau lucrurile și cu a fi 
stângaci. Doar pentru că ceva e perceput drept greşit 
de tine sau chiar de majoritatea oamenilor, nu 
înseamnă că acel lucru este greşit pentru toată lumea. 
De fapt, chiar dacă eşti heterosexual, asta nu înseamnă 
că potenţialul de a fi dezgustat de homosexualitate îti 


este  înnăscut sau natural. Cel mai probabil 


condiţionarea din copilărie este cea care te face să te 
simţi astfel. Dacă nu ai fi fost rușinat astfel, probabil 
te-ai fi simţit faţă de homosexualitate așa cum mă simt 
eu faţă de heterosexualitate: vai, nu! 

Psihologul Donald Nathanson, în Shame and 
Pride, cartea sa de pionierat într-ale ruşinii, speculează 
că până și reacţia de dezgust în faţa fecalelor ar putea fi 
condiţionată, și nu înnăscută. Acest lucru pare 
contraintuitiv, având în vedere cât de visceral de 
dezgustător poate fi chiar şi izul de excremente pentru 
majoritatea dintre noi. Am presupus întotdeauna că 
oamenii au evoluat în mod natural astfel încât sà fie 
dezgustați de căcat (cuvânt pe care evit să îl folosesc, 
deoarece am fost condiţionat să îl consider o înjurătură 
rușinoasă), drept măsură de protecţie în fata 
germenilor. Dar dacă ne uităm mai îndeaproape la 


rudele noastre cele mai apropiate din regnul animal, 


cimpanzeli, vedem că acestea nu par să aibă vreo 
aversiune să le atingă, să le miroasă, să arunce cu ele ȘI 
chiar să le mănânce. 

Teoria lui Nathanson nu mă surprinde total. 
Ruşinea se transmite din generaţie în generaţie. Si aşa 
cum Nathanson evidenţiază, care este primul lucru în 


legătură cu care părinţii noştri ne fac să ne ruşinâm? 


Căcatul! Orice percepem drept o respingere din partea 
celor care ne îngrijesc va declanșa cu siguranţă rușinea. 
Și atunci când duhnim a căcat, oamenii ne comunică 
adesea neplăcerea, dezgustul și lipsa de confort pe care 
o resimt, distanţându-se de noi din cauza propriei 
condiționări. Această „rupere a punţii interpersonale“ 
(dacă îţi amintești, aşa definește Gershen Kaufman 
rușinea) ni se întâmplă din nou și din nou în copilărie, 


atunci când facem pe noi. Probabil încă din primele 


momente ale vieții asociem mirosul de fecale cu 
rușinea. Ca să nu mai vorbim de ruşinea care apare 
atunci când copiii sunt învăţaţi să își facă nevoile la 
oliță sau rușinea care apare atunci când are loc un 
„accident“ în pantaloni sau în pat, cazuri considerate 
pași înapoi spre stadii de dezvoltare inferioare. 

Nu încerc să sugerez că fecalele ar avea un miros 
plăcut, dar în linii mari, ruşinea are forţa de a face 
absolut orice să pară profund revoltător, gresit, 
anormal sau nesănătos. De fapt, există oameni care 
reuşesc să se excite prin „jocuri scatologice“ (mă simt 
aici împins să menţionez că eu nu sunt unul dintre 
aceia — acesta e modul în care ruşinea acționează în 
legătură cu subiectele de acest fel). Înainte 
presupuneam că trebuie să fie ceva „în neregulă” cu 


aceștia, dar probabil că ei şi-au depășit dezgustul 


cauzat de condiționare şi/sau se folosesc de 
proximitatea rușinii legată de acest subiect pentru a se 
bucura de excitarea sexuală pe care rușinea o poate 
genera. Deci este foarte posibil ca noi, ceilalţi, să avem 
ceva „în neregulă“: faptul că am fost cu toţii 
traumatizați cu propriul căcat! 

ȘI același lucru este valabil și pentru 
homosexualitate, sexualitate, în general, gen, rasă, 
nuditate, fluide corporale, animalele pe care le 
mâncăm (dacă alegem să o facem) și lista poate 
continua. Este dificil så vedem tot ceea ce se află pe 
listă, deoarece condiționarea noastră ne face să simțim 
că toate aceste tabuuri sunt naturale. Cu toţii am fost 
traumatizaţi în copilărie, astfel încât să vedem lucrurile 
din aceeași perspectivă precum ceilalți din grupul 
nostru. Pur și simplu nu recunoaștem drept traume 
aceste trăiri, pentru că ele par a fi mai mult sau mai 
puţin prezente Și la ceilalți din jurul nostru. Începem 
să o numim traumă abia atunci când, accidental, 
suntem traumatizaţi în mod diferit. Când un accident 
de maşină ne generează o teamă patologică de 
maşinăriile metalice aducătoare de moarte pe care le 
numim maşini şi intrăm în disonanţă cu părerile 


celorlalţi, se consideră că avem o „problemă“. 


lată de ce este important să ieşim din propria bulă, 
din zona de confort și din filtrul media. Cu cât ne 
expunem mai mult la alte culturi, cu atât descoperim 
ce este arbitrar în propria cultură. 
Dacă faci parte dintr-o cultură dominantă, precum cea 
occidentală, probabil vei percepe celelalte culturi drept 
înapoiate sau nebuneşti. E ca şi cum acele culturi sunt 


în mod intenţionat oarbe, rezistând cu încăpățânare 


adevărului și dominanţei normelor noastre superioare. 
lar asta e perfect natural. Rusinea nu vrea să fim ușor 
de convins să renunţam la normele propriului grup, de 
teamă că vom pierde sprijinul grupului şi vom fi lăsați 
să murim trişti, înfricoșaţi şi singuri. 

lată de unde iau naştere prejudecățile instinctive. 
Cu toții avem în mod natural tendinţa să credem ceea 
ce spune un anumit grup şi să îi privim cu scepticism 
pe cei diferiţi sau din afara acestuia. Această înclinaţie 


către propriul grup ÎȘI are rădăcinile în societăţile de 


vânători-culegători, dând naştere unei rețele de apărare 
in faţa străinilor, intrușilor, clanurilor competitoare și, 
din păcate, chiar şi împotriva anomaliilor benigne — 
precum acel tip ciudat cu albinism. Orice diferenţă, 
reală sau imaginată, poate declanşa o reacţie defensivă. 
Cel mai adesea avem aceste preconcepţii faţă de alte 
rase, alte culturi, alte tari, alte partide politice, alte 
religii, alte echipe sportive, alte corporații, alte genuri 
şi tot aşa. Orice este perceput drept abatere de la 
normă poate declanșa rușinea, lar rușinea generează 
judecată, teamă, dezgust și respingerea acelei diferenţe. 

Dar în mod inevitabil normele culturale evoluează 
dincolo de aceste prejudecăţi condiţionate (pare că 
întotdeauna se întâmplă astfel). Iar atunci faptul că am 
avut vreodată astfel de prejudecăţi devine o sursă de 
rușine intensă. ŞI pentru ca lucrurile să stea și mai râu, 
reacția de negare inerentă rușinii ne face să nu vedem 
faptul că am fost spălaţi pe creier, iar societatea 
presupune în mod incorect că oamenii pot pur şi 
simplu alege să nu mai fie homofobi, sexiști și rasiști. 


Așa că nu numai că am fost prinşi de partea greșită a 


istoriei, dar întreaga societate crede că o facem 


dinadins ! Chiar dacă suntem în mod sincer de acord 
cu noile valori, asta nu face ca vechile valori din umbră 
sa dispară. Astfel ia naştere un ciclu nesfârșit de 
confuzie, rușine, negare și reprimare. 

Atunci poate că te întrebi: dacă am fost cu toţii 
spălaţi pe creier de condiţionarea culturală, atunci de 
ce cultura și societatea continuă sa se schimbe? Din 
fericire, printre noi exista întotdeauna indivizi curajoşi 
care reușesc să își depășească rușinea Și condiţionarea 
culturală suficient cât să promoveze noi valori, mai 
autentice și mai semnificative. Aşa au început mari 
revoluţii precum creștinismul, Revoluţia ştiinţifică sau 
comunismul. Nişte oameni pasionaţi au rezistat forţei 
societăţii care ne îndrepta către conformism și rușine și 
au încercat să construiască ceea ce considerau a fi o 
lume mai bună. Ironia este că dacă aceste noi idei 
radicale prind la publicul larg, odată ce se atinge un 
anumit procent de acceptare, noile idei încep să fie 
întărite ele însele prin ruşine şi condiţionare, devenind 
astfel sursa dominantă de conformitate în societate. 
lot în acest moment mișcarea eliberatoare este 
coruptă, ca printr-un joc de telefonul fără fir, 
transformându-se treptat într-un alt sistem opresiv de 
control social. 

Toate acestea demonstrează faptul că în orice 
moment există un număr de valori în competiţie 
adesea contradictorii, încercând să capete controlul 
asupra noastră. Ne naștem cu valoarea supravieţuirii şi 
avem valorile cu care am fost condiţionaţi in copilărie, 
la care se adaugă ȘI valorile conştiente, pe care le 
alegem în viaţa adultă. Şi peste toate astea mai sunt și 


valorile rușinii, care ne împing spre perfecţiune și 


integrare în fiecare moment și cu orice preț. Merită să 
menţionăm că rușinea ne manipulează, de fapt, şi toate 
celelalte valori: ea este o valoare biologică care ține de 
supravieţuire şi ne dictează și ne întăreşte valorile 
condiţionate în trecut sí ne influenţează puternic 
valorile conştiente din prezent. Drept rezultat, nu ne 
putem încrede întotdeauna în propriile valori pentru a 
ne aduce starea de bine, căci ele nu țin neaparat cont şi 
de dorinţele noastre autentice sau de nevoile umane 
dincolo de competenţă şi de apartenenţă sau de 
întregul spectru al integrităţii noastre. 

Deci cum putem obţine nişte valori conştiente care 
să fie într-adevăr utile și consistente? Ei bine, așa cum 
este cazul materiei din umbră, putem face în așa fel 
încât să aducem valorile din planul inconștient în 
planul conștient! Te aud protestând: „Dar valorile mele 
inconștiente sunt egoiste, jenante și nechibzuite!“ Asta 
e mai mult ca sigur adevărat. Cu siguranţă este 
adevărat în cazul meu. Unele dintre valorile mele 
inconștiente sunt profund primitive, narcisiste, pline 
de prejudecăţi şi lipsite de logică. Dar având în vedere 
părerea mea conform căreia acceptarea de sine este 
calea spre adaptare, trebuie să îmi accept în mod 
conștient valorile inconstiente și sa construiesc 
pornind de la baza acestora. Fie că îmi plac sau nu, fie 
că le accept sau nu, ele îmi sunt fundaţia, ele sunt 
piatra de temelie a integrității mele. Sună 
contraintuitiv, dar cred că cea mai bună cale de a 
schimba ceva ce nu îţi place la propria persoana este să 
accepti pur şi simplu acele lucruri neplăcute șI sa ful pe 
cât de transparent şi sincer poţi! Autenticitatea este o 


formă de stăpânire de sine. 


Când am început să îmi dau seama că sunt puţin 
narcisist, spre exemplu, în mod natural mi-am dorit să 
scap de această strategie nechibzuită. Cultura în care 
trăiesc spune că narcisismul este egoist și râu, aşa că 
ruşinea mi-a dictat că trebuie să scap de el (deși fusese 
ideea rușşinii să adoptăm această strategie de la bun 
început). Deloc surprinzător, în încercarea de a-mi 
respinge narcisismul, nu am făcut decât să îl inflamez 
și mai tare, iar asta a declanşat și mai multă ruşine. 
După ce am eşuat cu asta, ruşinea m-a impins să 
încerc să îl ascund — practic negarea negării. Dar 
treptat mi-am dat seama că o abordare opusă ar putea 
fi mai de succes. Adevărata cheie a succesului în 
schimbarea pe care trebuia să o fac era să fiu pe cât de 
sincer şi de transparent pot în legătură cu narcisismul 
meu. $i nu îl schimbam, ci mă adaptam lui. 
Narcisismul este în continuare prezent, dar încerc să 
fiu sincer în legătură cu el, în loc să îi dau curs. De 
fapt, a fi sincer în legătură cu el este o formă de a-i da 
curs, o nouă formă de a acționa care înlocuieşte 
strategia mea pripită de a-mi nega rușinea prin 
lăudăroșenie. Astfel, reacţia mea condiţionată de a fi 
narcisist a devenit un stimul în direcţia opusă: o 
metareacţie de sinceritate și transparenţă. Poate că nu 
sunt capabil să îmi controlez instinctele, dar îmi poz 
controla reacţiile la propriile reactii. 

Când suntem conştienţi de sine, sinceri și 
transparenți în legătură cu valorile noastre 
condiționate, ne putem adapta și putem găsi noi 
moduri de a reacționa. Ne putem folosi valorile 
condiţionate ca pe o platformă de unde putem alege 


noi reacții — poate chiar opuse — la propriile reacţii, 


ceea ce ne eliberează pentru a putea construi un nou 


set de valori constiente, suprapuse peste cele vechi. 
Dar asta nu se întâmplă peste noapte. E nevoie de un 
curaj incredibil pentru a fi sinceri în legătură cu 
vechile valori, iar apoi este nevoie de timp, cunoaștere 
de sine, învăţare, experimentare, imaginație şi practică 
pentru a alege nişte valori noi care să funcţioneze mai 
bine. Eu mă actualizez în mod constant şi încerc să 
adopt tot timpul valori noi. Este o sarcină fără de 
sfârșit, Nu e de mirare că a adopta un set de valori 
prestabilit este foarte tentant, precum religia, culturile 
sau un guru în dezvoltare personală. 

Desi îţi pot sugera unele valori care funcţionează 
în cazul meu, tot va trebui să le experimentezi pentru a 
vedea dacă ţi se potrivesc şi ţie. Este imperativ ca tu să 
fii Decidentul în privinţa propriilor valori! Acestea 
fiind spuse, câteva sugestii care îmi vin în minte sunt 
cunoașterea de sine, autenticitatea, integritatea, 
amabilitatea, umorul, compasiunea, empatia, 
egalitatea, curiozitatea, învăţarea, legăturile 
interumane, comunitatea, alegerea unei perspective 
mai largi, sinceritatea, transparenţa şi, desigur, să 


încerci să te pui într-o poziţie inconfortabilă. 


Deprogramarea 


Atunci când recunoaştem şi acceptăm faptul că 
realitatea este în principiu un construct al 
condiţionării culturale şi al ruşinii, putem începe 
procesul nesfârșit de deprogramare a propriei persoane. 
Pentru a face asta, trebuie să încercăm să gasim, să 


punem la îndoială şi să deconstruim fiecare introiecţie 


în parte. E ca şi cum am căuta acul în carul cu fân în 
timp ce noi suntem carul cu fân. Este un proces dificil, 
care presupune aducerea inconştientului în planul 
conştient şi transformarea implicitului în explicit. E ca 
și cum am aplica celebra metodă Marie Kondo de 


curățenie a casel, dar încercând să ne curățăm propriul 


psihic! Trebuie să depistăm toate acele vechi introiecţii 
cu care am fost condiţionaţi in copilārie, så le scoatem 
la lumina mintii conștiente şi să întrebăm: „Asta îmi 
oferă bucurie?“ Sau poate: „Îmi este util?“ „E 
adevărat?“ Dacă răspunsul este nu, trebuie să scăpăm 
de acea introiecție! 

Glumesc, numai de ar fi atât de ușor! Așa cum este 
cazul cu toate condiționările, cred că cel mai sigur este 
să pornim de la premisa că acea convingere nu va pleca 
nicăieri și trebuie să o privim ca pe o mică parte a unui 
întreg, mult mai mare. Spun asta pentru că, după câte 
am observat, atunci când avem impresia că am scăpat 
în sfârşit de condiţionare (sau de ruşine sau de 


mentalitatea fixistă), tocmai atunci riscul de a pica 


înapoi în ghearele ei este cel mai ridicat. Cred că cea 
mai bună metodă este să ne acceptam convingerile cu 
care am fost condiţionaţi, să fim transparenți în 
legătură cu ele și să încercăm să construim în jurul lor. 
Introiecţiile au cea mai mare putere asupra noastră 
atunci când nu le putem vedea. 

Și dacă găsim unele introiecţii pe care vrem să le 
pastram, atunci trebuie să trecem printr-un proces de 
justificare logică și conștientă a acelei convingeri. De 
obicei, introiecţiile sunt dogmatice. Le internalizăm 
prin ruşine, nu prin logică, iar procesul se întâmplă la 


o vârstă atât de fragedă, încât originile și rațiunea lor 


nu ne-au fost niciodată clare. Eu am găsit multe astfel 
de convingeri pe care îmi doream să le pastrez pentru 
că mă făceau să mă simt bine, precum ideea unei 
moralităţi obiective sau viaţa de după moarte. Dar pur 
ȘI simplu nu am fost în stare să le justific. Pentru alte 
introiecții pe care am vrut să le adopt, precum valoarea 
amabilităţii, am reuşit să reconstrulesc o oarecare 
logică satisfăcătoare, bazându-mă pe știința faptului ca 
suntem animale sociale. Acest proces treptat scoate la 
suprafaţă mâlul convingerilor dogmatice din mlaştina 
inconştientului, permiţându-ne să reconstruim un 
sistem mai solid, bazat pe o logică conştientă. Unele 
legături vor fi păstrate şi întărite, altele vor fi extrase ȘI 
înlocuite, iar altele vor reveni la stadiul de simple 
schiţe — nişte posibilităţi incognoscibile care intrigă. 
Adevărata dificultate a procesului de deprogramare 
este sa recunoastem faprul că am fost condiţionați. 
Introiecţiile care au fost întipărite înăuntrul nostru 
sunt nesfârşite (descopăr noi introiecţii tot timpul) şi 
nu le putem găsi până nu adoptăm noi perspective. 
Introiecţiile se simt foarte reale, precum bunul-simţ 
sau „aşa merg lucrurile“ sau „toată lumea ştie că aşa e“ 
sau „daaa, evident. Si la baza tuturor acestora se află 
simţul nostru de bine şi de rău, valorile noastre 
esențiale şi morale. Dar chiar și acestea trebuie 
exhumate din inconştient şi justificate logic dacă vrem 
într-adevăr să ne deprogramăm de condiţionarea din 
copilărie. De fapt, acesta e centrul procesului. Pentru a 
ne putea construi nişte opinii autentice, avem nevoie 
de o bază de valori solide, conștiente, subiective, dar 


justificabile. Cu toții avem şansa să ne alegem valori 


esenţiale noi, conștiente, prin care så ne depășim 
valorile inconștiente, valorile TUȘINII şi valorile 
biologice. 

Dar procesul nu este unul liniar. Este nevoie de 
timp pentru a lua în considerare logica ȘI utilitatea 
fiecărei valori în parte. Îţi recomand să alegi diferite 
valori, să le încerci, să le explorezi, să vezi cum se simt 
şi cum Îi afectează pe ceilalți. Dacă vei avea consecinţe 
negative, atunci renunţa la ele ȘI alege altele. Singurul 
lucru care îți poate sta în cale este ruşinea. Trebuie să 
îti permiţi să greşeşti pe parcursul acestul proces, 
întrucât altfel nu vei descoperi acele valori care 
funcţionează cel mai bine pentru tine. Desigur, ajută 
să ai o fundaţie solidă, o valoare care să le subordoneze 
pe toate celelalte, precum valoarea mea principală 
orientată spre starea de bine. Dar chiar și acea valoare 


esenţială poate (şi trebuie) să se schimbe dacă vei găsi 


ceva care funcţionează mai bine. Din nou, este necesar 
să gresesti. ȘI dacă te vei lovi de o valoare într-adevăr 
solidă, mi-ar plăcea să aud şi eu și să îmi spui de ce 
funcţionează așa bine în cazul tău! Sunt mereu dispus 
să încerc noi valori. 

Mulţi oameni au ca valoare esenţială credinţa în 
Dumnezeu, care i-ar putea face să accepte anumite 
tradiții biblice şi religioase, şi îşi construiesc restul 
sistemului de valori, convingeri și opinii pornind de la 
această bază. În acest punct al vieţii, personal nu văd 
veracitatea sau utilitatea credinţei în Dumnezeu. Dar 
aceasta e doar opinia mea. lrebuie să admit că în 
momentul la care scriu aceste rânduri simt cum 
rușinea mă impinge să te conving că trebuie să 


gândeşti ca mine și să renunți ȘI tu la convingerile 


religioase. Dar asta doar pentru că am o prejudecată 
împotriva religiei. Am multe argumente logice pentru 
a susţine de ce este religia problematică, dar dacă sunt 
cu adevărat atent la mine însumi, îmi dau seama că 
toate acestea sunt alimentate de niște asocieri 
emoţionale neplăcute din trecut (probabil înrădăcinate 
in stereotipul conform căruia majoritatea oamenilor 
religioşi sunt homofobi). 

Voi spune, totuși, că una dintre cele mai valide 
justificări ale scepticismului meu faţă de religie este 
faptul că, după câte îmi dau seama, majoritatea 
convingerilor religioase se formează în mod 
inconștient, în timpul copilăriei. Religia este adesea 
parte din procesul condiţionării prin rușine. De aceea, 
cred că ar trebui să implicăm şi credinţa în procesul 
deprogramării. Poţi încerca să aduci fiecare valoare 
religioasă în planul conştient şi să vezi dacă o poţi 
justifica în afara cadrului biblic care ti-a fost dictat de 
către anumiţi lideri religioşi. Fiecare dintre noi putem 
decide ce funcționează cel mai bine pentru noi, dar e 
importat să fie totuși o decizie conștientă. 

lată povara Decidentului și unul dintre motivele 
pentru care uneori vrem să renunțăm la 
responsabilitate. Este mult de muncă să ne formăm ȘI 
să ne justificăm niște valori, credinţe, Opinii şi decizii 
solide și raționale. Suntem în special susceptibili la 
rușine atunci când ne dăm seama că noi avem ultimul 
cuvânt de spus când explicăm de ce gândim ceea ce 
gândim și de ce facem ceea ce facem. Chiar dacă ne 


consultăm cu experți ȘI facem tot felul de cercetări ȘI 


verificări (ceea ce cred că este foarte important), chiar 


dacă facem cea mai bună presupunere posibilă (ceea ce 


cred că facem oricum mai mult sau mai puţin, în 
funcţie de educaţia, resursele și timpul de care 
dispunem), simplul fapt că ne dăm seama că poi; 
singuri luăm decizia finală va declanșa cel mai probabil 
ruşinea, căci este o poziție care pare să ne separe de 
ceilalți. În calitate de animale sociale, vrem să evităm 
separarea. Și ruşinea vrea și ea ca noi să evităm 
separarea, pentru că să fii izolat e înfricoșător. E 
dureros. Se presupune că e periculos. Așa că sunt mii 


de forțe care pun presiune spre a ne face să refuzăm să 


fim cel care decide. lată de ce este atât de tentant să 
urmăm pur şi simplu turma, să urmăm „regulile“ sau 
să îl lăsăm pe Dumnezeu sau alt individ să fie cel care 
decide pentru noi. 

Dar adevărul este că noi suntem Decidentul 
oricum! Fie că ne place, fie că nu. Chiar și atunci când 
ne purtăm de parcă nu am fi. Chiar şi atunci când nu 
ne dăm seama că suntem. Ne luăm întotdeauna 
propriile decizii! Acea graniţă este întotdeauna acolo. 
În mod egoist, cred că unul dintre motivele pentru 
care rușinea nu vrea să ne luăm propriile decizii în 
mod conştient este posibilitatea de a øu alege ceea ce 
tocmai ea ne dictează! Pentru un mecanism de 
supravieţuire precum rușinea, este un conflict de 
interese. În mod inconştient, ruşinea — sau poate, mai 
corect, teama de ruşine — este mereu undeva în 
subconștient, ghidându-ne comportamentul, făcându- 


ne să stăm în rând, ținându-ne cât mai departe de 


greşeli, desconsiderare, respingere sau neglijare. Astfel, 
cu cât luăm mai multe decizii în mod inconștient, cu 
atât permitem rușinii să le controleze mai mult. Cu cât 


cedăm presiunii de a face lucrurile precum ceilalți sau 


de a ne gândi că trebuie sau e necesar să facem 
anumite lucruri, cu atât permitem rusinii să ne 
controleze și să ne „protejeze“. 

Şi nu este nimic rău în faptul că rușinea vrea să ne 
protejeze — e foarte drăguţ din partea ei. Dar este o 
strategie utilă atunci când suntem niște copii 
dependenţi. Mulţumim, rușine! Dar în calitate de 
adulți, cred că noi — adică sinele constient — suntem, de 
fapt, mult mai capabili să ne protejăm singuri. Deşi 


atât mintea, cât și subconștientul sunt două forte 


înțelepte, ele sunt în general mal puţin logice si au 
nişte idei învechite faţă de importanţa incluziunii într- 
un grup specific. Rușinea pur şi simplu nu s-a format 
într-o lume în care să nu fim înconjurați de oameni a 
caror prezenţa nu este imperios necesara supravieţuirii 
noastre. Oamenii obișnuiau să fie ori parte din familie, 
ori o amenințare. Deci nu cred că rușinea înţelege 
foarte bine conceptul de „străini“. Conform rusinii, 
ceea ce crede orice om despre noi este de o importanţă 
vitală. Dar asta pur şi simplu nu mai e adevărat. lar 
atunci când accepţi autoritatea de a fi Decidentul, 
primeşti ce e mai bun din ambele lumi. Vei simți şi vel 
auzi în continuare toate mesaj ele importante ale 
rușinii, fiindcă (de bine sau de rău) ele nu dispar 
niciodată, dar poţi învăţa să refuzi în mod conştient 
respectivele mesaje atunci când, în calitate de cel care 
decide, vei avea în minte o strategie mai potrivita. lată 


puterea şi responsabilitatea în a fi Decidentul. 


Capitolul 

Ar trebui 


ÎN TIMPUL UNUIA DINTRE MULTELE 
CURSURI pe care le-am urmat la Center for Healing 
Shame ca parte a certificării mele, unul dintre colegii 
de curs ne-a vorbit despre un acronim perfect (al 


cărui autor este necunoscut) pentru a reconsidera 


rușinea: 


Ar 
Trebui 
Să 

Stii 
Deja 
Totul 


Este foarte potrivit ca primele cuvinte care descriu 
ruşinea să fie ar trebui. Ar trebui este o expresie 
răspândită, şi totuşi are potenţialul de a declanşa 
ruşinea. Ar trebui presupune o anumită obiectivitate. 
Este sugerat faptul că există un singur mod corect de a 
face lucrurile. Implicaţia este că dacă nu vei face 
lucrurile cum trebuie — pe calea „corectă“ —, atunci 47 


trebui să îţi fie ruşine. 


Pentru a balansa această implicatie, cred că ar fi 
util ca de fiecare dată când folosim un ar trebui, să îi 
ataşăm o explicaţie concretă, un de ce. Spre exemplu: 
ar trebui să legi cuvintele „ar trebui“ de o perspectivă 
clară a rezultatului scontat... dacă vrei să eviti 
eventualitatea de a-i face pe oameni să se rușineze. Şi 
pentru a comunica într-un mod care să ne aducă ȘI 
mai mult impreună, al putea folosi un cuvânt mai 
deschis precum „ai putea“ (te-ai prins ce am făcut?). 
Spre exemplu: cred că ai putea să înlocuiești cuvintele 
„ar trebui“ cu „ai putea“, pentru a evita eventualitatea 
de a face pe cineva să se rușineze. A; putea spune: „E 
doar o optiune.“ Ar trebui spune: „Ăsta e lucrul corect 
de făcut.“ Ai putea spune: „lrebuie să iei propriile 
decizii.“ Ar trebui spune: „Eu decid ce e corect pentru 
tine.“ Ai putea implică încredere și respect. Ar trebui 
implică rușine şi control. 

Poate vei observa că ce scriu aici este o formă de 
„controlează-ți tonul“. Este un concept relativ nou 
popularizat de unele cercuri de justiţie socială și 
trebuie să admit că atunci când este îndreptat asupra 
altor oameni, poate avea un efect de declanșare a 
rușinii. „Controlul tonului“, aşa cum îl înţeleg, este o 
formă de atac ad hominem. În loc să răspundem în 
mod direct argumentelor aduse de cineva, controlul 
tonului presupune să ne plângem de modul în care au 
fost rostite acele argumente. Poate că cel care a vorbit a 
fost prea agresiv sau prea zgomotos sau prea direct, 
poate că a înjurat sau poate câ nu a fost suficient de 


„civilizat“ etc. Controlul tonului poate fi cu siguranța 


un mod de a divaga de la adevărata problemă, punând 
în prim plan propriul confort emoţional, în defavoarea 
nevoii celuilalt de a menţine niște graniţe. 

Dar în cazul rușinii, cred că este justificat şi chiar 
util să ne controlăm propriul ton. Atunci când vine 
vorba despre ruşine, tonul este mesajul (cu scuze față 
de Marshall McLuhan). Tonul meu transmite o 
oportunitate pentru a crea o legătură sau transmite 
respingere? Pentru că suntem în mod fundamental 
animale sociale, cred că sistemul nervos al 
interlocutorului nostru nu este interesat de altceva 
decâr de aceste două întrebări. Când percepem o 
respingere, corpul reacționează profund diferit (închis, 
defensiv, rușinat) față de atunci când percepem 
formarea unei legături (deschis, receptiv, plin de 
compasiune). 

Aşa că nu este decât o problemă de strategie. La o 
primă privire, poate părea absurd să te întrebi dacă 
sloganul „Cei care maltratează sunt josnici“ este mai 
util sau mai puţin util decât a spune „Maltratarea 
răneşte oameni“. Dar aleg să intru în această chestiune 
cu siguranţă incomodă pentru că am convingerea că ar 
putea avea un efect asupra capacităţii noastre de a 
combate  maltratările. De fiecare dată când 
transformăm rușinea într-o armă, ne punem în 
pericolul de a-l ajuta şi de a-i deveni complici celui pe 
care încercăm să îl ruşinăm. Este posibil să îl ajutăm să 
nu îşi schimbe comportamentul. Legătura inerentă a 
rușinii cu sistemul nostru de răspuns în faţa atacului 
face ca logica si compasiunea celui rușinat să intre în 
modul offline în favoarea unei autoprotecţii brute, iar 


aceasta dispoziţie nu este niciodată propice 


receptivităţii și empatiei. Rușinea transformă creierul 
uman într-unul primitiv, jumătate reptilian, jumătate 
maimuţă — totul limbic, în fiecare moment. Chiar 
dacă nu intenţionăm să declanşăm ruşinea cuiva, orice 
ruşine ar apărea accidental va avea un impact asupra 
capacităţii noastre de a comunica cu acel individ. Deci 
dacă, asemenea mic, intenţia ta este să îi încurajezi pe 
oameni să ia în considerare noi idei, o strategie bazată 
pe respect și compasiune va fi mult mai eficace. 

Aşa cum am vorbit mai devreme, rusinea Îi poate 
bloca pe oameni în ghearele unei mentalități fixe, iar 
asta îi împiedică să înveţe sau să se perfecţioneze. Dacă 
cineva internalizează eticheta rușinoasă conform căreia 
comiterea unei greşeli inseamnă că ești un om rău, 
probabil că nici nu va mai încerca să fie mai bun, să 
caute ajutor sau să se schimbe, mai ales în lipsa 
sprijinului din partea comunităţii. Ca oameni, avem 
nevoie de un motiv să vrem să devenim mai buni. 
Avem nevoie de speranță. ȘI probabil că nimic nu este 
mai aducător de speranţă decât potenţialul real de a 
relaţiona. Etichetele rușinii îi blochează pe oameni în 
exil şi le limitează încrederea în sine. Și deși probabil 
că nu ai prea multă simpatie pentru cineva care s-a 
dovedit a fi violent, problema merge dincolo de acel 
individ. Este vorba despre starea de bine a tuturor, care 
este interconectată. Limitând identitatea cuiva la 
răutate şi violenţă, nu cred că aducem vreun beneficiu 
practic societăţii. Din contră. Ruşinea toxică poate 
incuraja recidivismul, fiindcă ne spune că nu ne putem 
schimba. Aşa că, cel mai probabil, aceste etichete vor 


genera și mai multe maltratări. 


Dacă vrem să trăim într-o lume cu mai puţină 
rușine, putem învăţa să vorbim în așa fel încât să 
încurajăm formarea legăturilor, respectul ȘI 
sentimentul de egalitate. Putem face tot ce ne stă în 
putință pentru a-i ajuta pe oameni să capete sau să își 
menţină accesul la cortexul prefrontal. Și cred că cea 
mai bună practică este să ne concentrăm asupra 
propriilor cuvinte. Știu că lucrurile pe care le spun nu 
vor suna bine tuturor, fiindcă implică o formă extrem 
de conştientă de balet verbal, care poate parea 
ostentativă sau neautentică. Și modul în care vorbim 
face parte din condiționarea primită in copilărie, aşa că 
vom simți că facem ceva greşit atunci când vom 
incerca să vorbim diferit. Dar chiar și mici fraze 
precum „Cred că“, Îmi imaginez că“, Îmi spun că, 
„Interpretarea mea este“, „Stiu această poveste 
conform căreia“ sau „Poate că mă înșel“ ne pot ajuta 
foarte mult să ne asumăm opiniile, acceptând natura 
limitată a propriei perspective. Acest tip de limbaj este 
antirușinos, adică reduce și previne rușinea. 

Același efect antiruşinos îl au şi asumarea 
senzațiilor, emoțiilor şi reacțiilor proprii. Desi am 
vorbit în capitolul 11 despre dezidentificarea faţă de 
reacţiile emoţionale, este foarte util şi sa ni le asumăm. 
Noi nu suntem emoţiile noastre, dar emoţiile noastre 
ne aparțin doar nouă. Aceasta e o altă practică pe care 
am învăţat-o prin comunicarea nonviolentă, alături de 
jocuri care încurajează formarea legăturilor cunoscute 
drept relationare autentică. Dacă asemenea mie ai 
crescut împotmolit in ghemul ruşinii 
intergeneraţionale, atunci șansele sunt mari să al 


probleme în a stabili limite, simțind că ești responsabil 


pentru emoţiile altora și viceversa. În acest caz, poate 
că ideea de asumare a propriilor emoţii îţi este străină 
(aşa cum era pentru mine). Dar pentru toți ceilalți, 
poate că toate acestea sunt lucruri deja ştiute. 

Practic, reacţiile emoţionale ne sunt unice, 


sunt unice propriei fiziologii, psihologii, educaţii, 


condiționări și experienţe de viaţă. Modul în care 
reacționăm la același stimul nu este universal tuturor. 
Asta devine clar în orice club de comedie. Când un 
comedian spune o glumă, poate că cineva râde, 
altcineva Îşi dă ochii peste cap, iar eu mă voi simți 
chiar ofensat şi voi începe să bombăn. 

Dar emoţiile pe care le simt în legătură cu o glumă 
(sau cu orice altceva) sunt create înăuntrul meu, de 
către propriul sistem limbic. Atunci când presupun că 
interpretarea „corectă“ este să mă simt ofensat şi Încerc 
să le-o impun tuturor, nu iau în calcul faptul că orice 
glumă va genera un spectru de reacţii larg, în funcţie 
de individ. Să nu fi de acord cu modul în care 
comunică un comedian este un lucru. Dar atunci când 
acel dezacord este supraîncărcat de propria rușine şi 
furie, atunci reacţia se transformă adesea într-un atac 
inspre celălalt, dând vina pe comedian pentru că mi-a 
„cauzat“ un răspuns emoţional negativ. Dar să dau 
vina pe el pentru propria ofensă este ca șI cum aș da 
vina pe tine pentru modul în care îmi funcţionează 
rinichii. 

„Cum îndrăzneşti să mă faci să îmi apară pietre la 
rinichi!“ 

ŞI totuşi, facem asta tot timpul, șI nu doar cu 
emoţiile noastre. „Reclama asta mă face să îmi fie 


foame“, „Modul în care s-a îmbrăcat m-a făcut să mă 


excit“, „Filmul ăsta îmi provoacă un atac de cord“ ȘI 
tot aşa. Deoarece emoțiile, motivațiile și senzațiile 
noastre corporale se declanșează în mod inconștient, 
adesea uităm că sunt, de fapt, niște reacţii pe care ni le 
generăm singuri. Dar numai pentru că nu alegem furia 
la fel de conştient şi explicit pe cât ne alegem 
cuvintele, nu înseamnă că ea apare din vina altcuiva. 
Sigur, comportamentul cuiva poate fi un stimul în 


funcţie de care sistemul nostru limbic, influenţat de 


instincte, experienţele anterioare şi condiţionare, alege 
reacția pe care o consideră cea mai potrivită pentru 
supraviețuirea imediată. Dar întregul proces de 
generare a reacției aparţine exclusiv propriului corp. 
Cred că asumându-ne reacţiile putem trage multe 
beneficii — este mai corect și mai puţin ruşinos decât să 
dăm vina pe altcineva. Vina este atât o reacţie 
instinctuală, cât şi un stimul pentru rușine. 

Dar, aşa cum poate ai observat, încerc să integrez 
aici ambele direcţii! 

Pe de o parte, spun: „Asumă-ţi emoţiile!“ Iar pe de 
alta „Evită să declanşezi rușinea altcuiva“, deşi fiecare 
este responsabil de asumarea propriilor reacții 
emoţionale. Practic, încerc să iau ce e mai bun din 
ambele lumi ale rușinii. Cred că, în această situație, se 
poate atinge un echilibru fin. Pentru mine, totul se 
rezumă la întrebarea: unde am eu putere de acţiune? În 
primul şi în primul rând, am putere de acţiune asupra 
propriilor opinii, reacţii şi emoţii. Tot ce trebuie să fac 
este să le observ și sa mi le asum prin conștiință de 
sine, transparenţă și sinceritate. Aceasta este practica 
autenticităţii. Dar am și putere de acţiune asupra 


lucrurilor pe care le spun și modului în care îi tratez pe 


cei din jur. Au cuvintele sau acţiunile mele intenţia, 
chiar și inconștientă, de a declanșa rușinea cuiva? Dacă 
da, atunci se numește cå il fac de ruşine pe acel 
individ, fie că el prinde momeala şi reacţionează prin 
ruşine, fe că nu. Mai mult, din experienţa, logica ȘI 
educaţia mea, dacă prevăd că vorbele sau acţiunile 
mele ar putea declanșa ruşinea cuiva, chiar și fără 
intenţie, atunci pot alege o strategie diterită pentru a 
declanșa, în schimb, formarea unei legături, sa 
spunem. 

Nu mă înţelege greşit. Strategia mea pentru a 
forma o legătură poate oricând să ricoşeze și să 
declanșeze rușinea celui din faţa mea, pentru că nu 
citesc minţi și nu sunt eu cel care cauzează emoţiile 
celor din jur. Dar cel puţin voi ști că am făcut tot ce 


am putut folosindu-mă de puterea de acțiune pe care 


am avut-o. De asemenea, voi putea să învăţ din acea 
experienţă și să îmi ajustez strategiile in legătură cu 
acel individ. Dar pentru că sunt un animal social, 
atunci când cineva reacţionează în mod negativ la 
încercarea mea de a forma o legătură, cel mai probabil 
mă voi ruşina și voi intra în modurile atac înspre sine şi 
ploconire de pe busola rușinii. Dacă asta se întâmplă, 
odată ce voi termina de procesat rușinea, va fi 
important să Îmi asum respectiva reacție și să Îmi 
amintesc că există o delimitare între mine și celălalt. 
Până la urmă, fiecare este responsabil de propriile 
reacții, așa cum eu sunt responsabil de reacţiile mele. 
Faptul că sunt conștient de aceste lucruri mă ajută să 
rămân în sfera propriilor valori şi a propriei demnități. 


Si tu poti folosi exact aceeași logică pentru a ignora 


total sentimentele celorlalti, făcând orice vrei. „Sigur, 


am scuipat pe omul ăsta, dar nu e vina mea că s-a 
supărat. Fiecare îşi creează propriile reacţii!” Si poate ai 
avea dreptate. Este în totalitate la latitudinea ta să 
hotărăşti cum îi tratezi pe cei din jur. Totuşi, în cazul 
meu, corpul va reacţiona oricum cu rușine, chiar ȘI 
atunci când știu că supărarea cuiva nu este neapărat 
vina mea. Dar astfel apare întrebarea: dacă putem 
stabili o delimitare puternică între acțiunile noastre și 
reacţiile celorlalți, atunci de ce „ar trebui“ să zu ne 
apucăm să scuipăm pe toţi cei din jur sau să facem tot 
ce vrem, fără să ne gândim la nimeni ȘI la nimic? 

Ei bine, aici intervin din nou valorile. 

Aşa cum știi deja, valoarea principală pe care eu 
mi-am ales-o este starea de bine. lar experiența si 
educația mea îmi spun că oamenii sunt animale 
sociale. Am evoluat astfel încât să existăm în grupuri 
cooperante, deoarece această formulă ne-a îmbunătăţit 
şansele de supravieţuire. Si asta înseamnă, mai mult 
sau mai puţin, că sistemul nostru nervos s-a dezvoltat 


in așa fel încât să răsplătească comportamentele 


prosociale șI să le pedepsească pe cele antisociale. 
Astfel, atunci când resimţim respect sau formarea unor 
legături cu cei din jur, corpul nostru ne răsplăteşte cu 
cele mai plăcute senzaţii, emoţii precum fericirea şi 
iubirea. Acesta poate fi un sprijin extraordinar pentru 
starea de bine. 

Dar atunci când resimțim lipsă de respect sau 
pierderea unei legături, corpul ne pedepseşte prin cele 
mai neplăcute emoții, precum ruşinea, vina, stresul ȘI 
singurătatea. lar asta ne poate submina starea de bine. 

Folosindu-ne de logică și experienţă, putem 


deduce cu uşurinţă dacă scuipatul pe cineva va 


produce respect și legături strânse sau lipsă de respect 
și destrămarea legăturilor. Ruşinea este declanșată 
atunci când dorinţele și aşteptările noastre nu sunt 
implinite. Astfel că, atunci când cineva se aşteaptă sau 
își doreşte să fie scuipat (poate într-un scenariu sexual 
cu consimţământ), probabil că această acţiune va 
genera afecte plăcute pentru toţi cel implicaţi. Dar 
dacă cineva nu își doreşte și nu se aşteaptă să fie 
scuipat, atunci această acțiune va declanşa rușine și 
pierderea legăturii (iată un motiv pentru care 
consimțământul este foarte important; aşteptările ȘI 
dorinţele a doi sau mai mulţi indivizi sunt plasate de 
aceeași parte, astfel că rușinea nu își face apariţia). 
Având în vedere că majoritatea oamenilor nu se 
așteaptă sa fie scuipați, să scuipi pe cineva fără 
consimțământ va genera cel mai probabil rușine și 
ruperea legăturii, declanșând astfel afecte neplăcute 
pentru toţi cei implicaţi. Bazându-te pe propriile 
valori, poti folosi aceste date pentru a lua o decizie pe 
baza informaţiilor: îti doreşti să resimţi afecte plăcute 
sau nu? 

Nu este vorba despre morală sau altruism; totul 
este pur egoist. Legăturile cu oamenii din jur te fac pe 
fine sa te simţi bine ȘI, în mod incidental, se vor simţi 
şi ei bine. Așa cum am mai spus şi o voi mai spune, 
starea noastră de bine este intrinsec legată de a 
celorlalţi pentru că suntem animale sociale. Aşa că 
toate acele comportamente pe care le etichetăm drept 
„bune“, „altruiste“, „crestinesti“ și așa mai departe — 
precum a-l ajuta pe ceilalţi, a te pune în slujba celor 
din jur, a oferi șI a fi bun — sunt doar nişte situații 


egoiste din care toți au de câștigat în ceea ce priveşte 


starea de bine. Tu te vei simți mai bine, ceea ce mă va 


face pe mine să mă simt mai bine, ceea ce te va face pe 
tine să te simţi mal bine, așa că și eu mă voi simţi mal 
bine şi aşa mai departe. De aceea, cred că a-i ajuta pe 
cei din jur să se simtă bine este una dintre cele mai 
bune practici pentru obţinerea stării de bine, având în 
vedere natura noastră socială. 

Dar poate că starea de bine nu reprezintă o valoare 
pentru tine. Având în vedere că sunt de părere că 
valorile sunt subiective, trebuie să admit că valorile tale 
sunt la fel de legitime precum valorile mele. Poate că 
ești interesat să trăieşti durerea, spre exemplu. În acest 
caz, să scuipi pe oameni fără consimțământ este o 
strategie bună. 

Evident, nu cred că oamenii se scuipă unii pe alţii 
pentru că le place durerea. Cel mai probabil, o fac 
pentru că îl învinuiesc pe celălalt pentru propriile 
emoții neplăcute. Să spunem că cineva se loveste de 
tine pe stradă. Pentru corp, acesta ar putea fi un stimul 
care să ducă la decizia inconstientă de a reactiona prin 
rușine. Ruşinea declanșează senzaţia de lipsă de respect 
si deconectare. Dacă nu îţi asumi reacţia, probabil că îl 
vei învinui pe celălalt pentru că ţi-a cauzat durere 
emoţională și deconectare. Aceasta € o confuzie în ceea 
ce priveşte delimitările între indivizi. lar atunci când 
dăm vina pe cineva, cel mai adesea declanşăm furia — 

reflexul atac înspre celălalt integrat în sistemul nostru 
de răspuns în faţa pericolului. Furia ne va împinge să 
ne apărăm sau să „fim chit“ scuipându-l la rândul 
nostru (sau pornind o ceartă, încercând să îl 
intimidăm, ţipând sau încercând să îl facem să îi fie 


rușine). Practic, vrem ca celălalt să simtă durerea și 


deconectarea pe care credem că şi el ne-a „cauzat-o“. 
Este o strategie nechibzuită, dar corpul nostru crede că 
astfel vom resimți mai puțină durere. Este o strategie 
de a obţine siguranță și respect prin dominanţă și 
agresiune. Deci, chiar și în acest caz, valorile 
fundamentale sunt starea de bine și supraviețuirea, 
şi nu căutarea durerii. 

Dar probabil că această strategie nu va avea drept 
rezultat același nivel de plăcere șI stare de bine care ar 
putea fi atins prin încercarea de a stabili respectul și 
conexiunea cu acel individ. Chiar și să ignorăm 
incidentul şi să trecem mai departe este o strategie mai 
bună. Desigur, nu putem forţa pe nimeni să ne 
respecte sau să simtă cå are o legătură cu noi, dar asta 
nu înseamnă nici că trebuie să îl pedepsim. Sarcina 
este totuși dificilă, deoarece atunci când declanșăm 


ruşinea cuiva ne satisfacem dorinţa naturală de 


răzbunare pe cel despre care credem că ne-a greșit. 
Această dorinţă punitivă era probabil utilă pentru 
supravieţuire atunci când eram vânători-culegători. 
Dar în lumea modernă, o astfel de tactică ajută rareori 
la îmbunătăţirea sau rezolvarea problemei sau a cauzel 


subiacente a acesteia. 


Pedeapsa 


Atunci când vine vorba despre violenţă, este important 
să recunoaştem faptul că atât victima, cât și agresorul, 
alături de întreaga comunitate, vor resimți rușine în 
doze ridicate. Violenţa de orice fel ne întrerupe 
aşteptarea de siguranță, apartenenţă și plăcere, iar 


această întrerupere este un stimul pentru rușine. Chiar 


şi să ne gândim la o instanță de violenţă apărută la știri 
ne poate declanșa ruşinea pe mai multe niveluri. 
Rușinea apare dacă ne imaginăm pe noi înşine sau pe 
cei dragi în postura victimei şi ne simțim rușinaţi la 
ideea că agresorul a încălcat atât de Uşor și flagrant 
normele şi regulile societății, pe care noi personal 
încercăm intens să le menţinem. Și aşa cum știm, 
ruşinea ne propulsează adesea în modul de răspuns în 
faţa pericolului — luptă, fugă, blocaj sau ploconire. 
Dacă ne gândim doar teoretic la o infracţiune, 
probabil că ne vom simţi destul de în siguranță cât să 
nu alegem calea de fugă, blocaj sau ploconire. Astfel 
că, pentru majoritatea dintre noi, se va declanșa 
reflexul de a lupta atunci când suntem confruntaţi cuU 
poveşti ale violenţei. lată cum violenţa naşte şi mai 
multă violență. 

Răspunsul nostru de luptă — atac înspre celălalt — 
ne împinge să ne dorim ca durerea victimei, alături de 
durerea pe care am simtit-o și noi pe calea empatiei și a 
ruşinii, să fie deviată asupra agresorului sub forma 
durerii emoţionale (cum este umilirea publică), durere 
fizică (precum violența) şi pedeapsa (precum 
închisoarea, amenzile şi suferinţa, în general). 
Răspunsul nostru de atac înspre celălalt are o logică 
nemiloasă pentru ceea ce înseamnă „dreptate“ şi ne 
cere să căutăm o răzbunare care să provoace o durere 
egală sau superioară celei care ne-a fost „cauzată“, chiar 


dacă este vorba numai de durere emoţională. Până la 


urmă, durerea este durere și aparent corpul nostru 


resimte în mod similar atât durerea fizică, cât și pe cea 


psihică. lată de ce atunci când cineva ne atacă chiar și 
verbal, printr-o insultă, câteodată ne simtim justificați 
să îl pocnim. 

Ce încerc să spun este că dorinţa noastră colectivă 
de a pedepsi şi de a rușina comportamentele 
infracţionale este în principal generată de vechiul 
nostru sistem de raspuns în faţa pericolului. ȘI deşi 
există ŞI O logică de tipul „ochi pentru ochi şi dinte 
pentru dinte“, în zilele noastre, impulsul nostru spre 
rușine şi pedeapsă nu mai reprezintă o soluţie practică 
sau eficientă pentru probleme precum violenţa, 
infracţiunea sau abuzul. Nu cred că răzbunarea şi 
pedeapsa sunt strategiile pe care cortexul nostru 
prefrontal le-ar alege dacă nu ar interveni impulsurile 


ruşinii, pasionalul nostru sistem limbic, alāturi de 


interferenţele amigdalei care priveşte lucrurile prin 
prisma supraviețuirii imediate. lar asta pentru că, logic 
vorbind, rușinea și pedeapsa nu fac decât să genereze si 
mai multă rușine pentru agresor, ceea ce îi va declanşa 
instinctul de luptă, care va duce la şi mai multă 
violenţă. Este ca şi cum am încerca să stingem focul cu 
și mai mult foc. Ne folosim propriul sistem de răspuns 
în faţa pericolului pentru a lupta împotriva sistemului 
de răspuns în faţa pericolului al celuilalt. 

James Gilligan, psihiatru şi expert în violență 
căruia 1 se atribuie reformarea unora dintre cele mai 
violente închisori din Statele Unite, notează în cartea 
sa Preventing Violence: „Un deţinut cu cât era mai 
violent, cu atât era mai aspru pedepsit, şi cu cât era 
mal aspru pedepsit, cu atât devenea mai violent.“ 
Gilligan continuă prin a spune că „facem aceeași 


greşeală şi la nivel de societate“ . Asta înseamnă că 


așa-numita noastră soluţie pentru violență — 
pedeapsa — nu face decât să exacerbeze problema! De 
unde și zicala: „Ochi pentru ochi şi vom fi cu toţii 
orbi.“ 

lar din perspectiva rușinii, aceste lucruri au sens. 
Gilligan observă cu perspicacitate că la baza violenţei 
stă, de fapt, ruşinea: „Ceva universal valabil pentru toți 


criminalii este că ascundeau un secret. Un secret 


esenţial. Și acel secret era că tuturor le era rușine — 0 


rușine profundă, cronică şi acută.“ Astfel că motivaţia 


violenţei este rușinea. lar atunci când îi pedepsim şi îi 
facem de ruşine pe agresori, generăm și mai multă 
rușine, care le declanșează sistemul de raspuns în fata 
pericolului, care duce la și mai multă violenţă, care ne 
declanşează şi nouă rușinea, ceea ce duce la activarea 
sistemului nostru de raspuns în faţa pericolului, ceea 
ce duce la și mai multă violenţă (sub formă de 
pedeapsă), ceea ce declanșează rușinea agresorului, iar 
asta generează și mai multă violenţă și așa mai departe, 
la nesfârşit. Se numeşte reactivitate și este un nesfârșit 
joc de pinball cu ruşinea. Cineva trebuie să rupă acest 
cerc vicios, iar eu te numesc pe tine! 

Suspectez că de fiecare dată când ne aflăm în 
procesul de a ne sândi cu rea-voinţă la cineva, 
dorindu-ne să aibă parte de ruşine, de durere, de 
răzbunare, de violenţă sau de pedeapsă, oricare ar fi 
motivul — și chiar de ar fi vorba despre cel mai abject 
criminal din istorie sau de un ţânţar puțin enervant —, 
cred că aceste gânduri apar deoarece operăm cu un 


sistem contaminat emoţional de ruşine ȘI de răspunsul 


în faţa pericolului. Ce cred eu este că atunci când nu 


ne simțim rușinați, ameninţaţi sau speriați în vreun fel, 


starea noastră de echilibru este una înclinată spre 
logică, curiozitate și formare de legături. Și de pe o 
astfel de poziţie, cel mai probabil că ne dorim să îi 
vindecăm, să îi ajutăm, să îi educăm şi să îi sprijinim 
pe cei pe care sistemul nostru de răspuns în faţa 
pericolului i-ar dori pedepsiţi, ruşinaţi şi distruși. Deci, 
într-un fel, nu cred că poi vrem să îi pedepsim pe 
ceilalți. Suntem pur şi simplu deturnaţi de un vechi 
sistem de apărare; sistemul limbic şi amigdala au 
preluat controlul în locul cortexului prefrontal, cel 
modern. Este din nou mentalitatea acelei fiinţe pe 


jumătate reptilă, pe jumătate maimuţă, o stare pe care 


ar fi mai bine să o păstrăm pentru situaţiile reale de 
pericol. Dar, din păcate, nu putem alege când se 
declanşează acest sistem. 

Deci scopul nostru nu ar trebui să fie să nu 
declanşăm acest sistem, ci să observăm faptul că el 
operează, pentru a putea alege dacă dăm sau nu curs 
acestor impulsuri, în funcţie de gravitatea contextului. 
Oricând te surprinzi dorind să ruşinezi sau să 
pedepseşti pe cineva sau dorindu-i ori bucurându-te de 
necazul său, te încurajez să faci un pas în spate şi să lei 
în considerare faptul că nu ești fu însuți in acel 
moment. Cu cât iei mai multă distanţă și cu cât atingi 
o stare mai puternică de echilibru, cu atât vei simţi 
mai puţin că te identifici cu acel impuls și nu vei mai 
simţi nevoia să asculți sau să gândești acele lucruri. 
Dacă îţi acorzi timpul necesar pentru a te reconecta la 
logica inerentă a cortexului prefrontal, iți garantez că 
vel găsi strategii mult mai eficiente pentru a rezolva 


problema. 


lată de ce este important să devenim conștienți de 
sistemul nostru de răspuns în faţa pericolului. Nu 
putem evita acţiunile influențate de acest sistem, dacă 
nu înțelegem că acesta a fost declanșat. Și cei mai mulți 
dintre noi nu ne dăm seama decât prea târziu. „De ce 
am acţionat aşa?! M-am transformat într-un nebun!“ 
Da, probabil că sistemul nostru de rāspuns în fata 
pericolului a preluat controlul. Este foarte util să 
încercăm să tinem minte cum ne-am simțit în acea 
stare, astfel încât data viitoare să o reperam mult mai 
rapid. Totuși, există mici semne pe care le putem 
urmări. În general, atunci când acest sistem se 
declanșează, pulsul crește, fata ni se îmbujorează, iar 
ochii ni se umezesc. Dar fiecare om poate reacționa 
diferit. Oricare ar fi reacția fiecăruia dintre noi, trebuie 
să încercăm să ne amintim cum ne-am simtit când am 
avut impresia că suntem ameninţaţi. Astfel, atunci 
când vom observa acea senzaţie, vom putea lua măsuri 


de urgență conştiente, pentru a contracara măsurile de 


urgenţă inconştiente generate de corp. Presupunând că 
nu este o urgenţă reală, cea mai eficientă reacție este să 
vorbim despre ceea ce simțim, să respiram adânc, să 
facem o plimbare sau, pur şi simplu, să nu facem 


nimic până când nu trece starea respectivă. 


Un alt indicator bun este reprezentat de anumite 
tipare de gândire. Cel mai probabil, gândurile şi 
acțiunile noastre vor fi în concordanţă cu direcţiile 
fugă, luptă, blocaj sau ploconire de pe busola reacţiilor 
de negare a rușinii. 

Ti-ai surprins dorinţa de a porni efectiv un act de 
violenţă împotriva cuiva? Sau să îl ataci verbal, să te 


enervezi, să îl faci de ruşine sau sa dai vina pe acel 


cineva? Atunci probabil că sistemul tău de răspuns în 
fata pericolului a fost declansat şi al ales calea 
luptă/ atac înspre celălalt. De fapt, așa cum am spus mai 
sus, cred că orice gând răuvoitor este un semn că 
sistemul de răspuns În faţa pericolului a fost cel puțin 
vag, declanşat. Probabil că erai pur şi simplu rușinat, 
dar ai interpretat acea ruşine drept „vina altcuiva“. 

Sau poate te surprinzi dorindu-ţi să fugi pentru a 
evita o situaţie. Ai tendinţa să te izolezi, să nu fi 
implicat și să te retragi? Atunci probabil că alegi ruta 
răspunsului de fugă/ retragere. Acest mecanism se poate 
manifesta și prin tendinţa de a rămâne cât mai 
neobservat, apărând înclinația de a păstra gândurile, 
opiniile, creaţiile ȘI ideile pentru sine. Acest răspuns in 
faţa pericolului te poate convinge chiar să dispari fără 
urmă din viața cuiva, să tai brusc şi fără avertisment 
toate legăturile. 

Sau poate că eşti şocat și te-ai blocat într-o stare de 
confuzie? Ti se întâmplă ca propriul creier să îţi pară 
brusc confuz? Atunci probabil că în tine se declanşează 
reacţia blocajului. S-ar putea să descoperi că nu mai 
poţi să vorbeşti sau să te mişti, precum o căprioară 
surprinsă în mijlocul drumului de farurile unei mașini 
(pentru că acesta e reflexul de blocaj al căprioarelor). 
Sau poate ca ești copleșit, ca și cum corpul tău 
explodează pe dinăuntru sau ca şi cum te afli sub apă. 
Confuzia este un simptom clasic al ruşinii. 

Sau poate observi tendinţa de a-i mulțumi pe cei 
din jur? Un impuls servil de a zâmbi fals și/sau de a 
spune orice e nevole pentru a da bine șI pentru a te 
integra într-un anumit grup sau alătura unui anumit 


individ. In acest proces, poţi ajunge chiar să te 


denigrezi pe tine însuţi: „Da, ai dreptate, sunt un 
idiot, nu fi atent la mine, nici eu nu ştiu ce zic, o să 
tac... Acesta e un semn conform căruia urmezi calea 
ploconirii, care în opinia mea este echivalentul 
intelectual al submisivităţii animale. În lumea animală, 
tolănitul pe spate pentru a expune abdomenul 


vulnerabil sau expunerea jugularei este o cale de a 


semnala celuilalt animal că el este cel dominant. lar 
oamenii fac același lucru pentru a semnala faptul ca 
sunt dispuşi să îl deservească pe celălalt în ierarhia 
ficțională a valorii protoumane. lar asta se manifestă 
încă în lumea modernă, atunci când cazi în genunchi, 
implorând cu mâinile împreunate și fluturând steagul 
alb, ca să spun așa. Această reacţie sugerează că ești 
ruşinat şi că ai interpretat aceasta rușine drept „vina 
ta“, 

Nu numai că reacţia de ploconire este lipsită de 
autenticitate, de limite şi de încredere în sine, dar este 
o inversiune a reflexului de luptă, in care ne atacăm pe 
noi înșine, în loc să îl atacăm pe celălalt. Dacă 
asemenea mie alegi rareori drumul luptei, asta nu 
înseamnă că furia nu există — ea este îndreptată spre 
interior, către propria persoană. Astfel, ploconirea este 
legată de autoînvinuire, ură faţă de sine şi ruşine. De 
fapt, toate aceste reacții au o legătură directă cu 
rușinea. Din moment ce era strâns legată de 
supraviețuire atunci când eram vânători-culegători, 
rușinea ne declanșează sistemul de răspuns în faţa 
pericolului la fel de lesne precum orice ameninţare 
fizică. Aşa că odată ce ai învăţat cum să recunoşti 
faptul ca acest sistem ţi-a fost declanșat, te poţi 


întreba: „In acest moment, sunt Într-adevăr în pericol 


fizic?“ Dacă răspunsul este nu, atunci este foarte 
probabil ca ruşinea să fi declanşat aceste reacţii. lar asta 
inseamnă că cel mai probabil nu te afli în niciun 
pericol real, ceea ce este o ocazie perfectă să îţi permiti 
să trăieşti până la capat respectivele senzații, să vorbeşti 
despre ele, să le memorezi și să le laşi să treacă fără a le 
da curs. Apoi, poti da prioritate unei alte valori, 
precum formarea unei legături, în loc să te lași în 


aceste strategii de supravieţuire inutil de subiective. 


Dar să nu uităm de negare, probabil cea mai 
comună și dificil de reperat dintre reacţiile rușinii. 
Negarea apare atunci când ne prefacem, câteodată 
convingându-ne chiar şi pe noi înşine, că nu simţim 
nicio rușine. Rușinea este acea emoție care nu își 
doreşte să fie comunicată. Cu cât opereaza mal ascuns, 
cu atât are o mai mare putere asupra noastră. Drept 
rezultat, ne rușşinăm de propria rușine. Şi din moment 
ce rușinea ne spune să ascundem orice a declanşat-o, 
ruşinea pe care o simțim faţă de rușinea noastră ne face 
să ne ascundem ruşinea — și ruşinea faţă de ruşine — și 
să intrăm în stadiul de negare. În limbajul teoriei 
afectului, rușinea este un atenuator emoţional. Ne 
diminuează emoţiile. Deci, atunci când ne rușinăm de 
propria ruşine, într-un fel ruşinea se diminuează, de 
fapt, pe sine. 

ŞI există şi o reacţie înrudită cu negarea, care duce 
lucrurile și mai departe. Este un mediator pe care Liv 
Larsson îl numeşte „rebeliune faţă de ruşine“. 
Rebeliunea apare atunci când simţim rușinea, dar apoi 
ne ruşinăm de acea rușine atât de tare, încât facem mai 
mult decât să o negăm — facem exact lucrul care ne-a 


cauzat rușinea, ca și cum am vrea să dovedim că nu 


ne-am rușinat deloc! Aşa că dacă mă ruşinez de faptul 
că am înjurat în faţa unor copii, dar nu vreau să admit 
că mi-e ruşine, voi înțura şi mal mult doar ca să 
dovedesc că nu mă ruşinez de înjuratul în faţa copiilor 
(şi tocmai pentru că mă simt ruşinat de asta). Dacă are 
vreun sens. 

Cred că există un fel de ecuaţie a rebeliunii. Dacă 
simțim mai multă rușine faţă de rușinea în sine decât 
faţă de acel eveniment care a declanşat rușinea, 
probabil că vom exacerba comportamentul care ne-a 
generat ruşinea pentru a ascunde ruşinea și mai intensă 


faţă de faptul că ne-am rușinat în primă instanţă. 


Puterea reacției de negare este remarcabilă ȘI de 


aceea este important să memorăm sentimentele ȘI 
tiparele de gândire care apar atunci când folosim acest 
mecanism.  Ruşinea este atât de  alunecoasă ȘI 
umbroasă, încât adesea nici nu ne dăm seama de ea 
decât după ce am depăşit-o și am intrat în modul de 
răspuns în fața pericolului. Deci luând-o în sens 
invers, starea de excitare nervoasă sau anumite tipare 
de gândire ne pot indica faptul că sistemul nostru de 
răspuns în fata pericolului este activat, ceea ce 
sugerează că suntem ruşinați, iar asta înseamnă că 
tocmai simţeam sau ne aşteptam să simţim o emoție 
plăcută care a fost întreruptă. lar toate aceste 
informaţii pot fi accesate observând pur şi simplul 
faptul că inima ne bate mai tare sau că simţim 
impulsul de a arăta cuiva degetul mijlociu. 

Deci să fim atenti la reactiile noastre, la tonul şi la 
cuvintele pe care le folosim, atât în dialogul cu ceilalti, 
cât și în dialogul cu noi înşine, pot fi niște modalităţi 


utile de a contracara căile ruşinii, iar importanţa 


acestora ar putea f chiar mai mare decât ne dăm 
seama. Poate fi un act deliberat care opreşte lanţul 
nesfârșit al reactivităţii. lar asta nu înseamnă că nu ne 
vom mai dori să îi pedepsim şi să-i ruşinăm pe agresori 
sau pe cei care ascultă muzică fără căşti în metrou — 
desigur că ne vom dori în continuare să facem asta! 
Este ceva natural. Dar cu aceste noi informaţii despre 
sine, despre ruşine Și despre sistemul nostru de raspuns 
in faţa pericolului, ne putem opri înainte să dăm curs 
impulsului de a ruşina și de a pedepsi şi, în schimb, să 
purtăm o conversaţie. Și când ne facem timp sa ne 
reconectăm la cortexul prefrontal, cu toate valorile 
conștiente în jurul cărora operează, putem hotărî în 
mod logic să ne canalizăm și să ne punem în practică 
strategiile bazate pe empatie, ajutor, educaţie, 
vindecare și emancipare a aşa-numiţilor infractori. 


Putem lua act de dovezile empirice care demonstrează 


cât de ineficiente sunt pedepsele şi ruşinea în scăderea 
recidivismului. La fel cum ruşinea ne face să ne simţim 
răi, deşi nu suntem defecţi, dorinţa răzbunării ne poate 


face să ne simtim bine, dar nu este o metodă eficientă. 


Capitolul 

Cum să fim nonreactivi 


ÎN JOACĂ, AM FĂCUT UN PACT CU MINE 
ÎNSUMI şi am decis să devin nonreactiv în faţa ruşinii. 
Într-adevăr, s-a dovedit a fi un act de reechilibrare mai 
degrabă dificil. În primul rând, aşa cum am mai spus, 
am învăţat cât este de important să îmi observ, să îmi 
accept, să îmi trăiesc și să îmi exprim toate emoţiile. 
lar asta include ruşinea, furia și toate celelalte strategii 
integrate în sistemul meu de răspuns în fata 
pericolului — chiar şi dorinţa de a învinui şi de a 
pedepsi. De aceea, să fiu nonreactiv nu înseamnă să nu 
reacţionez. Să fiu nonreactiv înseamnă să cultiv starea 
de conștiință de sine necesară pentru a-mi observa, a- 
mi trăi şi a-mi exprima reacţiile într-un mod care să 
implice responsabilitate. lar asta mă plasează într-o 
poziţie privilegiată, de unde pot reacţiona în acord cu 
propriile valori, în ciuda faptului că emoţiile vor 
încerca să mă deturneze în alte direcţii. Din nou, poate 
că nu Îmi voi putea controla reacţiile instinctuale, dar 


îmi pot controla reacţiile la propriile reacţii. 


Este vorba despre a crea un spaţiu între sine şi 
motivațiile mele, instituind un intermediar iscusit — 
sinele meu conștient! Este vorba despre întreruperea 
liniei de control direct dinspre ruşine şi sistemul de 
răspuns în faţa pericolului catre comportament. Încerc 
să fiu sincer în legătură cu reacțiile mele instinctuale, 
dar fără să le dau curs (decât dacă aleg să o fac în mod 
conștient). Și este o treabă dificilă. Sunt mereu 
surprins de cât de urgente, obligatorii ȘI justificate se 
simt reacţiile ordonate de sistemul de răspuns în fata 
pericolului. Ruşinea și sistemul de răspuns în fata 
pericolului comunică printr-un limbaj complet 


nonverbal — limbajul presiunii emotionale. Simt cà 


este de cea mai înaltă importanță să fac exact ceea ce 
aceste sisteme îmi dictează. Simt că trebuie. Dar există 
întotdeauna posibilitatea de a alege. 

Însă acest echilibru delicat între „atât“ si „cât şi” 
poate aluneca ușor într-o formă subtilă de ruşine. 
Pentru mine, ruşinea în sine este un intermediar. 
Rușinea ne modelează deja impulsurile autentice şi 
gândurile, pentru a hotări care dintre ele sunt suficient 
de „cuviincioase“ pentru a fi împărtăşite cu cei din jur 
şi care trebuie ascunse cu orice preţ. Este ca un zid de 
comportament evitant care îmi protejează adevăratul 
sine, în timp ce o mască „acceptabilă“ îmi împlineşte 
nevoia anxioasă de a forma legături cu cei din jur. Poţi 
observa de ce sunt din ce în ce mai sceptic față de orice 
intermediar care se plasează intre conţinutul brut al 
autenticităţii mele și lumea din jur. Dar în același timp 
în mine există şi dorinţa de a nu-i pune pe cei din jur 
în Situaţii în care li s-ar putea declanșa ruşinea, 


încălcând anumite limite, fără pic de autocontrol. Am 


niște valori conștiente şi un ghid de practici pe care 
îmi doresc să le respect. În cele din urmă, sper că voi 
putea împlini ambele nevoi — îmi voi exprima în mod 
rapid şi direct toate sentimentele, gândurile și 
impulsurile autentice, rămânând totuşi în limitele 
respectului ȘI în zona de evitare a rusinii, atât pentru 
mine, cât și pentru cel din jur. Încerc să fac aceste 
lucruri exprimându-mi autenticitatea prin cuvinte, în 
timp ce acțiunile îmi întruchipează valorile. 

Și totuşi să fim nonreactivi nu va fi în totalitate 
plăcut. Dacă nu facem ceea ce instinctele noastre ne 
împing, să facem, cu siguranţă vom fi pedepsiţi prin 
emoţii neplăcute şi gânduri dureroase. Mesajul 
sistemului nostru de răspuns în faţa pericolului pare să 
fie că dacă nu ne enervăm pe cel din faţa noastră, dacă 
nu ne apărăm şi nu atacăm la rândul nostru, atunci 
suntem slabi, jalnici, mărunți și aşa mai departe. lar 
asta înseamnă că am pierdut, că am ieşit pe locul doi! 
Cineva ne-a făcut târfa lui. Ne-a tras-o. Si în timp ce 
niciunul dintre aceste mesaje nu este în mod obiectiv 
adevărat, ele sunt totuși importante pentru noi şi este 
important pentru starea noastră de bine să le 
gestionăm cumva. 

Din nou, este un echilibru delicat între „atât“ și 
„Cât si“, care trebuie atins pentru a evita resentimentele 
şi pentru a ne păstra încrederea în sine. Vrem în 
continuare să găsim un mod de a ne accepta Şi de a ne 
exprima toate impulsurile şi emoţiile. Vrem în 
continuare să ne folosim reacţiile defensive ca să 
îintărim anumite limite atunci când este necesar. Altfel, 
o parte din noi va fi dezamăgită — acea parte care are 


nevoie de protecţie. Dar această stare de echilibru, în 


care ne împlinim dorinţele fără să ne lăsăm controlaţi, 
este una subtilă. Scopul este să ne satisfacem 
impulsurile venite dinspre sistemul de răspuns în faţa 
pericolului prin sinceritate, folosindu-l pentru a ne 
proteja şi pentru a stabili niște limite, dacă este 
necesar, totul fără să lăsăm reacţiile ilogice să preia 


controlul complet. 


Furia benefică 


Este important să subliniez faptul că, asemenea rușinii, 
reacţiile noastre de răspuns în faţa pericolului nu sunt 
întotdeauna nocive. Nu am vrea să cădem în mod 
inconştient într-o stare de luptă, fugă, blocaj sau 
ploconire, dar nu este cazul nici să discredităm 
complet aceste strategii. Vom descoperi poate că cea 
mai eficientă cale de a stabili limite este să ne enervăm! 
Poate că vom hotări în mod conştient și logic că 


trebuie să dăm vina sau să pedepsim pe cineva. Apoi ne 


putem apleca spre acel reflex de luptă, canalizând toată 


acea energie viguroasă pentru a face ca mesajul nostru 
să fie auzit clar și răspicat. Atunci când sunt folosite 
conştient şi abil, lupta, fuga, blocajul şi ploconirea pot 
fi nişte tactici eficiente. Fiecare dintre aceste strategii 
înnăscute își are propria utilitate și e bine să le folosim 
în mod echilibrat. Aşa cum am menţionat, cel mai 
adesea avem deja o cale de reacție prestabilită. A mea 
este ploconirea — practic, reflexul de luptă îndreptat 
spre mine însumi, combinat cu negarea. Astfel, nu este 
surprinzător că îmi este greu să accesez și să-mi exprim 
reacția de luptă. Cu alte cuvinte, nu mă simt 


confortabil în situaţii în care trebuie să mă enervez sau 


să stabilesc niște limite clare. În copilărie, am adoptat 
convingerea că a mă înfuria sau a stabili limite 
reprezinta ameninţări pentru nevoia mea de integrare 
în grup. lar această tactică a acţionat în detrimentul 
meu, pentru că instinctul de luptă este important și 
folositor. 


Din moment ce cu toții suntem animale sociale, 


integrarea este legată de supravieţuire la fel de mult 


precum siguranţa fizică. Astfel, toate reacţiile noastre 


în faţa pericolului ne pot proteja din punct de vedere 
social, la fel de bine precum o pot face din punct de 
vedere fizic. Lupta ȘI furia, în afara cazurilor de 
autoapărare brută, pot fi nişte strategii pentru a ne 
crește nivelul de integrare în grup, apărându-ne 
demnitatea, aducându-ne respect și demonstrând 
putere şi abilităţi de lider. Fuga ne poate adăposti de 
pedeapsa grupului sau poate crea senzaţia ca suntem 
niște membri valoroşi doar pentru că prezenţa noastră 
este o raritate. Ploconirea poate întări legăturile cu cel 
din jur prin amuzament şi măgulire, demonstrând 
obedienţa faţă de grup. Blocajul ne poate ajuta să ne 
amestecăm neobservaţi în grup; forma supremă de 
integrare. Și atunci când ne rușinăm de propria rușine 
și intrăm în starea de negare, adesea păstrăm o imagine 


de inocență și normalitate în ochii membrilor 


grupului — invocăm Al cincilea amendament22. 


Fiecare dintre aceste strategii aduce și nişte 
beneficii interne. Aşa cum am discutat, răspunsul 
nostru de luptă este o resursă eficace în a ne apara 
nevoile și a stabili limite. Fuga este o cale utilă de a 


face rost de timp pentru a procesa situația din punct 


de vedere emoţional și a-i diminua amploarea. Folosită 


cu moderatie, reacția de a-i multumi pe ceilalti, de a 
deveni supuși şi de a ne ataca pe noi înşine poate 
acționa ca un impuls spre modestie, menţinând 
sentimentul de responsabilitate personală. Iar atunci 
când ne ruşinăm de propria ruşine şi intrăm într-o 
stare de negare și rebeliune, ne apărăm propria 
autonomie şi libertate de alegere. Astfel, sistemul 
nostru de răspuns în fata pericolului este un set de 
instrumente puternice şi utile nu numai pentru 
supraviețuirea la nivel primar, ci și pentru nevoile ce 
tin de integrarea În grup. Ideal ar f să simțim, să 
exprimăm și să folosim aceste instrumente în mod 


conștient și echilibrat. Dacă neglijăm una dintre 


reacţii, vom pierde efectul pozitiv pe care acea reacție îl 
poate avea. Spre exemplu, pentru că de multe ori evit 
răspunsul de luptă, ajung adesea să îmi trădez propriile 
Nevoi ȘI valori pentru a-i mulţumi pe ceilalți şi astfel 
îmi scad atât încrederea în sine, cât și respectul pe care 
ceilalți îl au faţă de mine. Este un dezechilibru. Ceea 
ce înseamnă că furia mea există în continuare, dar nu 
face decât să se canalizeze către interior, făcându-mă să 
mă dojenesc inutil şi în mod disproporționat. 


Orice emoție sau impuls pe care corpul nostru îl 


creează va ajunge să se exprime cumva; de aceea, este 
important să gasim cea mai eficientă cale de expresie. 
Atunci când neglijăm sau ne privăm de o dorinţă sau 
emoție, aceasta ajunge să ne roadă pe dinăuntru, dând 


naştere unor resentimente. De aceea, cred că unul 


dintre scopurile principale ale vieţii este să intrăm în 
contact cu nevoile ȘI dorinţele corpului ȘI 
subconştientului nostru şi să încercăm să fim pe cât se 


poate de sinceri cu noi înşine şi cu cel din jur, proces 


pe care trebuie să îl efectuăm cu abilitate, pentru a 
rămâne în limitele propriilor valori conștiente. Și dacă 
lăsăm loc pentru a-i încuraja și pentru a-i sprijini pe 
ceilalți să facă acelaşi lucru — voilà! —, am adunat 
ingredientele de bază pentru autenticitate, legături 
profunde cu cei din jur, stare de bine şi o viaţă 
împlinită. Cam asta e tot ce ne trebuie. După părerea 
mea, acesta e inventarul unei vieți care ne poate aduce 
mulțumire. Și motivul pentru care ruşinea este o 
emoție foarte vicleană este că se pune în calea unei 


formule cât se poate de simple. 


integritatea 


Când resimțim rușine în cantitate disproporţionată 


faţă de celelalte afecte, ea ne va domina întreaga viaţă 
emoţională. Astfel, va lua naştere o barieră 
supraprotectoare între noi — adică dorinţele și nevoile 
noastre autentice — și lumea din jur. Ruşinea toxică 
este un intermediar hipervigilent, care ne spune că 


ceea ce se află în interiorul nostru nu este suficient ȘI 


că toate mesajele pe care le primim de la subconştient 
şi de la corpul nostru sunt cumva viciate. Ruşinea ne 
convinge că trebuie să ne ascundem, să ne schimbăm 
sau să ignoram adevărurile autentice pentru a ne 
integra, pentru a aparţine grupului şi pentru a 
supravieţui. Rușinea adaugă acest strat suplimentar de 
procesare care ne împinge să calculăm gradul de 
acceptabilitate a tuturor nevoilor, dorintelor ȘI 
sentimentelor noastre. Sau, mai rău, ruşinea se poate 
folosi de negare pentru a expedia în subconştient 


adevăratul sine, pentru a construi O identitate complet 


nouă, integrând cu fidelitate cameleonică toate 
normele culturale, iluziile grandorii și perfecţionismul. 
Această strategie este epuizantă, nocivă și rareori 
necesară pentru supraviețuirea unui adult în lumea 
modernă. Pentru a corecta acest dezechilibru, cei 
afectaţi trebuie să îşi proceseze ruşinea pentru a se 
(re)conecta la propria autenticitate, astfel încât să 
ajungă din nou să o simtă, să o observe și să o exprime. 

Precum în cazul răspunsului în faţa pericolului, nu 
trebuie să ne lăsăm conduși în totalitate nici de 
impulsurile autentice. Este în continuare important să 
ne dezvoltăm gândirea critică, alături de nişte valori 
conștiente, logice. Irebuie să găsim din nou acel 
echilibru între „atât“ și „cât şi . „Ce pot face ca să-mi 
trăiesc și să-mi exprim adevărul cât mai eficient, în 
timp ce îmi onorez valorile conștiente?“ Adevărata 
integritate presupune găsirea acestui echilibru. Pentru 
mine, rădăcina integrității este integrarea. Irebuie să 
folosim acceptarea de sine ca să ne unim toate părţile 
componente într-un întreg conştient: emoţiile (atât 
cele plăcute, cât şi cele neplăcute), condiţionarea din 
copilărie, materia din umbră, subconştientul, corpul, 
impulsurile, dorinţele, nevoile, motivațiile, precum și 
logica, amintirile, valorile conştiente şi intenţiile, 
aspiraţiile și imaginaţia. Totul. Tot ceea ce se află în 
noi. Pentru a folosi o metaforă clasică, integrarea nu 
este un blender care să amestece totul împreună, ca 
într-un smoothie de fructe psihologic. Este un amestec 
echilibrat ȘI uniform al componentelor, mai mult în 
genul unei salate de fructe. Poate că la început nu o să 


fim prea încântați de afinele umbrei din metaforica 


salată a sinelui, dar atunci când le vom contrabalansa 
cu bucăţile suculente de ananas ale compasiunii, 
combinaţia va fi perfectă. 

Obişnuiam să cred că integritatea însemnă să fii 
puternic, dar acum nu mai cred în utilitatea acestei 
interpretări. $i nici nu cred că integritatea este 
sinonimă cu valorile. Pentru mine, integritatea este 
despre totalitate. Să fiu integru mu înseamnă să evit 
părţile indezirabile ale propriei persoane. Înseamnă să 
mi le asum și să le gestionez în relaţie cu valorile alese, 
în timp ce le echilibrez în raport cu celelalte fațete ale 
sinelui. Dacă valorile mele conștiente — pe cât de bine 
intenționate ar fi — mă fac să resping vreo parte 
autentică a sinelui în virtutea faptului de a fi bun sau 
puternic (chiar dacă este vorba despre o parte 
indezirabilă), atunci cred că mă aflu în continuare în 
afara stării de integritate. Și, repet, probabil că e din 
nou vina ruşinii! Ruşinea este împotriva integrităţii. 
Rușinea în sine nu vrea să fie integrată, căci nu vrea să 
he văzută. Conform viziunii ruşinii, percepţia 
primează în faţa realităţii — trebuie să fiu acceptabil ȘI 
adecvat, în loc să fiu autentic şi integru. Aşa că a depăşi 
rușinea nu presupune perfecţiune și idealuri, oricât de 
dezirabile ar parea aceste valori. Înseamnă asumarea 
întregului adevăr cu privire la propria persoană, oricât 
de lipsit de perfecțiune ar fi. lată unde se află 
integritatea. 

Integritatea presupune conștientizare de sine ȘI 
autenticitate. Pentru mine, integritatea este o funcţie a 
autenticităţii + timp. Experienţa noastră autentică în 
momentul prezent este o informaţie importantă. Ne 


spune multe despre propriile valori. Dar diferite forțe, 


emoţii şi impulsuri pot influenţa şi pot schimba 
lucrurile. Astfel, cu cât suntem mai conştienţi de 
sentimentele ȘI nevoile din momentul prezent, cu atât 
putem urmări și reţine diferite tipare, reușind să 
extragem lecţiile fiecărei trăiri pentru a le integra în 
imaginea mai mare a sinelui autentic și a valorilor 
autentice de-a lungul unei perioade. Apoi, putem 
integra aceste informaţii în viața de zi cu zi. Aceasta 
este integritatea. Ne ajută să vedem dincolo de urgenţa 
oricărei emoţii, gând sau impuls din momentul 
prezent, indiferent de autenticitatea acestora. Ne ajută 
să integrăm acele impulsuri din momentul prezent în 
schema mai mare a întregului nostru sine, incluzând şi 


reacţiile și valorile autentice extrase din alte situații. 


Integritatea este ceva vital pentru ceea ce eu 
numesc a te lăsa cuprins de „inconfortabilul ruşinii, 
deoarece ne ajută să reperăm un eventual dezechilibru 
al propriilor nevoi. Întegritatea ne ajută să trecem 
testul bezelei în sens metaforic. Ne aminteşte că dacă 
nu mâncăm o bezea acum, putem mânca două mai 
târziu. Desigur, îmi doresc foarte, foarte mult să 
mănânc una acum. Este perfect normal şi natural. Dar 
integritatea mă ajută să văd faptul că această senzație 
este constantă și, în ultimă instanţă, nevoile mele pe 
termen lung nu vor fi împlinite dacă îmi voi abandona 
constant celelalte valori în favoarea unui sentiment 
temporar de validare socială. Ruşinea va face ca 
renunţarea la ideea unei integrări superficiale şi pe 
moment să fie întotdeauna ceva dureros, dar 
integritatea reprezinta cunoașterea faptului ca 


autenticitatea va da roade mai bogate pe termen lung. 


Practic, mă refer din nou la motivaţia prin 
condiționare pozitivă.  Rușinea şi teama ne 
condiţionează în mod negativ să acționam, prin 
pedepse neplăcute. Fericirea şi confortul, pe de altă 
parte, ne condiţionează în mod pozitiv prin 
recompense plăcute. Să devenim  inconfortabili 
înseamnă să ne dăm seama că în anumite momente 
trebuie să nu dăm curs acelor motivații negative 
pentru a ne împlini nişte nevoi mai importante, care 
pe termen lung ne vor aduce recompense mult mai 
plăcute. Aşa că, în loc să încerc să mă integrez precum 
un cameleon ca să primesc o validare mediocră din 
partea oricărui grup cu care mă intersectez (vechea 
mea strategic), aleg, să mă las cuprins de inconfortabil 
şi să nu mă integrez de fiecare dată, pentru a maximiza 
senzațiile mai plăcute precum încrederea în sine, 
iubirea de sine, forța și puterea pe care le simt atunci 
când sunt sincer și autentic. Si, poate chiar mai 
important, fac acest lucru pentru a maximiza acea 
emoție fantastică oferită de legăturile durabile, de 
apartenenţă, de confort și de fericire, emoție cu care 
sunt răsplătit atunci când cultiv relaţii de durată, cele 
cu adevărat importante pentru mine. Deoarece suntem 
animale sociale, nevoia de apartenenţă este cea care 
poate da naștere celor mai puternice dezechilibre. De 
aceea, când devenim inconfortabili, renunţăm la 
legăturile superficiale în favoarea integrităţii, 
autenticităţii, autonomiei şi a legăturilor cu adevărat 


profunde. 

Rușinea victimei 


UNA DINTRE CELE MAI PUTERNICE FORME 
DE RUȘINE pare adesea ilogică din exterior. Este 
vorba despre ruşinea de a fi victimă. Se poate întâmpla 
atunci când ceva din exterior acționează asupra 
noastră, ceva ce nu poate fi controlat, un eveniment pe 
care îl percepem drept neobişnuit sau traumatic, poate 
un fel de accident, infracţiune sau abuz. Având în 
vedere că rareori ne dorim să fim victimizaţi, simplul 
fapt că aşa ceva ni s-a întâmplat ne întrerupe aşteptarea 
de normalitate și afecte plăcute, iar acea întrerupere 
este ruşinea. Adesea, interpretăm această ruşine drept 
faptul că am fost cumva stricaţi, pervertiţi, că inocenţa 
sau puritatea noastră a fost pângărită, ceea ce ne va 
face din acel moment pentru totdeauna diferiţi de 
ceilalți membri ai grupului nostru. O altă reacţie 
frecventă este să considerăm în mod eronat faptul că 
ceea ce s-a întâmplat este vina noastră, ca şi cum ne- 
am cauzat propria victimizare, am atras-o prin răutatea 
noastră interioară sau am eșuat în a ne proteja fizic 


împotriva acesteia. Pare a fi o reacţie foarte frecventă în 


cazurile de maltratare venite din exterior, mai ales în 
rândul copiilor. Este dureros, dar această strategie are 
propria logică distorsionată. Când simt că sunt 
singurul care a fost maltratat, nu pot să mă abtin din a 
da vina pe mine pentru faptul ca reprezint anomalia. 
Chiar dacă gravitația ar începe să funcţioneze invers, 
dar ar parea că mă afectează numai pe mine, desigur că 
m-aș întreba: Ce am făcut greşit? 


Având în vedere că propriul creier vrea să ne 


protejeze de alte viitoare victimizări, apare în mod 
natural întrebarea: Ce aş fi putut face pentru a evita 
asta? Dar este o linie fină între: „Ce pot învăţa de aici?“ 
şi „Ce am făcut greşit?“. Cea din urmă poate declanșa 
rapid rușinea toxică, de parca noi am permis să 
devenim victime sau 47 fi trebuit să ştim cum să ne 
protejăm (ar trebui să știi deja totul!). Este contextul 
perfect pentru ruminaţii, care stimulează fantezii de 
autoapărare și realităţi de autoinvinuire. Mergând pe 
aceeași logică, putem cădea în plasa rușinii toxice și 
pentru că am permis ca ceva rău să se întâmple 
altcuiva. De multe ori, ne simţim astfel după o moarte 
tragică. Este perfect natural să vrem să aflăm ce am 
făcut greşit atunci când cineva la care ținem suferă. În 
mod straniu, ar putea fi chiar mai bine decât să 
acceptăm că trăim într-un univers haotic în care 
tragedia poate lovi în orice moment, fără niciun motiv. 
Când dăm vina pe cineva, chiar și pe noi înşine, 
stabilim o oarecare ordine şi siguranţă. Se creează o 
poveste și, aparent, creierul ne răsplăteşte când dăm 
naștere unor poveşti plauzibile. 

Ruşinea toxică spune: „Sunt ceva rău.  Ruşinea 


benefică (sau vina) spune: „Am făcut ceva rău. Dar în 


cazul victimelor, niciuna dintre interpretări nu este 
neapărat adevărată. Se poate să nu fi făcut absolut 
nimic rău. Astfel că trebuie să reinterpretăm rușinea 
toxică: „Am trăit ceva rău, dar asta nu Înseamnă Că am 
devenit ceva rău.“ Aparent, este o altă contradicţie între 
„atât“ şi „cât ṣi“. În procesul de analiză a realităţii, a 
evenimentului care s-a petrecut, există atât o 
componentă fundamentală de compasiune faţă de sine 
şi contracarare a autoînvinuirii, cât ṣi o oportunitate 
de a ne ierta oricum, chiar dacă nici nu am făcut ceva 


rău. Există mereu lecţii importante de învăţat din 


astfel de evenimente, dintre care unele vor da naștere 
unor comportamente protective, precum autoapararea, 
stabilirea unor limite, școala vieţii, discernământ şi așa 
mai departe. Și poate că va trebui să ne iertăm pentru 
ca nu am ştiut toate aceste lucruri mai înainte. Poate 
că va trebui să ne iertăm pentru că am fost prea 
încrezători, pentru că nu ne-am împlinit propriile 
nevoi, pentru că nu am citit bine semnalele, pentru că 
nu ne-am ascultat instinctul, totul în timp ce 
acceptam faptul că am făcut tot ce am putut mai bine, 
lucrând cu energia și cunoştinţele de care dispuneam la 
acel moment. 

O strategie eficientă a compasiunii de sine este să 
Îți imaginezi că un copil sau altcineva la care tii a 
trecut prin același eveniment ruşinos prin care ai trecut 
şi tu. Ce i-ai spune în încercarea de a-l ajuta? Probabil 
că nu l-ai învinui pentru că nu a ştiut cum să se 
protejeze — ai gândi logic ȘI al plasa responsabilitatea 
de partea agresorului. Acest experiment de gândire te 


poate ajuta să vezi situaţia din perspectiva mai 


raţională a unui tert. De asemenea, este o oportunitate 


de a-ţi oferi singur compasiunea după care poate că 
tânjeai. De altfel, simplul fapt că ai depăşit tabuul de a 
vorbi cu tine însuţi s-a dovedit a fi o formă foarte 
puternică de compasiune de sine și terapie a părţilor. 
Eu vorbesc cu mine însumi de fiecare dată când sunt 
singur, odios de compasional și plin de drăgălășenii, ȘI 


mă simt minunat indiferent de cât de jenant i-ar părea 


muştei de pe perete. 


fiegretul 


Pentru că adesea dăm vina pe propria persoană, 
victima rușinii poate sa implice foarte mult regret. 
Atunci când mă uit în urmă, la cât m-am chinuit cu 
propria sexualitate, spre exemplu, sunt adesea cuprins 
de regret pentru că nu am recunoscut totul mai 
devreme. Autoinvinuirea îmi spune că îngropându-mi 
sexualitatea şi ascunzându-mi adevärata identitate, mi- 
am ratat adolescența. Dar când aplic metoda 
compasiunii de sine, când privesc totul din exterior, 
îmi amintesc că eu am fost victima! Văd un copil care 
a făcut tot ce i-a stat în putinţa pentru a se proteja de o 
societate homofobă, de respingere socială și de 
eventuale idei suicidare. lar atunci când regândesc 
situația în mod logic, devine clar că nu aș f putut 
recunoaşte public că sunt gay având în vedere că nici 
eu nu eram conştient de asta. Dar dincolo de toate 
acestea, pot folosi practica „atât“/„cât şi“ ca să mă iert 
pentru că am făcut ceea ce consideram necesar la acel 
moment, chiar dacă nu a fost, poate, solutia „perfectă“ 
(cine știe?). Prin aceste noi perspective, îmi accept 


sinele din trecut și devin chiar mândru de el. 


Pentru mine, iertarea înseamnă deplângere urmată 
de acceptare. Înseamnă să trec prin tristeţea unei iubiri 
pierdute, a unei speranţe pierdute, a unei așteptări 
pierdute, a unei plăceri și apoi, privind în jur cu ochii 
limpezi, să mă întreb: Dar ce a rămas? Odată ce am 
acceptat şi am început procesul deplângerii, putem 
reexamina lucrul care ne-a „trădat“, pentru a găsi 


valoarea care rămâne în picioare (până la urmă, 


valoarea este ceva subiectiv). Poate că vom găsi o 
valoare nouă, o valoare diferită și neașteptată, dar 
există întotdeauna o valoare care poate fi găsită în 
urma destrămării unei vechi (şi poate nerealiste) 
așteptări, pe care o preţuiam foarte mult cândva. 
Pentru mine, aceasta este iertarea. 

În cazul tinereţii mele pierdute, deplâng o fericire 
imaginată în trecut care poate că mi-ar fi făcut viaţa 
mai bună astăzi, dacă în mod magic mi-aş fi 
recunoscut sexualitatea mai devreme. Astfel, regretul 
este un fel de deplângere a unei realități alternative. În 
acest caz, trebuie să îmi deplâng o potențială iubire 
adolescentină, o şansă de a-mi explora sexualitatea în 
tinereţe și O posibilă stare de conștientizare de sine, 
autonomie, acceptare de sine în adolescenţă. Senzaţia 
că sunt stăpân pe propria viaţă. Şi după ce voi fi 
terminat stadiul de deplângere, voi putea recunoaște 
faptul că acele fantezii nu sunt reale şi nici măcar 
realiste. Pot folosi logica pentru a-mi reaminti că 
lucrurile ar fi putut sta chiar și mai rău. E foarte 
probabil ca, dacă aș fi recunoscut că sunt gay mai 
devreme, să fi fost agresat, respins, izolat, rușinat și să 
ajung, chiar la suicid. Și atunci când accept în sfârșit 


cursul real al evenimentelor, pot înțelege că ele au 


reprezentat o lecţie importantă, care au condus la cel 
mai bun lucru care mi s-a întâmplat vreodată: revelaţia 
rusinii! Care este mai valoroasă decât valoarea pe care 
credeam că am pierdut-o ascunzându-mi sexualitatea 
aşa de mult timp. 


Acest exemplu surprinde cele mai răspândite trei 


scenarii generate de rușine: că am făcut ceva rău 
(„greșeala“ de a-mi fi reprimat sexualitatea), că mi s-a 
întâmplat ceva rău (am fost victima culturii 
homofobe) şi că sunt ceva rău (gay). Ultima 
categorie — că sunt ceva rău — este probabil chiar mai 
greu de gestionat decât rușinea victimei, pentru că nu 
o putem separa drept un eveniment izolat și nici nu o 
putem respinge drept ceva temporar, fiind în mod 
inerent parte din noi. Merită să menţionăm că rușinea 
toxică se simte întotdeauna de parcă noi înşine suntem 
acele lucruri dezagreabile — ral, Viciaţi, lipsiţi de 
valoare. Dar de cele mai multe ori putem folosi logica 
sau compasiunea de sine pentru a dovedi că acele 
convingeri au fost declanşate de niște momente 
specifice, care nu sunt, de fapt, permanente și nici nu 
se crestează adânc în fiinţa noastră. lotuşi, în unele 
cazuri, este într-adevăr vorba despre o situaţie care nu 
poate fi schimbată, precum rușinea în legătură cu 
sexualitatea sau rușinea rasială, ori cea legată de o 
dizabilitate. Şi dacă am fost condiţionaţi să credem că 
o parte în mod legitim permanentă a propriei fiinţe 
este rea, situaţia poate fi într-adevăr foarte toxică, 
declanșând rușinea cronică. 

Dacă nu putem găsi niciun aspect pozitiv în 
aceasta caracteristică permanentă, o strategie ar fi să 


lărgim perspectiva, pentru a vedea că suntem o ființă 


complexă, care nu poate f redusă la o singură 
trăsătură. Este din nou puterea lucrului cu părţile, care 
ne arată cât este de important să înţelegem că fiecare 
dintre noi este o împreunare complexă de impulsuri, 
forţe, idei și identități, și nu doar o structură 
uniformă. Sinele nostru este o salată, nu un smoothie. 
Spre exemplu, poate că ești unul dintre cei aproape 
800 000 de oameni din Statele Unite care se vor 
infecta anul acesta cu herpes genital (la momentul în 
care scriu această carte, o afecţiune cronică). Poate că 
rușinea va încerca să îţi spună că viaţa ta s-a terminat, 
că nimeni nu te va mai iubi niciodată, că de acum ești 
pătat. Dar după ce vei trăi momentul iniţial de rușine, 
iți poţi folosi logica pentru a privi lucrurile dintr-o 
perspectivă mai largă. Vei înţelege că această afecţiune 
este doar un mic detaliu al unei identități mult mai 


complexe, si nu o trăsătură definitorie. lată cum 
P S 


privesc eu aspectele neplăcute ale propriilor afecţiuni 
cronice, precum condiţionarea din copilărie care 
include homofobia, rasismul şi sexismul. Aceste 
aspecte neplăcute ale subconştientului meu sunt într- 
adevăr permanente într-o anumită măsură, dar nu 
consider că eu sunt toate acele lucruri — nu aceea este 
baza sinelui meu. Nu numai că mă simt mai bine 
gândind astfel, dar este vital să nu ne identificăm cu 
afecțiunile noastre cronice. Astfel vom putea să ne 
adaptăm lor, minimizând impactul asupra propriei 
persoane, dar și asupra celor din Jur. 

Această metodă de a lucra cu părţile este 


importantă pentru a deveni conştienţi de întregul 


spectru de elemente care formează sinele. Totuși, 


potenţialul de a pica în capcana indusă de ruşine, care 


ne spune că anumite părți care ne compun sunt într- 
adevăr rele, rămâne acolo. Dar herpesul nu este ceva 
râu. ȘI NICI condiţionarea noastră din copilărie nu este 
rea. Cred că şi mai util este să avem curajul de a 
accepta că în noi există toate aceste aspecte care 
stimulează ruşinea. Atât timp cât ţinem minte că să 
acceptam unele impulsuri nu înseamnă să ne supunem 


lor. 


Valorile morale 


Pentru a reuși să ne acceptăm complet, cred că este util 
să punem la îndoială chiar şi conceptele de bun şi rău. 
Ce utilitate au ele? Și ce înseamnă, până la urmă, bine 
şi rău? Dar corect si greşit Sau bun şi malefic? Normal şi 
anormal: 

Toate acestea se referă, cu siguranță, la morală. 
Consider valorile morale ca fiind obiective și universal 
adevărate, niște principii despre care se presupune că 
guvernează acțiunile tuturor, fie că o credem, fie că nu. 
Așa cum am discutat mai devreme, tot ceea ce este 
obiectiv există într-o realitate externă, dincolo de 
simplele opinii. Astfel, valorile morale ar presupune 
niște legi care există în afara noastră, precum materia 
sau matematica sau legile fizicii. Dar eu nu găsesc nicio 


dovadă care să susţină această convingere. Spre 


deosebire de încălcarea legilor fizicii, ceva teoretic 
imposibil, putem să încălcăm oricând „legile“ moralei 
şi adesea o facem. Așa că înclin spre ideea că toate 
pretenţiile moralei sunt doar opinii subiective. Si așa 
cum am mal spus, cred că toate opiniile subiective 


sunt egale, chiar și atunci când sunt contrare. 


Valorile morale se justifică adesea prin convingerea 
că lumea a fost creată de un Dumnezeu atotputernic și 
atotştiutor. Deşi am unele prejudecăţi împotriva 
religiei, adevărul este că nu am nicio problemă cu 
ideea că Dumnezeu ar putea exista. Trebuie să admit că 
este absolut posibil ca universul să fi fost creat de o altă 
formă de inteligenţă. De fapt, e foarte probabil sa 
trăim într-o simulare, posibil proiectată de o fetiţă de 
13 ani dintr-un viitor nu foarte îndepărtat. Astfel, 
singura problemă pe care o am cu religia este 
chestiunea moralei în sine. Multe religii se folosesc de 
anumite convingeri teoretice ale unui Dumnezeu 
pentru a justifica existenţa unui bine şi a unui rău 
obiectiv, iar apoi, desigur, anumiţi membri ai 
comunității religioase se proclamă experţi în opiniile 


obiective ale moralei lui Dumnezeu. Să crezi în 


Dumnezeu este un lucru, dar să pretinzi că ştii ce 


gândeşte Dumnezeu este cu totul altceva. Ceea ce mi 
se pare de nejustificat sunt conținuturile specifice ale 
acestor valori morale și modul în care ele funcţionează 
în mod implicit pentru a induce rușine în rândurile 
oamenilor, devenind astfel un instrument de control. 
Și dacă e să fiu pe deplin sincer, deși am depășit 
ideea că aş putea găsi „cuvântul“ lui Dumnezeu 
undeva în Biblie, lucru pe care îl consideram adevărat 
în copilărie, mi-a luat zeci de ani pentru a depăşi 
complet dorinţa de a gasi niște răspunsuri prefabricate, 
obiective, la cele mai complexe întrebări morale ale 
vieţii. Obiectivitatea părea să promită siguranţă, 
convingere, corectitudine incontestabilă, bunătate 
pură, emoţii plăcute, alături de un sentiment de 


acceptare profundă, apartenenţă şi comunitate alături 


de cei care cunosc la rândul lor „adevărul“. Pe scurt, 


obiectivitatea părea să îmi ofere eliberarea din ghearele 
rusinii. Aș fi putut fi „perfect“, trebuia doar să identific 
care sunt acele reguli şi valori ale moralei obiective. 

Dar cred că în esența această mentalitate mă făcea 
mai puţin stăpân pe propria viaţă, pentru că se baza pe 
teamă, ruşine și lipsa responsabilităţii personale. Era, 
din nou, o formă de copilărie nesfârşită. Îmi era teamă 
să accept responsabilitatea personală și autoritatea 
impusă de a fi Decidentul. Deşi nu credeam în 
Dumnezeu, îmi doream o societate în care cineva să Îşi 
asume o figură parentală care să ţină locul unui 
Dumnezeu şi care să îmi spună în mod obiectiv cum 
trebuie să fiu. Voiam ca cineva să gândească pentru 
mine. Să ia deciziile dificile în locul meu. Să poarte 
greutăţile vieţii. Să mă scape de incertitudine, vină, 
acuzații și rușine față de eventualitatea unor alegeri 
gresite. 

Atunci când am avut în sfârşit revelaţia rușinii, mi- 
am dat seama că fusesem blocat într-o falsă dihotomie. 
Multe religii susţin că Dumnezeu ne-a dat libertatea de 
a alege, privilegiul de a alege între bine si rau. Dar 
adevărata libertate de a alege nu înseamnă să alegem 
intre bine şi rău, înseamnă să alegem ce este bine şi rău 
pentru noi înşine. Si ca să facem această distincție, 
trebuie să acceptam că ni se va întâmpla să facem 
alegerile greşite. Şi asta e OK. Pentru că aşa învăţăm. 

Motivul pentru care distincţia dintre morala 
obiectivă şi cea subiectivă este foarte importantă 
pentru mine este ca ruşinea ne poate convinge cu 
uşurinţă că unele lucruri chiar sunt în mod obiectiv 


greşite. lată unde stă mare parte din forţa rusinii 


toxice. Rușinea este declanșată de incongruența dintre 
realitate şi dorinţă. Instinctele noastre pleacă de la 
premisa că dacă nu ne împlinim dorinţele și 
aşteptările, înseamnă că facem ceva ce ne pune în 
pericol supraviețuirea. Astfel, corpul ne pedepseşte cu 
ruşinea, motivându-ne ca pe viitor să facem niște 
predicții mal precise, astfel încât nevoile să ne fie 
împlinire. Dar dacă nu suntem atenţi, ruşinea poate fi 
interpretata greşit şi astfel apare ideea că ne aflăm în 
zona indezirabilă a comparaţiilor ierarhice. Brusc, 
suntem într-o luptă impotriva unei versiuni idealizate 
a propriei persoane, care în mod magic poate împlini 
toate aşteptările. Astfel, ruşinea ne poate facem să 
credem că nu suntem cum ar trebui să fim, că suntem 
din naștere inferiori, viclați sau anormali prin 
comparaţie cu ceilalți. 

Dar această interpretare a ruşinii nu este corectă! 
Faptul că nu ne împlinim toate așteptările nu 
înseamnă că suntem mai răi decât alţii, înseamnă că 
suntem normali. Şi nici nu înseamnă că supraviețuirea 
noastră este în pericol, având în vedere că lumea 
modernă este cu mult mai sigură decât cea a 
strămoşilor noştri. Este doar o lecţie care ne ajută să ne 
calibrăm mai bine așteptările pe viitor — atât. 

Însă atunci când cădem în capcana moralei 
obiective, în mod inevitabil  întărim această 
interpretare greșită a rușinii. Morala obiectivă implică 
faptul că există într-adevăr o singură cale corectă de a 
f. Spre exemplu, de fiecare dată când un copil 
homosexual este condiţionat într-o cultură în care a fi 
gay este un păcat obiectiv, acel copil își va interpreta în 


mod inevitabil rușinea drept un semnal că este 


permanent viciat, anormal şi rău, condamnându-se la 
o viaţă de rușine cronică. Și deşi intenţiile noastre 
sunt, poate, bune, de fiecare dată când susţinem o 
morală obiectivă, ne condamnăm atât pe noi, cât şi pe 
cei apropiaţi la întemnițarea într-o închisoare mentală, 
oricât de fundamental corectă ȘI adevărată ar putea 
părea acea morală. Cu toţii avem nişte unghiuri 


moarte. 


De asemenea, cred că este benefic să redefinim 
morala obiectivă drept o opinie subiectivă. Astfel, 
contribuim la propria stare de bine şi la transformarea 
rusinii toxice în rusine benefică. De fapt, susţin că 
morala obiectivă și rușinea toxică sunt unul şi același 
lucru. Mai exact, așa cum probabil ai ghicit deja, cred 
că întregul concept de moralitate este un produs al 
ruşinii. Ca specie, noi nu simțim rușine pentru că am 
încălcat vreo lege morală obiectivă; credem că am 
încălcat o lege morală obiectivă pentru că simțim 
ruşine. Cred că senzaţia rușşinii este ceea ce a declanșat 


ideea de morală în primă instanţă. Gresit din punct de 


vedere moral este doar o interpretare greșită a senzaţie 
rușinii, iar corect din punct de vedere moral este o 
exagerare a unor emoţii plăcute precum mândria, 
apartenenţa și legăturile cu cei din jur. Cred că acesta e 
întregul fundament al ideilor de bine şi rău, inocent şi 
pervertit, corect şi gresit, normal şi anormal. De fapt, 
suspectez că emoția pe care oamenii o asociază în 
general CU spiritualitatea este o senzație de legătură la 
nivel profund cu Întreaga umanitate și cu viața însăși, 
o formă augmentată a motivaţiilor emoţionale pozitive 
spre apartenenţă şi supravieţuire. Motivul pentru care 


aceste impulsuri par atât de puternice, reale, corecte, 


adevărate și obiective este simplul fapt cà ele i-au ajutat 
pe strămoşii noştri să supraviețuiască. Și pentru a 
explica și a justifica aceste emoţii intense, noi am 
imaginat o autoritate obiectivă. 

Dar adevărul este că ruşinea a evoluat cel mai 
probabil dintr-o interacţiune arbitrară între nişte nevoi 
de supravieţuire specifice ale speciei noastre și mediul 
înconjurător, și nu din existența unui „bine“ sau a 


unui „rău“ obiectiv. Asta explică de ce instinctele 


noastre sunt diferite de cele ale altor animale, în 
special cele solitare, precum majoritatea felinelor 
sălbatice. Morala care pentru noi pare în mod obiectiv 
bună, precum iubirea față de aproapele nostru, va 
parea obiectiv gresita pentru leoparzi, care au evoluat 
ca animale teritoriale. De fapt, nicio strategie de 
supravieţuire nu este în mod obiectiv corectă sau 


greşită. Poate că undeva în univers există chiar și alte 


forme de viață inteligentă, cu instincte total diferite, pe 
care le-au extrapolat formând un sistem moral 
propriu — niște legi care nouă ne-ar părea groteşti şi 
greşite, la fel cum ar părea legile noastre pentru ei. 
Poate că în lumea lor inversă, ei au propriul 
Dumnezeu prin care îşi justifică legile morale. 

lar atunci când vine vorba despre rușine culturală, 
lucrurile devin și mai puţin obiective. Mesajul specific 
al ruşinii poate varia într-un spectru larg de la un grup 
la altul ȘI chiar și de la persoana la persoană. Unele 
culturi cred că Dumnezeu e de parere ca o femeie la 
volan e ceva în mod obiectiv greşit, iar alte culturi cred 
că Dumnezeu e de parere ca a folosi contraceptive este 
ceva obiectiv greşit, în timp ce alte culturi sunt de 


parere că este obiectiv gresit să opresti oamenii să 


conducă mașini sau să folosească mijloace 
contraceptive! De fapt, a insista că o cultură are o 
morală corectă, iar alta o morală gresita stă la baza 
unui spectru larg de comportamente antisociale — 
precum violenţa, războiul și genocidul (în mod ironic, 


mai toate culturile sunt de părere că acesta din urmă 


este ceva greşit din punct de vedere moral). Astfel că 
„legile morale universale“ nu sunt nici măcar 
universale între toți oamenii. Sunt doar nişte opinii 
subiective ca oricare altele, la care se atașează totuși 
mai mult bagaj cultural și o mare cantitate de ruşine. 
Și pentru a reveni la acele rădăcini adânci ale 
rusinii — convingerea că din noi fac parte unele 
caracteristici în mod intrinsec rele — este important să 


acceptăm că noţiunea de rău este doar o opinie, chiar 


dacă este propria opinie! Şi cred că adesea este inutilă. 
Această convingere perfidă insinuează că atunci când 
facem anumite greșeli, ne îndepărtăm de legile naturii 
sau de dorinţa lui Dumnezeu. Ca şi cum lucrurile 
trebuie să he într-un anumit fel, iar noi nu ne 
încadrăm în acel perimetru. Este o formă dăunătoare a 
mentalităţii fixiste. Căci, adevărul fie spus, tot ceea ce 
se poate întâmpla este natural. Pentru a-l cita din nou 
pe Yuval Noah Harari: „Cultura tinde să susţină că 
interzice doar ceea ce este nenatural. Însă dintr-o 
perspectivă biologică, nimic nu este nenatural. Orice e 
posibil este prin definiţie şi natural. Un comportament 
cu adevărat nefiresc, unul care este împotriva legilor 
naturii, pur şi simplu nu poate exista, aşa încât nu ar 
avea nevoie de vreo interdicţie. “2 

Spre exemplu, dacă oamenii de știință ar descoperi 


unele circumstanţe care contravin modului în care 


înţelegem legile naturii, atunci nu am încerca să 
respingem acel fenomen şi să îl facem de rușine pentru 
ca este greșit, rau sau anormal. Având la dispoziţie 
suficiente dovezi, oamenii de știință şi-ar ajusta teoriile 
cu privire la ceea ce este posibil, natural şi adevărat. lar 
în termenii ruşinii, a fi diferit de ceilalți este ceva 
posibil. Se întâmplă tot timpul, este natural și 
adevărat. Înţelegând asta, putem începe sa acceptam 
diferenţele. Dar nici de această dată nu înseamnă că 
trebuie să ne supunem lor. 

În anumite circumstanţe, cu toţii simțim anumite 
impulsuri mai puţin benefice — şi dacă le-am da curs, 
ne-am afecta în mod negativ propria stare de bine sau 
pe cea a celor din Jur. Ipotetic vorbind, ȘI dacă te-ai 
lupta CU impulsul cronic de a lua cu asalt alți oameni, 
tot nu cred că acea dorinţă ar fi în mod obiectiv greșită 
sau anormală, chiar dacă tu însuţi ai considera-o altfel 
(și oricât de neplăcut ar fi). Există mereu o explicaţie 
raţională pentru modul în care suntem, iar acea 
explicaţie ține de modul în care funcționează lumea, 
nu de vreun rău supranatural din alte dimensiuni. 
Asaltul trebuie să fe o anomalie perfect naturală în 
rândul oamenilor, din moment ce o vedem tot timpul. 

Când demonizăm aceste anomalii şi le asociem cu 
rușinea, cred că înrăutățim situaţia. Condamnarea pe 
baza unor legi morale universale merge mână în mână 
cu rușinea toxică, ducând la mai puţină conștiință de 
sine, mai puţin autocontrol şi mai puţină 
responsabilitate personală. Cred că legile morale sunt 
mai puțin eficiente decât forţa cunoașterii de sine, a 
acceptarii de sine, a sprijinului comunității, a 


conştiinţei datoriei ȘI a responsabilităţii. Putem obţine 


toate aceste lucruri prin deschidere, rușine benefică şi 
o mentalitate flexibilă. Dacă dăm naștere unei 
atmosfere în care oamenii cu impulsuri nocive, în 
dezacord cu normele, legile şi instinctele majoritare, 
pot veni deschis pentru a cere ajutor, vom putea, ghici 
ce, să îi ajutăm! Aşa cum am mai spus, cred cu tărie că 
atunci când acceptăm ceva, ne plasăm în poziţia cea 
mai favorabilă ca să schimbăm sau cel puţin să putem 


gestiona acel lucru. 


Rușinea este respingerea unei stari de fapt, ceea ce 
în mod ironic nu face decât să o întărească. Alternativa 
este să o acceptam, lar asta poate cataliza o evoluţie 
conștientă. 

Îmi vine în minte modelul Alcoolicilor Anonimi. 
Este în mod evident ceva profund şi vindecător în a fi 
deschis faţă de lupta „rușinoasă” pe care unii oameni o 
poartă cu dependenţa, mai ales în compania unor 
oameni asemenea lor, care pot oferi responsabilitate 
reciprocă, comunitate și susținere. lată de ce 


programul celor 12 pași a fost adaptat pentru a fi pus 


în slujba unor grupuri diferite, de la cei care se folosesc 
de narcotice până la cei dependenți de sex şi iubire şi 
până la probleme precum rasismul şi pedofilia 
(probabil unul dintre cele mai ruşinoase subiecte, cel 
puţin în cultura mea). Indiferent cât de rea sau tabu 
este lupta cuiva, vom gasi întotdeauna alţi oameni care 
sa se lupte cu mai mult sau mai puţin același lucru, 
pentru că toate aceste situaţii sunt, de fapt, naturale, în 
ciuda faptului că sunt neobişnuite sau nepopulare. Și 


cu cât vom reuşi să aducem mai curând aceste 


probleme în conștiința publică, cu atât mai repede le 


vom vindeca. Dacă vom începe să Îi includem pe cel 


pe care în mod normal îi facem de rușine, cei care nu 
se încadrează în „normă“ şi îi vom sprijini în a fi 
sinceri, atunci vom putea lucra impreună pentru a 
înţelege spectrul complex al condiţiei umane, punând 
bazele unei lumi echitabile care să satisfacă mai multe 
dintre nevoile noastre, ducând la o mai complexă stare 


de bine (conform valorilor mele subiective). 


Cum să ne schimbăm perspectivele 


Un alt avantaj în a renunța la iluzia unui bine sau rău 
obiectiv este faptul că vom începe să observăm și 
validitatea perspectivelor celorlalți, pentru că nu 
putem trăi obiectivitatea decât prin prisma limitată a 
propriei subiectivităţi. Astfel, ne putem schimba 
perspectiva pentru a ne putea reprezenta şi unele 
realităţi externe, mai cuprinzător şi mai precis. Până la 
urmă, acesta e motivul pentru care am inventat știința. 
Cu cât privim mai atent un anumit fenomen și îl 
măsurăm în mod consecvent, din nou și din nou, cu 
atât avem convingerea că putem verifica adevărul 
obiectiv pe care acel fenomen îl comunică în legătură 
cu realitatea. Știința nu este altceva decât o formă de 


lărgire a perspectivei, agregând și măsurând datele 


disponibile din multiple puncte de vedere, pentru a fi 
coerenţi si a ajunge la un consens. 

Tindem să facem același lucru cu opiniile pur 
subiective. Atunci când există un consens în cadrul 
unei majorități care ajunge să susțină că un anumit 
lucru este bun sau rău, adesea începem să credem că 
acel lucru este în mod obiectiv bun sau rău. Desigur, 


este doar o iluzie. lar asta ajunge să ne declanșeze în 


mod direct ruşinea sau, aşa cum am sugerat, este cel 
mai probabil un produs 4/ rușinii. Spre exemplu, deşi 
foarte mulţi dintre noi am fost condiţionaţi să 
considerăm că sexul este ceva rușinos, asta nu 
înseamnă că în realitate există ceva obiectiv rău în 
legătură cu sexul. Felul în care fiecare dintre noi se 
raportează la sex este o opinie subiectivă, iar o opinie 
este doar o perspectivă între multe altele. 

Desigur, sunt în continuare plin de opinii 
subiective. Este ceva natural. De fapt, chiar necesar. 
Dar încerc să le recunosc ca atare, să le accept și să evit 
să le impun și celorlalți să fie de acord cu ele. În mod 
natural, apare dorinţa de a emite sentinţe la persoana 
întâi, care nu pot fi combătute pe cale logică (pentru a 
împrumuta o frază pe care o aud adesea în cercurile de 
relationare autentică). „A fost un film bun“ este o 
opinie care îmi vine în minte adesea, dar încerc să îmi 
amintesc că această opinie nu are mai mult adevăr 
decât cea care susţine contrariul, că a fost un film 
prost. lotul este pur subiectiv. 

Înţelegând asta, evit atât ruşinea celor din jur, care 
ar putea avea opinii diferite, cât și certurile inutile în 
care argumentele ambelor tabere sunt în egală măsură 
valide. „Fu cred că a fost un fim bun“, pe de altă parte, 
este o afirmaţie mult mai precisa, căci include acel eu 
care sugerează un grad de subiectivitate. $i nimeni nu 
imi poate spune că nu e vorba despre opinia mea, deşi 
în aparenţă rămâne în continuare o falsă dihotomie 
între bine şi rău. Poate şi mai precis ar fi să spun: „Îmi 


place filmul.“ Este o opinie pur obiectivă și personală, 


fără nicio referinţă la conceptele de bine și râu. Nu 


există nicio pretenţie de referire la calitatea intrinsecă a 
filmului, fiind evident că este o chestiune de gust 
personal. 

Să vorbim şi să gândim în termeni care lasă să se 
întrevadă subiectivitatea este un instrument eficient ca 
să contracarăm ruşinea, dând naștere la discuţii, și nu 
la certuri. „Îmi place filmul ăsta“ versus „Nu îmi place 
filmul ăsta“ devine o explorare a motivelor pentru care 
ne simțim într-un anume fel, și nu o discuţie despre 
cine are dreptate şi cine nu (nimeni/toată lumea). O 
astfel de abordare este mai potrivită realităţii în care 
trăim, deoarece ne aminteşte că propriile opinii nu 
sunt mai bune decât opiniile altora. 

lată care este miezul schimbării perspectivei, un 
instrument puternic şi util care ne ajută să ne 


extindem propria viziune limitată asupra lumii. Este, 


de asemenea, opusul bigotismului — intoleranţa față de 
orice opinie diferită de cea proprie. Cu cât luăm. în 
calcul mai multe perspective și le integrăm în cea 
proprie, cu atât putem căpăta mai multă înţelepciune, 
mai multă putere de acceptare și mai multă înţelegere. 
Cred că schimbarea perspectivei este cea mai eficientă 
cale de a construi o lume plină de pace, cooperare şi 
legături profunde. Atunci când încercăm să înțelegem 
perspectiva „celuilalt“, ne plasăm într-o poziţie din 
care putem accepta mult mai Uşor validitatea nevoilor 
sale. Ne plasăm într-o poziţie din care putem susţine 
dreptatea ȘI egalitatea. Suspectez că multe dintre 
atrocitățile care se întâmplă în lume nu au fost cauzate 
neapărat de răutate gratuită, cât de refuzul sau 
incapacitatea de a recunoaşte validitatea perspectivelor 


și nevoilor victimelor. 


Fără doar şi poate, schimbarea perspectivei este o 
sarcină dificilă. Nu cred că rușinea sau instinctele 
noastre de supravieţuire vor ca noi să acceptăm și 
perspectivelor celor din afara propriului grup; 
perspectivele care nu au în vedere supraviețuirea 
proprie în faţa supravieţuirii celorlalţi. Probabil că 
acest lucru explică de ce avem unele prejudecăţi 
înnăscute față de cei din exterior — pentru a ne 
contracara empaticii ncuroni-oglindă. Dar acum trăim 
intr-o supersocietate modernă, în care sunt integrate 
numeroase sisteme de siguranță. lar asta înseamnă că 
nu mai trebuie să dăm prioritate stării de bine 
propriului grup, în detrimentul celorlalte grupuri. Nu 
mai trebuie să recurgem la competiţie pentru a 
supraviețui. Ceea ce înseamnă că nu mai trebuie să 
evităm empatia faţă de străini și oameni din afară sau 
faţă de cei care arată şi se poartă diferit de noi. Acest 
mod de gândire nu mai este necesar pentru 
supravieţuire și nici nu contribuie la un nivel mai 
însemnat al stării de bine. Susţin că egalitatea se simte 
mai bine decât dominanţa. Astfel că atunci când 
instinctele mele scot la suprafaţă prejudecăţi, bigotism 
sau preconcepții, încerc să devin inconfortabil cu acele 
impulsuri. Încerc să le observ, să le simt ȘI sa le exprim 
atunci când consider că este adecvat, iar apoi hotărăsc 
în mod conștient să nu le dau curs. 

O cale isteaţă de a gestiona prejudecățile împotriva 
schimbării perspectivei este să încercăm să ne 
extindem graniţele psihologice ale propriului grup, 
astfel încât acesta să cuprindă întreaga omenire. Să 
includă toate naţionalităţile, culturile, rasele, religiile şi 


chiar și grupurile de oameni cu care suntem în 


dezacord sau care pur şi simplu nu ne plac. Probabil că 
acest lucru s-ar întâmpla în mod natural dacă o rasă 
extraterestră ne-ar invada planeta, dând naștere unui 
grup exterior puternic și ameninţător. Dacă vom putea 
să ne convingem cu adevărat că toţi formām o echipă 
unică, că suntem băgaţi în asta împreună, că toți 
oamenii sunt „oamenii noştri , atunci am putea, cel 
puțin teoretic, să contracarăm prejudecățile faţă de cei 
din exterior. lar asta ar duce la mai multă empatie și 
compasiune, alături de o perspectiva mai largă. Nu 
sunt sigur dacă această reorganizare mentală este pe 
deplin sustenabilă, dar am observat că este de ajutor să 
îmi spun că Acestia sunt oamenii mei! de fiecare dată 
când mă găsesc înconjurat de grupuri nefamiliare sau 
intimidante, mai ales atunci când călătoresc. Această 
enunțare mă ajută să mă relaxez și mă încurajează să 
menţin contactul vizual şi chiar să le zâmbesc celor din 
jur, având un impact profund asupra felului în care ei 
mă tratează la rândul lor. Şi în scurt timp, chiar încep 
să simt că e adevărat: aceştia sunt oamenii mel! 
Indiferent unde tragem linia grupului nostru, 
schimbarea perspectivei poate deveni o practică 
conştientă. lotuşi, important este să ținem minte că 
nu putem citi gânduri! Nu este realist sau corect să 
decidem că știm cu siguranță ce gândesc sau ce simt cei 
din jur. Chiar dacă am putea în mod magic să știm 
aceste lucruri, ar aparea o problemă a limitelor. O 
încălcare a intimităţii, ca și cum le-am citi jurnalul. 
Adulții invadează adesea intimitatea copiilor pe această 
cale. Putem crede că știm exact ce simte un copil, dar 
să ne folosim de aceste informaţii pentru a ne exercita 


autoritatea este manipulator şi scårbos și nu face decât 


să declanșeze rușinea. Le răpim dreptul la intimitate ȘI 
autonomie, două nevoi umane fundamentale. De fapt, 
atunci când credem că știm exact ce gândeşte sau simte 
cineva, fără să ne gândim cât de mult îl deposedăm de 
puterea pe care o are asupra propriei persoane, nu 
facem decât să eşuăm în a ne schimba perspectiva. Și 
demonstrează că nu înţelegem deloc perspectiva 
celuilalt. Deşi sunt un mare adept al exprimării 
autentice, sincerităţii şi transparenţei, cred că cel mai 
eficient este atunci când cel din faţa Noastră se 
hotărăşte singur sa ne dezvăluie anumite informaţii 
mai sensibile. Astfel, schimbarea perspectivei este o 
explorare a posibilităţilor, respectând şi acceptând 
autonomia celuilalt. Este doar o presupunere, care 
poate 

f confirmată numai și numai de individul în cauză, în 
urma unei întrebări directe. 

Intimitatea este atât de importantă pentru că 
ruşinea ne face să simțim că este o chestiune de viaţă și 
de moarte. Ne temem că expunerea unor adevăruri 
interioare vulnerabile ar putea duce la excluderea din 
grup, ceea ce se simte ca o amenințare la supraviețuire. 
Astfel că oamenii au nevoie de încredere şi siguranță 
înainte să se simtă suficient de comod încât să divulge 
informaţii despre sine. Dacă nu simt că au parte de 
intimitatea necesară, nu își vor permite să se lase 
complet văzuţi. Si dacă nu se lasă complet văzuţi, se 
vor simți izolaţi și deconectaţi de ceilalți, singuri in 
mulţime. 

Când invadăm intimitatea cuiva, cel mai probabil 
că vom declanșa și mal multă reținere, ca un fel de 


strategie de protectie de sine cauzată de ataşamentul 


evitant, care încearcă să stabilească niște limite. Este 
deci ironic: atunci când vom încerca să invadăm 
intimitatea cuiva (chiar și printr-o perspectivă de tipul 
„Îți citesc gândurile”), în încercarea de a ne apropia, 
efectul va fi aproape întotdeauna opus. Cel mai 
probabil legătura dintre noi și acel individ va fi slăbită, 


căci el va f nevoit să se retragă pentru a-și proteja 


sinele de o expunere nedorită şi de interpretari eronate. 


lată de ce este important să folosim instrumentul 
perspectivei ca pe o formă de speculație. Asta ne va 
impinge spre empatie şi ne va stârni curiozitatea, dar 
în ultimă instanţă celălalt va avea ultimul cuvânt în 
privinţa propriilor adevăruri. 

Dincolo de o posibilă încălcare a limitelor 
personale, mal există un pericol În ceea ce priveşte 


excesul de zel în cazul perspectivelor, și anume să ne 


pierdem propriul punct de vedere. 


Executarea silita 


Dacă vei putea să te foloseşti de logică ca să te detașezi 
de convingerea culturală că există un bine și un râu 


obiectiv ȘI de noţiunea copilărească de inocenta Versus 


vinovăţie, vei descoperi că întreaga fundaţie a propriei 
gândiri va deveni mai permeabilă și mai flexibilă. 
Partea bună este că îţi va fi mult mai uşor să 
contracarezi sau pur și simplu să ignori mesajele 
ruşinii. Acele introiecții vor continua să apară, dar va fi 
mai ușor să nu te identifici cu ele şi să le tratezi ca pe 
simple opinii, rămășițe şi idei primite de-a gata din 
copilărie. lar asta e foarte liniştitor. Dar poate fi şi 


tulburător, pentru că nu numai convingerile generate 


de ruşine își vor pierde din greutate, ci şi toate celelalte 
certitudini. Convingerile tale de bază, valorile, 
sentimentul de sens și scop în viaţă şi chiar întreaga 
identitate vor fi supuse unui proces de reevaluare (sau 
poate, mai bine zis, chiar o primă evaluare). Să-ţi 
răscoleşti și să-ţi pui la îndoială întregul sine este o 
experienţă profund vulnerabilă,  derutantă ȘI 
înfricoşătoare, chiar dacă temporară. Este actul suprem 
de a te lăsa cuprins de disconfort. Dar întrebarea este: 
cât timp ne putem scălda în acest ape tulburi ale 
incertitudinii pure? 


Poate că cel mai mare pericol atunci când începem 


să ne luptăm cu subiectivitatea este ceea ce psihologul 
şi scriitorul Alan Downs numește executare silită. Este 
ceea ce se întâmplă când renunţăm sau ne pierdem 
valorile cu care am fost condiţionaţi, convingerile ȘI 
întreaga identitate, dar nu reusim să îndurăm 
disconfortul şi incertitudinea suficient cât să ne 
reconstruim identitatea. 

Când iluzia convingerilor cu care am fost 
condiţionaţi este distrusă printr-un eveniment exterior 
(trădare, tragedie, umilință), şi nu printr-un act 
conştient de autoactualizare, apele incertitudinii pot 
părea într-adevăr un loc terifiant. Poate că vei simţi că 
eşti în derivă fără busola unui bine și rău obiectiv, 
confuz cu privire la ce este adevăr și ce nu şi poate 
nesigur în privinţa propriei identități. În timpul acestei 
perioade înfricoşătoare în care te simți „pierdut pe 
mare“, probabil vei simți un impuls copleșitor sa te 
agăţi de orice obiect solid îţi iese în cale. Şi aici poate fi 
vorba despre perspectiva altcuiva, o ideologie 


predeterminată sau o comunitate aparent unitară. lată 


de ce unii oameni sar dintr-o extremă ideologică în 
alta. Sau de la probleme de dependenţă sau 
încarcerare, ajung direct la habotnicie religioasă sau 
altă dogmă cu instrucțiuni primite de-a gata. Aceste 
stări de incertitudine pot lua şi forme mai subtile, 
atunci când oamenii se adâncesc şi se pierd într-o nouă 
carieră, un nou oraş, un nou grup de prieteni, un nou 
mediu, un nou sport, un nou hobby și aşa mai 
departe. Orice îi ajută să umple acel gol dureros, mai 
ales dacă vine la pachet cu o întreagă filozofie de viaţă 
care aduce propriile reguli, valori, înţelesuri, scopuri şi 
un grup în așteptare de noi membri. Ce poate să îşi 
dorească mai mult un animal social înrăit? Un nou 
trib! 

Aşa cum este cazul multor probleme pe care le-am 
discutat aici, executarea silită nu este o problemă in 
sine. Nu spun că nu ar trebui să mergi la clubul local 
de curling sau să te înscrii în trupa de improvizație a 
facultăţii. Dar dacă aceasta e strategia ta de a umple 
golul lăsat de condiţionarea din copilărie, cel mai 
probabil nu vei obţine decât mai mult din același 
lucru. Desigur, poate că jocul de curling este mai 
autentic decât vechiul sistem de convingeri cu care ai 
fost condiţionat în copilărie, dar cel mai probabil nu 
va fi la fel de autentic sau de semnificativ precum un 
proces conştient de reeducare. 

Mai mult, doar pentru că iluzia condiţionării a fost 
spulberată, nu înseamnă că și condiţionarea în sine a 
dispărut! Aşa cum am văzut deja, condiţionarea nu o 
să plece nicăieri, deci noua ta identitate s-ar putea să 
nu he atât de diferită pe cât ai crede. Nu numai că 


executarea silită 74 te ajută să Îți formezi un sine 


autentic pornind de la nişte valori noi, dar nici nu 
presupune o schimbare majoră. Vechile convingeri 
condiţionate vor continua să opereze la nivel 
subconștient, sub forma unui nou hobby, a unei noi 
religii sau a unei noi identități, dând naștere unei 
schisme incomode, care se poate manifesta prin 
ipocrizie,  pasiv-agresivitate sau vechea ȘI bine- 
cunoscuta rușine. Acel sentiment eliberator ca și cum 
ai fi renăscut cel mai adesea se năruie când realizezi că 
eşti tot tu. Executarea silită nu este decât o amânare a 
sarcinii de asumare a responsabilităţii complete față de 
propria viaţă, care presupune acceptarea, cultivarea 
adevăratului sine şi iubirea acestuia. 

Deci vom dori să ne menţinem în continuare 
propriul punct de vedere autentic, dar lărgirea 


perspectivei rămâne utilă pentru a ne extinde chenarul 


propriului punct de vedere. Perspectivele diferite ne 
ajută sā lărgim spectrul lucrurilor pe care le 
considerăm adevărate. Poate că nu vom ști exact ce este 
adevărat pentru alţii, dar cel puţin ne vom da seama că 
adevărul nostru nu este singura variantă. Și putem 
observa anumite tipare în cadrul perspectivelor pe care 
le întâlnim. Nu pot prezice cu exactitate cum se va 
comporta un anumit individ atunci când cineva îl va 
scuipa, dar cunoştinţele mele de bază în ceea ce 
priveşte psihologia umană, împreună cu recunoaşterea 
normelor culturale, mă vor ajuta să determin că este 
cel puțin probabil ca acţiunea de a scuipa pe cineva să 
declanșeze rușine. lar acea probabilitate este suficient 
cât să mă motiveze să încerc o altă strategie pentru a- 
mi comunica mesajul. În mod analog, atunci când 


cineva mă scuipă, îmi pot imagina că, din perspectiva 


individului respectiv, acea strategie parea atunci cea 
mai bună opţiune. Așa că lărgirea perspectivei este un 
instrument eficient de contracarare a ruşinii, deoarece 
mă poate ajuta atât să îi tratezi pe ceilalți în moduri 
care să dea naștere la o legătură mai profundă, cât si să 
reacționez la acţiunile celorlalți cu mai multă 
compasiune și înţelegere. 

Acum că am explorat principalele noastre cài de 
reacţie în faţa rușinii şi câteva alternative mai eficiente, 
vreau să aruncam o privire asupra strategiilor care vin 
în întâmpinarea rusinii. În ultima parte a acestei cărți, 


vom vorbi despre cum putem înfrunta ruşinea cu 


capul înainte, astfel încât să învăţăm din experienţele 
rușinoase tot ce se poate învăța, lar apoi să o depășim, 


pătrunzând într-o zonă în care putem încuraja un 


spectru de noi experienţe emoţionale. lată cum vom 
începe să păşim dincolo de instinctele noastre 
învechite, care au în vedere doar supraviețuirea, 
oferindu-ne șansa de a capăta mai multă autonomie, 
autoritate personală și un sentiment de stare de bine 


sporit. 

Cum să ne lăsăm cuprinși de 
inconfortabilul rușinii 


ÎN ACEST PUNCT AL CĂRŢII, poate te întrebi: 
dacă suntem animale sociale care preţuiesc apartenenţa 
înainte de toate, dacă suntem construiți în așa fel încât 
să ne placă legăturile cu cei din jur şi cooperarea, dacă 
a-i ajuta pe ceilalți contribuie la propria stare de bine, 
de ce pare totuși să existe atât de multă izolare și lipsă 
de relationare în lumea de astăzi? De ce există atâtea 
războaie, atâta violenţă, crimă, diviziune, fanatism, 
critică, abandon și altele? 

Cred că cel puţin o parte din răspunsul la această 
întrebare se leagă de ruşine (desigur). 

Până la urmă, faptul că suntem răsplătiți prin 
sentimente plăcute atunci când cooperăm şi suntem 
sociabili nu ţine doar de instinct. Există și pedepse 
precum ruşinea şi teama, dar și numeroase instincte de 
protecţie, cum sunt prejudecățile negative, înclinația 
spre membrii propriului grup, dar și sistemul de 


răspuns în faţa pericolului. Dacă nu ne aflăm într-o 


stare neutră de echilibru, dacă nu resimţim mulţumire 
sau un afect plăcut, probabil că suntem prinşi într-una 
dintre stările emoţionale neplăcute induse de percepţia 
faptului că una sau mai multe dintre nevoile noastre 
fundamentale sunt încălcate. 

Aceste motivații negative sunt la fel de importante 
precum cele pozitive, dacă nu chiar şi mai importante. 
Aşa cum am mai spus, am evoluat inspre supravieţuire, 
nu înspre fericire.  Afectele noastre neplăcute, 
aversiunea faţă de pericol reprezintă ultima linie de 
apărare. Dar problema este că asemenea motivații sunt 
acum declanșate tot timpul, în contextul vieții în 
supersocietatea modernă, în care izolările se suprapun, 
suntem singuri împreună. Proximitatea noastră faţă de 
aceasta nouă categorie de oameni, cunoscută sub 
numele de szrăini, satul nostru global care poate să 
devină copleşitor, precum şi ideologiile culturale care 
pun accent pe ierarhie, statut, dominare și opresiune, 
toate acestea sugerează că funcționăm în viața de zi cu 
zi pe fundalul unor mici doze de ruşine, ceea ce 
declanșează o stare aproape perpetuă de alertă faţă de o 
potenţială amenințare. 

Și totuși beneficiem de o oarecare siguranţă oferită 
de lumea modernă. Astfel că, pentru mulți dintre noi 
(sau cel puţin majoritatea celor care au timp să citească 
această carte), supraviețuirea imediată nu mai este o 
prioritate. În mod ironic, lumea modernă pare să ne 
protejeze mai consecvent ca niciodată, declanșându-ne 
sistemele de apărare mai consecvent ca niciodată. 


Astfel că sistemul nostru nervos trâleşte sub o continuă 


stare de ameninţare, dar care în mod real nu mai 
există: pericolul de a fi respins de toată lumea și 
abandonat pieirii. 

Pare că instinctele noastre de protecţie generează 
destul de multă anxietate nejustificată. Dar vestea 
bună e că, spre deosebire de alte animale, noi ne 
putem adapta acestor instincte. Asta înseamnă că avem 
oportunitatea fantastică de a alege să nu ne identificăm 
cu rușinea și cu reacţiile sistemului de răspuns în faţa 
pericolului, putând să explorăm noi comportamente 
care vor genera emoții plăcute. Avem şansa de a 
transforma starea de bine într-o valoare de bază, 


mergând dincolo de simpla existentă. 


Și cred că primul pas în această direcţie este să ne 


simţim confortabil cu inconfortabilul. 


Inconfortabilul și afectele neplăcute sunt emoţii 
care au evoluat pentru a ne motiva să punem în 
practică diferite strategii defensive, pornind de la 
premisa că astfel de reacții ne vor proteja. Dar în 
supersocietatea noastră modernă, această premisă este 
adesea exagerată sau de-a dreptul eronată. lotuși, asta 
nu înseamnă că putem pur și simplu să 74 ne mai 
simțim inconfortabil şi nepläcut. Din pācate, acesta € 
modul de operare al corpului nostru. Aşa cum am 
discutat, Încercarea de a evita anumite emoții nu este o 
strategie eficientă si nu face decât să prelungească acea 
emoție și sa ne împiedice să mai simțim Şi altceva. 
Astfel, cel mai bun lucru pe care îl putem face este să 
ne dăm voie să simtim neplăcerea şi emotiile 
inconfortabile. Să le simţim cu adevărat, dar să nu 
credem mesajul lor, să nu le dăm curs şi să nu picăm în 


mod inconștient intr-unul dintre tiparele defensive pe 


care aceste emoţii le declanșează. Să simțim o emoție, 
inclusiv în cazul TUȘINII, este cea mai bună cale de a o 
depăși. 

lată cum ajungem să ne simţim incontortabil. 
Simţim o emoție, o acceptam, o exprimăm, dar nu ne 


identificăm cu ea sau cu mesajul acesteia, și nici nu 


facem ceea ce ne dictează. Putem alege să nu ne lăsăm 
instinctele, subconstientul sau sistemul limbic să ia 
decizii în locul nostru, rămânând totuşi conștienți de 
faptul că aceste sisteme sunt nişte importante surse de 
informaţii. În schimb, putem alege să  redăm 
cortexului prefrontal misiunea de a lua decizii în mod 
conştient. Pe calea cortexului prefrontal, putem alege 
cele mai eficiente strategii care sa ne asigure starea de 
bine — formarea de legături cu cei din jur, cooperarea, 
combaterea ruşinii şi compasiunea (sau oricare sunt 
valorile tale). 

Aşa că data viitoare când te vei surprinde cuprins 
de rușine, furie, tristeţe, preconcepţii sau mecanisme 
defensive, încearcă să găseşti o cale de a accepta, de a 


simţi şi de a exprima acele reacţii, fără a le da curs. 


Desigur! 


În urmă cu cinci ani, atunci când am început să lucrez 
la gestionarea propriei ruşini, am fost uimit să 
descopăr cât de subiectivă şi arbitrară este ruşinea. 
Intenţia mea conştientă este să nu mai simt deloc 
rușine. Îmi părea ilogică și neplăcută, așa că de ce să o 
mai tolerez? Mulţi oameni pică în această capcană 
încercând să reziste în faţa rușinii, căci rușinea vrea ca 


noi să o evităm. Așa că atunci când simţeam 


apropierea ruşinii, încercam să o resping. lar zona 
conştientă a creierului meu mă tot incuraja, 
spunându-mi lucruri precum: „Nu avem nevoie să ne 
rușinăm de asta!“ La fel şi când le spuneam celorlalţi că 
mă ruşinez în legătură CU ceva, auzeam același text: 
„Nu trebuie să te rușinezi de asta!“ Aceste afirmaţii, 
deşi fără îndoială adevărate ȘI bine intenționate, nu fac 
decât să ne facă să ne ruşinăm de propria ruşine. Astfel 
de gânduri nu ţin cont de condiționarea din copilărie 
sau de instinctele noastre. De ce ar trebui să simțim 
ruşine faţă de ceva? Pur și simplu pentru că am fost 
condiţionaţi să o facem. Simţim ceea ce simțim și asta 
e tot. Acum mi se pare mult mai precis și util să îmi 


spun: Desigur că mă simt aşa! Pentru că acceptându-mi 


sentimentele, le pot depăși. 

Această simplă exclamaţic, desigur, este unul dintre 
cele mai puternice instrumente pentru a contracara 
rezistenţa și negarea adesea declanșate de emoţiile 
dificile, așa cum este rușinea. Desigur este calea de 
acces spre acceptare şi compasiune de sine. lar emoţiile 
trebuie acceptate pentru a putea fi procesate. Așa cum 
am mai spus, îmi place să cred că emoţiile sunt niște 
mesaje importante pe care corpul ni le transmite, iar 
când decidem să le respingem, nu facem decât să 
impuşcăm mesagerul (care se întâmplă să fim tot noi). 

Este totuşi important să menţionez că atunci când 
simţim o emoție, ea nuanţează modul în care vedem 
lumea. De fapt, emoţiile nuanţează chiar și evenimente 
deja încheiate. Dacă mă gândesc la un moment de 
succes din trecut, în timp ce sunt cuprins de o ruşine 
prezentă, totul îmi va părea fără substanţă și eronat, ca 


și cum mândria mea de la acel moment a fost pur și 


simplu păcălită. Și inversul acestei situaţii este valabil 
în cazul emoţiilor plăcute. Emoţiile contaminează tot 
ceea ce ating, bun sau rău. Emoţiile pot să 
contamineze chiar și alte emotii! Adesea, sunt anxios 
faţă de propria anxietate, ceea ce nu numai că îmi 
amplifică anxietatea, dar pare să o multiplice 
exponențial — „afectul la pătrat“, aşa cum descrie 
Donald Nathanson această situaţie. 

Emoţiile mai pot fi contaminate şi prin 
interpretări cognitive precum judecata, rezistenţa şi 
respingerea — „Nu ar trebui să mă simt aşa!“ — ceea ce 
adaugă şi mai multă neplăcere la o senzaţie deja 
neplăcută. De fapt, cred că rezistenţa mea la emoţiile 
neplăcute se simte adesea și mai neplăcut decât 
emoţiile în sine! Cea mai bună cale de a îndepărta 
contaminarea emoţională este sa permitem reglarea pe 
cale naturală a respectivei emoţii, sa o observăm, să o 
acceptăm, să o simțim și să o exprimâm până când 
trece. 

Exclamaţia desigur mă încurajează să observ, să 
accept şi să simt fiecare emoție fără să mai amestec ȘI 
cortexul prefrontal. Asta permite excitației emoţionale 
să îşi atingă maximul, iar apol să se deprecieze în mod 
natural, până când vălul contaminării emoţionale 
dispare şi cu mă pot întoarce la funcţionarea 
neutră, adică la starea de echilibru. De obicei, toate 
acestea durează doar câteva momente. Dar câteodată 
este nevoie de timp şi/sau lacrimi şi hohote, ţipete şi 
tremurături sau dat cu pumni în pernele de pe 
canapea — orice e nevole pentru a exprima complet 
acea emoție (adică opusul reprimării — îmbutelierea 


emoțiilor — și al traumei — înghețarea emoţiilor). 


Dar toate acestea nu înseamnă că trebuie să dau 
curs emoţiilor. Plânsul poate să însemne că dăm curs 
unei emoții, dar eu consider că înseamnă exprimarea 
unei emoții, un demers benefic şi necesar. Ne putem 
exprima ruşinea prin plâns sau îi putem da curs 
pierzându-ne speranţa şi renunțând. A da curs unei 
emoții înseamnă să îi permitem să influenţeze anumite 
decizii sau modul în care îi tratăm pe cei din jur 
(adesea, încercăm să îi învinuim pe cei din jur pentru 
propriile emoţii sau să le transferăm asupra lor). Este 
în mod real problematic să dăm curs inconştient unei 
emoții, dar în cultura noastră chiar și exprimarea 
anumitor emoţii se consideră a fi ceva neadecvat, un 
semn de slăbiciune şi al pierderii controlului, ceva 
copilăresc și/sau jenant, deoarece în societatea 
occidentală emoţiile sunt ceva atât de contagios, și 
totuşi atât de tabu, încât oamenii au impresia că 
trebuie să îi ajute pe ceilalţi sau să îi oprească din a 
simţi emoţiile neplăcute (sau orice altă exprimare 
exuberantă a unui afect, de altfel, chiar dacă este vorba 
despre ceva plăcut). Dacă cineva începe să plângă, 
punem imediat mâna pe şerveţele și încercăm să îi 
oferim alinare, să îl înveselim sau să îl izolăm. 
Procedăm la fel și în cazul copiilor, făcându-i constant 
să simtă că exprimarea și procesarea emoţiilor este ceva 
blamabil. 

Este o altă problemă a limitelor interpersonale. Aşa 
cum am mai spus, mulţi ani am crezut că pot să cauzez 
emoţiile altora. Dacă cineva era fericit, furios sau 
speriat în prezența mea, credeam că e vina mea. Ca ȘI 
cum eu // fac să se simtă astfel (sau cel puţin credeam 


că este datoria mea să 7/ fac să se simtă mai bine). Mă 


luptam cu iluzia că aș fi responsabil pentru emoţiile 
altora și știu că nu sunt singurul care duce această 
luptă. În cultura occidentală există o problemă gravă 
în ceea ce priveşte limitele interpersonale în cazul 
emoţiilor: convingerea eronată că nu există nicio 
separare între emoţiile mele și emoţiile tale. Iar asta e 
ironic, având în vedere faptul că Occidentul este 
profund ancorat şi în cultura individualismului. 
Cultura noastră ne spune că trebuie să prețuim 
libertatea individuală mai presus de orice altceva, în 
ciuda naturii noastre care ne face profund 
interconectați la nivel social. lar apoi, aceeași cultură 
nu reușește să repereze graniţa la care se termină 
emoţiile mele și încep emoţiile celorlalti. Cred că este 
mult mai util să punem accentul pe cealaltă faţetă a 
acestei situaţii — să acceptăm că suntem profund 
interconectaţi, fară să pierdem din vedere faptul că 
există niște linii de separare clare între indivizi. 

Din cauza problemelor mele în a înţelege graniţele 
interpersonale, mulți ani am trăit încercând să îmi 
împlinesc nevoia de apartenenţă făcându-le pe plac 
tuturor celor din jur. Credeam că pentru a-i face să mă 
placă trebuie să î; fac să se simtă bine. Credeam că asta 
inseamnă să tormezi legături cu cei din jur. Şi, desigur, 
dacă cei din jur păreau să se simtă rău, eu începeam să 
simt ruşine. Mă temeam că nu sunt plăcut și, prin 
urmare, că nu aparţin grupului. Aşa că e lesne de 
înţeles de ce mulţi dintre noi vor să evite emoţiile 
neplăcute ale celor din jur. Disconfortul celorlalti nu 
numal că se răsfrânge șI asupra noastra pe calea 
empatiei, dar ne declanșează şi senzaţia de rușine 


pentru că i-am făcut să se simtă rău prin faptul că nu 


suntem o prezenţă plăcută. Până la urmă, ce fel de om 
îi face pe cei din jur să se simtă rău? Un om rău, 
evident! 

Toate acestea dovedesc că în jurul nostru există 
multe forţe care ne împing să nu ne simțim emoţiile, 
ca să nu mai vorbim de exprimarea acestora, mal ales 
în cazul celor neplăcute. Dar emoțiile există pentru a fi 
simtite. Limbajul lor este senzaţia fizică. De fapt, 
expresia fizică este în egală măsură limbajul lor. Există 
un motiv pentru care emoțiile nu se resimt doar pe 
interior. Există un motiv pentru care afectul se 
exprimă prin limbajul corporal, mai ales în cazul 
expresiilor faciale. Nu este doar o greşeală. Nu e ca și 
cum interiorul nostru dă pe afară din greșeală (mă rog, 
bănuiesc că în cazul plânsului o cam face, dar asta nu e 
ceva accidental). Deoarece suntem animale sociale, 
cred că emoţiile noastre au evoluat pentru a fi 
comunicate în exterior, câtre ceilalți oameni și chiar 
către celelalte animale sociale, precum maimuţele sau 
câinii. Ele nu s-au dezvoltat ca să fie ţinute în interior. 
lată de ce în sistemul nostru nervos există și neuroni- 
oglindă, care ne ajută să empatizăm și să rezonăm cu 
alte animale. Afectul este limbajul nostru principal ȘI 
este ceva înnăscut. Este un instinct. Nu trebuie să 
învăţăm cum să plângem când suntem trişti, aşa cum 
trebuie să învăţăm să spunem „Sunt trist” în limba 
maternă. Din momentul în care ne naștem, emitem și 
receptam afecte ca să ne comunicăm nevoile, ca să 
arătăm celor din jur ce se întâmplă în interiorul 
nostru. Si dacă ne gândim mai bine, acesta e un dar 
preţios! Este singura cale prin care ne putem vedea cu 


adevărat unii pe ceilalți, prin care ne putem înţelege cu 


adevărat și prin care putem forma cu adevărat 
legături, singura cale prin care putem să ne cunoaştem 
cu adevărat. 

Multe animale se bazează aproape exclusiv pe 
limbajul afectiv pentru a comunica unele cu celelalte. 
Deşi ne-am dezvoltat capacitatea de a susţine un 


limbaj verbal complex, asta nu înseamnă că emoţiile 


noastre nu mai sunt ceva central. lată de ce este 


important să ne observăm cu adevărat emoţiile, să le 


simţim şi să le exprimam. lată cum mesajele venite pe 


calea sistemului limbic sunt în mod simultan 


recepționate şi trimise către ceilalti. Iată de ce este 
contraproductiv să ne ignorăm, să ne amorțim, să ne 
reprimăm sau să ne ascundem emoţiile. Făcând aceste 
lucruri, evităm în mod voit mesaje importante pe care 
sistemul nostru primar de comunicare socială ni le 
transmite. lată de ce să ne întâmpinăm emoţiile prin 
exclamaţia desigur este o strategie foarte eficientă. 
Numai după ce îmi voi fi simţit şi exprimat emoția 
în totalitate voi fi în cea mai bună poziţie pentru a 
decide dacă vreau sau nu să dau curs acelei emoții. 
Numai după ce voi fi recepționat pe deplin mesajul 
emoţional (adică sentimentele și gândurile declanşate 
de o emotie) voi fi capabil să decid dacă acel mesaj este 
corect sau nu. lar când vine vorba despre rușine, cel 
mai adesea mesajul nu este pe deplin corect (sau cel 
puţin interpretarea mea a acelui mesaj nu este întocmai 


precisă). Atunci când ruşinea loveşte, simt o senzaţie 


neplăcută ȘI gândul care apare este ceva de genul: „Mă 
simt a fi un om rău.“ Dacă nu îmi dau voie să simt şi 
să exprim acel sentiment, el se va putea bloca 


înăuntrul meu, cristalizându-se în convingerea că sunt 


un om rău, iar asta e mult mai concret decât o simplă 
senzaţie trecătoare. Cred că, în principiu, așa 
funcţionează introiecţiile. Ne condiţionăm cu aceste 
emoții şi interpretări din nou şi din nou, până când ele 
se cimentează în corpul nostru. Dar dacă, în schimb, 
ne permitem să simţim pur și simplu ruşinea, să o 
lăsăm să Îşi facă treaba şi apoi sa treaca, mesajul ruşiniil 
pleacă odată cu ea. Nu se blochează înăuntrul nostru. 
lată cum învăţăm că a te simţi a fi un om rău este ceva 
trecător şi nu are vreo influență reală asupra valorii 
personale. 

Atunci când rușinea loveşte, incerc să îmi spun: 
Desigur că mă simt ca un om rău acum. Doar uite ce s-a 
întâmplat! Dar asta nu înseamnă că sunt un om rău, 
Pentru mine, este esenţial să înțeleg ca mesajele 
transmise de rușine sunt mai degrabă importante 
pentru corpul meu, pentru sistemul limbic, pentru 
instincte, pentru subconstientul meu și pentru 
condiţionarea mea şi nu sunt neapărat importante 
pentru mine — şi, de altfel, nici adevărate. Rușinea este 
doar o cale de a accepta faptul cà vreau sà fiu 
competent și că sunt un animal social căruia îi pasă de 
alții. Ruşinea demonstrează cât de mult îmi doresc să 
formez legături cu cei din jur, să fiu acceptat şi 
validat, cât de mult îmi doresc să fiu integrat. Asta e 
tot. Indiferent cât de rău mă simt atunci când sunt 
cuprins de rușine, acest sentiment nu are vreun impact 
real asupra valorii mele personale. Cea mai precisă 
explicaţie ar fi că având în vedere cât este de important 
pentru corpul meu ca eu să formez legături cu cei din 
jur, nici nu e de mirare că resimt ruşine atunci când 


acele legături nu se întâmplă. Având în vedere cât de 


importantă este competenţa pentru corpul Meu, NU e 
de mirare că resimt ruşine atunci când nu îmi 
implinesc propriile așteptări. Nu e de mirare că este un 
foarte bun substitut pentru gesigur că. „Simt că între 
noi nu se formează o legătură, deci nu e de mirare că 
resimt ruşine! Dar asta nu înseamnă că eu sunt ceva 
rușinos.“ 

O altă festă pe care emoţiile ne-o joacă este că 
atunci când le simţim, pare că vor dura la nesfârșit! 
Contaminarea emoţională ne inundă aşteptările cu 
privire la viitor, astfel că simțim că aceste senzații 
neplăcute nu se vor sfârși niciodată, de parcă asta ar fi 


noua normalitate. Imi amintesc de unul dintre titlurile 


mele preferate din publicaţia satirică be Onion: „Să te 


simţi rău acum este cel mai bun indicator că te vei 


simţi rău pentru totdeauna. “2 Este amuzant pentru că 
se simte adevărat. Dar nu este. Emoţiile noastre își 
doresc să le dăm curs, mai ales cele care tin de 
aversiune. Vor să evităm ceea ce le-a declanșat, pentru 
a ne proteja de o așa-zisă ameninţare. Emoţiile de 
aversiune par fără de sfârşit pentru a ne împinge spre 
măsuri imediate, astfel încât să prevenim un viitor 
distopic dominat de neplăcere nesfârșită. 

lată de ce emoțiile neplăcute, în special rușinea, nu 
vor să ne amintim că ele sunt temporare. Nu vor să 
luăm o pauză şi să tragem adânc aer în piept. Nu vor 
să aşteptam şi să vedem cum arată lucrurile de la 
distanţă. Ne fac să credem că nu vom fi în siguranţă 
dacă vom face asta. lată de ce unele emoţii sunt greu 
de îndurat, cum este panica. Panica insistă: „EVITĂ- 


MĂ.“ „FĂ CE SPUN“, ne cere ea. Dar din nou, 


panica încearcă numai să ne păcălească, astfel încât să 


credem că acea senzaţie se va prelungi la nesfârșit dacă 
nu acţionăm rapid. Și da, dacă am trăi la nesfârșit în 
starea de panică, ar fi aproape de nesuportat. Dar cu 
siguranţă putem să facem faţă valului de panică timp 
de câteva momente, știind că este ceva temporar. ȘI va 
trece. Și oricum, lumea în care trăim acum este mult 
mai sigură decât estimează panica. Cheia este să 
observăm sentimentul de panică, să îl simţim și să îl 
exprimăm, fără să dăm neapărat crezare mesajului 
acesteia sau să o lăsăm în mod inconştient să ne 
controleze acțiunile. În unele cazuri, are sens să dăm 
curs sentimentului de panică; în altele, nu atât de 
mult. Totul este să reuşim să facem diferenţa. 

Când vine vorba despre rușine, nu numai că 
simţim că vom fi captivi la nesfârșit in acest sentiment 
neplăcut, dar din cauza greșelii care a declanșat acel 
sentiment, s-ar putea så simţim că nu mai merităm să 
simţim niciodată lucruri plăcute! Ca și cum nu mai 
avem dreptul să fim fericiți, să fim veseli sau să fim 
iubiţi, pentru că reprezentăm răutatea pură. Este unul 
dintre cele mai viclene ȘI demoralizante mesaje ale 
ruşinii. Si are sens, având în vedere că ruşinea în sine 
este o atenuare a afectelor plăcute. Ruşinea ne fură 
bucuria în mod cât se poate de propriu și, de cele mai 
multe ori, simţim că nu o vom mai primi înapoi 
niciodată. Dar ruşinea, la fel ca toate emoţiile, este 
ceva temporar. lată de ce este important să ne amintim 
că în viitor vom avea întotdeauna dreptul să simţim 
emoții plăcute, indiferent câtă ruşine și câtă neplăcere 


resimţim în momentul prezent. Suntem o fabrică de 


emoţii plăcute și nimic nu poate schimba asta. Cu cât 
reuşim să procesăm mai repede ruşinea, cu atât mai 
curând vom face loc emoţiilor plăcute. 

Și câteodată mi se pare util să îmi amintesc că și 
emoţiile plăcute sunt, la rândul lor, trecătoare! Poate 
părea contraintuitiv, dar cred că asta mă ajută să evit 
dezamăgiri inutile. Deşi vreau să mă las în voia 
fericirii, a calmului și a admiraţiei pe cât de mult 
posibil, toate acestea sunt trecătoare. Şi dacă nu voi fi 
pregătit să le las să plece, s-ar putea să pic din nou în 
hăul neplăcerii tocmai din cauza absenței acestora. 
Spre exemplu, emoţiile plăcute îmi dau adesea senzaţia 
că: „Da, totul e super și o să meargă bine!“ Când sunt 
fericit, viitorul pare colorat și simt că am în sfârșit 
totul sub control! Mă pot păcăli ușor cu gândul că voi 
trăi fericit până la adânci bătrâneţi. Și apoi, când acel 
sentiment de fericire se diminuează de la sine în câteva 
minute, sunt dezamăgit să descopăr că sunt acelaşi om 
care eram cu câteva momente înainte, cu aceleaşi vechi 
probleme. În loc să revin lin la starea de echilibru, 
spulberarea iluziei că voi trăi fericit pe veci mă 
dezamăgeşte şi mă lasă fără speranţă. lată de ce este 


Important să acceptăm la nivel conștient faptul ca 


natura afectelor plăcute este temporară și cel mai bine 
este să le apreciem tocmai pentru frumuseţea lor 
efemeră. 

Deşi cred că există întotdeauna moduri de a 
stimula afectele plăcute pentru a ne läsa cuprinsi de 
ele, totuși, ele nu reprezinta o stare de durată. Acestea 
fiind spuse, putem învăța să apreciem pur și simplu 
starea de echilibru — lipsa oricărui afect. Și putem alege 


nişte practici de durată, precum mindfulnessul, 


gratitudinea, acceptarea de sine, multumirea ȘI 
apartenenţa — toate acestea dau naștere unei stări de 
pace și de bine general. Dar aceste practici trebuie să 
lase loc și pentru afectele neplăcute. Nu trebuie să 
încercăm să ne simţim bine în fiecare moment — cheia 
e să învăţăm să acceptăm tot ceea ce viața ne scoate în 
cale. Atunci când învăţăm să ne simţim confortabil cu 
situaţiile incomode, sentimentul nostru general de 
mulțumire şi pace creşte, chiar și în timpul crizelor 
emoţionale precum rușinea, singurătatea şi tristeţea. 
„Mă simt de căcat în momentul ăsta... şi asta e OK!“ 
După spusele lui Jill Bolte, neurocercetător și speaker 
de succes TED Talk, orice reacţie emoţională durează 
în jur de 90 de secunde. În acest pasaj, Bolte 


examinează exploziile de furie: „Odată declanșate, 


substanţele eliberate de creierul meu se răspândesc în 
tot corpul şi încep să resimt totul la nivel fiziologic. În 
90 de secunde de la declansarea iniţială, componenta 
chimică a furiei se va fi disipat complet, iar răspunsul 
automatic se va fi sfârşit. Dacă totuși senzaţia de furie 
nu dispare după 90 de secunde, acest lucru se întâmplă 
din cauză că aleg să nu permit încheierea acestui 
circuit. “2 

Simţind şi exprimând rușinea fără să îi dăm curs, 
permitem corpului să o proceseze rapid. Odată ce 
trece, nu ne vom mai simţi atât de rău (presupunând 
că nu declanşăm rușinea din nou și din nou prin 
ruminaţie). lar atunci când senzaţia brută a afectului 
TUŞINII va fi trecut, va lua naștere un teren de manevră 
mai regulat, în care vom putea gestiona şi interpreta cu 
mult mai precis mesajul rușinii. Practic, deconstruim 


lovitura în doi timpi a rușinii. Simzim prima lovitură 


— afectul rușinii — și disputăm a doua lovitură — ruşinea 
cognitivă. Ordinea e importantă! Atunci când vom 
examina mesajul ruşinii după ce valul va fi trecut, 
acesta va pärea brusc mult mai putin convingător. Este 
ca şi cum am avea de-a face direct cu Vrăjitorul din 
Oz, fără toate acele sunete și trâmbiţe înfricosătoare. 
Acest proces ne redă accesul la cortexul prefrontal, 
astfel încât să putem disputa mesajul ruşinii pe cale 
logică. 

„Deci, ruşine, dacă înţeleg bine, sugerezi că sunt 
un om viciat doar pentru că m-am împiedicat din 
greşeală de o crăpătură din trotuar în fața câtorva 
străini?!“ Poveştile ruşinii se derulează mult mai ușor 
atunci când ne detașăm de emotia brută subiacentă. Și 
s-ar putea să descoperim și vinovăţie sau rușine 
benefică. „OK, să spunem că am contribuit şi eu la 
problemă, pentru că mă uitam la telefon în timp ce 
mergeam. De acord. De acum o să ţin telefonul 
deoparte. Dar asta tot nu înseamnă că sunt un om 
defect!“ 

Chiar dacă evenimentul care a declanșat rușinea s- 
a petrecut exclusiv din vina ta, regreți profund, vrel să 
îndrepţi lucrurile și să te achiţi de greșeală, tot cred că 
este mai util să faci o evaluare generală a situaţiei după 
ce vei fi procesat senzația de ruşine. Îşi vei fi permis 
oricum să simţi ruşinea până la capăt, deci mesajul nu 
va fi cu nimic trunchiat. Doar că atunci când actionam 
în fervoarea emoţiilor, e mai puţin probabil să 
rămânem in graniţele propriilor valori, căci ruşinea a 
evoluat în așa fel încât să ne taie legătura cu cortexul 
prefrontal, conectându-ne direct la sistemul de răspuns 


in fața pericolului. Acţiunile întreprinse în vâltoarea 


rusinii vor fi întotdeauna marcate de un impuls 
instinctiv spre încetarea cât mai repede cu putinţă a 
senzaţie neplăcute cauzată de ruşine și s-ar putea ca 
aceste impulsuri să nu ducă la cele mai utile acţiuni. În 
mod analog, atunci când încerci să rezişti în faţa 
TUșinii, să o negi, să o amorțești, să o judeci sau să o 
reprimi, senzația se va prelungi și poate va rămâne 
chiar blocată undeva în interiorul tău, sub forma unei 
mici traume. Deci s-ar putea să ajungi să te 
condiţionezi pe cale traumatică cu unele convingeri pe 
care nici nu le sustii în mod conştient. Cred că este 


mult mai util să ne alegem acţiunile în mod conștient, 


selectând noi înșine care sunt învăţămintele ce trebuie 
trase din fiecare întâmplare. Atunci când îmi 
deconstruiesc rușinea şi aleg să mă simt inconfortabil, 
de fapt, intrerup procesul introiecțiilor. Astfel, va fi 
mult mai puţin probabil ca mesajele rușinii să se 
cimenteze în interiorul meu pe calea învăţării 


traumatice. 


Ruminația 

Așa cum am menţionat, cea mai utilă cale de a 
gestiona rușinea presupune să respectăm cei doi timpi 
ai loviturii: mai întâi senzațiile, iar apoi gândurile. ȘI 
deşi există fără îndoială o anumită utilitate în a procesa 
lucrurile de sus în jos, folosindu-ne de gânduri pentru 
a ne modela emoţiile, cred că primul lucru care apare 
este afectul, așa cå procesarea de Jos în sus poate f mai 
utilă. Totuşi, depinde şi de situaţii. De cele mai multe 
ori, am senzaţia că atunci când încercăm să ne 


gestionăm mai întâi gândurile in timp ce rușinea ne 


afectează încă în mod activ, cel mai probabil vom 
ajunge să folosim logica ca pe o justificare a 
încercărilor de a evita neplăcerea rușinii. Este o 
greşeală pe care eu însumi o fac adesea. E ca şi cum 
cortexul meu prefrontal este un intermediar care pur şi 
simplu nu permite sistemului limbic să îşi facă treaba. 
Atunci când nu vreau să simt rușine sau nu cred că e 
cazul să o simt, tind să mă folosesc de această strategie 
eronată, care funcționează de sus în jos: „Nu ar trebui 
să mă rușinez pentru că m-am împiedicat pe trotuar!“ 
Gândind așa, nu numai că nu fac decât să mă rușinez 
de propria ruşine, dar mă înham la o luptă inutilă 
impotriva rușinii, încercând să o dau la o parte, să o 
ingrop; să fug sau sa scap de ea. Inevitabil, această 
strategie nu face decât să prelungească şi să amplifice 
senzaţia de rușine. Ruşine la pătrat. 

Și acest mod de gândire poate foarte ușor să 
declanșeze ruminaţia. În capul meu, redau din nou şi 
din nou scena impiedicatului pe trotuar, încercând să 
mă conving că nu a fost atât de rău, că de fapt nu am 
făcut nimic rău, că nu zrebuie să mă simt rușinat de ce 
s-a întâmplat (deşi deja mă simt). Pentru că ruşinea 
este foarte neplăcută, pare imperios necesar să 
examinăm situaţia ca să vedem ce nu a mers cum 
trebuie. Și adesea chiar este util să facem asta. Dar 
ruminaţia este o strategie ineficientă. De fiecare dată 
când rulăm din nou în minte acel incident — eu 
împiedicându-mă pe trotuar, spre exemplu — în 
creierul nostru se declanșează din nou și din nou 
reacția de rușine, astfel că circuitul rușinii rămâne 
deschis. Sistemul limbic nu face diferenţa între fantezie 


și realitate, așa cum ne amintim. Tocmai de aceea 


visele pot parea reale ȘI terifiante și de aceea ni se poate 
întâmpla să plângem atunci când ne gândim la 
întâmplări trecute. Deci dacă ruminaţia este strategia 
noastră de gestionare a neplăcerii rușinii, nu vom face 
decât să declanșăm și mai multă rușine, ceea ce va duce 
la şi mai multă ruminaţie și tot așa într-o buclă 
nesfârșită. lar apoi acea emotie Chiar va dura la 
nesfârșit (sau până reuşim să ne distragem atenţia, să 
ne îmbătăm, să obosim sau să adormim). 

Ruminaţia ne promite adesea răspunsuri la 
întrebări care nu pot avea răspuns din perspectiva 
noastră limitată. La ce s-au gândit oamenii care m-au 


văzut? S-au înfuriat pe mine? Mă judecau? Ce era cu 


expresiile de pe feţele lor? Ce voiau să zică prin replica 
aia despre pantofii mei? Și tot aşa. Credem că, rulând 
acel moment din nou și din nou, vom putea deduce ce 


gândeau Cu adevăvat acei oameni, ca niște detectivi 


emoţionali. Dar o astfel de nesiguranţă şi ambiguitate 
este ca un magnet pentru rușinea noastră și pentru 
predilecţia spre negativitate. „Psihicul nostru cinic“ 
intervine și umple toate golurile cu cele mai rele 
interpretari posibile. Omul ăla sigur s-a gândit că-s un 
idiot! Sigur s-au enervat şi mă judecau! Faţa lor 
exprima dezgust, clar! ŞI sigur făceau misto de pantofi 
mei! În absenta unor date concrete, înclinația spre 
negativitate va proiecta cele mai pesimiste explicații 
posibile, pentru a ne motiva să ne protejăm împotriva 
celor mai nefaste scenarii cu putinta. Doar așa, ca să 
fim siguri. Pur și simplu, aşa funcționează. 

Totusi, dacă vom învăţa să ne redistribuim atenția 
în mod conștient, înclinația noastră spre negativitate 


nici nu trebuie activată. 


Cheia e să ne aplecăm spre curiozitate în loc de 
ruminaţie. Ruminaţia este încercarea de a evita 
emoţiile neplăcute (motivaţie negativă), în timp ce 
curiozitatea acceptă acele emoţii, încearcă să le 
înţeleagă ȘI astfel atrage noi emoţii, mai plăcute 
(motivaţie pozitivă). Atunci când mă folosesc de 
curiozitatea benefică, ridic numai acele întrebări la care 
știu că pot răspunde făcând apel la trăiri la prima 
mână. Asta înseamnă că dacă într-un incident rușinos 
sunt implicaţi mai mulţi oameni şi consider că 
împrejurările sunt prielnice, le voi adresa acestora 
întrebările la care altfel psihicul meu cinic ar încerca să 
răspundă singur. Cum ţi s-a părut faptul că m-am 
impiedicat? M-am îngrijorat că s-ar putea să te 
enervezi sau să mă judeci, s-a întâmplat cumva asta? Și 
ce voiai să zici prin remarca aia despre pantofii mei? 
Aceste întrebări contracarează acţiunea psihicului cinic 
prin informaţii primite de la surse de încredere. 

Dar cred că și mai util este să Îți foloseşti 


curiozitatea pentru a-ți adresa întrebări ție însuți, 


având totuşi în vedere experienta la prima mână! Este 
o cale mai puțin agresiva și mai prielnică de a extrage 
informaţii legate de ruşine. Ruşinea este, de obicei, 
perceputa ca o emotie cu referent extern, deşi este 
generată intern. Se simte de parcă totul se rezumă la ce 
cred ceilalți, deşi gândurile care ne răsar în minte 
reprezintă ce credem noi cu privire la ce cred ceilalți. 
Este o percepţie a percepţiei. Deci toate informaţiile de 
care avem nevoie ca să gestionâm rușinea se găsesc, de 


fapt, în interiorul nostru. Folosesc curiozitatea pentru 


a întreba: Ce mi-a declanșat ruşinea? De ce? Și care este 
mesajul pe care rusinea încearcă să mi-l transmită? Toate 
aceste întrebări își găsesc răspunsul în trăirile proprii. 

lată un indiciu: dacă privim necunoscutele unei 
povești pe care creierul nostru încearcă să le 
completeze, acestea sunt, de obicei, răspunsurile la 
întrebarea „Ce mi-a declanşat ruşinea?“ Stă în natura 
noastră să ne dorim să formăm legături, să ne simțim 
acceptaţi, aprobați și doriți. De aceea, simpla 
incertitudine faţă de gândurile celorlalti ne poate 
declanşa ruşinea. Orice ambiguitate socială are puterea 
de a ne întrerupe aşteptările de afecte plăcute ȘI 
apartenenţă, lar acea întrerupere este ruşinea. Aşa ca 
simplul fapt că nu știu sigur ce a gândit despre mine 
cel care m-a văzut împiedicându-mă, că nu știu dacă 
mă judeca sau nu, că nu am putut să Îi citesc expresia 
facială și ca nu am înțeles exact remarca legată de 
pantofii mei, toate acestea mă fac să mă rușinez. 
Desigur! Nu e neapărat vorba că e ceva rău în faptul că 
m-am împiedicat. Deranţantă este ambiguitatea în 
ceea ce priveşte legătura mea cu cei care m-au văzut 
împiedicându-mă. 


Pentru că adesea credem că putem cauza emoţiile 


altora, ruşinea tinde să se concentreze pe propriul 
comportament. Ce am făcut greșit care să cauzez 
reacţia negativă (sau ambiguă) a celui de lângă mine? 
lată unde începem să ne învinuim singuri și să venim 
cu explicații de genul: „Sunt un împiedicat de toată 
jena.“ Dar propriul comportament poate declansa 
diferite reacţii în funcţie de indivizi şi nu putem 
multumi pe toata lumea. În unele cazuri, un astfel de 


incident poate duce la crearea unor legături cu anumiti 


oameni care vor încerca să ne sară în ajutor. Și chiar 
dacă unii ne vor judeca, asta nu înseamnă că legătura 
noastră cu acei indivizi este pierdută pe vecie. Adevărul 
este că nu vom şti niciodată cu certitudine ce gândește 
cineva despre noi și, oricum, nici dacă am şti nu am 
putea schimba prea multe. Așa că este mult mai util să 
ne concentram pe propria persoană, pentru ca aici 
putem şti cu certitudine ce s-a întâmplat şi de aici 
putem trage învățăminte. 

Oricum, propriul comportament este înrădăcinat 
in propriile sentimente şi valori. Deci dacă suntem 
cuprinși de rușine, cel mai probabil corpul incearcă să 
ne transmită că punem preț pe opiniile celor din jur și 
că fie dorim ca acestea să fie mai pozitive, fie pur și 
simplu nu suntem prea siguri de ce gândesc aceștia 


despre noi. În definitiv, mesajul rusinii este că ne pasă. 


Ne pasă de ce cred cei din jur, pentru că şi nouă ne 
pasă de legăturile pe care le avem cu ei. Si atunci când 
ne dăm seama care a fost factorul declanșator — 

simplul fapt ca ne pasă —, putem să exclamăm acel 
desigur eliberator şi să trecem la procesarea şi depăşirea 
rusinii. Vom putea să hotărâm în mod conștient dacă 
vrem să ne exprimăm jena, să exprimăm faptul că ne 
pasă sau să cerem mal multe clarificări, să încercăm să 
reparăm legătura, să învăţăm din acel incident sau pur 
si simplu, să îl lăsăm să treacă. 

Merită notat faptul că ruşinea poate fi declanșată și 
de condiţionarea din trecut. Spre exemplu, dacă ai fost 
învăţat că sexul este ceva TUȘINOS, aşa cum a fost cazul 
meu, probabil că începi să te ruşinezi chiar ȘI când 
vorbeşti despre sex în calitate de adult, deși 


interlocutorul tău nu încearcă să te judece şi poate te 


afli chiar în mijlocul actului. Să vorbeşti despre sex s-ar 
putea să pară greșit din cauza condiţionărilor tale. Dar 
poţi folosi curiozitatea pentru a afla care este factorul 
declanșator — simpla conversaţie despre sex — și apoi să 
mergi mai adânc ca să înţelegi de ce există acest factor 
declanșator. Poate că vei întâlni unele introiecţii din 
copilărie care spun că oamenii care vorbesc despre sex 
sunt răi, neciopliţi sau nepoliticoşi. Şi pentru că te 
aştepţi ca tu însuți să fi un om bun ȘI politicos, O 
conversaţie despre sex poate întrerupe această 
așteptare, declanșând ruşinea. lar odată ce ai informaţii 
despre factorul declanșator, despre contextul istoric 
mai larg și despre propria condiţionare, vei putea să-ţi 
spui „Desigur!“ şi să lași totul să treacă. 

Curiozitatea internă, procesul de examinare a 
propriilor trăiri, este suficientă pentru a simţi că 
rușinea şi-a atins scopul și că o putem lăsa să plece. 
Această curiozitate duce la a fi conștient de sine. Ceea 
ce înseamnă că atunci când vom trăi ceva similar, s-ar 
putea să nici nu mai fim nevoiți så trecem prin acest 
proces. Vom înţelege instant ce s-a întâmplat şi vom 
spune: „Desigur!“ Vom recunoaşte în mod implicit că 
o conversaţie despre sex poate declanșa rușinea, dar 
asta nu înseamnă că suntem neapărat neciopliţi sau 
nepoliticoşi și nici nu înseamnă că trebuie să nu mai 
vorbim despre sex. Odată ce înţelegem și acceptam 
aceste lucruri, tot ce trebuie să facem este să lăsăm acea 
senzaţie de ruşine să împlinească circuitul și apoi să 
trecem peste. lar asta se poate termina în câteva 
momente. Gata. Înapoi la echilibru ȘI la decizii 


conștiente. Nimic de observat aici. 


Logica 


Poate că acum te împotriveşti: „Dar de ce trebuie să 
stau și să simt rușine?! A vorbi despre sex nu e rău! Mă 
doare undeva ce cred alţii despre pantofii mei!“ 

Adevărul este că deși la nivel conştient ne doare 
undeva, de cele mai multe ori corpul nostru este de 
altă părere. 

Dar acest mod de gândire are logică. Si ai absolută 
dreptate. Nu e nimic logic, în sine, cu privire la oricare 
dintre aceste reacţii de rușine. Dar, aşa cum am mai 


spus, ruşinea nu se bazează pe logică. Logica rUSINII 
X 3 


este ca suntem construiți astfel încât să ne pese de 
părerile celorlalți, căci în trecut asta ne asigura 
supraviețuirea. Asta e tot. $i în copilărie, atunci când 
parinții noştri ne ziceau că nu e bine să vorbim despre 
sex (sau că nu e bine să facem orice altceva), ruşinea ne 
impingea să îi credem pentru a ne asigura 
supraviețuirea. Și i-am crezut. Asta e tot. 

Acestea fiind spuse, să nu fii de acord cu logica 
rușinii este un pas important în deconstrucţia 
acesteia, atât timp cât logica este folosită la momentul 
oportun. Își reamintesc: dacă prima ta reacţie în fața 
rușinii este să îți foloseşti cortexul prefrontal pentru a 
o combate pe cale logică, probabil că încerci să eviti 
emoţiile neplăcute. Și așa cum am discutat, să eviti O 
emoție neplăcută inseamnă să o prelungești. Deci 
încercarea de a învinge rușinea prin logică se va încheia 
probabil cu şi mai multă ruşine. lată de ce e important 
să începem prin: „Desigur!“ lar apoi, după ce 


acceptăm și simţim ruşinea, este momentul să ne 


folosim logica pentru a conșştientiza că nu este un 
lucru rău să vorbim despre sex, iar pantofii mei sunt 
super! ȘI folosind această logică, s-ar putea sa nu ne 
mai simțim atât de rușinaţi... data viitoare. 

Atunci când acceptăm şi simţim până la capăt 
circuitul rușinii, fără să ne opunem și fără să îl 
amplificăm, asta va trece de la sine. lar cortexul 
prefrontal va putea reveni la functionarea normală. ȘI 
abia apoi, eliberaţi de contaminarea emoţională din 
partea sistemului limbic sau a sistemului de răspuns în 
faţa pericolului, vom putea să evaluăm corect mesajul 
rușinii. lată momentul în care logica este importantă. 
Mesajele rușşinii se pot sedimenta în niște convingeri 
esenţiale cu privire la propria persoana, la propria 


valoare sau chiar la valoarea celor din jur ori la modul 


în care lumea funcţionează. Nu numai că aceste mesaje 
se cristalizează în niște convingeri dureroase cu privire 
la propria valoare, dar ele pot schimba modul în care 
ne raportăm la grupuri întregi, filtrând lumea prin 
prisma unor ideologii eronate În ceea ce privește 
moralitatea, statutul, dominanta şi ierarhia. lată de ce, 
când momentul este oportun, este absolut vital sä 
abordăm fiecare dintre mesajele rușinii în parte şi să le 
analizăm la lumina cortexului prefrontal, întrebând: 
„Este acest mesaj adevărat? 

Si dacă nu este, atunci putem săpa mai adânc. De 
unde a răsărit acea convingere? Mesajele ruşinii toxice 
sunt aproape întotdeauna nişte opinii subiective şi 
problema e că, de cele mai multe ori, nici nu sunt 


propriile opinii! De obicei, putem trasa sursa acestor 


mesaje până la una dintre prezenţele de influenţă 


formatoare în viața noastră — un părinte, profesor, sef, 


mentor, prieten sau chiar şi un hărţuitor, un prieten 


fals sau un critic. Câteodată, aceste mesaje iau naștere 
dintr-un eveniment specific sau din cultura în care am 
trăit, la modul general. Poate fi eliberator să reperăm 
originea acestor mesaje și să ne dăm seama că nici 
măcar nu ne aparțin! 

Totusi, trebuie sä te previn din nou: chiar dacă 
ruşinea pe care o simți nu ţine de propria persoană, 
asta nu înseamnă că vei putea să nu o mai simţi! Este o 
greşeală clasică a începătorilor, pe care şi eu am facut-o 
de nenumărate ori. Dacă este vorba despre una dintre 
acele convingeri cu care am fost condiţionaţi în 


copilărie, ea nu va dispărea. De fiecare dată când 


conștientizez sau dezmint unul dintre mesajele rusinii, 


trăiesc adesea un glorios moment de eliberare: „Aha! 
Da! Sunt liber!“ Dar apoi mă surprind cuprins de exact 
aceeași ruşine,  folosindu-mi noua perspectivă 
eliberatoare pentru a spune: „Nu! Am trecut peste 
convingerea asta! Refuz să mă mai las ruşinat pe tema 
asta!“ Și iată-mă din nou înapoi la a opune rezistenţă 
in faţa ruşinii, ceea ce nu face decât să îmi 
prelungească suferinţa. E mereu o sursă de angoasă 
atunci când realizăm că minunatele noastre noțiuni 
cognitive nu au nicio șansă în faţa traumei și a 
condiţionării. Ruşinea ne va râde în față: „Ha ha ha, ce 
naiv!” 

Și totuşi rămâne imperativ necesar şi eliberator să 
disputăm în mod conştient vechile mesaje ale TUȘINII, 
pentru că vom avea acces complet la acele convingeri 
la care ajungem pe cale rațională atunci când nu 
suntem cuprinși de rușine — adică în majoritatea 


timpului. Insă imediat ce ruşinea va fi declanșată, noile 


convingeri vor păli brusc în fata celor vechi. De aceea 
este important să acceptăm că noile convingeri, cele 
constiente, nu le vor înlocui pe cele care ne-au fost 
inoculate în copilărie, deoarece ele se sedimentează în 
locuri total diferite: în cortexul prefrontal şi în 
sistemul limbic. De aceea, atunci când ne simţim 
cuprinși de ruşine şi vrem să recăpătăm accesul la acele 
convingeri noi pe care rușinea le blochează, trebuie să 
repetăm cuvântul magic: „Desigur!“ 

lar aici simt nevoia să fac o paranteză şi sa insist 
asupra unui lucru. Motivul pentru care tot încercăm să 
evităm rușinea prin logică (sau prin orice alt mijloc) 
este că senzaţia rușinii este al naibii de neplăcută! 
Rușinea nu se simte niciodată plăcut. E mereu o 


senzaţie copleșitoare. Mereu un şoc. Mereu dureroasă. 


Fără îndoială, ruşinea este cea mai neplăcută dintre 
emoţii. Este un afect opus și egal în intensitate față de 
orice afect pozitiv ne doream sau aşteptam într-un 
anumit moment. Cu cât ne doream sau speram mai 
mult să simţim senzaţia fantastică de competenţă, să 
simţim că am reușit să formăm o legătură cu cei din 
jur, cu atât mai dureroasă va fi ruşinea atunci când nu 
vom reuşi să împlinim aceste așteptări. Aşa că atunci 
când mentionez cu lejeritate „A, încearcă şi tu să simţi 
rușinea fără să reacţionezi în vreun fel“, ce spun, de 
fapt, este „Lasă și tu rușinea să înfigă cuțitul în tine de 
câteva ori, fără să reacţionezi în vreun fel“. Probabil că 


dintre toate sarcinile pe care ti le propun în această 


carte, să simți rușine şi sa nu reacționezi este cea mai 
dificilă! Nu e niciodată Ușor să simți ruşine. Niciodată. 
E posibil ca, treptat, ruşinea sa se declanșeze din ce în 


ce mai rar, dar intensitatea ei nu va scădea! Pe mine mă 


uimeşte de fiecare dată. Rusinea e mereu o lovitură sub 
centură. Și iată-mă aici, încurajându-te lejer să încasezi 
din plin acele lovituri sub centură. 

Nu este ușor să te laşi cuprins de inconfortabilul 
rușinii, dar este posibil. E ca și cum ai învăţa să te 
calmezi în timp ce te scufunzi. Dacă ai făcut vreodată 
scufundări în apă rece, cum este metoda Wim Hof, 
atunci cunosti sentimentul de panică care se instalează 
atunci când îţi scufunzi întregul corp în apa rece ca 


gheaţa sau când încerci să îți ţii respiraţia pentru un 


răstimp mai lung. Ei bine, ruşinea este exact la fel. Ne 
inundă creierul ȘI detonează sistemul de răspuns în faţa 
pericolului înainte să apucăm să realizăm măcar că s-a 
declanșat. Scufundarea este o analogie bună, căci 
rușinea se simte adesea umedă și sufocantă. Dar în loc 
de apă, ne înecăm în propria mizerie. Ne simtim într- 
un câ/ organic, copilăresc. Este greu să descriu fără să 
devin scârbos. Deoarece, așa cum am mal spus, rușinea 
este strâns conectată cu dezgustul. Am încercat odată 
să Îmi imaginez că rușinea este un loc şi o combinaţie 
între estetica horror a lui David Cronenberg și 
sexualitatea din Alen al lui H.R. Giger, combinat cu 
aspectul de coşmar amorf creat de John Carpenter în 
Creatura — dacă toate acestea ar putea cumva să fie la 
un loc. Practic, era un spectacol de rahat horror. Poate 
că aceasta imagine este unică pentru modul în care 
resimt eu rușinea, nu neg, dar ceea ce este rușinea 
pentru tine va fi influenţat de lucrurile pe care le 
găseşti tu însuţi dezgustătoare şi invers. 

Astfel, normalizarea rușinii necesită timp şi curaj. 
Și ruşinea nu o să se simtă niciodată drept ceva 


normal. O să he întotdeauna ceva oribil. Dar putem 


învăţa să gestionăm acea oribilitate. Putem învăţa să ne 
oprim şi să respirăm adânc, chiar şi când simţim că ne 
scufundăm În nisipurile mişcătoare ale ruşinii. 
Important este să reținem că TOTUL VA TRECE. 
Dacă reuşim să simţim ruşinea şi să exprimăm ceea ce 
simţim, oricât de oribil ar fi — fără să acţionăm în 
vreun fel —, cel mai probabil vom răzbate până pe 
partea cealaltă. O altă analogie este momentul în care 
suntem prinşi în mijlocul unui val care se sparge. 


Orice surfer priceput îţi va spune că e inutil să te lupti 


împotriva unui val — este doar o risipa de energie 
prețioasă. ŞI asemenea ruşinii, efectul ameţitor al 
vârtejului este terifiant. Dar este temporar. În final, 
valul se va domoli și te va aduce spre mal. Și acela e 
momentul în care poţi înota cu toate forţele pentru a 
evita următorul val. La fel se întâmplă şi cu tumultul 
emoţional al ruşinii — acesta se va domoli, iar apoi vel 
putea face apel la cortexul prefrontal pentru a fugi cât 
vezi cu ochii, departe de acea situație sau de acel tipar 
de gândire. 

Deci, aşa cum spuneam, trebuie să încasăm cu 
lejeritate lovitura sub centură a TUȘINII ȘI sa O lăsăm să 
treacă. Ha, ha, ha! Şi un desigur sănătos va pune bazele 
unei atitudini pline de căldură, acceptare şi 
compasiune de sine. Acesta e, cred eu, contextul cel 
mai potrivit pentru ca emoţiile să îşi urmeze cursul 
prin corp. Putem alege să ne exprimăm mesajul 
emoţional în privat, în funcţie de cum considerăm mai 
potrivit, dar mesajul este întotdeauna important și 
trebuie auzit, chiar dacă în ultimă instanța nu vom fi 
de acord cu el pe cale logică și conştientă. Mesajele 


TUȘINII sunt o parte importantă a materiei din umbră și 


trebuie să respectam acest lucru. Acceptând că unele 
lucruri sunt importante pentru corpul nostru, pentru 
sistemul limbic și pentru condiţionarea noastră, vom 
avea resursele necesare pentru a prezice și gestiona 
momentele de rușine, adaptându-ne la prezenţa 
acesteia. Astfel, ne vom putea menține integritatea și 
valorile alese în mod conștient. ȘI, cred eu, aceasta e o 


cale sigură prin care să ne asigurăm starea de bine. 


Capitolul 

Rușinea benefică 


ADESEA, RUSINEA APARE în situaţii în care 
suntem obligaţi să acţionăm imediat, situaţii în care 
suntem faţă în față cu alţi oameni — la muncă, poate în 
mijlocul unor certuri sau confruntări. Deoarece 
rușinea ţine mult de teama de a fi excluşi, aceste 
momente în care atenţia celor din jur este îndreptată 
asupra noastră ne-o exacerbează. Nu numai că o 
resimțim, dar cei din jur sunt martori, lar asta e și mai 
rău, căci ruşinea nu îşi doreşte să fie văzută. lată de ce 
ruşinea tinde să se ruşineze de sine. Ruşinea își 
diminuează propriul afect pentru a crea negare sau 
revoltă şi/sau pentru a ne declanșa sistemul de răspuns 
în faţa pericolului. Ruşinea ar prefera ca noi să intrăm 
în modul de fugă, luptă, blocaj sau ploconire în loc să 
stăm pur şi simplu, înroşiţi şi jenaţi în văzul tuturor. 
Ruşinea vrea să acţionăm! Vrea să ne ascundem, să ne 
prosternăm sau să ne apărăm poziţia în faţa grupului 
sau chiar să o aruncăm asupra altcuiva. Dintre toate 
aceste reacţii pripite în faţa rușinii, probabil că cea mai 


folositoare ar fi retragerea. 


Prin reflexul de fugă, câştigăm timp preţios — ideal, 
câteva momente în singurătate sau alături de un 
prieten de încredere — pentru a procesa rușinea, pentru 
a ne domoli reacţia sistemului de răspuns în faţa 
pericolului și pentru a reveni la starea de echilibru. 
Apoi, ne putem arăta din nou în lume. Dacă 
momentul este propice şi suntem curajoși, putem chiar 
să recunoaştem public ca suntem rușinați și că avem 
nevoie de un moment pentru a procesa ce se întâmplă 
(avertisment: este foarte probabil ca cei din jur să ne 
facă să ne ruşinăm de propria rușine prin replici 
precum: „Nu ai de ce să te ruşinezi în legătură cu 
asta! ). Sau putem, în tăcere, să permitem ruşinii să îşi 


urmeze parcursul de autoreglare, dacă atacul nu este 


unul violent. Dar este perfect rezonabil și sa permitem 
reflexului de retragere să ne salveze din acea situaţie 


printr-o scuză precum „Am nevoie la baie“ sau „Am 


nevoie de aer“. Putem trage multe foloase dintr-o 
scurtă plimbare sau dintr-o scurtă repriză de 
singurătate în care să inspirăm adânc sau să plângem și 
să spunem: „Desigur! În momente în care timpul nu 
este de partea noastră, ne putem activa rapid cortexul 
prefrontal prin trucuri precum număratul pe sărite. 
(De multe ori, număr înapoi de la 100 la 0, din 3 în 3: 
„100, 97, 94, 91...) Din nou, această tehnică este mai 
degrabă utilă după ce ne-am permis să resimţim 
emoția, ca o strategie de prevenție a ruminaţiel. 
Pericolul reflexului de retragere este că sistemul de 
răspuns în faţa pericolului este încă activ și într-o 
fracțiune de secundă își poate schimba strategia. 
Imediat ce ameninţarea este îndepărtată prin luarea 


distanţei, exista pericolul de a aluneca într-o versiune 


mai tulbure de atac înspre celălalt. În cazul meu, e 
vorba despre ruminaţie + fantezie. Nu numai că îmi 
rulez în minte din nou şi din nou momentul ruşinos, 
dar imi şi imaginez toate replicile incisive cu care aş fi 
putut să îmi salvez imaginea. Deşi e cu siguranță util 
să avem în vedere diferite reacţii şi soluții, 
contaminarea emoţională a atacului înspre celălalt 
tinde să dea naştere unor fantezii răzbunătoare. Și așa 
cum este cazul cu toate ruminaţiile, atât rușinea, cât și 
sistemul de răspuns în faţa pericolului vor rămâne 
active, ducând la perpetuarea problemei. Retragerea se 
poate transforma Ușor și în atac înspre sine, adică 
strategia de atac/blamare îndreptată înspre sine. În 
cazul meu, se declanșează înclinația spre negativitate și 
incep să ruminez asupra tuturor lucrurilor groaznice 
pe care ceilalți pesemne le gândesc despre mine şi/sau 
să mă gândesc în termeni catastrofici la daunele pe care 
comportamentul meu aparent le-a adus propriei 
reputaţii. Cel mai adesea, ia naștere o spirală a rușinii 
şi a urii faţă de sine, adâncindu-ne în retragere din ce 
în ce mai tare: „Nu o să pot niciodată să îmi mai arăt 
faţa în public.“ 

Astfel, ideal ar fi să foloseşti retragerea cu atenţie. 
Singurătatea este o oportunitate să practici curiozitatea 
internă. Ridică-ţi numai acele întrebări la care poţi 
răspunde din propria experienţă. Aminteşte-ţi că 
scopul acestor întrebări este să ajungi la concluzia: 
„Desigur că această situaţie mi-a declanșat rușinea!“ 
Este un instrument de stimulare a compasiunii de sine, 
a conştientizarii de sine, a logicii ȘI a sensului fără de 
care un eveniment ar râmâne incomplet. Apoi, trebuie 


să dai drumul acelei emoţii. 


Odată ce am spus „desigur“, odată ce am resimţit 
rușinea şi i-am permis să se diminueze, putem începe 
sa punem la îndoială componenta cognitivă a rușinii 
(dacă este nevoie). Cel mai probabil, creierul nostru va 
fi pregatit deja O explicaţie convingatoare de genul 
„diferit, rău şi singur“. Putem folosi curiozitatea 
internă pentru a afla care este interpretarea rusinii în 
fiecare caz particular. ŞI odată ce mesajul ne este clar, 
trebuie să ne amintim că este doar o opinie. Și poate că 
nici nu este propria opinie! Cel mai adesea, mesajele 
rușinii par adevărate, dar nu sunt. Este doar înclinația 
spre negativitate care lucrează cu psihicul cinic pentru 
a bloca alte interpretări. Dar folosindu-ne imaginaţia, 
vom găsi aproape întotdeauna noi interpretări care să 
ne arate că nu suntem diferiţi, răi și singuri, ci din 
contră: la fel ca ceilalți, suntem normali şi bine 
integrati în grup. lată ce poate face ruşinea benefică. 

Spre exemplu, te încurajez să pui la îndoială orice 
noțiune de bine sau rău obiectivă șI să încerci să o 
transformi în judecăţi personale şi subiective. În mod 
analog, incearcă să depășeşti convingerea ca al fi pâtat 
de vreun viciu permanent și fatal, iar în schimb să 
consideri problema drept ceva specific și temporar. Sau 
cel puţin să accepţi că este vorba despre o parte mică şi 
naturală a unui sine mult mai complex. Poate fi de 
ajutor să îți reaminteşti afirmaţiile de contracarare a 
rușinii: „Poate că mă simt ca un om rău, dar asta nu 
înseamnă că sunt un om rău , „Poate că am făcut ceva 
rău, dar asta nu înseamnă că sunt ceva rău , „Ceva rău 


mi s-a întâmplat, dar asta nu înseamnă că am devenit 


ceva rău“ sau „Poate că îmi este greu să accept sau să 
controlez o parte din mine, dar asta nu înseamnă că 
trebuie să resping întregul meu sine“. 

Un alt instrument de reinterpretare a ruşinii este 
procesul de descompunere a mecanismului de 
declanșare a ruşinii. Caută neconcordanta între 
aşteptare sau speranţă si realitatea trăită. Acea diferență 
este cauza ruşinii. Cel mai probabil este vorba despre o 
comparaţie implicită, care spune că situaţia așteptată 
cra superioară, pe când situația reală a tost inferioară. 
Dar această comparaţie ierarhică nu este neapărat 
adevărată! Nu numai că noţiunile de superior şi inferior 
sunt subiective, dar nu există nicio cale de a şti dacă 
situația la care speral ti-ar fi imbunătăţit într-adevăr 
viaţa. lot ce știi cu siguranţă este că în momentul 


prezent nu simți niciun afect plăcut, ceea ce înseamnă 


că nu eşti obiectiv din punct de vedere emoţional. 
Poate că aşteptările tale erau eronate ȘI nerealiste. Si 
oricum, situația reală aduce cu siguranţă propriile 
avantaje, chiar șI prin simplul fapt că data viitoare vei 
ști mai bine cum să îţi împlinești așteptările. 
Înțelegerea mecanismului subiacent ruşinii — diferenţa 
între așteptare și realitate — iti permite să renunți la 
ideea că ai păţit ceva rău în mod obiectiv. 

O altă cale de a transforma ruşinea toxică în rușine 
benefică este să te foloseşti de mentalitatea flexibilă 
pentru a contracara mesajele mentalități fixiste. 
Atunci când te foloseşti de mentalitatea fixistă, orice 


greşeală duce la efecte permanente și coplesitoare; 


astfel, se declanşează rușinea: AR TREBUI SĂ ŞTII 
DEJA TOTUL. lar asta contribuie la ideea că o anume 
greşeală fatală s-ar putea petrece, o greșeală ipotetică 


atât de mare, încât te-ar marca pe veci drept 
iremediabil lipsit de valoare. Soluţia rușinii este să te 
convinga să trăieşti pe picior mic, să nu Îți asumi 
niciun risc şi să îţi duci existența cât mai neobservat. 
Pentru a transforma toate aceste noțiuni prin prisma 
unei mentalități flexibile, trebuie să îţi aminteşti 
constant că oamenii sunt capabili sa se adapteze și să 
învețe. Și că anumite greşeli, oricât de dezastruoase, 
sunt un pas necesar și chiar benefic în acest proces. Nu 
sugerez că ar trebui să Începem să greşim în mod 
intenţionat. Spun doar că ele sunt un aspect inevitabil 
al dezvoltării. De fapt, oamenii învaţă să facă lucruri 
tocmai pe calea încercărilor şi erorilor (adică a 
greșelilor). Nu există greşeli fatale, greşeli atât de 
dezastruoase, încât din ele nu se poate învăţa nimic! Va 
exista mereu șansa să ne revanșâm, să ne răscumpăram 
greşelile (cel puţin în propria percepţie) şi să simțim 
din nou emoţii plăcute. Şi totuşi orice eșec doare, dar 
asta € parte din proces. ȘI ne vom putea folosi 
instrumentele mentalităţii flexibile ca să ne gestionăm 
aşteptările, sa acceptam că nu trebuie și nici nu putem 
să ne naştem buni la toate. 

Practic, mentalitatea fixistă ne ajută sa acceptam că 
oamenii se nasc cu un număr limitat de instincte 
pentru un motiv. Dacă era într-adevăr necesar să fim 
perfecţi pentru a supraviețui, am fi ajuns pe lume cu o 
întreagă personalitate preinstalată, ca nişte roboți. Dar 
este evident că aşa ceva nu este necesar, pentru că dacă 
ar fi fost, am fi evoluat pe aceasta cale! Deci tocmai 
imperfecţiunea ne ajută să supravieţuim. Datorită 


imperfecţiunii suntem cel mai flexibil și adaptabil 


anima] de pe această planetă. Perfectiunea ne-ar fi răpit 
tocmai esenţa a ceea ce înseamnă să fii cu adevărat om: 
șansa de a alege. 

Rezervele limitate de instincte ne permit să 
învăţăm orice dorim pentru a deveni orice dorim! lată 
de unde ia naştere sentimentul liberului-arbitru. Dar 
este nevoie de multe încercări și eşecuri pentru a 
ajunge să ne bucurăm pe deplin de această libertate. 
Pentru a învăţa ceva, este nevoie să nu știm. Pentru a 
ajunge cineva, este nevoie să fim un nimeni. Deci 
suntem în mod inerent creaturi imperfecte, dar asta e 
o calitate, nu eroare de sistem! Într-un fel, 
imperfecţiunea noastră profund umană este o 
superputere. Dar dacă lăsăm mentalitatea fixistă 
alimentată de rușine să ne controleze gândurile, vom 
încerca să evităm această noțiune. Vom încerca să ne 
ascundem într-o zonă de confort, să nu învăţăm nimic 
nou, să nu ne asumăm niciun risc, să nu pornim în 
nicio aventură, să nu ne expunem în niciun fel. Și asta 


ar h o rușine. 


Perfecționarea de sine 


Treptat, vei începe să devii mai bun la a transforma 
rușinea toxică în rușine benefică. Dar s-ar putea să 
descoperi, aşa cum mi s-a întâmplat ȘI mie, că ruşinea 
continuă să te manipuleze în moduri din ce în ce mai 
subtile. Poate că ai învăţat să te accepţi, poate că ai 
ajuns să fii mândru de propriile realizări și poate că eşti 
în sfârșit mulțumit de viaţa ta, în general, dar este 
foarte posibil ca urme ale rușinii să fie în continuare 


prezente, camuflate în ceea ce par a fi nişte impulsuri 


benefice spre schimbare, perfecţionare, progres și chiar 
găsirea unui scop sau sens în viaţă. Cei mai mulți 
dintre noi trăim într-o cultură care pune valoare pe 
muncă, progres, realizări ȘI SUCCES (orice ar însemna 
asta) și rușinea se foloseşte din plin de această 
mentalitate. lar asta înseamnă că ne putem simţi 
mulțumiți în momentul prezent, deşi undeva în 
subconştient ruşinea ne tot şopteşte că trebuie să 
muncim din greu şi fără încetare ca să ne asigurăm că 
vom fi mulţumiţi de noi înşine şi mâine. loată acea 
stimă de sine muncită din greu, toată acceptarea de 
sine şi mândria, toate acestea pot fi condiționale — ele 
sunt prezente doar în virtutea unui acord implicit, 
conform căruia trebuie să muncim pentru a deveni din 
ce în ce mai buni. lar de nu, vom ajunge din nou să 
fim lipsiţi de valoare (sau cel puţin aşa ne ameninţă 
rușinea). 

În fiecare săptămână, alcătuiesc câte o listă cu 
lucrurile care mi-au adus fericire în zilele respective. Și 
unele dintre cele mai recurente surse de bucurie sunt 
noile descoperiri pe care le fac în legătură cu propria 
psihologie, în special în ceea ce priveşte rușinea. Îmi 
place ideea de a învăţa, de a deveni mai bun, de a face 
progrese, de a dobândi noi abilităţi, de a evolua, de a 
crește și aşa mai departe. Practic, sunt dependent de 
dezvoltare personală și de promisiunea unor schimbări 
pozitive (dacă citeşti aceasta carte, poate că şi tu simţi 
la fel). Şi nu este nimic în neregulă cu învăţarea, 
dezvoltarea ȘI progresul. Dar din nou, impactul asupra 
propriei stări de bine depinde de cât de mult permit 


motivaţiilor negative să primeze in fata celor pozitive. 


Având în vedere că, pentru mine, toţi oamenii au 
valoare egală, care este diferenţa dintre eu de dinainte 
de dezvoltarea personală și eu cel de după? Pare că îmi 
atac propria filozofie de viaţă când susţin că am 
devenit cumva mai bun decât eram înainte. De fapt, 
hecare nou lucru pe care îl descopăr mă face să îmi 
doresc să-l împărtăşesc cu cei din jur, în căutarea 
aprobării externe. lar asta spune multe. Ceea ce se 
leagă de nevoia mea copleșitoare de a împrăștia în jur 
tot felul de sfaturi, un prilej de a dovedi cât de 
inteligent, istet, întelept şi profund am devenit. Faptul 
că scriu această carte ţine tot de acea nevoie. Suspectez 
că o mare parte din fericirea dezvoltării de sine ţine de 
propriul narcisism. De fapt, este o altă cale de a te 
căţăra mai sus în ierarhia ficțională a valorii umane, o 
altă cale de a ne demonstra valoarea. Deci nu e de 


mirare că tânjesc după noi cunoștințe și descoperiri! 


Este un fel de dependenţă. Am nevoie de doza zilnică 
de valoare pe care simt cå o obţin prin „perfecţionarea 
de sine“. 

Nu mă înţelege gresit, e fantastic când ne simțim 
competenţi si (în sfârșit) valoroşi! Dar când este un 
sentiment temporar sau vine în detrimentul valorii 
altcuiva, atunci este o soluţie precară şi care pe termen 
lung ne va face să ne simțim şi mai lipsiţi de valoare. 

Undeva în adâncul meu am fost condiţionat să 
cred că în viaţă ori înoţi, ori te scufunzi. lar asta 
înseamnă că trebuie să încerc, să muncesc, să mă 
chinui, să fiu mereu, mereu, mereu ocupat. Este din 
nou o formă de hipervigilență, probabil legată de 
traumă și condiţionare. Dacă nu încerc în mod 


constant să devin mai bun (în orice mod subiectiv îmi 


dictează cultura să o fac), atunci simt că cel mai 
probabil îmi voi pierde meritele şi valoarea. Voi 
rămâne în urmă faţă de restul grupului. Este exact ca 
în cazul copiilor, care uneori trec printr-un regres catre 
un stadiu de dezvoltare anterior. Este ca și cum dacă 
voi Înceta să încerc din răsputeri, dacă mă voi relaxa 
prea tare și vol lăsa garda Jos, renunțând la 
hipervigilenţă, atunci toți cei din jur vor avansa in 
clasa întâi, iar eu voi rămâne blocat la grădiniţă. Și nu 
că ar fi ceva în neregulă cu grădiniţa sau cu alt stadiu al 
vieţii, dar această situație pur şi simplu nu îmi 
împlinește dorinţa de perfecţionare constantă. De fapt, 
adesea simt că nimic nu poate sătura această poftă. Aşa 
că fiecare punct de cotitură în viaţă, fiecare val de 
mândrie și fiecare realizare au pentru mine o valoare 
trecătoare. 

Și deşi îmi place să mă gândesc că viaţa este un dar 
preţios, când mă blochez în această mentalitate simt că 
viața însăşi este un dar pe care trebuie să îl Câştig 
constant. E ca și cum îmi cumpăr în rate propria viață. 
Ca și cum trebuie să o trăiesc la maximum, pentru că 
altfel nu o merit. Ca și cum trebuie să îmi justific 
existenţa. Și dacă mă opresc şi pur şi simplu mă bucur 
de darul vieții, mă simt de parca nu mă mal străduiesc 
destul de tare. Ceea ce m-ar transforma într-un ratat, 
un nimeni, o risipă de spaţiu. 

În termeni mai generali, este ca și cum m-am 
blocat într-o stare de stimulare cronică în ceea ce 
priveşte progresul și realizările. Sigur, pot să mai trag 
un pui de somn din când în când, să am grijă de mine, 
să merg în vacanţă şi toate acestea. Pot să mă bucur de 


o victorie, să mă laud cu unele realizări trecute și să mă 


dau mare cu unele abilităţi pe care le-am dobândit 
muncind din greu. Dar la nivel profund, încă nu îmi 
permit sa mă relaxez complet și s4 ma accept constant 
aşa cum sunt. Indiferent cât de mulțumit sunt cu mine 
însumi Și cu viața mea, mereu simt nevoia să fac mai 
mult. Este ca și cum alerg la maraton și am senzația 
vagă că undeva există o linie de sosire a succesului, 
dincolo de care mă voi simţi în sfârșit împlinit. Dar 
asemenea  narcisismului, acesta este un tipar de 
comportament care nu îşi atinge niciodată implinirea. 
Este o stare de stimulare traumatică care nu se lasă 
eliminată prin autoreglare. Maratonul este nesfârșit, 
pentru că alergatul în sine ţine rușinea sub control. Aşa 
că de fiecare dată când mă opresc, indiferent cât de 
departe am ajuns, rușinea apare din nou, la fel de plină 
de forță ca întotdeauna. lar asta înseamnă că, de fapt, 
nu voi atinge niciodată succesul, indiferent de ce 
realizări voi avea în viaţă. Nu va fi niciodată suficient, 
pentru că soluţia mea este temporară — zilnic am 
nevoie de câte o reîmprospătare a sentimentului de 
valoare, în cantităţi din ce în ce mai mari. Trebuie să 
simt că progresez constant. 

Problema cu dezvoltarea de síne este că totul e o 
iluzie. lată o altă interpretare eronată. Sinele meu nu se 
poate „dezvolta“. Sinele meu nici nu se schimbă 
neapărat! Clapele unui pian pot produce un infinit de 
cântece diferite, fără ca pianul să se schimbe în vreun 
fel. Cu cât simt mai mult că m-am dezvoltat, cu atât 
devin conştient de faptul că nu fac decât să cânt din ce 
în ce mai onest la pianul metaforic. Şi sunt acelaşi pian 
care am fost mereu. lar asta e OK! Valoarea și 


autenticitatea mea au existat dintotdeauna. Nu am 


făcut decât să le ignor, ascultând mesajele rușinii. Aș fi 
putut fi eu însumi de la bun început. Și totuși, chiar și 
acum, când în sfârşit mă simt confortabil cu mine 
însumi, mă surprind păcălindu-mă din nou cu 
mesajele rușinii, care Îmi spun că trebuie măcar să fiu 
în fiecare zi o versiune mai bună a propriei persoane. 

Nu mă înţelege gresit, nu sugerez că nu aş putea 
sau nu ar trebui să învăţ, să ma perfecţionez şi să mă 
dezvolt (cred că asta se va întâmpla oricum). Problema 
sunt termenii în care gândesc dezvoltarea de sine. Este 
o simulare a mentalităţii flexibile, care se hrăneşte cu 
ideile ierarhiei ficționale a valorii umane. Confund 
dezvoltarea abilităților mele cu dezvoltarea întregului 
meu sine. Astfel, rușinea mă îndepărtează din nou de 
sinele autentic, promițându-mi că în viitor voi deveni 
mai bun și mai merituos. Este o altă variaţie a 
clasicului refren al rusinii: „Ceea ce sunt acum nu este 
suficient.“ Această formă de „nu sunt suficient de bun“ 
nu se mai sedimentează în ură faţă de sine — acum cel 
puţin mă plac destul de mult —, dar tot cred că avem 
de-a face cu ruşinea toxică. 

Si dacă dorinţa mea constantă şi arzătoare este să 
fiu mai bun pe viitor, probabil că în continuare nu 
trăiesc în momentul prezent. Poate că îmi place să 
învăţ în momentul prezent, poate că sunt foarte 
concentrat pe practica dezvoltării de sine în momentul 
prezent, dar telul de a deveni un om mai bun îmi 
îndreaptă gândurile spre viitor. De fapt, suspectez că 
rușinea încearcă în mod activ să îmi distragă atenţia de 
la momentul prezent! Rusinea otrăveşte momentul 
prezent cu tot felul de emoţii neplăcute şi gânduri 


dureroase, pentru a ne împinge să facem niște 


schimbări masive. Mă face să îmi doresc să nu mai 
trăiesc în propria piele, să trec printr-o implozie şi să 
nu mai exist. Rușinea mă face să vreau să evadez într- 
un viitor în care să fiu cumva mai bun — poate chiar 
„perfect“. 

Poate de aceea suntem atât de obişnuiţi să ne 
îndreptăm atenţia asupra viitorului (sau a trecutului) — 
pentru a evita potentiala neplăcere a rușşinii și a altor 
emotii În momentul prezent. Ruşinea vrea să ridice un 
zid între sinele meu autentic si restul lumii, să mă ţină 
la distanță de momentul prezent, într-atât încât să mă 
simt alienat de propria autenticitate. Este greu să imi 
dau seama ce simt, ce vreau, ce îmi trebuie șI ce valorez 
cu adevărat atunci când teama de incomod mă 
împiedică să mă îndrept spre propriul sine pentru a 
afla (iar asta explică și de ce, pentru unii oameni, 
meditaţia este ceva profund neplăcut). Rusinea ne 
privează de conştientizarea de sine, obligându-ne să 
acceptăm o nouă mască, despre care presupunem că 


este mai adecvată și demnă de iubire. 


lată de ce este important să nu mai fugim de 
sentimentul rușinii. Este un proces prin care trăim 
momentul prezent. Este important să adunăm curajul 
și acceptarea de sine necesară pentru a trâl pur şi 
simplu toate senzațiile Si gândurile care ne apar în cale, 
plăcute sau neplăcute, copleșitoare sau liniştitoare, 
social acceptabile sau tabu. Astfel, nu vom mai fi 
nevoiți să fugim spre viitor, în încercarea de a reprima 
toate aceste sentimente prin negare sau de a le amorți 
prin tot felul de distrageri şi nici să acţionăm sub 
impulsul acestora. Este mult mai simplu să observăm 


tot ce ni se întâmplă în momentul prezent, să resimțim 


şi să exprimăm acele lucruri, chiar și când este vorba 
despre rușine. Cred că această practică reprezintă 
fundaţia stării noastre de bine. Să recunoaştem simplu, 
direct şi onest, atât faţă de sine, cât şi faţă de cei din 
jur: „Acesta sunt eu.“ 

Totusși, intensitatea emoţiilor poate ieşi din zona 
pe care corpul o poate tolera, ajungându-se la reacții 


adverse precum colapsul, disocierea sau copleşirea 


emoţională. lată de ce este important să ştii ce poţi și 
ce nu poţi duce, emoţional vorbind. Dar dacă te 
hotărăşti să îţi supui sinele autentic unui proces de 
autocenzură ca să ascunzi anumite emoţii, îți 
recomand să nu mergi pe calea rușinii, ci să te foloseşti 
de filtrul cortexului prefrontal ȘI de valorile conștiente, 
alegând metode precum bunătatea, compasiunea și 
umorul. Cred că este întotdeauna util să îţi gestionezi 
autenticitatea în contextul mai larg al integrităţii, adică 
să încerci să judeci și în afara emoţiilor de care ești 
cuprins în momentul prezent. Dar aşa cum este cazul 
oricărei forme de autocontrol, rușinea se poate strecura 
pe ușa din spate, alături de integritate şi valorile 
conştiente. Prin gânduri precum: Nu „ar trebui“ să fiu 
furios sau „Trebuie“ să am mai multă compasiune sau 
Nu sunt „destul de“ amabil sau „E necesar“ să ignor acest 
gând critic şi să fiu „mai bun“ de atât. Cred că cea mai 
bună cale de a-ţi atinge starea de bine necesară nu este 
să fii „mai bun“ sau să încerci să acţionezi după niște 
valori superioare. Important este să fii tu însuţi. 

Așa că întrebarea este: cum putem să fim noi 
înșine și să fim la înălțimea propriilor valori, fz timp ce 
ne păstrăm integritatea? lată o întrebare la care fiecare 


trebuie să răspundă singur. Eu lucrez la asta constant. 


Aşa cum am spus, în încercarea de a fi cât mai 
autentic, procedura mea este să îmi observ emoţiile, să 
le accept, să le simt și să le exprim, fără a acționa sub 
impulsul lor. Practic, asta înseamnă că îmi exprim 
sinele autentic prin cuvinte, iar valorile șI integritatea 
mea vor fi relevate prin acţiuni. 

Într-adevăr, câteodată îmi este dificil să îmi exprim 
impulsurile neplăcute — precum criticile la adresa 


celorlalți — în aşa fel încât să îmi menţin atât valorile ce 


tin de amabilitate, cât și pe cele ce tin de sinceritate. 
Chiar şi dacă e vorba numai despre cuvinte. Poate că e 
pur şi simplu vorba despre o lipsă de curaj. lar asta e în 
regulă. În acele momente, adesea ajung să ţin pentru 
mine anumite adevăruri. Caut totuși o cale de a le 
satisface măcar la nivel intern, acceptându-le ȘI 
asumându-mi-le în mod clar. Şi încerc să îmi amintesc 
care este natura materiei din umbră, dar și să găsesc 
locuri potrivite in care pot discuta despre asta, de 
exemplu, în terapie, alături de un prieten de încredere 
sau în termeni mai teoretici în podcastul meu ori chiar 
in această carte. 

Maxima culturală care rezumă cel mai bine modul 
în care mi-am ascuns până acum autenticitatea este: 
„Dacă nu ai nimic amabil de spus, mai bine taci.“ 
Poate că pare o regulă bună, dar nu este neapărat bine 
să fii lipsit de autenticitate. Să fii amabil nu înseamnă 
neapărat să fii nesincer. Și nici să te ploconeşti in faţa 
celorlalţi. Ori să pui percepţia înaintea realităţii. Ori să 
îţi respingi adevărul și så nu te laşi complet văzut. Să 
fii amabil nu înseamnă să aduni resentimente șI sa te 
lași controlat de rușinea toxică. Cred că toată lumea 


are de suferit atunci când amabilitatea nesinceră 


câștigă. Ca să fur o veche zicală de la Alcoolicii 
Anonimi: „Claritatea înseamnă bunătate. Neclaritatea 
inseamnă lipsă de bunăvoință.” Ceilalţi își dau 
întotdeauna seama atunci când cineva este doar 
superficial amabil, iar asta duce la răceală, distanţare şi 
singurătate. Intuim că nu este o legătură autentică. Și 
pare că implicit suntem şi noi nevoiţi să răspundem 
tot prin amabilitate (te ajut să te simţi confortabil, 
dacă şi tu mă ajuţi). Și astfel apare întrebarea: ce 
înseamnă, până la urmă, să fii amabil Nu e vorba 
despre bunătate. Este ceva mai superficial. Cred că 
bunătatea se concentrează asupra celuilalt, pe când 
amabilitatea se concentrează asupra propriei persoane. 
Dacă e să fiu sincer, când încerc să fiu amabil, mă 
gândesc mai puţin la ce ar presupune lipsa de bunătate 
decât la rușinea de a fi judecat. Astfel că amabilitatea 
nu este decât o diversiune care mă va face să arăt bine, 
şi nu un comportament care să aibă în vedere impactul 
direct asupra celorlalți. Este o variaţie a vechii 
„percepții asupra percepţiei“ induse de rușine, dar în 
acest caz este vorba despre a ne păsa de ce le pasă 
celorlalţi. Adică nu e vorba că mie îmi pasă de tine, ci 
că mie îmi pasă dacă ţie îţi pasă de mine. Şi ca să fiu 
corect, de cele mai multe ori este vorba despre O 
combinaţie între cele două, dar partea în care eu încerc 
să dau bine este adesea ascunsă undeva în subconştient 
şi de aceea simt nevoia să o disec. Este important să 
devenim conştienţi de aceste adevăruri ascunse, pentru 
că doar aşa vom deveni conștienți de întregul nostru 
sine autentic. Întegritatea noastră conţine toate aceste 


informaţii. 


Având toate aceste cunoştinţe, pot opera mai ușor 
conform propriilor valori. Odată ce accept 
probabilitatea ca cei din jur să mă judece pentru aceste 
opinii mai dificile, alături de faptul că această judecată 
îmi va declanșa probabil rușinea, voi putea găsi niște 
căi mai blânde de a exprima adevărurile cu pricina. 
Dacă asta are vreun sens. Este un proces continuu de 
demascare a căilor din ce în ce mai viclene prin care 
rușinea îmi moderează autenticitatea. Este un proces 
prin care sunt constant atent la diferentele (câteodată 
subtile) între acţiunile pe care le întreprind pentru că 
așa îmi dictează valorile şi tot ceea ce întreprind pentru 
că așa îmi dictează ruşinea. Între motivațiile negative și 
cele pozitive. Între incurajarea autenticității și 
învăluirea acesteia. Cred că atunci când acţiunile mele 
Își au rădăcinile în sinele autentic, mă găsesc într-un 
scenariu de tipul „atât/cât şi” (este încurajată atât 
acceptarea, cât și egalitatea). Rusinea, pe de altă parte, 
duce la o gândire de tipul ori/ori, dacă nu chiar 
superior/inferior (ceea ce încurajează comparațiile și 
ierarhizarea). Nu spun că ruşinea mă încurajează să fiu 
nesincer, ci doar că rușinea mă împinge så spun doar o 
latură a poveștii, cea în care eu arăt mai bine. $i 
câteodată mă face să nu văd toate laturile unei situaţii. 
Autenticitatea şi transparenţa, pe de altă parte, mă 
ajută să descopăr și să exprim imaginea mai largă. ȘI 
pentru mine, aceasta a devenit un bun barometru al 
autenticităţii: ştiu că acţionez pe baza valorilor și a 
integrității atunci când prezint atát părțile bune, cât si 
pe cele rele, atât mândria, cât ȘI rușinea. 

Deşi dorinţa mea de a fi considerat un om amabil 


este un impuls sincer, acţionând astfel oamenii nu vor 


vedea cine sunt cu adevărat. Adevărurile dificil de auzit 
din spatele amabilităţii reprezintă și ele un impuls 
sincer, dar nici măcar exprimarea acestora nu este 
suficientă. Rușinea care clocoteste în adâncuri este, la 
rândul ei, parte din integritatea mea. Cheia este să fiu 
atent la toate acele părţi subtile și uneori contradictorii 
și sa caut cai de a le resimţi și de a le exprima. Astfel, 
voi putea fi pe cât de autentic şi integru posibil. Este 
un parcurs al cunoaşterii de sine, al autenticității și al 
integrităţii, în încercarea de a fi conştient de întreaga 
imagine cu privire la propria persoană. $i cred că acest 
parcurs este o bună cale de urmat spre o stare de bine 


sporită. 


Capitolul 


20 


Acceptarea de sine 


Nu ne putem schimba, nu ne putem îndepărta 
de ceea ce suntem, până nu acceptăm complet 


Ceea ce suntem. 


— CARL ROGERS, psiholog, a pus bazele 
conceptului terapeutic de „apreciere pozitivă 


s_e u2 
necondiționată“ 


CRED CĂ ACCEPTAREA DE SINE ESTE 
SUBAPRECIATĂ. Mult subapreciată. Văd cum 
majoritatea dintre noi, inclusiv eu, alergăm de colo- 
colo încercând să ne „îmbunătăţim“ (şi, prin extensie, 
încercând să îi îmbunătăţim şi pe ceilalţi). Dar așa 
cum am mai spus, cred că schimbarea constructivă 
vine pe calea acceptării de sine. Ceea ce este un fel de 
oximoron. De fapt, nu ne schimbăm, ci mai degrabă 
ne adaptăm. Şi poate că dacă acea adaptare pare să dea 
rezultate bune, ea se va transforma într-o schimbare pe 


ermen lung. Poate. Dar dacă vizăm în mod direc 
t lung. Poate. Dar d d direct 


schimbarea, probabil că totul va ricoșa împotriva 
noastră. Poate că nu vom face decât să întărim tocmai 
acele lucruri de care încercăm să scăpăm. Dorinţa faţă 
de schimbare este, fără îndoială, o formă de rezistenţă 
ȘI de respingere de sine. Problema este că multe dintre 
lucrurile pe care dorim să le schimbăm sau cărora vrem 
să le ţinem piept sunt fie permanente, fie profund 
sedimentate înăuntrul nostru, astfel că atunci când 
încercăm să le respingem, să le ascundem din planul 
conștient, ele devin şi mai puternice în zona umbrei. 
În cele din urmă, nu mai suntem conștienți de modul 
în care acestea acţionează şi ne este din ce în ce mai 
greu sa le gestionăm. lată cum operează ruşinea și 
condiționarea. 

Imaginează-ţi că ai moştenit o bombă periculoasă 
şi din motive evidente nu o vrei prin preajmă. Faptul 


că ai ajuns să deţii această bombă nu este vina ta, dar 


acum ea este responsabilitatea ta. Nu ai fost învăţat 
cum să o dezamorsezi sau să o dezasamblezi și orice 
încercare neavizată o poate detona. lar dacă încerci să 
o îngropl sau să o ascunzi, cineva o poate detona 
accidental. Cel mai sigur loc pentru această armă 
periculoasă este chiar în faţa ta, în câmp deschis, într- 
un loc în care să o poţi vedea în orice moment. Îi poţi 
chiar atenţiona în mod explicit pe cei din jur, apelând 
la sprijinul, grija şi înţelepciunea celorlalţi în 
încercarea de a ține sub control această armă. Astfel că 
în loc să o ascunzi, învaţă să o gestionezi prin 
acceptarea deschisă, prin discuţiile și explorările CU 


privire la functiile acesteia. lată cum poți căpata 


abilităţile necesare pentru a te menţine în siguranță, 


asigurându-te că acea bombă nu se va declanșa. Poate 
vei descoperi chiar că este posibil să aducă unele 
foloase. 

Această analogie stângace rezumă modul în care 
privesc rușinea şi condiţionarea. În loc să le schimb, să 
le ascund sau să le distrug, încerc să le țin aproape. 
Încerc să le înţeleg, să vorbesc despre ele ȘI învăţ să le 
gestionez În mod conştient, transparent şi onest. 
Astfel, bomba nu este distrusă și nici schimbată. Este 
pur şi simplu mânuită diferit, în siguranţă. Îmi 
adaptez comportamentul in jurul el. Aceleaşi metode 
sunt valabile şi pentru rușine și condiţionare. Ele nu 
sunt greşeala mea, dar sunt responsabilitatea mea. Deși 
poate că nu voi f capabil să schimb sau să scap de 
aceste impulsuri nedorite, vestea bună e că oamenii 
sunt cele mai adaptabile fiinţe! 

Cele mai multe dintre lecţiile prezentate în această 
carte sunt menite să opereze astfel. Acceptare şi 
adaptare. Nu trebuie să respingi nicio parte a 
propriului sine, fiindcă acest mesaj aparţine rușinil. 
Dar ai întotdeauna șansa să dezvolţi o mai mare 
conștiință de sine, devenind mai stăpân pe propria 
persoană. Și vei putea folosi această nouă profunzime 
pentru a dezvolta propriile tehnici de a atinge starea de 
bine. Mi se pare util să privesc întregul proces drept o 
călătorie. Nu este nimic în neregulă cu tine. Vechiul 
sine nu este mai rău, noul sine nu este mai bun — sunt 
doar nişte opriri pe parcursul unei lungi călătorii. Nu 
devii mai bun, nici nu te schimbi propriu-zis, ci pur și 
simplu călătoreşti. 

Deşi pe parcursul drumului vor fi multe revelații 


ce vor părea că îţi alterează întreaga fiinţă într-o 


fracțiune de secundă, dacă te asemeni un pic cu mine, 
probabil că nu va fi vorba decât despre nişte informaţii 
descoperite la nivel cognitiv. Reorientarea dinspre 
vechile tipare şi condiţionări spre o stare mai 
conștientă va rămâne un proces gradual, imperfect ȘI 
nesfârșit. Și poate vei simţi că mintea a ajuns la 
destinaţie cu mult înaintea corpului, ceea ce va fi 
frustrant. Dar atât timp cât vei avea încredere că totul 
este o călătorie, iar călătoria este oricum nesfârşit, 
atunci nici nu contează dacă într-un anumit moment 
eşti mai aproape de început decât de sfârșit. Pentru că 
nu există un sfârșit specific. Totul este să pastrezi 
direcţia cea bună. Ceea ce va presupune oricum să 
aluneci și spre direcţia cea rea. Cu siguranţă vei ajunge 
să suferi, să treci prin momente neplăcute și sa simți 
durere. Dar totul e parte din călătorie. Așa înveţi care 
este direcţia potrivită ţie. Atât timp cât îţi recâștigi 
curiozitatea în faţa acelui moment incomod, ești în 


continuare pe calea cea bună. 


Curiozitatea 


Curiozitatea este o busolă. Așa că lipsa ei este cea care 
ne abate de la drum. Câteodată ne pierdem 
curiozitatea prin plafonare, câteodată ne pierdem 
speranţa, câteodată ne pierdem curiozitatea de rușine 
sau de teamă, iar câteodată siguranţa ne face să ne-o 
pierdem. Curiozitatea este o deschidere înspre punerea 
sub semnul întrebării, un sentiment alimentat de 
optimismul intrinsec al învăţării. Chiar şi în fata 


suferinţei, curiozitatea pare sa ne ofere întotdeauna 


speranţă. Speranţa că înţelegându-mi suferinţa, vol 
putea să învăţ din ea, să o gestionez Și chiar să o 
apreciez. 

Asemenea mentalități flexibile, curiozitatea nu 
este ceva ce am pur și simplu. Este adesea un 
instrument extern şi trebuie să îmi amintesc în mod 
conştient să îl utilizez. Câteodată curiozitatea apare în 
momente fericite, ludice ȘI pline de încântare, dar mi- 
o pot cultiva chiar şi când sunt afundat în cele mai 
neplăcute emotii. Când resimt emoţii intense, pot 
alege una dintre cele două direcţii. Pot încerca să scap 
de acele emoţii permiţând subconştientului să preia 


controlul sau pot să mă îndrept în mod conștient spre 


acele sentimente, pe calea curiozitātii. Astfel, pot fie så 
imi accept, fie så Îmi resping trăirile. Curiozitatea este 
acceptare. lar acceptarea este poarta câtre călătorie, 
călătoria nesfârşită a conștiinței de sine, a 
adaptabilităţii benefice şi a stării de bine sporite. 

Ca mașinărie de interpretare a sensului, creierul 
nostru își dorește să primească, şi adesea își fabrică 
singur, tot felul de poveşti bune. Poveştile sunt felul în 
care partea raţională a creierului nostru pare să 
interpreteze lumea, ca rezultat al trăirilor noastre 
liniare în timp. lar curiozitatea este doar o dorinţă 
înnăscută de a cunoaște o poveste, de a da sens 
lucrurilor. A învăţa înseamnă a urma calea unei poveşti 
care duce către cunoaștere. lar cunoaşterea este practic 
o poveste care spune: „Asta are sens.“ Adică are un fel 
de logică, o structură, o cauză și un efect pe care le 


putem înţelege, cu care putem lucra ȘI pe care le 


putem aprecia. Să ne pierdem curiozitatea înseamnă să 


ne pierdem dorinţa de a cunoaște întreaga poveste, 


înseamnă să respingem povestea, să Îi rezistăm și sa O 
ignorăm — practic, o stare de negare (fără doar şi poate, 
una dintre cele mai comune reacții în fața rușinii). 
Curiozitatea întreabă: „De ce se întâmplă asta?" În 
timp ce ruşinea spune: „Asta nu ar trebui să se 
întâmple!“ Ruşinea încearcă să blocheze, să ascundă şi 
să se impună asupra realităţii, în timp ce curiozitatea 
acceptă, urmează și invită realitatea, săpând din ce în 
ce mai adânc. 

Curiozitatea poate fi folosită și direct asupra 
TUȘINII, iar rezultatele sunt foarte promițătoare. 
Rușinea vrea să declanșeze o reacţie, dar în loc să 
reacționeze, curiozitatea explorează, întrebând: „Ce se 
petrece aici? De ce mă simt astfel? De ce am aceste 
gânduri? Si chiar dacă ajungem să reacţionăm, nu este 
niciodată prea târziu pentru curiozitate! „De ce 
reacţionez aşa? Ce se întâmplă atunci când reacţionez 
aşa? În ce alte moduri aş putea să reacționez? Și tot 
aşa. Cu cât mai multă curiozitate, cu atât mai bine. 
Asemenea rușinii, curiozitatea se poate răsfrânge ȘI 
asupra sieşi. Curiozitatea poate să descopere intreaga 
poveste, dar apoi să continue să întrebe: „De ce cred că 
asta e toată povestea? Este aceasta o poveste adevărată? 
Este într-adevăr povestea completă? Este singura 
poveste?“ 

Asemenea TUșinii, curiozitatea poate fi aplicată la 
orice, oricând. Putem fi curioşi în legătură cu propriile 


reacții, dar putem f curioşi și În legătură CU reacţiile 


celorlalţi: „Oare de ce acest om reacţionează aşa?“ 
Intorcându-ne la comunicarea nonviolentă, am putea 
întreba: „Care sunt nevoile pe care acel cineva ar putea 


încerca să le împlinească? De ce oamenii se comportă 


aşa cum se comportă?” Curiozitatea cu privire la 
ceilalți duce la foarte puternica practică a schimbării 
perspectivei. Curiozitatea ne aduce mai aproape de 
ceilalți. Rușinea ne îndepărtează. $i, asemenea rusinii, 
curiozitatea cu privire la curiozitate poate genera o 
buclă recursivă. Dar în timp ce rușinea cu privire la 
ruşine este o spirală descendentă, care ne tace să ne 
închidem în noi, curiozitatea cu privire la curiozitate 
este o spirală ascendentă, care ne deschide din ce în ce 
mai mult. 

Prin definiţie, curiozitatea față de incomod ne 
impinge afară din zona de confort spre ceea ce unii 
mentori ar numi zona de crestere — ceea ce este la un 
pas depărtare de zona de panică. Instinctele noastre au 
evoluat astfel încât să ne întoarcem la zona de 
siguranță și confort cât mai rapid posibil. Dar în 
lumea modernă, siguranţa nu mai necesită confort. 
Datorită numeroaselor sisteme de suport social și din 
cauza expunerii noastre constante la numeroşi străini, 
de cele mai multe ori suntem în relativă siguranță, şi 
totusi resimţim nişte emoţii neplăcute intense precum 
rușinea și ne simțim În pericol. Curiozitatea înlătură 
confortul pentru a simți propriu-zis toate aceste emoții 
dificile, pentru a le explora şi pentru a învăţa pe baza 
lor. Asemenea Rugăciunii pentru seninătate, care 
discută linia subţire dintre schimbare și acceptare, 
puterea curiozităţii constă în descoperirea liniei dintre 
pericol real si simplu disconfort. Deci, iată propria 


mea Rugăciune pentru curiozitate: 


Dăruieşte-mi curiozitatea de a mă lăsa cuprins de 


inconfortabil, 


curajul de a mă apăra de pericol 
şi înțelepciunea de a face diferența intre acestea. 


Curiozitatea într-un moment inconfortabil poate 


duce la nişte revelații care vor face acea experienţă 
particulară irelevantă pe viitor, căci vom învăţa cum să 
o gestionăm sau cum să facem astfel încât să nici nu o 
mal declanşăm. Si poate cą un lucru și mai util e că 
curiozitatea poate normaliza inconfortabilul, astfel 
încât să nu ne mai deranjeze prea mult. Sau 
curiozitatea poate chiar transforma inconfortabilul 
într-un fel de durere plăcută, o durere pe care o 
înţelegem, o durere cu care suntem familiari, o durere 
în care vedem o anumită valoare — o astfel de durere 
este mult mai ușor de gestionat şi poate deveni chiar 
plăcută. Precum durerea plăcută din timpul unei 
reprize de sport, care ne semnalează că devenim din ce 
in ce mai puternici, putem începe să legăm emoţiile 
neplăcute de satisfacția învăţării, cultivarea curajului 
sau trăirea la maxim a VIEȚII. 

Pentru mine, deoarece apreciez foarte mult 
înţelegerea rușinii, am început chiar să asociez acel 
sentiment înăbușitor al ruşinii cu ceva pozitiv — cel 
puţin în doze mici. Atunci când simt rușine, încerc să 
îmi amintesc: Dacă simţi asta, înseamnă că faci ce 
trebuie! Înseamnă că nu fugi de ruşine, nu o amorțesti şi 
nu o negi, Şi îmi amintesc mie însumi: Este exact ce ți- 
ai dorit, îți amintesti? O oportunitate de a explora şi de a 
lucra cu ruşinea la cald! Este un truc mintal fascinant. 
Să te simţi bine şi rău în același timp. De fapt, să te 


simţi bine în legătură cu faptul că te simţi rău. 


lată fundamentul tehnicii inconfortabilului. În 
primul rând, ne permite să facem distincţia între un 
pericol de moarte real și un simplu disconfort 
emoţional. Așa cum am menţionat, dacă simţim că în 
noi s-a declanşat răspunsul de apărare în faţa 
pericolului, dar nu ne aflăm în niciun pericol real, 
probabil că factorul declanșator a fost ruşinea. 
Devenind conştienţi de acest lucru, vom putea cultiva 
curiozitatea care ne va ajuta să învăţăm din acel 
moment inconfortabil, vom putea sa ne simțim 
emoțiile, să le memorăm, să le exprimăm, să le 
experimentăm şi să învăţăm cum să le gestionăm. Și 
dacă urmăm această practică suficient de mult, vom 


incepe să normalizăm inconfortabilul în sine, astfel 


încât vom înţelege care este perimetrul acestuia și vom 
putea opera în mod conștient în cadrul său. Treptat, 
vom începe chiar să simţim un fel de plăcere a 
inconfortabilului. Totuși, este important să reiterez 
faptul că în niciun punct al acestui proces 


inconfortabilul în sine nu va începe să se simtă bine 


sau ușor. Se va simţi întotdeauna neplăcut! De aceea se 
și numeşte disconfort. Dacă nu s-ar simţi neplăcut, nu 
s-ar mai pune ca inconfortabil. Și deși sunt de părere că 
graniţele lucrurilor care ne provoacă emoții neplăcute 
se pot schimba, tehnica inconfortabilului operează cu 
sentimentele neplăcute în sine, pe care le vom avea 
întotdeauna. Ne putem întări capacitatea de a înfrunta 
momente inconfortabile, de a ne relaxa și de a vedea 
lucrurile cu claritate chiar și în mijlocul furtunii şi 


putem reuși chiar să ne simțim bine î7 timp ce ne 


simţim râu, dar sentimentele neplăcute vor rămâne 


neplăcute. 


Este important şi să menţionăm că disconfortul 
emoţional este un pericol pentru sănătate! Avem în 
continuare nevoie de confort, relaxare, fericire și toate 
celelalte emoţii plăcute în viaţa noastră pentru a atinge 
starea de bine. Ad litteram, asta înseamnă stare de bine. 
Scopul nostru nu este să încurajăm discontortul, ci să 
învăţăm să îl înfruntăm atunci când el apare în viața 
noastră, căci este ceva inevitabil. Desigur, ne putem 
juca cu dușurile reci şi putem încerca tot felul de 


experimente sociale jenante, de asemenea, putem 


încerca să trăim exclusiv în zona de creştere, dar nu 
este absolut deloc necesar să trecem prin momente de 
suferinţă evitabile. Viktor Frankl, psiholog şi 
supravieţuitor al Holocaustului, el însuși profund 
încercat de suferinţă, aduce un avertisment în clasica 
sa carte Omul în căutarea sensului vietii: „Daţi-mi voie 
să spun cât se poate de clar faptul că suferinţa nu este 
sub nicio formă necesară pentru a găsi sensul. Dar 
insist asupra faptului că sensul este posibil in pofida 
suferinței, dacă, desigur, suferința este inevitabilă. 
Dacă ea poate fi însă evitată, cel mai plin de sens lucru 
este să îi îndepărtăm cauza, fie ea una psihologică, 
filozofică sau politică. A suferi fără să fie nevoie este o 


chestiune mai degrabă de masochism decât de 


eroism. “27 


Există şi momente în care forțe psihologice foarte 
puternice precum ruşinea sau trauma ne pot 
dezechilibra în mod substanţial, având un impact de 
durată asupra stării noastre de bine și ducând la 
probleme persistente precum rușinea cronică sau 
sindromul de stres posttraumatic. Emoţiile intense, 


plăcute sau nu, nu sunt simple iluzii. Ele sunt o parte 


absolut esenţială a inteligenţei noastre, conturând 
modul în care percepem realitatea. Deci trebuie 
gestionate cu atentie. lată de ce ajutorul unul 


profesionist poate fi un avantaj foarte mare. 


Vindecarea interpersonală 


Psihologul Alfred Adler era de parere cą toate 


problemele sunt probleme de relații interpersonale. Iar 
asta sugerează că, din moment ce suntem animale 
sociale, cea mai bună cale de a ne rezolva problemele 
presupune relaţionarea cu ceilalți. lată de ce terapia, în 
special terapia de grup, poate fi foarte eficientă. Nu 
este vorba doar despre un ajutor suplimentar, ci de 
puterea vindecării în contextul relaţiilor 
interpersonale. Este parte din polaritatea fundamentală 
a stării de animal social, până la urmă — interacțiunea 
între sine și celălalt. Cred că gestionarea rușinii 
presupune şi multă muncă individuală, precum 
curiozitatea internă despre care am vorbit mai 
devreme, dar în cazul animalelor sociale, chiar ȘI 
munca individuală este intrinsec legată de spaţiul 
social. Încrederea în sine, spre exemplu, este adesea 
pusă în umbră de dorinţa de a forma legături cu 
ceilalți, deoarece dorinţa noastră de apartenenţă este 
foarte puternică. Deci chiar și introspecţia profundă 
poate avea de câștigat atunci când este explorată, 
practicată și cultivată într-un context social. Și cred că 
este foarte util să ne dăm seama cine suntem atunci 
când suntem pe cont propriu şi cine suntem atunci 


când suntem înconjurați de alţii. 


Având în vedere că ruşinea reglează şi moderează 
toate interacțiunile sociale, este fundamental să lucrăm 
alături de alţi oameni atunci când încercăm să ne 
gestionăm rușinea. Simplul act de a vorbi despre 
rușine în fata altora sau alături de alți oameni, chiar ȘI 
dacă este vorba despre un terapeut, este un pas 
importantspre a ne lăsa cuprinși de inconfortabilul 
rușinii. Dacă suntem de părere că ne putem gestiona 
rușinea exclusiv pe cont propriu, probabil că ne aflăm 
încă sub controlul subtil al rușinii. Rușinii îi place 
adesea să ne șoptească: „Este micul nostru secret.“ 
Pentru mine, una dintre cele mai profunde lecţii pe 
care le-am învăţat prin revelaţia rusinii a fost simplul 
fapt că pot vorbi despre rușine. Și că atunci când o fac, 
nu se întâmplă nimic rău! De fapt, am descoperit că 
atunci când îmi recunosc rușinea faţă de ceilalți și 
primesc acceptare, empatie și validare, rușinea se 
neutralizează. 

Deoarece familia noastră este cea care pregătește 
terenul pentru  condiţionarea din copilărie, am 
suspectat adesea că gestionarea cu succes a ruşinii 
familiale va fi acea piesă de domino care va distruge 
întregul lanţ al rușinii din viața mea. Familia este 
adesea sursa rănilor noastre de ataşament, până la 
urmă — acea traumă din perioada dezvoltării care 
declanșează ruşinea cronică. Mi-am imaginat că pentru 
vindecarea acelor răni va fi nevoie ca membrii familiei 
mele să lucreze la rușinea /or. Dar treptat mi-am dat 
seama ca soluția nu este să îi „repar“. Dacă vindecarea 


TUȘINII mele este dependentă de schimbarea altcuiva, 


atunci toata puterea este în continuare în mâinile 


altcuiva. Rusinea câștigă în continuare, spunându-mi 


că sentimentele celorlalti au întâietate în fata 


sentimentelor mele. Este din nou interdependenta, 
acele limite confuze între sine ȘI celălalt. Treptat, am 
realizat că important nu era să îmi schimb familia, ci 
să preiau puterea asupra propriei vieţi și sa adaptez 
modul în care reacţionez în relaţie cu familia mea. 
Deci, este un travaliu atât intern, cât si relational. Este 
vorba despre munca asupra sinelui, dar într-un context 
interpersonal. Atunci când vine vorba despre rușine, 
cred că o parte importantă a procesului de 
individualizare trebuie desfășurată într-un cadru 
relaţional. În calitate de Magnet — stilul de atașament 
anxios — cred că e vorba să învăţ să mă apreciez pe 
mine şi individualitatea mea în cadrul grupului. lar în 
cazul Insulelor — stilul de ataşament evitant — cred că e 
necesar să accepte că sunt parte dintr-un grup. 

Pentru ambele stiluri dezechilibrate de ataşament, 
cu siguranţă va fi necesară și multă muncă individuală. 
Indivizii care fac parte din aceste categorii de 
atașament trebuie să se convingă că sunt preţioşi şi că 
aparţin în continuare grupului chiar și atunci când 
sunt singuri. Pentru o Insulă, îmi imaginez că munca 
individuală referitoare la ruşine presupune 
recunoasterea faptului că fac parte dintr-un grup şi are 
numeroase legături CU alți indivizi, chiar și atunci când 
este singură. lar în cazul  Magneţilor, munca 
individuală referitoare la ruşine presupune probabil 
construirea unei relaţii cu sinele bazată pe iubire, 
pentru a ajunge să fie conștienți de faptul că sunt 
indivizi valoroşi chiar și atunci când sunt singuri. 

Îmi amintesc de Omul și simbolurile sale, cartea lui 


Carl Jung în care se vorbește despre înţelepciunea 


ritualurilor de iniţiere ce aveau loc în multe dintre aga- 
numitele societăţi primitive. Nu sunt expert în astfel 
de practici, dar se pare că existau trei stadii-cheie care 
în mintea mea au o legătură directă cu munca 
individuală și interpersonală înspre depăşirea ruşinii. 
În primul rând, exista siguranţa condiţionării din 
copilăriei, o perioadă în care ruşinea îi ajuta pe copii să 
se integreze în cadrul tribului (acesta este probabil 
stadiul de dezvoltare care nu s-a petrecut pe deplin în 
cazul Insulelor). Apoi, undeva după pubertate, tinerii 
adulți treceau prin ritualul de iniţiere, moment în care 


erau temporar excluși, dincolo de siguranţa şi 


interdependenţa grupului — aruncaţi efectiv în 
sălbăticie pentru a duce la bun sfârșit munca 
individuală necesară pentru a deveni Decidentul 
pentru propria persoană. Dacă supraviețulau, atunci își 
vor fi construit o măsură incredibilă de autonomie, 
responsabilitate personală, capacitate de a se baza pe 
sine, respect de sine şi încredere în sine — toate nişte 
instrumente foarte eficace de contracarare a rușşinii. 
lată stadiul de dezvoltare care ne lipseşte multora 
dintre noi, în special Magneţilor. Dar la fel de 
importantă era și întoarcerea și reintegrarea în societate 
a celor proaspăt deveniți adulți. Acesta era momentul 
pentru munca asupra sinelui în contextul 
relaţionărilor. Adulții erau acum nevoiţi să își menţină 
proaspăt găsita individualitate în contextul vieţii de 
trib, aclimatizându-se la o nouă dimensiune de 
egalitate faţă de cei care le fuseseră cândva superiori şi 
punând în echilibru acea polaritate Eu/ Noi care stă la 


baza vieții animalelor sociale. 


În termeni mai generali, Insulele au pornit în acest 
proces de iniţiere mult prea devreme, înainte de a fi 
pregătite, iar Magncţii prea târziu (sau deloc). Aşa că 
sunt foarte multe lucruri pe care le mai avem de 
învăţat despre ruşine, noi, Magneţii şi Insulele. 
Magneţii le pot învăţa pe Insule cum să formeze 
legături cu cei din jur, în timp ce Insulele îi pot învăța 
pe Magneti cum să stabilească limite în relaţiile cu 
ceilalți. Iar Insulele îi pot învăţa pe Magneti și cum să 
aprecieze timpul petrecut în singurătate, în timp ce 
Magneţii le pot învăţa pe Insule cum să nu piardă 
sentimentul de apartenenţă nici măcar atunci când 


sunt singure. lar când privim lucrurile din acest punct 


de vedere, incepem să vedem frumuseţea hecărui stil 
de ataşament în particular. Să fii un Magnet poate fi 
un stimulent excelent pentru cultivarea grijii şi 
compasiunii față de ceilalți — poate cel mai mare 
avantaj al rușinii. lar să fii o Insulă poate fi o mare 
inspiraţie pentru cultivarea grijii și compasiunii față de 
sine, un scut de protecţie fundamental în faţa rușinii. 
Poate că stilurile noastre de ataşament presupun prea 
mult dintr-un lucru în principiu bun, dar rămân cu 


siguranţă multe valori de descoperit şi de apreciat. 


Capitolul 


21 


Empatia 


DIN CÂTE ÎNȚELEG, creierul nostru conţine 
„neuroni-oglindă“, care sunt atenţi la oamenii din jur 
şi rezonează cu mesajele lor emoţionale. Avem nevoie 
de aceşti neuroni pentru a înţelege ceea ce simt cei din 
jurul nostru, reacţionând în acord cu emoţiile lor. 
Această buclă de feedback emoţional se numeşte 
empatie şi este o parte a schimbului de informaţii 
fundamentale pe care îl face sistemul nostru afectiv. 
Dar atunci când neuronii noştri oglindă detectează 
emoţii neplăcute precum disprețul, furia sau dezgustul, 
tindem să credem că noi suntem cauza acestora și 
suntem rapid cuprinși de rușine. Astfel, rușinea 
blochează empatia. Dar dacă reuşim să ne menţinem 
atenţia asupra celui din faţa noastră, dacă reuşim să 
menţinem delimitarea dintre noi şi celălalt, atunci 
vom crea premisele unei legături cu adevărat profunde. 
Am crede că limitele sunt cele care împiedică astfel de 
legături emoţionale, dar lucrurile stau invers. Limitele 
ne permit să empatizăm liber cu emoţiile celorlalţi, 
căci nu ne mai simţim responsabili de cauzarea sau 


repararea acestora. 


Mentinerea rezonanţei emoționale — empatia — 
este ceva fundamental pentru formarea legăturilor pe 
care ni le dorim șI care stau la baza tuturor 
experienţelor plăcute ale animalelor sociale. Eu re văd 
și tu mă vezi, și eu văd că mă vezi, și tu vezi că te văd ȘI 
tot aşa. Eu te simt și tu mă simți. lar eu accept ceea ce 
văd și simt despre tine și simt din partea ta aceeaşi 
acceptare. lată ce este o legătură interumană. ȘI la fel 
cum autenticitate + timp = integritate, cred că legătură 
+ timp = apartenenţă. Când simţim că aparţinem unui 
grup, simțim că am format o legătură durabilă în 
cadrul căreia adevăratul ȘI întregul nostru sine este 
văzut, simţit şi acceptat. Și invers. Sentimentul de 
apartenenţă este sursa unora dintre cele mai plăcute 
emoții pe care corpul uman le poate produce. Nu 
numai că ne simţim bine pentru că ne împlinim 
nevoile fundamentale supravieţuirii, dar prin empatie 
simt că şi 24 te simţi bine și simt că tu simţi că eu mă 
simt bine și simt că zz simţi că eu simt că tu simţi că 
cu mă simt bine și tot așa. Empatia stă la baza 
legăturilor interumane, pe când ruşinea este baza 
înstrăinării. Mai putin atunci când cineva empatizează 
cu rușinea noastră! 


După spusele lui Brenc Brown, antidotul ruşinii 


este empatia. Deși ruşinea este emoția care ne face să 
credem că ceilalți cred că noi suntem diferiţi, rai şi 
singuri, atunci când simţim empatie ne dăm seama că 
lucrurile nu stau aşa. Ne demonstrează că ceilalți cred 
că suntem la fel ca ei, că suntem normali și ca nu 
suntem deloc singuri — ne avem unii pe ceilalţi! 

Deşi nu putem forţa pe cineva să empatizeze cu 


noi, putem modela noi înşine empatia şi o putem 


folosi pentru a-l salva pe ceilalți de ruşine. Totuși, 
mulţi oameni confundă empatia cu strategia mult mai 
puţin eficientă a simpatiei. Eu însumi m-am făcut de 
multe ori vinovat de asta. Dar, după spusele lui Brené 
Brown, cele două sunt diferite. Simpatia apare atunci 
când ne pare rau de cineva, fără să recunoaștem ca și 
noi am simțit la rândul nostru o astfel de rușine. Drept 
rezultat, chiar și simpatia bine intenţionată se poate 
transforma într-o atitudine depreciativă şi superioară, 
ca şi cum ne-am plasa cu un mic pas mai sus decât 
celălalt în ierarhia ficțională a valorii umane. 
Compătimirea este și mal sus în ierarhie, iar atunci 
când judecăm este ca și cum am scuipa pe cineva de la 
înălțimea unui penthouse ierarhic. Chiar și atunci 
când încercăm să rezolvăm problemele în locul cuiva, 
să înveselim sau să convingem pe cineva că ce a făcut 
nu este chiar atât de rău, nu facem decât să îl ruşinăm 
cu propria ruşine, sugerând că ne-ar fi inferior. 

Empatia, pe de altă parte, presupune să ne simţim 
rău alături de celălalt. Să admitem că şi noi am căzut, 
la rândul nostru, în ghearele rusinii și că am făcut mai 
mult sau mai puțin același tip de greşeli. Astfel, ne 
împărtăşim emoţiile de pe o poziție de egalitate. Iar 
egalitatea devine ingredientul secret al empatiei, care o 
face cu mult mai eficientă decât empatia în combaterea 
rușinii şi în formarea unor legături. 

Dar este și motivul pentru care empatia ne face 
atât de vulnerabili! Nu putem simţi empatie faţă de 
ruşinea cuiva dacă nu ne punem la bătaie propria 
piele. rebuie să ne acceptăm şi să vorbim şi despre 
propria rușine. Dorinţa noastră de a evita ruşinea, 


chiar și pe cale empatică, este motivul pentru care 


majoritatea dintre noi reacționăm prin: „Nu trebuie să 
te simţi rușinat de asta!“ Ceea ce, oricât de logic ar fi, 
nu are ca rezultat decât şi mai multă ruşine. Astfel, mi 
se pare că cea mai utilă reacţie în faţa rușinii altcuiva 
este fix reacția pe care ar trebui să o avem faţă de 
propria rușine: „Desigur!“ Putem valida ruşinea 
celuilalt drept o reacție naturală, transmițându-i faptul 
că şi noi resimţim din când în când același tip de 
rușine. Aminteşte-ţi că rușinea Îi transmite celui de 
lângă noi că este diferit, rău și singur. Așa că empatia 
este o bună metodă de a contracara acest sentiment, 
demonstrând că suntem amândoi la fel, amândoi 
normali și niciunul nu este singur — ne avem unul pe 
celălalt. 

Si dacă ești ca mine, s-ar putea să fii cuprins de 
impulsul de a da sfaturi în astfel de situații. Dar asta 
ascunde din nou o doză de superioritate, fiind o 
metodă de a evita empatia. $i nu numai atât, dar 
probabil că ne hrănim și propriul ego prin acest 
proces. Simt mereu nevoia să ofer sfaturi pentru că o 
parte din mine vrea să demonstreze cât sunt de 
inteligent, util, evoluat ȘI educat. lar această carte nu 
este o excepţie. Deci trebuie să fac un efort conştient 
pentru a alege calea empatiei. Dar cel mai adesea, 
atunci când înfruntă anumite probleme, oamenii nu 
au nevoie de soluţii. Ei vor doar să știe că sunt în 
continuare normali (există și unele excepţii, așa cum 
vom vedea). 

Poţi stimula răspunsul empatic încercând să 


rezumi povestea celui de lângă tine. Astfel, vei verifica 


dacă îi înţelegi cu adevărat punctul de vedere. Apoi 


poţi încerca să ghicesti ceea ce simte celălalt, cerând 


întotdeauna aprobare. Asemenea procesului de 
schimbare a perspectivei, nici neuronii noştri oglindă 
nu pot citi gândurile. Așa că nu putem pretinde că 
ştim ce simte celălalt. Poate că cel din faţa noastră 
simte într-adevăr ruşine, dar mai mult ca sigur nu își 
doreşte ca rușinea sa să fie făcută publică, mai ales de 
către altcineva. Odată ce ai aflat ceea ce simte cel de 
lângă tine, primind confirmare din partea acestuia, 


poţi începe să îi validezi emoţiile, adăugând chiar o 


scurtă povestire a unei experienţe similare. Dar fi 
atent să nu acaparezi întregul moment. Nu vrei decât 
să îi comunici celuilalt că reacția sa este normală, chiar 
dacă nu neapărat logică, și că şi tu al trecut prin asta. 
Practic, vrei să Îi transmiţi că sunteți amândoi la fel. 
Cel mai probabil că acest lucru va scădea nivelul de 
rușine și între voi va lua naştere o legătură mal 
puternica. 

Totusi, există anumite momente când oamenii nu 
vor să simtă că sunt la fel ca toți ceilalți — spre 
exemplu, atunci când faptul că sunt „speciali“ le aduce 
vreun fel de merit. În plus, unii oameni chiar reuşesc 
să își ţină ruşinea la distanţă prin tot felul de metode 
perverse, cum ar fi identificându-se ca indivizi 
ostracizaţi, victimizaţi sau oprimaţi. Dacă cineva pare 
că îţi respinge încercările de empatie, eventual 
punându-se pe o poziţie superioară, este foarte posibil 
ca acel individ să folosească o formă inversă a ierarhiei 


ficționale a valorii umane, conform căreia suferinţa 


este cea mai de preţ experienţă. Este ceva foarte similar 
narcisismului, foarte asemănător cu iluziile grandorii 
de care sufeream atunci când eram un copil actor, doar 


că invers. Sentimentul de valoare al acestor indivizi se 


bazează pe proasta imagine pe care o cultivă asupra 
sinelui în ochii celorlalți. Cel mai probabil, este modul 
în care aceşti oameni își explică discrepanta dintre 
succesul în viaţă pe care „ar fi trebuit” să îl atingă şi 
succesul real. 

Când  interacţionăm cu cineva suspect de 
narcisism, este posibil ca empatia să nu fie cea mai 
bună soluţie. Totuşi, cred că este foarte util să clarifici 
faptul ca scopul tău este formarea unei legături, lar 
legăturile presupun similitudini. Atunci când suntem 
prinşi în iluziile ierarhiilor și în comparații, adesea 
confundăm formarea legăturilor cu impresionarea 
interlocutorului. Dar cel mai adesea, strategiile prin 
care încercăm să impresionăm nu fac decât să slăbească 
şansele unei legături reale, deoarece pun accent pe 
inegalitate. Dar dacă noi, narcisiștii, am fi încurajați sa 
ne concentrăm exclusiv pe ceea ce ne face asemenea 
celorlalți (în detrimentul lucrurilor care ne fac mai 
buni sau mai merituoși decât ceilalți — Sau, după Caz, 
mai oprimaţi), putem să urmăm această direcţie şi să 
ajungem la o legătură veridică. În astfel de scenarii, 
este foarte util să îl întrebăm în mod direct pe cel de 
lângă noi ce își doreşte: formarea unei legături, 
sentimentul de egalitate, sau poate chiar empatie şi 
atât. 

Pentru animalele sociale, atât rușinea, cât și 
empatia sunt două elemente fundamentale. Nu cred că 
vreunul dintre cele două ar putea funcţiona in absenţa 
celuilalt. Empatia răspândește afectul, rușinea îl 
diminuează. Empatia duce la formarea legăturilor, 
rușinea blochează acest proces. Sunt două feţe ale 


aceleiași monede — există un fel de echilibru între cele 


două. Rusinea este yinul cel dureros, empatia este 
yangul care aduce alinare. Ca să citez un clișeu din 
romanele fantastice: „Binele nu poate să existe în 
absenţa răului.“ Deci în felul său dureros, rușinea este 
un mecanism necesar în schema mai largă a apropierii, 
dând naştere la erijă, legături interumane și 
apartenenţă. lată un alt motiv pentru care să ne 


apreciem rușinea atunci când apare. 


Turnul de control intern 


Deşi empatia poate neutraliza ruşinea, nu putem forţa 
pe nimeni să empatizeze cu noi. Nu îi putem forţa pe 
alții să ne demonstreze că suntem asemenea lor, că 
suntem normali și că nu suntem singuri. lată de ce este 
important de spus că empatia pe care o primim din 
partea celorlalţi este o emoție cu referent extern — de 
altfel, asemenea rusinii. Asta înseamnă că utilitatea 
empatiei ca antidot al ruşinii este ceva condiţional. La 
fel ca încercarea de a ne ridica în ierarhia ficțională a 
valorii umane, încercarea de a ne baza exclusiv pe 
empatia celorlalți ne obligă să fim dependenţi de 
comportamentul impredictibil al celor din jur. 

Drept vorbind, vom fi întotdeauna dependenţi de 


comportamentul impredictibil al celor din jur. lar asta 


este în regulă. Aievea este destinul unui animal 
profund social. Dar totodată înseamnă că avem 
fantastica oportunitate de a contrabalansa dependenta 
de elemente externe cu un sentiment interior de 
încredere în sine. Gestionarea ruşinii se reduce la 
echilibrul polaritäții între eu şi noi, iar empatia se află 


fără doar și poate în zona zoi. Astfel, încercarea de a 


primi empatia celorlalţi este o soluţie utilă pentru cel 
cu un comportament evitant, deoarece Insulele au deja 
o doză semnificativă de încredere în sine. Dar pentru 
cei cu un stil de ataşament anxios, Magneţii, cautarea 
empatiei nu face decât să încline și mai mult balanţa 
înspre noi. Însă pentru a ne întări şi cealaltă 
dimensiune a polarităţii sociale, acel Eu, trebuie să 
cultivăm o relaţie armonioasă cu propria persoană. 
Emoţiile cu referent intern, precum compasiunea de 
sine, respectul de sine şi iubirea de sine se bazează pe 
ceea ce psihologii numesc un „turn de control intern“. 
Practic, toate acestea pot fi controlate de către noi 


înşine — tot ce trebuie să facem este să ne convingem 


că suntem demni de aceste emoţii! 

Propria mea călătorie în lumea emoţiilor cu turn 
de control intern a început la câţiva ani după revelaţia 
rușinii, în timp ce mă aflam în 
călătoria  Mâănâncă,  roagă-te,  fe-ţi ruşine. Mă 
aventurasem în Sacred Valley, Peru, pentru a încerca 
amestecul psihedelic cunoscut sub numele de 
ayahuasca, în prezența unui şaman. În podcastul meu, 
poți asculta descrierea moment cu moment a acelei 
experienţe. A fost atât terifiant, cât şi exaltant (în exact 


această ordine). Dar probabil cea mai stimulantă parte 


a întregii experienţe psihedelice s-a petrecut după ce 
efectele „medicamentului“ au trecut. 

Dacă e să ne luăm după experiența mea limitată, 
ayahuasca te lasă cu o incredibilă satisfacţie. Un fel de 
iubire faţă de toţi şi toate. Puteam să îmi aduc în 
memorie orice om, orice situație, eveniment sau grijă 
şi să îl îmbăiez în calda strălucire de ayahuasca. În acel 


moment, soluția oricarei probleme parea evidentă: 


iubirea necondiționată este întotdeauna răspunsul! Mi- 
am amintit de falși prieteni din trecut și i-am iertat. 
Mi-am amintit de vechi supărări şi le-am lăsat să 
treacă. Mi-am amintit de oameni cărora le-am greşit şi 
mi-am promis să le prezint scuzele mele. Eram uimit 
de această nouă capacitate de a aborda absolut totul 
prin iubire. Indiferent de ce se întâmplase între noi, 


indiferent de cât de mult cineva îmi greşise, indiferent 


de greşelile pe care eu însumi le făcusem, simţeam că 
totul este aşa cum trebuie. Totul îmi părea atât de clar, 
atât de vesel şi atât de plin de iubire. Și într-un final 


am descoperit de ce șamanul Îmi tot repetase: „lotul 


este perfect.“ 


Această trăire m-a făcut să ajung la o idee 


radicală — opusul ruşinii, cel puţin din punct de vedere 
teoretic. Studiasem deja indelung și pusesem la loc de 
cinste multe dintre emoţiile opuse ruşinii. Totul, de la 
mândrie la onoare, curiozitate, vitalitate, joie de vivre, 
competenţă, acceptare, compasiune, legături 
interumane, apartenenţă, iubire şi așa mal departe. 
Dar ideea radicală care mi-a venit în minte în acea zi a 
fost că oamenii sunt mai mult decât demni de iubire 


în mod intrinsec — ei sunt în orice moment demni de 


iubire necondiționată. lar această convingere este exact 

opusul celei care îmi dominase copilăria, atunci când 
credeam că oamenii nu sunt prin propria natură 

demni de a fi iubiţi. Această nouă idee îmi demonstra 
că, indiferent cât de mult am putea greși și indiferent 
cât de greşit am putea gândi câteodată, vom rămâne — 
intotdeauna ȘI la nesfârşit — absolut demni de iubire — 


cea mai fundamentală și mai profundă formă de 


legătură interumană. Și nici atunci când simţim că 
suntem niște oameni cu adevărat răi nu merităm să 
hm singuri. 

Asta nu înseamnă că pni se cuvine iubirea 
necondiționată a cuiva anume, părinte, partener, 
profesor, celebritate sau animal de companie. Și nici 
nu este o garanţie a faptului că vom găsi vreodată o 
astfel de iubire necondiționată. Este doar convingerea 
că suntem şi vom fi întotdeauna demni de o astfel de 
iubire. Cu siguranţă, senzaţia că suntem iubiţi este 
extraordinară, dar cu siguranţă nu este ceva suficient 
atunci când vine cu termeni și condiţii. Suspectez că 
fiecare dintre noi tânjeşte nu numai după iubire, ci 
după iubire necondiționată — sentimentul că indiferent 
ce s-ar întâmpla, ne vom putea recupera onoarea, vom 
fi în continuare normali, demni de iubire, egali ȘI la fel 
de umani ca toti ceilalti. Ca animale sociale, este 
posibil ca această sete de iubire necondiționată să fie 
una dintre cele mai fundamentale nevoi. Şi totuşi 
foarte puţini simţim cu adevărat că o merităm, iar asta 
este în totalitate mâna rușinii. 

Pentru că adevărul este că noi am inventat toată 
chestia asta! Noi am inventat iubirea. Sau, în orice caz, 
noi am evoluat-o. Am evoluat astfel încât să simţim 
iubire, pentru că, asemenea rușinii, şi iubirea ne ajută 
să supravieţulm. Si cred că asta are sens, dacă ne 
gândim mai bine. Ca noi să fi evoluat astfel încât să 
inventăm un sentiment de conexiune euforică ȘI 
inextricabilă cu cei din jur și chiar cu viaţa însăși. Și nu 
numai pentru a ne aduna în grupuri cooperante cu 
scopul de a supravieţui, ci pentru a face ca viața însăși 


să fie mai suportabilă. Probabil că înainte de apariţia 


acestei mutații fericite, strămoşii noștri primitivi de 
mult dispăruţi ajungeau adesea să își spună Îmi bag 
picioarele în viaţa asta de căcat, nu e deloc amuzant“, 
urmând apoi să se arunce de pe o stâncă sau să se 
repeadă asupra unui tigru gigant cu dinţi-sabie. Iubirea 
și sentimentele plăcute sunt ceea ce ne motiveaza sa 
mergem înainte. 

Deci, dacă noi singuri am creat iubirea, este 
dreptul nostru înnăscut să ne bucurăm de ca. Dar aşa 
cum vechiul cântec country bine spune, cred că 
problema este că ne „căutăm iubirea numai în locurile 
greşite %. 

În timp ce mă minunam de toată acea iubire 
necondiționată pe care o simţeam alimentată de 
substanţe psihedelice în acea zi de neuitat din Peru, un 
gând îngrijorător mi s-a strecurat în minte. Prin toată 
acea iubire pe care o revarsam cu generozitate asupra 
tuturor, unde era iubirea față de mine? Și mi-am dat 
seama că nu simţeam o astfel de iubire necondiționată 
si faţă de mine însumi. lar asta m-a uimit. De ce se 
întâmpla asta? De unde venea (sau øu venea) acest 
sentiment? În seara aceea, pe măsură ce îmi pierdeam 
conştiinţa, am decis că altcineva trebuie să fi fost de 
vină. Am mers pe varianta cea mai la îndemână: e ceva 
din educaţie, şi nu din firea umană. Vina aparţinea 
părinţilor mei! Probabil că ei nu mi-au oferit iubirea 
necondiționată de care aveam atât de mare nevoie și pe 
care mi-o doream... 

Dar în următoarea dimineaţă, lucrurile arătau 
diferit. Atârnând în hamac sub soarele peruvian, am 
început să îmi notez în telefon cu înflăcărare lucrurile 


la care mă gândisem cu o seară înainte. ȘI aceasta s-a 


dovedit a fi cea mai remarcabilă parte a întregii 


experienţe psihedelice: momentul de după ce am 
crezut că totul s-a terminat. La lumina zilei, ca de 
nicăieri, toate acele viziuni nebuneşti din timpul 
călătoriei ayahuasca au început să se sedimenteze în tot 
felul de înţelesuri profunde. Am fost cuprins de un 
flux de noi revelații și descoperiri cu privire la propria 
viaţă. 

Cea mai mare realizare a fost dilema cu privire la 
iubirea necondiționată. Gândind lucrurile mai raţional 
în următoarea dimineaţă, mi-am dat seama imediat că 
mă înșelasem în privinţa părinţilor mei. Oricât am 
încercat, nu mi-am putut imagina nici măcar un lucru 
care i-ar putea face pe părinții mei sa nu mă mai 
iubească. Chiar dacă aş ucide oameni și le-aş mânca 
creierul sau nu aş recicla, probabil ca părinții mei tot 
m-ar iubi. Și totuși de ce simţeam aceasta mare lipsă? 

Aha, de vină trebuie să fie iubitul meu! El nu mă 
iubeşte necondiționat. Dar nu, și asta îmi dădea cu 
virgulă (probabil pentru că la acel moment eram 
singur). Prietenii? Nu, nu era asta. Căţelul? Imposibil! 
Probabil că deja îţi dai seama încotro se îndreaptă asta, 
dar eu eram, pe bună dreptate, blocat... 

M-am holbat la telefon și am văzut cum propria 
reflexie mă priveşte. lar apoi m-a lovit. 

Desigur: e vorba despre mine! 

Nu simt iubire necondiționată, pentru că eu nu 
mă iubesc necondiţionat. Mi-am dat seama că acesta e 
adevărul, pentru că imediat am izbucnit în lacrimi (la 
acea vreme, era încă un eveniment rar). 

Și în acel moment mi-am dat seama că important 


nu e sentimentul că pot primi iubire necondiționată 


din exterior, ci Important e ceea ce vine din interior. 
Purtam cu mine toate aceste condiţii inconștiente 
pentru a fi un om demn de iubit. Trebuia să hu „un om 
de succes“ — în mintea mea, asta era o condiţie 
importantă. lrebuia să fiu „atractiv, fără doar şi 
poate. lrebuia să fiu „bun“, orice ar însemna asta. 
Trebuia să fiu „special“, „important“, „inteligent“ şi tot 


aşa. O listă arbitrară de calificări pe care le credeam 


necesare pentru a fio ființă umană de valoare. 

Deşi mi-am dat seama că nu am nicio idee despre 
cum aş putea sa ma iubesc necondiționat, eram 
electrizat de simplul fapt că reperasem sursa 
problemelor. Mă simţeam revitalizat, aveam un nou 
scop. lrebuia să știu: de ce am nevoie pentru a mă iubi 


în mod necondiţionat exact așa cum sunt? 


lubirea de sine 


Șase luni mai târziu, mi-a venit o idee. Mă aflam la 
bordul unui feribot, traversând coasta Pacificului spre 
Costa Rica. Privind apusul revărsat pe Golful Nicoya, 
am fost lovit de un alt flux de iubire atotcuprinzâtoare. 
lubire faţă de natură, faţă de frumuseţe, faţă de viața 
însăși. 

Și din nou mi-am spus: „Stai puţin...“ 

Cum este posibil să ţin în mine atât de multă 
iubire — faţă de oameni, de trăiri, locuri, natură, 
amintiri, muzică, filme, artă, cărţi, mirosuri, 
mâncăruri, sentimente, idei, viata însăşi..., şi niciun 


pic de iubire faţă de mine? Nu avea sens. Simţeam că 


sunt plin de iubire, ȘI totuşi nicio fracțiune a acelei 
iubiri nu îmi era destinată mine. Pur şi simplu nu îmi 
dădeam seama cum de este posibil. 

Și imediat am înţeles că eu sunt sursa acelei iubiri. 
Niciunul dintre lucrurile pe care le iubesc nu poate 
primi această iubire în absenţa mea. 

Și m-am întrebat: Dacă totul este doar o mare 
neînțelegere? O altă interpretare greșită? Dacă toată 
iubirea pe care o simt pentru ceilalți este o formă de 
iubire fată de sine? Dacă iubirea nu este doar o stradă cu 
sens unic? Dacă iubirea nu radiază doar dinspre noi 
inspre exterior? Dacă iubirea merge întotdeauna în două 
direcții simultan? Dacă iubirea este o relatie între noi şi 
lucrurile pe care le iubim? Până la urmă, cel care este 
iubit nu poate exista în absenţa celui care iubeşte. 

Si mi-am dat seama că la fel cum noi ca specie am 
creat iubirea așa ca meritam sa o primim, eu ca individ 
dau naştere iubirii pe care o răsfrâng asupra celorlalţi, 
așa că și eu merit o fractiune din acea iubire! loată 
iubirea mea — iubirea faţă de familie, faţă de prieteni, 
față de parteneri, chiar și față de melodii, cărţi, filme, 
locuri, momente, amintiri ȘI lucruri —, toată această 
iubire este o parte fundamentală a propriei ființe. Eu 
am generat toată chestia asta! lotul pornește de la 
mine și trece prin mine. Deci într-un sens cât se poate 
de real, eu sunt acea iubire. De fapt, indiferent către 
cine sau către ce se îndreaptă acea iubire, eu sunt cel 
care o resimte cel mai mult. Eu sunt în egală măsură 
beneficiarul propriei iubiri, dacă nu chiar într-o 


măsură mai mare decât cel către care se îndreaptă. In 


acel moment, mi-am dat seama că nu trebuie să invăt 
să mă iubesc pe mine însumi, pentru că, până la urmă, 
deja mă iubesc. Lrebuia doar să devin conștient de asta. 

Din momentul acelei revelații din Costa Rica, 
încerc în mod conştient să îmi amintesc că orice flux 
de iubire mă priveşte atât pe mine, cât şi pe cel căruia 
îi este destinat. lar asta se simte foarte adevărat! Se 


simte corect! Dragostea de sine fusese acolo 


dintotdeauna, iar eu pur și simplu o interpretasem 
greşit şi mă abţinusem să mă bucur pe deplin de ca. 
Problema nu e că nu avem dragoste faţă de sine, ci că 
am crescut într-o cultură care ne spune că iubirea este 
ceva ce trebuie oferit, și nu o experienţă relaţională 
care ne implică și pe noi. Așa că data viitoare când 
simți iubire faţă de cineva sau ceva, amintește-ți cą 
toată iubirea este iubire de sine! 

Acestea fiind spuse, poate că opusul rusinii nu este 
pur şi simplu iubirea, ȘI NICI iubirea necondiționată, ci 
iubirea ge sine necondiționată. 

Și dacă toată iubirea este doar o formă de iubire de 
sine, atunci poate cą iubirea de sine necondiționată 
este o formă de iubire necondiționată față de toți şi de 
toate! Ceea ce ridică întrebarea: ce ne opreşte din a 
simţi iubire necondiționată de la bun început? 

Ruşinea! 

Ruşinea este antiemoţia care diminuează afectul 
plăcut. Deci, teoretic, rușinea poate diminua 
sentimentul de iubire. Dar asta nu înseamnă că nu îi 
mai iubim pe cei pe care îi iubim! Așa cum am 
discutat, iubirea este o coreglare psihologică la nivel 
profund a sistemului nostru nervos, formând o 


legătură cu sistemul nervos al celui pe care il iubim. lar 


asta nu € ceva ce poate fi oprit printr-un simplu acces 
de ruşine, deși poate că așa se simte pe moment. 
Ruşinea nu face decât să ne diminueze temporar 
capacitatea de a simţi iubire, dar atașamentele 
profunde faţă de oamenii pe care îi iubim nu pleacă 
nicăieri. lar asta înseamnă că dacă reuşim să ne lăsăm 
cuprinși de inconfortabilul ruşinil, dacă o acceptăm, o 
simţim şi o exprimăm până când se reglează și trece de 
la sine, atunci vom putea relua legătura cu sentimentul 
de iubire pe care îl credeam pierdut. 

Deci poate că, la fel ca iubirea faţă de sine, întreaga 
iubire a fost un sentiment necondiţionat de la bun 


început, doar că ruşinea ne tot ascunde acest lucru. 


Capitolul 

Cele mai bune practici 


PE SCURI, îmi place să cred că oamenii sunt niște 
animale sociale în care se găsește câte o mașinărie de 
interpretare a sensului. Pentru mine, asta cuprinde 
cam tot ce e de ştiut despre noi. Partea animală se 
referă la faptul că suntem organisme vii şi că am 
evoluat astfel încât să avem instincte de prosperitate și 
supraviețuire, de procreaţie și propagare a genelor. 
Partea socială se referă la strategia noastră 
principală pentru supravieţuire: apartenenţa la un 
grup. Ca animale de haită, am evoluat astfel încât să 
cooperăm și să fim în armonie cu ceilalţi. Avem nevoie 
de ajutorul altora pentru a ne împlini nevoile. Astfel, 
apartenenţa este dorinţa şi aşteptarea principală în 
viața noastră. lar atunci când această aşteptare nu este 
împlinită, ruşinea se declanșează în mod automat. 
Așadar, rușinea este motivaţia negativă pentru ceea ce 
este fără îndoială o nevoie fundamentală: apartenenţa. 
Și cândva, în cadrul organismului nostru s-a 
dezvoltat şi o foarte puternică mașinărie organică de 


interpretare a sensului: creierul. Acesta cuprinde 


conștiința noastră, emoţiile, logica, aptitudinile de 
comunicare, recunoașterea unor tipare, dorinţa ca 
lucrurile din jur să aibă sens, abilitatea de a crea 
povești și de a avea opinii subiective. Probabil că 
aceasta mașinărie de interpretare a sensului este ceea ce 
ne oferă incredibila flexibilitate de a ne depăşi 
instinctele într-o anumită măsură și de a ne determina 
propria cale culturală. 

Suspectez că toate nevoile noastre se pot 
cartografia în functie de aceste categorii principale — 

categoria socială, categoria animală Și sensul. Atunci 
când nevoile unui individ sunt împlinite şi echilibrate 
la nivelul tuturor acestor trei categorii, mă aştept ca 
respectivul să resimtă ceea ce eu numesc stare de bine — 
O combinaţie plăcută de sănătate, sens și foarte multe 
senzaţii „da“. Dacă nu, mă aștept ca acel individ să 
resimtă afecte mai degrabă neplăcute — senzaţia „nu“. 
Este modul corpului de a ne comunica că unele dintre 
nevoile noastre nu au fost implinite în mod echilibrat, 
motiv pentru care șansele de supravieţuire sunt 
diminuate. Desigur, ruşinea operează drept un foarte 
important comutator între senzaţia „da“ și senzația 
„nu“. 

Având în vedere această paradigmă, putem începe 
să deducem care sunt probabil cele mai bune practici 
pentru starea de bine a unui animal social dotat cu o 
maşinărie de interpretare a sensului. 

Totuşi, este important să ținem minte că noi și 
corpul nostru am evoluat în circumstanţe cu mult 
diferite de cele în care trăim astăzi. Spre exemplu, 
convingerea că lipsa legăturilor ne va diminua şansele 


de supravieţuire este eronată. lar asta înseamnă că 


unele metode din vechiul nostru manual de proceduri, 
precum tendinţa de a ne lăsa în voia rușinii, nu ne vor 
aduce aceeași stare de bine pe cât se întâmpla în cazul 
strămoșilor noștri. Avem deci oportunitatea de a da 
naștere unui nou manual de proceduri, unul care să ia 
în calcul atât instinctele, cât şi circumstanţele 
contemporane. Acestea ar fi cele mai bune proceduri 


de urmat pentru starea de bine a unui animal social 


dotat cu o maşinărie de decodare a sensului... care 
trăieşte chiar acum în lumea modernă. Şi pe măsură ce 
cultura ȘI tehnologia vor continua să evolueze în ritm 
rapid, la fel se va întâmpla și cu manualul de 
proceduri. Astfel, cred că fiecare dintre noi trebuie să 
hotărască singur care sunt cele mai bune proceduri de 
urmat pentru propria persoană. Și probabil că nu toţi 
vom ajunge la exact aceleaşi concluzii, aşa cum ne 
sugerează diferenţa între Insule si Magneti (printre alte 
posibile variații), dar, având cu toții o natură socială, 
probabil ne vom da seama că starea de bine proprie 
este în ultimă instanţă dependentă de starea de bine 
generală. 

Dacă mă întrebi pe mine, diferenţa fundamentală 


între societatea de astăzi şi societatea primitivă este 


modul în care percepem apartenenţa la grup. Atunci 
când nevoile noastre de bază erau încă în curs de 
dezvoltare, se pare că trāäiam în triburi foarte strâns 
unite, din care făceau parte între 50 și 150 de indivizi. 
Rareori se întâmpla să dăm de câte un străin. Grupul 
nostru reprezenta întreaga societate, cultură, familie, 
şcoală ȘI loc de muncă, toate combinate într-o singură 
unitate. Noi depindeam de ceilalți șI ceilalți depindeau 


de noi. Astfel că apartenenţa — integrarea în grup; 


încercarea de a nu ne îndepărta şi de a nu pune în 
pericol grupul — era într-adevăr o nevoie 
fundamentală. Toate celelalte aspecte ale supravieţuirii 
şi stării de bine depindeau de apartenenţa la grup. 
Toate problemele erau, de fapt, nişte probleme de 
relaţii interpersonale. 

Dar acum trăim într-o lume radical diferită. Cei 
mai mulți dintre noi existăm într-o supersocietate în 
care structurile de suport oferite de stat sunt menite să 
înlocuiască funcţiile de supravieţuire ale tribului. Asta 
înseamnă că a fi cetăţean este mai important pentru 
supravieţuire decât apartenenţa la grupul mărginit din 
jurul nostru (iar asta explică şi de ce preconcepţiile 
culturale impotriva grupurilor minoritare sunt foarte 
nocive, precum cei care susțin supremația rasei albe, 
transfobia, discriminarea faţă de persoanele cu 
dizabilităţi şi tot aşa). Avem în continuare foarte multă 
nevoie de prezența altora pentru a ne regla încărcătura 
sistemului nervos şi pentru a ne împlini nevoile 
sociale, dar nu mai este nevoie de anumiți oameni 
pentru acest lucru. În calitate de adulţi, nu mai 
suntem dependenţi de o anumită familie, un anumit 
grup de prieteni sau o anumită comunitate, căci acum 
avem şansa de a forma legături cu miliarde de alți 
oameni oricând ne dorim. 

Problema este că instinctele noastre nu au aflat 
încă de această schimbare! lar asta înseamnă că, la nivel 
profund, corpul încă simte că va muri dacă va suferi 
vreo respingere — mai ales din partea familiei, 
prietenilor sau comunității apropiate. Chiar ȘI 
comportamentul sau criticile unor străini aleatorii, 


care nu au vreun impact asupra vieţii noastre, au 


potenţialul de a ne declanşa o reacţie de rușine 
disproporţională. Deci, dacă vrem să ne maximizăm 
starea de bine în lumea modernă, avem nevoie de un 
nou ghid de proceduri adaptat la lumea 
modernă, avem nevoie de noi metode pentru a 
contrabalansa acele vechi instincte care aşază 
apartenența mai presus de orice. 

Vestea bună este că ingenioasa noastră mașinărie 
de interpretare a sensului, creierul, ne permite să 
actionam dincolo de instinctele sociale și biologice, cel 
puţin într-o oarecare măsură. Noi, oamenii, am 
dovedit că ne putem adapta la aproape orice! Putem 
învăţa chiar şi cum să ne gestionăm cele mai puternice 
impulsuri emoţionale — trebuie doar să devenim 
confortabili cu inconfortabilul emoţiilor neplăcute, 
astfel încât să nu mai acţionăm orbește sub impulsul 
lor. De aceea, cred că a ne lăsa cuprinși de bunăvoie de 
inconfortabilul emoţiilor neplăcute este una dintre cele 
mai puternice strategii de recalibrare a nevoii noastre 
de apartenenţă, fiind una dintre cele mai bune metode 
pentru ca un animal social dotat cu o maşinărie de 
interpretare a sensului, care trăieşte Chiar acum, În 


zilele noastre, să poată atinge starea de bine. 


Îşi recomand să te foloseşti cu grijă şi atenţie de 
această strategie, având în vedere anumite scopuri 
clare. Spre exemplu, al putea să te laşi cuprins de 
inconfortabilul stării de foame în încercarea de a 
pierde din greutate (probabil alimentat fiind tot de 
vechea și inutila nevoie de apartenenţă), într-o măsură 
atât de mare, încât sănătatea ti-ar fi pusă în pericol. O 
altă strategie mult prea răspândită este să ne lăsăm 


cuprinși de plictiseala şi lipsa de sens a vieții ca parte 


dintr-o maşinărie corporatistă, în încercarea de a ne 
integra în normele societăţii capitaliste. Așa cum poţi 
observa, mulţi oamenii se folosesc deja inconștient de 
tehnica inconfortabilului, dar o fac în moduri nocive, 
punând pe primul plan învechita şi inutila nevoie de 
apartenenţă. Deci întrebarea este: cum ar trebui să ne 
folosim de această tehnică pentru a ne maximiza starea 
de bine? 

Cred că totul se rezumă la echilibru. Când vine 
vorba despre starea de bine, tehnica inconfortabilului 
presupune să resimţim rușinea, dar fără să actionam 
sub impulsul acesteia. Să rezistăm învechitului şi 
inutilului impuls spre apartenenţă pentru a-l 
contrabalansa cu alte nevoi mai Importante, precum 


autenticitatea și autonomia. În orice caz, aceasta e 


perspectiva unui Magnet. Insulele, pe de altă parte, ar 
putea încerca să își contrabalanseze nevoia de 
apartenenţă prin împlinirea nevoilor de autenticitate ȘI 
formare de legături. Ideea este să ne dezvoltăm 


suficientă autoritate asupra propriei vieţi şi cunoaștere 


de sine, cât să hotărâm singuri ce ne este mai de folos. 
Rușşinea nu ne poate înţelege nevoile în ansamblu așa 
cum o putem face noi (sau cel puţin așa cum am putea 
să o facem). Atunci când ne lăsăm cuprinși de 
inconfortabilul TUȘINII, puterea de decizie se întoarce la 
posesorul de drept — sinele conştient, Decidentul. 

În încheiere, tehnica  inconfortabilului ne 
încurajează să simțim și să acceptăm toate reacţiile care 
apar în mod natural în corpul nostru, păstrând totuși 
loc curiozităţii. Curiozitatea ne ajută să explorăm șI să 
înțelegem aceste reacţii, astfel dezvoltându-se 


conştiinţa de sine. Să avem conştiinţă de sine ne 


permite să preluăm responsabilitatea faţă de aceste 
reacţii și să le gestionăm în mod conştient, încurajând 
autenticitatea. Autenticitatea ne permite să asimilăm ȘI 
să echilibrăm toate reacţiile în așa fel încât starea 
noastră de bine să atingă cel mai înalt prag. lar starea 


noastră de bine este o răsplată în sine. 


Epilog 


inspre vindecarea sinelui 


Gestionarea rușinii este o practică, și nu doar un 
concept. Poţi înțelege lucrurile la nivel raţional, poți 
da din cap aprobator pe maâsură ce citeşti această carte, 
dar tot va trebui să pui în practică inconfortabilul 
rusinii. Înteleg cum să îmi calculez taxele, dar asta nu 


înseamnă că o şi fac! (Glumesc, n-am nicio idee cum 


să îmi calculez taxele... fanc). lată de ce este atât de 
avantajos să apelezi la ajutorul unul profesionist ca să 
te ghideze în călătoria ruşinii (și a taxelor). Nu pentru 
că nu ne-am putea ghida șI singuri, dar adesea nu 
avem claritatea, detaşarea sau motivaţia necesară să o 
facem temeinic. 

Si mai există şi dificultatea de a lucra cu ruşinea 
care apare în prezent versus ruşinea acumulată în 
trecut. Suntem mult mai presaţi să ne gestionăm 
rușinea din prezent, întrucât suntem forţaţi să o 
simţim. Rareori se întâmplă să hotărâm în mod 
spontan ca e momentul să aruncăm o privire în trecut 
pentru a ne confrunta copleşitoarea rușine şi vechea 
condiționare. Deşi metodele pe care le-am descris aici 
te-ar putea ajuta să gestionezi atât rușinea, cât și 
condiționarea, un terapeut te-ar putea constrânge să 
aloci timpul necesar şi să te apuci de treabă. Totusi, 
toata munca grea o vei face întotdeauna singur. 

Ideile prezentate în această carte se transmit 
exclusiv prin învăţare cognitivă. Pentru gestionarea 


ruşinii, va fi necesară o explorare amănunţită a 


profunzimilor emoţionale șI somatice, sub propria 
direcţionare. Nu poate fi altfel. Cred că depășirea 
rușinii toxice presupune preluarea responsabilităţii 
asupra propriei vieţi, iar asta nu este ceva ce pot face în 
locul tău. Așa cum văd eu lucrurile, situaţia în care eu 
(I-aș vindeca rușinea este un oximoron. E ca și cum aș 
mânca eu în locul tău — probabil ai economisi niște 
timp pe termen scurt, dar în cele din urmă nu vei avea 
niciun beneficiu real. 

Aşadar, am ajuns în momentul în care trebuie să te 
eliberez în sălbăticia ruşinii şi să te las să te descurci 
singur. Până la urmă, suntem cu toţii egali. Așa că, deşi 
sper ca această carte, alături de un profesionist avizat, 
te vor ajuta de-a lungul călătoriei rușinii, tu hotărăști 
ce este mai bine pentru tine. În esenţă, cred că rușinea 
se rezumă la propria relaţie cu noi înșine. Sau poate că 
e vorba şi despre relaţia cu noi înșine în contextul 
relațiilor cu ceilalti, dar, în orice caz, procesul de 
vindecare trebuie să îl realizeze fiecare pe cont propriu. 

Si dacă undeva pe drum rușinea Îți va aplica vreo 
lovitură sub centură... perfect! Asta înseamnă că faci 
ce trebuie. Doar să nu uiţi: toate emoţiile sunt 
temporare şi noi suntem cele mai adaptabile animale 
de pe această planetă. 


Succes! 


AJ. 


Mulţumiri 


ACEASTĂ CARTE NU AR FI APĂRUT fără 
susținerea, încurajarea şi blânda tachinare a prietenilor 
şi a familiei. Îi apreciez pe toţi cei care în ultimii cinci 
ani mi-au suportat nesfârşitele referinţe la rușine (aș 
vrea să pot spune că acum am trecut peste, dar cu totii 
ştim că nu este așa). Şi vreau să le adresez câteva 
mulţumiri extraspeciale lui Taylor Trowbridge, David 
Barshlomo, Andrew Horneman, Janet Bond şi Cali 
Gibbs — pentru comentariile revelatoare asupra 
manuscrisului meu. Și îi sunt în special îndatorat 
terapeutului meu, pentru că mi-a explicat ce este 
rușinea! Mentorilor mei de la Center for Healing 
Shame, Bret Lyon şi Sheila Rubin, le mulţumesc 
pentru nesfârșitele vorbe de duh, la fel cum le sunt 
foarte recunoscător lui Brian Mahan și Elizabeth 
Davidge şi tuturor colegilor alături de care am lucrat 
pe parcursul cursurilor de calificare — sunt foarte fericit 
că am găsit o comunitate a rusinii! Le mulțumesc ȘI dr. 
Douglas 'lataryn şi lui Stephen Dunn — în felul lor, 
fiecare dintre aceştia m-a învăţat să plâng. lar lui Ryel 
Kestano şi lui Jason Digges de la ART International le 
mulțumesc pentru multele lecţii de relationare 
autentică. Vreau să o menţionez și pe Liv Larsson, 
care, prin numeroase workshopuri și conversații, m-a 
ajutat să navighez prin lumea rușinii și a comunicării 
nonviolente. $i le sunt în special recunoscător tuturor 


curajoșilor care au participat de-a lungul anilor la 


workshopurile despre rusine organizate de mine — 

sinceritatea și lucrurile pe care mi le-aţi spus au 
influenţat multe dintre gândurile care alcătuiesc 
această carte. Nu în ultimul rând, multe mulţumiri lui 
Gillian Hamel, Jennifer Eastman, Drew Cavanaugh şi 
tuturor celor de la North Atlantic Books pentru că au 
crezut în acest proiect și s-au asigurat că va vedea 


lumina tiparului. 

Note 


1 „Sufletul mi-l răscolești, /lar pofta mi-o stârnești și/Vraţa ce 
mă tot atrage tu o țeşi/Dorinţele sub clar de lună nu-mi dau 
pace/Ele mă doresc, ele mă doresc/ Dorinţele sub clar de lună 
nu-mi dau pace/lu tot trimiți, tu tot trimiți/Flăcări 
ascunse/Ce neștiute ard în mine/Făcând ravagii, de nimeni 
știute/Doar tu poţi descoperi aceste flăcări/Rupându-le 
tăcerea/Şi să le faci să joace, în văzul tuturor/Z.drobind ale lor 


lanţuri, eliberându-le din nou.“ (N. red.) 


2 Paul D. MacLean, The Triune Brain in Evolution, Springer, 
Berlin, 1990. (N. a.) 


3 Teorie propusă de William Graham Sumner, Folkways, Ginn, 
Boston, 1906. (N. a.) 


4 Yuval Noah Harari, Sapiens. Scurtă istorie a omenirii, traducere 


de Adrian Șerban, Polirom, lași, 2022, p. 187. (N. red.) 


5 Lisa Feldman Barrett, Balancing the Brain Budget (The 
Knowledge Project Ep. #92], Farnam Street, 
fs.blog/knowledge-project/lisa-feldman-barrett, 16:59. (N. a.) 


6 Paul Rozin, Edward B. Royzman, „Negativity Bias, 
Negativity Dominance, and Contagion“, Personality and Social 


Psychology Review, vol. 5, nr. 4, 2001, pp. 296—320. (N. a.) 


7 Viktor Frankl, Omul în căutarea sensului vietii, traducere de 


Silvian Guranda, Meteor Press, 1984, p. 33. (N. trad.) 


8 Cel mai probabil un citat atribuit greșit din Carl W. Buehner, 

